
Esipuhe 


Idea tähän teokseen syntyi vuonna 2017 Jyväskylässä järjestetyillä Kes- 
kusteluntutkimuksen päivillä, jonne oli koottu kirjan ensimmäisen toi- 
mittajan vetämä, soveltavaa keskusteluntutkimusta käsittelevä paneeli. 
Sen osallistujina oli erilaisia ammatillisia konteksteja tarkastelevia tutki- 
joita ja näiden alojen ammattilaisia, ja siinä käsiteltiin tutkimukseen 
liittyviä odotuksia ja toiveita, tutkijan ja tutkittavan keskinäisiä suhteita, 
tutkimusetiikkaa ja tutkimuksen merkityksellisyyttä. Paneelin teemat 
herättivät panelisteissa ja yleisössä paljon kysymyksiä ja pohdintoja, ja 
niistä pyydettiin blogikirjoitusta. Ajattelimme kuitenkin, että aihe ansait- 
see laajemman käsittelyn, ja päätimme siksi toimittaa tämän kokooma- 
teoksen. Osa kirjoittajista on alkuperäisiä panelisteja, osa muita sovelta- 
vaa keskusteluntutkimusta tehneitä tutkijoita. Teoksen tavoitteena on 
paitsi tuoda uutta tietoa artikkeleissa käsitellyistä ilmiöistä myös nostaa 
esiin tutkimuksen tekoon, tutkittavien kohtaamiseen ja tutkimustulos- 
ten soveltamiseen liittyviä moninaisia kysymyksiä. Se onkin suunnattu 
tiedeyhteisön lisäksi myös eri alojen ammattilaisille ja kaikille niille, jot- 
ka joutuvat pohtimaan tieteellisen tiedon asemaa ja käyttöä sekä erilaisia 
asiantuntijuuden muotoja nyky-yhteiskunnassa ja työelämässä. Kiitäm- 
me kaikkia kirjoittajia ja alkuperäisiä panelisteja tähän kirjaprojektiin 
osallistumisesta ja oman tutkimusmaailmansa avaamisesta. Erityisesti 
kiitämme viimeisen luvun haastateltavia, joista osa oli mukana jo pa- 

neelissa ja jotka kertovat tässä teoksessa tutkittavana olemisesta. Taina 
Järvenpäätä kiitämme avusta kirjan teknisessä toimittamisessa. 


Jyväskylässä ja Helsingissä 


15.3.2021 
Riikka Nissi, Mika Simonen ja Esa Lehtinen 


8 ESIPUHE 


Soveltava keskusteluntutkimus tutkijan ja 
tutkittavien vastavuoroisena toimintana 


Mika Simonen 
O https: //orcid.org/0000-0003-0004-9165 


Riikka Nissi 
O https: //orcid.org/0000-0002-7083-070X 


Esa Lehtinen 
O https: //orcid.org/0000-0003-0218-6075 


Johdanto 


Tieteellinen tutkimustyö on jaettu perinteisesti kahteen tyyppiin: perus- 
tutkimukseen, joka pyrkii lisäämään ymmärrystä tutkimuskohteestaan, 
ja soveltavaan tutkimukseen, joka hyödyntää perustutkimuksen tuotta- 
maa tietoa johonkin käytännön ongelmaan (esim. Hirsjärvi, Remes & 
Sajavaara 2009). Nykyisin tämä kahtiajako on kuitenkin häilyvä, sillä 
tutkimuksen yhteiskunnallinen vaikuttavuus ja tutkijan vuoropuhelu 
tiedeyhteisön ulkopuolisten tahojen kanssa on odotuksenmukaista ja 
esimerkiksi useimpien rahoittajien edellyttämä osa tieteellistä tutkimus- 
työtä. Suomessa tämä juontuu erityisesti vuonna 2010 voimaan tulleesta 
uudesta yliopistolaista (558/2009), johon kirjattiin yhteiskunnallinen 
vuorovaikutus yliopistojen kolmanneksi tehtäväksi tutkimuksen ja ope- 
tuksen rinnalle. Tieteen avautuminen muulle yhteiskunnalle on kuiten- 

kin osa laajempaa kansainvälistä kehityskulkua, jota tuetaan aktiivisesti 
tiedepolitiikalla ja jossa — tieteensosiologisesta näkökulmasta — tieteen 
yhteiskuntasopimus neuvotellaan uusiksi (Väliverronen 2016). Voikin 
sanoa, että tieteellinen tieto on tärkeässä ja arvostetussa asemassa nyky- 
yhteiskunnassa, jonka muutosprosessien ymmärtäminen ja hallinta 
edellyttävät perusteltuja näkökantoja ja syvällistä tietämystä eri ilmiöi- 
den välisistä yhteyksistä. Moninäkökulmaisessa maailmassa, jota lei- 
maavat asiantuntijuuden ja tietokäsityksen muutokset, tiedeyhteisö jou- 
tuu toisaalta myös perustelemaan tehtäviään ja olemassaoloaan muiden 
yhteiskunnallisten instituutioiden tapaan (Väliverronen 2016). 

Edellä kuvatut muutokset ovat tuoneet uusia muotoja ja haasteita 
myös tutkijan ja eri yleisöjen välisiin kohtaamisiin. Kuten Väliverronen 
(2016: 19, 21-22) esittää, tieteellisen tiedon lisääntyvä tarjonta tuottaa 
myös uudenlaista valistunutta kriittisyyttä, sillä kansalaiset eivät halua 
enää olla vain passiivisia tiedotuksen, valistuksen ja koulutuksen kohtei- 
ta, vaan he haluavat päästä itse keskustelemaan tutkimuksen soveltami- 
sen eettisistä, poliittisista ja taloudellisista valinnoista ja siis vaikutta- 
maan siihen, miten tutkimustietoa käytetään yhteiskunnassa. Tieteen 
yleistajuistamisen sijaan puhutaankin nykyään dialogisesta tai osallista- 
vasta tiedeviestinnästä (Saikkonen & Väliverronen 2013), joka painottaa 
eri osapuolten vastavuoroista osallistumista ja oppimista. Tiedeviestin- 
nän käytänteiden voi siis katsoa muuttuneen yksisuuntaisesta tutkimus- 
tulosten kertomisesta kohti erilaisia yhteiskehittelyn muotoja, joissa tut- 
kija ja eri yleisöt muodostavat tietoa ja neuvottelevat sen merkityksestä 
ja sovellettavuudesta yhteistoimin. 

Tieteen soveltamisesta ja tiedeviestinnästä puhuttaessa tarkoitetaan 
yleensä tutkijan roolia esimerkiksi tietokirjojen tai asiantuntijakolum- 
nien kirjoittajana tai hänen esiintymistään erilaisilla julkisilla areenoilla, 
kuten sähköisessä ja digitaalisessa mediassa sekä erilaisten paneelikes- 
kustelujen, yleisöluentojen ja tiedekahviloiden tapaisissa yleisötilaisuuk- 
sissa (ks. Heikkilä & Tammi 2020; Raevaara 2016; Strellman & Vaatto- 
vaara 2013; Väliverronen 2016). Tässä teoksessa keskitymme erityisesti 
ihmis- ja yhteiskuntatieteisiin ja kiinnitämme huomiota myös niihin 
monimuotoisiin kohtaamisiin, joita tapahtuu — ihmisten toimintaa 
tutkittaessa — tutkijan ja tutkittavien välillä kaikissa tutkimusprosessin 

vaiheissa. Nähdäksemme useat edellä kuvatuista muutoksista kiteytyvat 
juuri näissä tutkimustyön arkisissa kohtaamisissa nostaen esiin monen- 
laisia tutkijan omaan ammatillisuuteen ja asiantuntijuuteen ja niiden 
rajoihin liittyviä valintoja ja pohdintoja (vrt. Saikkonen & Väliverronen 
2013). Tällainen ammatillinen rajatyö voi liittyä ensinnäkin tutkimuksen 
suunnitteluvaiheeseen, jolloin tutkija joutuu avaamaan tutkimusasetel- 
maansa tutkittaville ja suhteuttamaan heidän tutkimukseen kohdista- 
miaan odotuksia ja toiveita omiin tavoitteisiinsa. Tutkimuksen toteutus- 
vaiheessa tutkija joutuu puolestaan säätelemään sosiaalista läheisyyttä 
ja etäisyyttä tutkittaviin. Tutkimusprosessin aikana tutkija ja tutkittavat 
tutustuvat toisiinsa ja sitoutuvat yhteiseen toimintaan. Tutkittavat ovat 
kuitenkin tutkijan ammatillisen katseen alla, ja tutkija tietää joutuvansa 
irrottautumaan heistä prosessin myöhemmissä vaiheissa. Koska tutkitta- 
vat voivat tulla erilaisista elämänpiireistä ja edustaa vaikkapa haavoittu- 
vassa asemassa olevia ryhmiä, voi yhteisen toiminnan päättyminen — ja 
tutkittavien kannalta paluu tutkimusprosessia edeltävään arkeen — nos- 
taa esiin tutkijan ja tutkittavien elämän eroja ynnä yhtäläisyyksiä sekä 
esimerkiksi kysymyksiä yhteiskunnallisesta osallisuudesta ja mahdolli- 
suuksista. Tutkimuksen raportointivaiheessa tutkijalla ja tutkittavilla voi 
toisaalta olla edelleen eriasteista yhteistyötä: tuloksia voidaan esitellä 
tutkittaville jo etukäteen tai tutkittavat voivat jopa osallistua kirjoitustyö- 
hön. Tällöin joudutaan neuvottelemaan tutkimustulosten merkityksestä, 
mahdollisista näkökulmaeroista ja tiedon omistajuudesta. Tutkimus- 
tulosten raportointi liittyy myös laajempiin kysymyksiin tulosten yhteis- 
kunnallisesta, poliittisesta tai organisatorisesta merkittävyydestä ja mah- 
dollisista vastuukysymyksistä tuloksia hyödynnettäessä tai kaupallis- 
tettaessa. 

Käsittelemme seuraavaksi tutkimuksen soveltamisen näkökulmia ja 
haasteita keskustelunanalyysissa. Luomme katsauksen alan kirjallisuu- 
teen sekä hahmottelemme systemaattista, kontekstista riippumatonta ta- 
paa ryhmitellä soveltavia tutkimuksia. Tämän jälkeen esittelemme kirjan 
ja artikkelien sisällöt. Johdannon päättävissä loppusanoissa avaamme 
teoksen artikkelien rakennetta, joka sisältää varsinaisen tutkimusrapor- 
tin lisäksi myös tutkimusprosessista kertovan tarinan. 

Tutkimuksen soveltamisen näkökulmia ja 
haasteita keskustelunanalyysissa 


Soveltava keskusteluntutkimus perustuu keskustelunanalyysiin, omin- 
takeiseen puhujien vuorovaikutusta tarkastelevaan menetelmään, joka 
syntyi yhdysvaltalaisten sosiologien, erityisesti Harvey Sacksin, Fmanuel 
Schegloffin ja Gail Jeffersonin myötävaikutuksella 1960-1970-lukujen 
taitteessa. Keskustelunanalyysi on kiinnostunut sosiaalisen toiminnan 
vuorovaikutuksellisesta organisoitumisesta. Se tutkii aidoista vuorovai- 
kutustilanteista koottuja ääni- ja videoaineistoja, joista analyysin avulla 
tuotetaan havaintoja niistä keinoista, joilla osallistujat tuottavat hetki 
hetkeltä rakentuvaa yhteistä ymmärrystä itsestään, toisistaan ja jaetusta 
vuorovaikutustilanteesta (Hakulinen 1997a). Keskustelunanalyysin huo- 
mion kohteena ovat siis keskustelun omat sisäiset rakennepiirteet, jä- 
sennykset, joiden avulla osallistujat koordinoivat toimintojaan ja joiden 
varaan heidän keskinäinen ymmärryksensä rakentuu. (Hakulinen 
19974.) Keskeisimpiä keskustelua ohjaavia jäsennyksiä ovat vuorottelu- 
ja sekvenssijäsennys. Vuorottelujäsennys on systeemi, jonka avulla osal- 
listujat pystyvät tulkitsemaan, kenen vuoro on kulloinkin puhua, kun 
taas sekvenssijäsennys ohjaa sitä, miten peräkkäiset puhetoiminnot liit- 
tyvät toisiinsa ja millaisia laajempia toimintajaksoja niistä muotoutuu. 
(Hakulinen 1997b; Raevaara 1997.) Tällaista keskustelun ajallista orga- 
nisoitumista tarkastelemalla on mahdollista selvittää, miten ihmiset 
rakentavat hetki hetkeltä etenevän vuorovaikutuksen keinoin erilaisia 
sosiaalisia tilanteita ja niihin liittyviä rooleja ja tehtäviä. 
Arkikeskustelun lisäksi keskustelunanalyysi tarkastelee myös erilaista 
institutionaalista vuorovaikutusta. Instituutiolla tarkoitetaan sellaisia yh- 
teiskunnan virallisia järjestelyjä, joiden avulla hoidetaan vaikkapa tervey- 
denhuollon, oikeuslaitoksen ja koulutusjärjestelmän tehtäviä (Peräkylä 
1997). Institutionaalisia keskusteluja yhdistää tyypillisesti se, että ne 
ovat päämääräorientoituneita, niissä käytetään kullekin instituutiolle tyy- 
pillisiä tulkintakehyksiä ja niihin osallistumista säätelevät erilaiset rajoit- 
teet (Drew & Heritage 1992; Raevaara, Ruusuvuori & Haakana 2001). 
Institutionaalisen vuorovaikutuksen keskustelukäytänteet ovat siis sa- 
moja kuin arkikeskustelussa, mutta niitä muunnellaan systemaattisesti 

niin, että ne palvelevat jonkin institutionaalisen tehtävän suorittamista. 
Nykyinen keskustelunanalyysi tarkastelee sekä arki- että institutionaali- 
sessa keskustelussa paitsi kielellistä myös kehollista vuorovaikutusta 
sekä esimerkiksi tilan ja esineiden käyttöä (ks. Haddington & Kääntä 
2011; Stevanovic & Lindholm 2016a). 

Keskustelunanalyyttisen tutkimuksen soveltamiseen liittyy monenlai- 
sia haasteita. Ensinnäkin käytännöllisten intressien ohjaavuus voidaan 
nähdä siinä mielessä ongelmallisena, että ne määrittelevät ennakolta tut- 
kimuksen kohteen reunaehdot. Tämän voi nähdä ristiriitaisena sen kes- 
kustelunanalyysin periaatteen kanssa, jonka mukaan kiinnostuksen koh- 
teet ja intressit tulisi löytää viime kädessä aineiston analyysin myötä (ten 
Have 2001: 7-8). Toiseksi keskustelunanalyysin löydökset näyttävät maal- 
likon silmissä usein varsin monimutkaisilta ja pikkutarkoilta. Vaikka 
keskustelunanalyysissa keskitytään sellaisiin seikkoihin, joihin osallistu- 
jat itse orientoituvat, nämä ilmiöt ovat usein maallikon huomiokyvyn 
ulkopuolella (Sidnell 2013: 799). Haasteena on siis tutkimustiedon välit- 
täminen riittävän ymmärrettävänä ja yksiselitteisenä. Kolmanneksi sovel- 
taminen kytkeytyy aina arvoihin. Tähän liittyy myös kysymys siitä, kei- 
den toimijoiden näkökulmasta asioita katsotaan: onko olennaisena lähtö- 
kohtana esimerkiksi ammattilaisten vai asiakkaiden näkökulma (ks. Antaki 
2011)? On selvää, että esimerkiksi vuorovaikutusongelmien esiin nosta- 
minen työyhteisöissä saattaa uhata eri osapuolten sosiaalisia kasvoja, ja 
tutkijalta vaaditaan näin ollen hienovaraisuutta. Näistä haasteista huoli- 
matta vuorovaikutustieto on useimmiten kiinnostavaa tutkimuskohteiden 
ja niihin liittyvien toimijoiden näkökulmasta, ja myös monilla tutkijoilla 
on keskeisenä intressinä tutkimuksen yhteiskunnallinen vaikuttavuus. 
Pohdimme seuraavaksi, miten keskusteluntutkimusta on aikaisemmin 
sovellettu, ja suhteutamme tämän kirjan näkökulmaa aikaisempaan tut- 
kimukseen. 

Charles Antaki (2011) jaottelee soveltavan keskusteluntutkimuksen 
kuuteen ryhmään. Ensimmäiseksi hän näkee soveltamisen kohdentuvan 
tieteelliseen keskusteluun. Ajatuksena on, että keskustelunanalyysi voi 
tuottaa uudenlaista ymmärrystä eri tieteenaloille. Uutena sovelluksena 
tästä voi pitää keskustelunanalyysin yhdistämistä kokeelliseen tutkimuk- 
seen (ks. Stevanovic 2016). Toiseksi soveltaminen paikantuu Antakin 

mukaan sosiaalisiin ja yhteiskunnallisiin ongelmiin, kuten rasismiin 
tai muuhun syrjintään. Keskustelunanalyysin avulla voidaan ymmärtää, 
miten nämä ongelmat rakentuvat vuorovaikutuksen näkökulmasta. Kol- 
manneksi keskustelunanalyysia voidaan soveltaa viestinnän haasteiden 
ymmärtämiseen ja ratkaisemiseen. Tämä on erityisen olennaista ns. 
epätyypillisen vuorovaikutuksen kohdalla, jolloin vuorovaikutuksen osa- 
puolena on henkilöitä, joilla on esimerkiksi puutteellisen kielitaidon 
tai jonkin kielellisen häiriön, kuten afasian tai dysleksian, vuorovaiku- 
tuksellisia haasteita. Neljänneksi keskustelunanalyysin avulla voidaan 
pyrkiä tarkentamaan kielellisten ja vuorovaikutuksellisten häiriöiden 
diagnostiikkaa. Viidenneksi voidaan tarkastella erilaisten institutionaa- 
listen vuorovaikutustilanteiden rakenteita ja saada näin uudenlainen 
näkemys instituutioiden olemuksesta ja toiminnasta. Kuudenneksi 
keskustelunanalyysilla voidaan tehdä interventioita, pyrkiä päämäärä- 
tietoisesti muuttamaan joitakin vuorovaikutuskäytänteitä. Antakin toi- 
mittaman kirjan artikkelit keskittyvät tähän kuudenteen soveltamisen 
tapaan. 

Edellä esitelty Antakin jaottelu perustuu, sen kuudetta luokkaa lu- 
kuun ottamatta, pitkälti erilaisiin soveltamisen konteksteihin. Seuraavas- 
sa pyrimme hahmottelemaan systemaattisempaa, kontekstista riippu- 
matonta tapaa tarkastella tutkimuksen soveltamista keskustelunanalyy- 
sissa. Ajattelemme tutkimuksen soveltamisen olevan kaksisuuntaista 
vuorovaikutusta tutkijoiden ja tutkittavien välillä, ja tästä näkökulmasta 
hahmotamme soveltamista kahden jatkumon avulla. Ensimmäinen jat- 
kumo koskee sitä, missä määrin tutkimuksen avulla pyritään vaikutta- 
maan tutkittavaan kohteeseen. Toinen jatkumo taas kuvastaa sitä, missä 
määrin tutkittavat vaikuttavat tutkimukseen. Jaamme molemmat jatku- 
mot karkeasti kolmeen tasoon. 

Ensimmäinen jatkumo koskee siis tutkijoiden vaikutusta tutkimus- 
kohteeseen. Tämän suhteen ensimmäinen taso tarkoittaa sitä, että vuo- 
rovaikutuksen osallistujia autetaan ymmärtämään vuorovaikutustaan 
paremmin. Toisella tasolla annetaan tutkimuksen perusteella ohjeita 
siitä, miten vuorovaikutusta voi toteuttaa paremmin. Tähän erontekoon 
viittaa nähdäksemme Richards (2005) tehdessään eron tutkimuksen 
löydösten ja preskription välillä. Kolmannella tasolla tutkimus itse osal- 

listuu vuorovaikutuskäytänteiden kehittämiseen. Tästä on kyse varsinai- 
sissa interventiotutkimuksissa. 

Jos ajatellaan Suomessa tehtyä keskustelunanalyyttista tutkimusta, 
ensimmäisen tason soveltamista on tehty runsaasti. Institutionaalista 
vuorovaikutusta on tutkittu esimerkiksi erilaisissa terveydenhuollon 
ja terapian tilanteissa (esim. Peräkylä 2006; Lehtinen 2005; Halonen 
2002), asiointitilanteissa (Sorjonen & Raevaara 2006) ja luokkahuonees- 
sa (Tainio 2007). Nämä tutkimukset ovat lisänneet ymmärrystä siitä, 
miten vuorovaikutus rakentuu kyseisissä instituutioissa ja millaisissa 
rooleissa ammattilaiset ja maallikot niissä toimivat. Institutionaalisen 
vuorovaikutuksen tutkimus voikin kohdistua yhtäältä ammattilaisten 
ja asiakkaiden väliseen vuorovaikutukseen, toisaalta vertaisten väliseen 
vuorovaikutukseen esimerkiksi työpaikoilla (ks. Nissi & Lehtinen 2016). 
Suomessa tehty keskusteluntutkimus on myös lisännyt tietoa erilaisista 
epätyypillisistä vuorovaikutustilanteista, joissa keskustelijoina on esi- 
merkiksi suomea toisena kielenä puhuvia, muistisairaita tai afaatikkoja 
(esim. Leskelä & Lindholm 2012). Ensimmäisen tason soveltamisen nä- 
kökulmasta mielenkiintoisena voi pitää Peräkylän ja Vehviläisen (1999, 
2003) ajatuksia keskustelunanalyysin ja vuorovaikutusideologioiden 
suhteesta. He esittävät, että tavat, joilla keskustelunanalyysi lisää ym- 
märrystä tutkimistaan käytänteistä, voi systematisoida keskusteluttamal- 
la tutkimustuloksia suhteessa ammattilaisten omiin käsityksiin vuoro- 
vaikutuksesta, sikäli kun ne ovat esillä esimerkiksi ammattikirjallisuu- 
dessa ja erilaisissa koulutusmateriaaleissa. Tällaisten pohdintojen avulla 
eri alojen ammattilaiset voivat reflektoida omia vuorovaikutuskäytäntei- 
tään ja sitä, missä määrin ne vastaavat ammattikirjallisuudessa esitettyjä 
näkemyksiä. 

Toisen tason soveltamista, jossa tutkimuksen kohdeyhteisöön pyri- 
tään vaikuttamaan suoremmin, on tehty vähemmän. Ohjeiden tai suosi- 
tusten antaminen on keskustelunanalyysissa ylipäätään usein nähty 
ongelmallisena (Stevanovic & Lindholm 2016b), erityisesti koska tällai- 
sella menettelyllä vaikutetaan kyseiseen vuorovaikutusilmiöön ja hanka- 
loitetaan siihen liittyviä jatkotutkimuksia (Richards 2005: 3-5). Varsi- 
naisissa tutkimusartikkeleissa annetaankin harvoin toimintaohjeita. 
Keskustelunanalyytikot ovat kuitenkin kirjoittaneet myös teoksia, jotka 

on selkeämmin suunnattu ammatinharjoittajille, ja näissä on saatettu 
omaksua preskriptiivisempi ote. Esimerkiksi Sorjosen, Peräkylän ja 
Eskolan (2001) toimittamassa lääkärin ja potilaan vuorovaikutusta kä- 
sittelevässä kirjassa on tutkimustulosten esittelyn ohella erillisiä tieto- 
laatikoita, joissa annetaan tuloksiin pohjautuvia ohjeita. Eeva Pyörälä 
(2001) pohtii teoksen yhdessä artikkelissa myös keskustelunanalyysin 
soveltamista lääkärien koulutuksessa. Leskelän ja Lindholmin (2012) 
toimittamassa epätyypillistä vuorovaikutusta koskevassa teoksessa on 
liitteenä Leskelän (2012) koostama ohjeistus. Raevaara, Sorjonen ja Lap- 
palainen (2013) taas tutkimuksessaan asiakasneuvojien ja asiakkaiden 
vuorovaikutuksesta antavat suosituksia asiakaspalvelun kehittämiseksi. 

Kolmannen tason soveltamista, interventiotutkimuksia, on Suomessa 
tehty vähän. Tässä kirjassa kuitenkin esitellään Elina Weisten ja Sanna 
Vehviläisen koulutusinterventiota hyödyntävää tutkimusta. Kansainväli- 
sesti interventiohankkeita on tehty jonkin verran. Kuten Antaki (2011) 
toteaa, yleensä on kyse siitä, että vuorovaikutuksessa on havaittu jokin 
ongelma, johon voidaan vaikuttaa melko yksinkertaisella vuorovaikutus- 
käytänteiden muutoksella, jonka suhteen ammattilaisia voidaan koulut- 
taa. 

Kuten totesimme, tutkimuksen soveltavaa aspektia on mahdollista 
lähestyä myös toisesta näkökulmasta, voidaan tarkastella sitä, millainen 
vaikutus tutkimuksen kohteena olevalla yhteisöllä on tutkimukseen. Täs- 
sä teoksessa haluamme nostaa esille myös tämän näkökulman, jota ei 
aikaisemmin ole juurikaan huomioitu. Jaamme tämänkin näkökulman 
kolmeen tasoon. Ensimmäisellä tasolla tutkijoiden ja yhteisön välillä on 
vuorovaikutusta, jonka voi katsoa jo muokkaavan tutkimusasetelmaa. 
Tämä tarkoittaa yhtäältä sitä, että kohdeyhteisö vaikuttaa siihen, mil- 
laista vuorovaikutusta tutkija pääsee taltioimaan tutkimuksen aineis- 
toksi. Toisaalta keskustelut tutkittavan yhteisön jäsenten kanssa saatta- 
vat vaikuttaa myös siihen, millaisiin ilmiöihin tutkija päättää kiinnittää 
huomiota. Toiselle tasolle siirryttäessä tutkittava ongelma nousee spesi- 
fimmällä tasolla tutkittavan yhteisön vuorovaikutuksesta. Interventiotut- 
kimukset ovat usein esimerkkejä myös tämän tyyppisestä vaikutuksesta: 
yritetään löytää vuorovaikutuksellinen ratkaisu johonkin yhteisössä ha- 
vaittuun ongelmaan. Jokin yhteisössä tunnistettu ilmiö voi olla lähtö- 

kohtana perinteisemmällekin keskusteluntutkimukselle. Jos esimerkiksi 
jossakin yhteisössä pidetään vähäistä osallistumista vuorovaikutukseen 
ongelmallisena, voi tähän ongelmaan pureutua vuorovaikutuksen tutki- 
muksen keinoin (ks. esim. Weiste ym. tässä teoksessa). Kolmantena 
tasona on tutkijoiden ja yhteisön jäsenten yhteistutkijuus. Tämän voi 
nähdä tarkoittavan sitä, että tutkimusongelmia muotoillaan yhdessä tut- 
kittavan yhteisön jäsenten kanssa, nauhoituksia analysoidaan yhdessä ja 
käytetään näin hyväksi yhteisön jäsenten kulttuurista tietämystä, tai jopa 
kirjoitetaan tutkimusraportteja yhdessä. Tässä teoksessa on kaksi tällais- 
ta yhteisjulkaisua (Keisanen ym.; Lilja ym.). Tutkijat saattavat myös osal- 
listua yhteisön toimintaan, minkä lisäksi tutkija voi itse olla tutkimansa 
ammatin harjoittaja. Esimerkiksi Peräkylä (2011) on pohtinut kaksois- 
rooliaan psykoanalyysin tutkijana ja psykoanalyytikkona. 


Kirjan ja artikkelien sisältö 


Soveltava tutkimus paitsi vaikuttaa eri tavoin tutkimaansa yhteisöön ja 
vaikuttuu siitä itse myös tapahtuu erilaisissa institutionaalisissa ja am- 
matillisissa ympäristöissä — joilla voi puolestaan olla merkitystä siihen, 
minkälaiseksi tutkijan ja tutkittavien keskinäinen toiminta muotoutuu. 
Käsillä oleva teos sisältää yhdeksän tutkimusartikkelia, jotka tarkastele- 
vat vuorovaikutusta kolmessa erityyppisessä ammatillisessa ympäristös- 
sä: sosiaali- ja terveydenhuollossa, koulutuksessa ja asiantuntijaorgani- 
saatiossa.' Ensimmäisen osion artikkeleissa valotetaan ammattilaisten 
ja asiakkaiden välisten suhteiden avulla työterveyden, mielenterveys- 
kuntoutuksen ja vanhustyön kysymyksiä. Sosiaali- ja terveydenhuolto on 
perinteinen soveltavan keskusteluntutkimuksen alue, jonka kohtaamisia 
värittävät tyypillisesti osallistujien erilainen pääsy toisaalta ammatilli- 
seen tietoon, toisaalta asiakkaan omaan elämismaailmaan (ks. esim. 
Sorjonen ym. 2001). Kuten teoksen artikkelit osoittavat, näistä rooleista 


1 Artikkeleissa käytetään puheen litterointiin Gail Jeffersonin (2004) kehittämää keskustelunanalyyttista 
merkintätapaa. Teoksen lopussa on liite, johon on koottu artikkeleissa käytetyt keskeiset merkit selityk- 
sineen. Näistä poikkeavat merkintätavat on selitetty kussakin artikkelissa erikseen. 

juontuvat tiedolliset ja toiminnalliset oikeudet ja velvollisuudet voivat ra- 
kentua eri tilanteissa erilaisiksi. Niitä voidaan myös pyrkiä purkamaan, 
mikä tuo vuorovaikutukseen uudenlaisia jännitteitä. 

Myös opetusta ja koulutusta on tutkittu soveltavan keskusteluntutki- 
muksen viitekehyksessä: se on tehnyt näkyväksi erityisesti luokkahuone- 
vuorovaikutuksen käytänteitä ja opettajan ja oppilaan roolin kielellistä ja 
kehollista rakentumista (ks. esim. Tainio 2007). Kaikki oppimiseen täh- 
täävä, tehtäväorientoitunut toiminta ei kuitenkaan tapahdu luokkahuo- 
neissa eikä edes koulutusinstituution tuottamissa, tunnustettuun tutkin- 
toon tähtäävissä tilanteissa. Teoksen toisen osan artikkelit — jotka tulevat 
hyvinvointialan koulutuksesta, sosiaalisesta sirkuksesta ja nuoriso- 
työhön suuntautuvasta teatterista — osoittavatkin, miten opettajan ja op- 
pilaiden toiminta järjestyy eri tavoin erilaisissa oppimisympäristöissä. 

Teoksen kolmannessa osiossa tarkastellaan ammattilaisten keskinäi- 
seen työhön liittyviä käytänteitä asiantuntijaorganisaatiossa eli sotilas- 
organisaation harjoituksessa, työyhteisön tauonpidossa ja tutkimusohjel- 
miston kehittämisessä. Tällaista organisaation ja työyhteisön sisäistä 
vuorovaikutusta ja toimintaa — ja työntekijöiden keskinäisiä rooleja ja 
hierarkioita — on tutkittu soveltavassa keskusteluntutkimuksessa kaik- 
kiaan vähemmän, vaikka nykyinen monitieteinen, -kielinen, -paikkainen 
ja -mediainen asiantuntijatyö nostaakin korostetusti esiin erilaiset työn 
organisoinnin tavat. Teoksen artikkeleissa tarkastellaan asiantuntijatyön 
toteutumista erilaisissa fyysisissä ja digitaalisissa toimintaympäristöissä 
ja myös työn ja ei-työn rajapinnoilla. 


| Sosiaali- ja terveydenhuolto 


Työelämän muutos, väestön ikääntyminen ja työurien pidentämisen 
tarve ovat nostaneet työterveyshuollon toiminnan keskiöön asiakkaiden 
työ- ja toimintakyvyn edistämisen. Säännölliset terveystarkastukset ovat 
keskeinen toimintatapa näiden tavoitteiden toteuttamiseksi. Terveystar- 
kastusten tavoitteena on työhön liittyvien sairauksien ja oireiden ehkäisy 
sekä työntekijän terveyden ja työkyvyn tukeminen. Apuna käytetään yk- 
silöllistä terveyssuunnitelmaa, jonka tarkoituksena on auttaa työntekijää 

tunnistamaan työkykyyn vaikuttavia tekijöitä sekä motivoida terveydestä 
ja työkyvystä huolehtimiseen. Aiempi tutkimus kuitenkin osoittaa, ettei 
terveyssuunnitelmaa monesti tehdä, tai se tehdään tavalla, jolla suunni- 
telmaan sitoutuminen jää vähäiseksi. Elina Weiste ja Sanna Vehviläinen 
tarkastelevat artikkelissaan, miten terveyssuunnitelma tuodaan objekti- 
na keskusteluun. Artikkelissa tutkitaan myös, muuttaako työterveyshoi- 
tajille toteutettu ohjaustaitojen koulutusinterventio tapaa, joilla suun- 
nittelua tehdään. 

Mielenterveyskuntoutujien osallistumisen mahdollisuuksien tur- 
vaaminen on keskeistä nykypäivän poliittisissa suosituksissa. Dialogi- 
sessa asiakaslähtöisyydessä asiakkaan ja ammattilaisen osallisuus on 
tasa-arvoista: molemmat osapuolet sekä kertovat omat näkemyksensä 
asiasta että kuuntelevat toisensa näkemyksiä. Käytännön tasolla tarkas- 
teltuna osallistumisen mahdollisuudet voidaan siis paikallistaa asiakkai- 
den ja ammattilaisten välisiin vuorovaikutuksellisiin kohtaamisiin. Elina 
Weiste, Camilla Lindholm, Melisa Stevanovic ja Taina Valkeapää analy- 
soivat artikkelissaan mielenterveyskuntoutujien klubitaloyhteisöissä 
käymiä kuntoutuksellisia ryhmäkeskusteluja. He tarkastelevat tilanteita, 
joissa mielenterveysalan ammattilaiset pyrkivät kutsumaan ryhmäläisiä 
ottamaan osaa yhteiseen keskusteluun. Toisaalta käsitellään tilanteita, 
joissa ammattilaiset ohittavat asiakkaiden oma-aloitteisen osallistumisen. 

Muistisairauksissa kieli- ja vuorovaikutustaidot heikkenevät asteittain 
sairauden edetessä. Vuorovaikutustaitojen heiketessä vastuu keskuste- 
lun kannattelusta ja ylläpitämisestä siirtyy keskustelun toiselle osapuo- 
lelle. Keskusteleminen muistisairaan henkilön kanssa voi olla haasteel- 
lista. Tässä artikkelissa Camilla Lindholm ja Camilla Wide tarkastelevat, 
miten keskustelukumppaneiden, tässä tapauksessa hoitoalan ammatti- 
laisten, kontribuutiot vaikuttavat muistisairaan henkilön mahdollisuuk- 
siin osallistua keskusteluun. Tarkastelun keskiössä on yksi muistisairas 
henkilö ja hänen puheensa ja kielensä yksinpuhelussa, tehtäväkeskei- 
sessä vuorovaikutuksessa ja sosiaalisessa rupattelussa. Artikkeli haastaa 
”hyvän keskustelun” käsitettä muistisairaiden hoidossa. 

II Opetus ja koulutus 


Tiina Keisanen, Fija Mämmelä, Mirka Rauniomaa ja Ulla-Maija Törmälä 
tarkastelevat artikkelissaan vuorovaikutusta korkeakoulun sosiaali- ja 
terveysalan opintojaksolla, jolla perehdytään luonnon ja seikkailullisten 
elementtien hyödyntämiseen hyvinvoinnin edistämisessä sekä merkityk- 
sellisen kokemuksen rakentamiseen sosiaalisena ja osallistavana proses- 
sina. Artikkelissa keskitytään erityisesti turvallisen toiminnan ja tulen 
käytön organisoimiseen. Analyysin kohteena ovat tavat, joilla osallistujat 
neuvottelevat luonnossa toteutettavan toiminnan turvalliseen toteutta- 
miseen liittyvistä käsityksistä. Tutkimus kuvaa yhteisen ymmärryksen 
rakentumista institutionaalisessa, oppimisen ja ohjaamisen kontekstissa 
ja kartoittaa muutosta osallistujien puheessa ja muussa toiminnassa. 
Opintojakson osallistujien vuorovaikutusta tarkastelemalla tutkimus 
pureutuu siihen, millaisten sosiaalisten toimintojen kautta osallistava 
oppiminen käytännössä toteutuu. 

Sosiaalisella sirkuksella tarkoitetaan pedagogisia sirkusaktiviteetteja, 
joiden tavoitteena on löytää uusia tapoja olla vuorovaikutuksessa ja oppia 
toimimaan erilaisten ihmisten kanssa. Sosiaalista sirkusta tehdään esi- 
merkiksi monien maahanmuuttajaryhmien parissa. Artikkelissaan Niina 
Lilja, Riku Laakkonen, Laura Sariola ja Terhi Tapaninen tarkastelevat 
sosiaalisen sirkuksen tunteja, joiden osallistujat ovat luku- ja kirjoitus- 
taidon koulutuksessa opiskelevia nuoria maahanmuuttaja-aikuisia. Artik- 
kelissa tutkitaan, miten taidepohjaisen toiminnan ohjaaminen toteutuu 
ryhmissä, joiden osallistujat jakavat vähän kielellisiä resursseja keske- 
nään, sekä millaisia osallistumisen paikkoja vuorovaikutuksessa raken- 
tuu eli miten osallistujille tarjoutuu mahdollisuus vaikuttaa toiminnan 
etenemiseen. Artikkeli luo ymmärrystä siitä, mitkä elementit sirkusvuo- 
rovaikutuksessa rakentavat ryhmien ilmapiiriä ja tukevat sosiaalisten tai- 
tojen kehittämistä. Artikkeli myös kuvaa, minkälaisia kielen oppimista 
mahdollistavia ja tukevia käytänteitä sirkusvuorovaikutuksessa rakentuu. 

Marjo Savijärven artikkeli käsittelee ryhmäytymistä teatteriharjoituk- 
sissa. Osallistujat ovat nuoria aikuisia. Tarkastelun kohteena on kahden 
harjoituksen väliin sijoittuva tilanne, jossa ohjaaja kehottaa osallistujia 
siirtymään kolmen hengen ryhmiin, kun nämä ovat edellä harjoitelleet 

pareittain. Analyysin kohteena on osallistujien yhteistoiminta ja pitkälti 
kehollisen toiminnan koordinointi tilanteessa, jossa oma siirtyminen on 
sovitettava muiden samassa tilassa olevien siirtymiseen. Analyysi avaa 
ryhmäytymisen dynamiikkaa tekemällä näkyväksi siirtymisen eri vaiheet 
sekä niiden erilaisia toteutumia: siirtyminen sisältää edellisen tehtävän 
lopettamisen parin kanssa, huomion kohdistamisen ohjaajaan ja uusiin 
vuorovaikutuskumppaneihin, uuden vuorovaikutustilan luomisen sekä 
uuteen ryhmään siirtymisen. Artikkeli osoittaa, että siirtyminen aloite- 
taan edeltävän harjoituksen rooleista käsin siten, että pari säilyy ensi- 
sijaisena vuorovaikutuskumppanina, kunnes edeltävä harjoitus on saa- 
tettu päätökseen tai mahdolliseen lopetuskohtaan. Niin ikään käy ilmi, 
että ryhmiin siirtyminen on lähtökohtaisesti kehollista toimintaa ja siir- 
tymistä sanallistavat vain ne osallistujat, joiden pari on jo liittynyt tai 
liittymässä toiseen ryhmään. 


Ill Asiantuntijaorganisaatiot 


Monikansallisen kriisinhallinnan työkieli on englanti. Sen käyttöä 
edellytetään kriisinhallintaharjoituksissa ja -operaatioissa yhteisen ti- 
lannekuvan säilymisen takia. Toimijat käyttävät kuitenkin myös muita 
kieliä, useimmiten omaa äidinkieltään. Artikkelissaan Pentti Hadding- 
ton, Antti Kamunen ja Antti Siipo käyttävät keskustelunanalyysia ku- 
vaamaan ensin tilannetta, jossa muun kuin englannin kielen käytön 
nähdään viivästyttävän tiedonkulkua. Sen jälkeen he kuvaavat ilmiöitä, 
joissa tapahtuu koodinvaihto muusta kielestä englantiin: puhujan itsen- 
sä tekemä koodinvaihto, kielenvälitys, ymmärrysehdokkaiden käyttö ja 
kielenylitys. Koodinvaihdon muusta kielestä englantiin voidaan nähdä 
olevan odotuksenmukaista toimintaa, jolla palautetaan symmetrinen 
tila keskustelijoiden välille ja siten rakennetaan ja ylläpidetään yhteistä 
tilannekuvaa. 

Mari Holmström, Mirka Rauniomaa ja Maarit Siromaa tarkastelevat 
artikkelissaan työpaikan taukotilassa vietettäviä taukoja työyhteisön jä- 
senille tarjoutuvina mahdollisuuksina sosiaaliseen vuorovaikutukseen 
sekä yhteisyyden rakentamiseen niin työelämään kuin yksityiselämään 

liittyvissä asioissa. Tutkimuksen aineistona on sekä etnografisia haas- 
tatteluja että tavanomaisista, arkisista taukotilanteista kerättyä video- 
aineistoa. Luvussa esitellään ensin haastatteluissa esiin nousseita, haas- 
tateltavien merkityksellisinä pitämiä taukojen ominaisuuksia, kuten 
mahdollisuutta keskustella vapaasti moninaisista aihepiireistä ja mah- 
dollisuutta ilmaista omia ajatuksiaan, kokemuksiaan ja tuntemuksiaan. 
Näiden huomioiden valossa tarkastellaan sitten keskustelunanalyysin 
keinoin aineisto-otteita aidoista taukotilanteista. Artikkelissa pohditaan, 
miten tunnistaa merkityksellisiä taukotilanteita ja niiden mahdollisia 
vuorovaikutuksellisia haasteita. 

Mika Simonen ja Ilkka Arminen vievät soveltavan keskusteluntutki- 
muksen ohjelmistotuotannon ammattilaisten kentälle. He tutkivat uuden- 
laisen sosiologisen tutkimusmenetelmän, imitaatiopelin, tuottamaa vuo- 
rovaikutusta ja havaitsevat menetelmän käyttöön liittyvän ennalta suun- 
nittelemattoman toiminnon. Videoaineiston analyysissa kolmen pelaajan 
muodostama ryhmä on saanut valmiiksi pelissä tarvittavan arvion ja on 
juuri siirtymässä pelissä. Heillä on tarjolla kaksi vaihtoehtoa etenemi- 
seen. Vuorovaikutusta tarkastelemalla havaitaan pelaajien tekevän kolme 
ehdotusta, joiden käsittelyssä ”kurkataan” selaimella yhtä vaihtoehtoa ja 
vasta sitten edetään toisen vaihtoehdon kanssa. Näin pelaajat ”puhaltavat 
yhteen hiileen”, eivätkä ratkaise risteävien ehdotusten tuomia jännittei- 
tä välittömästi, vaan edeten niiden kanssa kohti ratkaisua. Näin ollen 
asioiden, kuten ehdotusten, käsittely sekventiaalisesti toimii ryhmien 
resurssina. Ohjelmistotuotannon ammattilaisille vuorovaikutuksen tar- 
kastelu antaa aiheen kehittää sosiologista tutkimusmenetelmää entistä 
luotettavammaksi. 


Lopuksi 


Katsomme tieteellisen työskentelyn ja tutkimuskäytäntöjen olevan poh- 
jimmiltaan retorista toimintaa. Näin myös tieteellinen teksti on luon- 
teeltaan suostutteleva, vaikka se esitetäänkin usein tyypillisenä eksposi- 
torisena eli ilmiöiden olemusta, yhtäläisyyksiä, eroja, syitä ja seurauksia 
erittelevänä tekstityyppinä (ks. Hiidenmaa 2020). Tieteellisen tekstin re- 

torisena ominaislaatuna voikin pitää sitä, että se peittää oman retorisen 
rakenteensa näyttäytyen neutraalina. (Keränen 1996.) Tieteellisessä 
tekstissä asiaintilat on faktuaalistettu: lukijalle ne näyttäytyvät puhtaina 
kuvauksina, joille ei ole vaihtoehtoja (vrt. Juhila 2016). 

Tässä teoksessa tutkimusraporttien konventionaalinen retorinen ra- 
kenne on pyritty tietoisesti rikkomaan. Koska tieteellinen asiantuntijuus 
rakentuu ennen muuta tieteellisten genrejen hallinnan kautta, emme 
ole kuitenkaan muokanneet itse tutkimusartikkeleiden rakennetta, vaan 
antaneet kirjoittajien loistaa ansaitusti niiden kautta tutkimiensa ilmiöi- 
den asiantuntijoina. Sen sijaan olemme pyytäneet heitä astumaan oman 
asiantuntija-alueensa ulkopuolelle ja kokeilemaan myös toisenlaista kir- 
joittajuutta. Olemme pyytäneet heitä lisäämään tutkimusartikkeliensa 
loppuun tutkimustarinan, jossa he avaavat lukijoille, miten tutkimus sai 
alkunsa, miten se eteni sekä minkälaisia kohtaamisia ja valintoja siihen 
liittyi. Kirjan tematiikan kannalta tutkimustarinat tuovat artikkeleihin 
tärkeän lisän, sillä tutkimusten soveltava luonne — tapa, jolla tutkimus 
vaikutti tutkittavaan yhteisöön ja se puolestaan tutkimukseen — ei käy 
useinkaan ilmi itse tutkimusraportista, vaan vasta näistä tarinoista. Sa- 
malla ne nostavat esiin inhimillisen toimijan — tutkijan ja tutkittavat 
— viimeisteltyjen tutkimusraporttien takaa. Tässä suhteessa käsillä oleva 
teos liittyy laajempiin tieteellistä kirjoittamista koskeviin kehityskulkui- 
hin, joissa erilaiset tarinallisen tekstin ja tiedon tuottamisen muodot 
risteävät enenevästi tieteellisen tekstin kanssa tuoden esitystapaan har- 
kittua moniäänisyyttä ja tekijän itsereflektiota (ks. Hiidenmaa 2020). 

Artikkeleiden tutkimustarinoitakaan ei ole silti syytä lukea faktuaali- 
sina asiaintiloina, vaan nimenomaan tarinallistettuina kokemuksina ja 
omanlaisinaan retorisina luomuksina, joiden avulla soveltavaa tutkimus- 
ta tekevät kirjoittajat merkityksellistävät omaa tutkijuuttaan ja tutkimus- 
prosessiaan — ja rakentavat tutkijaidentiteettiään osana erilaisille yleisöil- 
le suunnattua kokoomateosta. Näin tutkimustarinat rakentuvat myös 
muodoltaan vaihteleviksi ja hyödyntävät esimerkiksi aiemmassa tutki- 
muksessa havaittuja seikkailukertomuksen, muisteluksen, anekdootin 
ja tuokiokuvan konventioita (ks. Virtanen 2020). Kuten Väliverronen 
(2016) huomauttaa, tiedeviestintää ei edistäkään vain ylemmiltä tahoilta 
tuleva vaatimus osallistua yhteiskunnalliseen vuorovaikutukseen, vaan 

käytänteet, joiden avulla myös tutkija saa tutkimuksesta ja sen tuloksista 
kertomalla uusia näköaloja omaan työhönsä. Toivomme tutkimustari- 
noiden toimivan tässä tarkoituksessa ja lisäävän ymmärrystä sekä so- 
veltavan tutkimuksen mahdollisuuksista että haasteista paitsi lukijoille 
myös kirjoittajille itselleen. Tutkimustarinat kutsuvat arvioimaan omaa 
kirjoittaja- ja lukijasuhdettaan tieteelliseen tekstiin (vrt. Hiidenmaa 
2020) ja pohtimaan teoksen artikkeleiden soveltamisen tapaa ja tasoja, 
jotka olemme tietoisesti jättäneet avoimeksi. 

Teoksen päättää päätäntöartikkeli, epilogi, joka perustuu erään tutki- 
muksen osallistujien haastatteluun. Haastateltavina ovat dramaturgi Are 
Nikkinen, kuvataiteilija Sauli Sirviö ja teatteriohjaaja Elina Izarra, jotka 
olivat tutkittavina ja yhteistyökumppaneina Koneen Säätiön rahoittamas- 
sa projektissa ”Taide työnä ja työvälineenä”. Päätäntö nostaa esiin tut- 
kittavana olemisen teemoja ja tuo yhteen teoksen aiempia artikkeleita. 
Koska se liittyy yhteen teoksen tutkimusartikkeleista ja -tarinoista, tuo 
se myös toisenlaisen — yhtenevän, täydentävän tai kilpailevan — koke- 
muksen tutkijan kokemuksen rinnalle. Tällä tavoin teos toimii itsessään 
eräänlaisena kohtaamisen ja vuoropuhelun paikkana, tiedeviestinnän 
muotona, jossa vuorottelevat eri äänet, puhetavat ja näkökulmat. 

Johdanto 


Tässä artikkelissa käsitellyn interventiotutkimuksen lähtökohtana oli 
työelämän muutoksen, väestön ikääntymisen ja työurien pidentämisen 
aikaansaama tarve nostaa työterveyshuollon toiminnan keskiöön asiak- 
kaiden työ- ja toimintakyvyn edistäminen. Työterveyshuollon keskei- 
nen toimintatapa asiakkaiden työ- ja toimintakyvyn edistämiseksi ovat 
säännölliset terveystarkastukset. Terveystarkastuksia tehdään Suomessa 
vuosittain yli miljoona (Kela 2012). Niiden yleisenä tavoitteena on työ- 
hön liittyvien sairauksien ja oireiden ehkäisy sekä asiakkaan terveyden 
ja työ- ja toimintakyvyn tukeminen (Manninen ym. 2007). 

Asiakkaan terveyden ja työkyvyn tukemiseen liittyy oleellisena osana 
terveyttä ja työkykyä edistävän terveyssuunnitelman laatiminen yhdessä 
työntekijän kanssa (Manninen ym. 2007). Terveyssuunnitelman tavoit- 
teena on auttaa asiakasta tunnistamaan työ- ja toimintakykyyn vaikutta- 
via tekijöitä, rohkaista häntä terveyttä edistäviin valintoihin sekä mo- 

tivoida häntä omasta terveydestään ja työkyvystään huolehtimisessa. 
Terveyssuunnitelma tarkoittaa yhtäältä sitä, että terveydestä ja työkyvystä 
huolehditaan tavoitteellisesti ja pitkäjänteisesti (eli sitä suunnitellaan 
yhdessä) ja toisaalta sitä, että suunnittelutyötä kirjataan ylös kirjalliseen 
terveyssuunnitelmaan. Kun työkykyä ja terveyttä tarkastellaan työter- 
veystarkastuksessa kokonaisvaltaisesti ja kontekstuaalisesti, asiakkaan 
tilannetta ja siihen vaikuttavia tekijöitä ja voimavaroja voidaan tehdä 
näkyväksi. Ajatuksena on, että asiakkaan tilanteen yhteisen tarkastelun 
kohteeksi tuova väline (kirjallinen terveyssuunnitelma) auttaa asiakasta 
ja terveydenhoitajaa hahmottamaan olevansa asian äärellä yhteistyös- 
sä sen sijaan, että asiakas olisi terveydenhoitajan intervention kohde. 
Vehviläisen (2014) mukaan tällöin työskentelyssä voidaan paremmin 
tavoittaa asiakkaan oma motivaatio ja hänen kokemuksensa käsillä ole- 
vasta asiasta. 

Työterveyshuollossa sovellettavien yleisten ohjeistusten mukaan ter- 
veyssuunnitelmaa tulisi seurata ja toteuttaa koko työuran ajan. Sitä tulisi 
soveltaa ja päivittää erityisesti työn, työaikajärjestelyjen, työsuhteen tai 
asiakkaan elämäntilanteen muuttuessa (Manninen ym. 2007). Vaikka 
terveyssuunnitelman tekeminen on lakisääteinen velvoite, se jätetään 
kuitenkin usein tekemättä tai se tehdään tavalla, joka ei aktivoi asiakasta 
terveyssuunnitelman toteuttamiseen (Leino ym. 2014). Asiakasta moti- 
voivan terveyssuunnitelman laatiminen työterveyshoitajan ja asiakkaan 
välisenä yhteistyönä edellyttääkin työterveyshoitajan ohjausosaamista. 

Tässä artikkelissa tarkasteltavassa Työterveyslaitoksen interventiotut- 
kimuksessa ”Terveyssuunnitelman ja motivoivan ohjauksen vaikutus 
työkykyyn ja työkyvyn lukutaitoon — satunnaistettu interventiotutkimus” 
pyrittiin kehittämään työterveyshoitajien ohjausosaamista ja tekemään 
terveyssuunnitelmien laatimista systemaattisempaa ja asiakkaan tar- 
peista enemmän lähtevää. Hankkeessa toteutettiin työterveyshoitajille 
ohjaustaitojen koulutusinterventio ja tutkittiin terveystarkastuskeskuste- 
lun ja kirjallisen terveyssuunnitelman hyödyntämisen vaikutusta asiak- 
kaiden työkykyyn ja käsitykseen omasta terveyden- ja työkyvyntilastaan. 
Tämän lisäksi tarkasteltiin koulutusinterventiossa opetettujen hyvän 
ohjauksen periaatteiden sekä terveyssuunnitelman teon toteutumista 
työterveyshoitajien työssä. 

Hankkeessa toteutettua keskustelunanalyyttistä osuutta voidaan luon- 
nehtia interventionistiseksi. Tällainen soveltava keskustelunanalyyttinen 
tutkimus kohdistuu vuorovaikutuksen ongelmiin, joiden tiedetään ol- 
leen olemassa jo ennen vuorovaikutuksen hienovaraista tarkastelua 
(Antaki 2011). Tällöin ongelma itsessään on aluksi määritelty muutoin 
kuin keskustelunanalyyttisin termein, kuten skitsofreniapotilaiden hoi- 
toon sitoutuminen (Thompson 2013) tai kehitysvammaisten henkilöi- 
den osallistumisen mahdollisuuksien lisääminen omassa elämässään 
(Finlay, Walton & Antaki 2011). Ajatuksena on, että vuorovaikutusraken- 
teiden sekventiaalisen järjestymisen yksityiskohtaisella analyysilla voi- 
daan löytää ratkaisu kyseiseen ongelmaan, mikäli tutkimus toteutetaan 
läheisessä yhteistyössä sellaisten ihmisten ja sidosryhmien kanssa, jotka 
päivittäisessä elämässään ovat tekemisissä kyseisen ongelman kanssa 
(Antaki 2011). Lisäksi ajatellaan, ettei tutkimus lopu saatuihin tuloksiin 
vaan niitä pyritään — tavalla tai toisella — aktiivisesti viemään käytäntöön 
tutkijoiden toimesta (Heritage & Robinson 2011). 

Hankkeessa keskustelunanalyysia hyödynnettiin työterveyshoitajalle 
toteutetun ohjaustaitojen koulutusintervention suunnittelussa. Aiem- 
massa kirjallisuudessa onkin esitetty, että keskustelunanalyyttinen 
tutkimustieto voi toimia pohjana vuorovaikutuskoulutusintervention 
kehittämiselle. Esimerkiksi O'Brienin ja kollegojen (2018) hankkeessa 
kehitettiin vuorovaikutustaitojen koulutusinterventio ammattilaisille, 
jotka hoitavat dementiaa sairastavia henkilöitä. Tämä koulutus pohjautui 
kirjallisuuskatsausten ja palvelunkäyttäjänäkökulmien lisäksi keskuste- 
lunanalyyttisiin löydöksiin ammattilaisten ja dementiaa sairastavien hen- 
kilöiden välisestä kommunikaatiosta (O’Brien ym. 2018). Omassa hank- 
keessamme, toisin kuin monissa muissa keskustelunanalyysia sovelta- 
vissa interventiotutkimuksissa, tutkittiin keskustelunanalyysin keinoin 
intervention myötä tapahtuvaa muutosta eli sitä, muuttuvatko työter- 
veyshoitajien vuorovaikutuskäytänteet koulutusintervention myötä. Täs- 
sä artikkelissa käsitellään ensin empiiristä analyysia terveyssuunnitel- 
mien laatimisesta asiakkaiden ja työterveyshoitajien välisenä toimintana 
ja sen jälkeen eritellään keskustelunanalyysin interventionistiseen sovel- 
tamiseen liittyneitä kokemuksia ja haasteita. 

Suunnitteleminen yhteisenä toimintana 


Yhteinen suunnitteleminen on usein varsin kompleksista toimintaa, 
jossa eri osallistujille aukeaa erilaisia osallistumispaikkoja. Tällaiset ti- 
lanteet saattavat muodostua osallistujille varsin haasteellisiksi. Aikai- 
semmassa keskustelunanalyyttisessä tutkimuksessa on kuvattu niin 
sanottuja suunnittelusekvenssejä, joissa osallistujat tekevät konkreettisia 
suunnitelmia tulevaisuuden suhteen. Vehviläinen (2001) tarkastelee 
suunnittelua ohjaavan kouluttajan ja opiskelijan välisenä toimintana, 
joka kahdenkeskisenä institutionaalisena vuorovaikutustilanteena tulee 
lähelle terveystarkastuksessa tapahtuvaa suunnittelua. Vehviläisen tutki- 
muksessa suunnittelun kuvataan tapahtuvan pitkittyneen sekventiaali- 
sen rakenteen kautta. Sen aloittaa ohjaajan tekemä ”ongelman aktivoin- 
ti”, jolla hän kutsuu opiskelijaa kuvaamaan ideoitaan ja suunnitelmiaan 
tiettyyn tehtävään liittyen. Opiskelijan kerrottua aikeistaan ja suunnitel- 
mistaan tarjoaa ohjaaja neuvon, jonka avulla hänen on mahdollista myös 
arvioida opiskelijan vastausta. Arviointi mahdollistaa opiskelijan suunni- 
telman vahvistamisen, jolloin ohjaaja suosittelee opiskelijaa etenemään 
ehdottamansa suunnitelman mukaisesti. Useimmiten kuitenkin ohjaaja 
hyväksyy suunnitelman vain osittain ja pyytää opiskelijaa korjaamaan 
sitä tai ehdottaa sen hylkäämistä ja tarjoaa vaihtoehtoisen suunnitelman. 
Sekvenssin sisällä ohjaaja voi myös esittää tarkentavia kysymyksiä, jotka 
tarjoavat mahdollisuuden tarkemmin kohdennetun neuvon antamiseen. 
(Vehviläinen 2001). Ohjaavan koulutuksen yksilöohjauksessa suunnitte- 
lu tapahtuu siis asymmetrisesti ohjaajan aloitteellisilla ja arvioivilla sekä 
neuvovilla vuoroilla. 

Toinen keskeinen sekventiaalinen rakenne, johon suunnitteleminen 
yhteisenä toimintana usein paikallistuu, on ehdottaminen (mm. Nissi 
2016; Stevanovic 2012, 2013; ks. Keisanen, Mämmelä, Rauniomaa, 
Törmälä tässä teoksessa). Ehdotuksissa yksi osallistujista nimeää tule- 
vaisuuteen suuntaavan teon ja ehdottaa sen toteuttamista — tarjoten 
sen muille vahvistettavaksi tai hylättäväksi (Houtkoop 1987). Pälli ja 
Lehtinen (2014) tutkivat työntekijän osallistumisen mahdollisuuksia 
kehityskeskusteluihin ja totesivat osallistumisen olevan rajoitetumpaa 
tavoitteen asettamisen tapahtuessa esimiehen ehdotusten kautta. Sen 

sijaan tavoitteenasettelun tapahtuessa esimiehen esittämien kysymysten 
ja työntekijän vastausten kautta työntekijä pääsi itse ehdottamaan omia 
tavoitteitaan. 

Erilaiset vuorovaikutukselliset keinot näyttävät siis olevan sidoksissa 
siihen, minkälaisia osallistumisen paikkoja tilanteessa aukeaa. Toisi- 
naan nämä keinot saattavat olla hyvinkin hienovaraisia. Esimerkiksi 
Nissi (2016) on kuvannut tulevaisuuteen suuntaavaa suunnittelua or- 
ganisaatioiden sisäisissä kokouksissa, joissa henkilökunta on kutsuttu 
osallistumaan suunnitteluun, jotta prosessi olisi organisaation alatasoil- 
ta ylöspäin suuntautuvaa. Organisaation johdolla voi kuitenkin olla jo 
alustava näkemys tulevaisuuden suuntaviivoista, joita viedään suunnitte- 
lussa hienovaraisesti eteenpäin muun muassa tekemällä asiaa koskevia 
ehdotuksia. Nissi osoittaa, miten työntekijät voivat vastustaa johtajien 
ehdotuksia epäsuorasti käyttämällä erityistä jos X niin Y -rakennetta. 
Tämän avulla työntekijät voivat esittää ongelmallisen, hypoteettisen ti- 
lanteen ja siten korostaa ehdotetun idean epäsuotuisia seuraamuksia 
käytännön työlle. Toiseksi nostamalla esiin asiakkaan kokemuksen he 
voivat esittää organisaation hyötyvän ehdotetun idean hylkäämisestä. 
Näin työntekijät voivat osallistua suunnittelutoimintaan odotuksen mu- 
kaisesti ja ylläpitää ainakin jonkinlaista illuusiota tasavertaisesta keskus- 
telutilanteesta. (Nissi 2016; ks. myös Stevanovic 2013.) 

Suunnitteluvuorovaikutusta ohjaa merkittävästi myös kirjoittaminen. 
Se nousee keskeiseksi myös terveyssuunnitelmien laatimisessa hoitajan 
kirjoittaessa tietokoneelle yhteisesti sovitut asiat. Kirjoittamisen avulla 
osallistujat voivat osoittaa sitoutuvansa tehtyihin päätöksiin ja päätöksis- 
tä voidaan tehdä yhteisiä — tai toisen osapuolen vahvasti säätelemiä (Pälli 
& Lehtinen 2014). Esimerkiksi Pällin ja Lehtisen tutkimissa kehityskes- 
kusteluissa esimies sääteli voimakkaasti keskustelua kirjoittamalla ylös 
päätetyt tavoitteet. Toisinaan esimies saattoi aloittaa kirjoittamisen jo 
tehdessään tavoitetta koskevan ehdotuksen, jolloin alaisen oli enää hyvin 
vaikea vastustaa muistiin kirjoitettua päätöstä. Toisaalta kirjoittaessaan 
alaisen tekemien ehdotusten aikana esimies saattoi osoittaa alaisen ehdot- 
tamien asioiden olevan valideja ja riittävän hyviä muistiin kirjoitettaviksi. 

Aiempi tutkimus on siis osoittanut yhteisesti toteutuvan suunnittelun 
olevan varsin haastavaa. Toisaalta osallistujilla on myös näytetty olevan 

hienovaraisia vuorovaikutuksellisia keinoja, joilla säädellä omia ja mui- 
den osallistumisen mahdollisuuksia. Tässä tutkimuksessa tarkastellaan, 
miten nämä erilaiset osallistumisen keinot tulevat näkyviksi asiakkaiden 
ja työterveyshoitajien välisessä suunnittelutilanteessa. 


Aineisto ja menetelmät 


Hankkeessa työterveyshoitajien ohjausosaamista pyrittiin kehittämään 
koulutusintervention avulla. Koulutus pohjautui toimijuutta tukevan 
ohjauksen (Vehviläinen 2014), motivoivan haastattelun (Miller & Roll- 
nick 2013) sekä transteoreettisen muutosmallin (Prochaska, Norcross 
& DiClemente 1994) periaatteisiin. Koulutusintervention tavoitteena 
oli oppia kysymään kysymyksiä ja kuuntelemaan asiakasta tavalla, joka 
mahdollistaisi asiakkaan tärkeäksi kokemien vahvuuksien ja ongelmien 
tunnistamisen sen sijaan, että keskustelu tapahtuisi lähinnä asiakkaan 
etukäteen täyttämän terveydentilaa kartoittavan lomakkeen sekä työter- 
veyshoitajan rutiiniluontoisten kysymysten ehdoilla. Toimijuuden tuke- 
miseen liittyi lisäksi se, että tavoitteen asettelu terveyssuunnitelman 
laatimisessa tehtäisiin yhdessä asiakkaan kanssa asiakkaan tärkeäksi 
nostamien seikkojen pohjalta ja terveyssuunnitelman päämääriä käsi- 
teltäisiin läpinäkyvästi ja neuvottelevasti. Ohjausvuorovaikutuksen ha- 
luttiin siis palvelevan rajatussa ajassa ja asiakaslähtöisesti terveystarkas- 
tuksen keskeisiä päämääriä. 

Koulutukset toteuttivat koulutettu työnohjaaja (tämän artikkelin toi- 
nen kirjoittaja) sekä työterveyshoitaja. Koulutusinterventio sisälsi kaksi 
puolen päivän mittaista lähiopetuspäivää, kotitehtäviä sekä videovälitteis- 
tä ohjausta lähiopetusta seuraavilla viikoilla. Lähiopetuspäivät sisälsivät 
tietoa hyvän ohjauksen periaatteista ja terveyssuunnitelman laatimises- 
ta, vuorovaikutustaitojen harjoittelua sekä käytännön ohjaustilanteissa 
eteen tulleiden tilanteiden pohtimista ja ongelmanratkaisua. Työterveys- 
hoitajien toteuttamien terveystarkastusten nauhoituksia hyödynnettiin 
kuvaamalla niiden avulla hoitajille heidän vuorovaikutuskäytänteitään. 
Tämä auttoi tekemään näkyväksi tarpeen muuttaa vuorovaikutuksen 
tapaa enemmän asiakkaan nimeämistä ongelmista ja vahvuuksista läh- 

teväksi. Koulutukseen osallistui 58 työterveyshoitajaa kolmesta eri työ- 
terveyspalveluja tarjoavasta organisaatiosta eri puolilta Suomea. 

Hankkeessa käytettiin niin sanottua ”askeltaen avartuvan satunnaista- 
misen asetelmaa” (randomized stepped wedge design, mm. Rautava ym. 
2009). Työterveyshoitajat toteuttivat aluksi terveystarkastuksia toimien 
tavanomaiseen tapaansa. Näihin tarkastuksiin osallistuneet asiakkaat 
muodostivat tutkimuksen vertailuryhmän. Sitten työterveyshoitajat sa- 
tunnaistettiin yksiköittäin kolmen kuukauden välein aloittaviin interven- 
tioryhmiin. Koulutusintervention jälkeen heidän terveystarkastusasiak- 
kaansa muodostivat interventioryhmän. Työterveyshoitajien välillä 
arveltiin voivan olla suuriakin eroja ohjaustaidoissa, eikä lyhyen koulu- 
tuksen ajateltu takaavan kaikkien ohjaustaitojen kehittymistä samassa 
rytmissä. Tämän vuoksi ajateltiin tällaisen asetelman, jossa kukin hoita- 
ja toimii vertailuryhmän ja sitten interventioryhmän jäsenenä, olevan 
sopiva ja perusteltu. 

Sekä vertailu- että interventioryhmän asiakkaat täyttivät käynnin yh- 
teydessä kyselylomakkeen, jossa selvitettiin heidän käsityksiä työkyvys- 
tään, elintavoistaan, terveydentilastaan sekä toteutuneesta terveystarkas- 
tuksesta. Kysely toistettiin 12 kuukauden kuluttua. Lisäksi työterveyshoi- 
tajat täyttivät tutkimuksen alussa, koulutusintervention alussa ja siitä 
6 kuukauden ja 12 kuukauden kuluttua työkykyä, työnimua ja työssä 
jaksamista koskevat kyselyt. Osana kyselyä tiedusteltiin myös hoitajien 
omia näkemyksiä omista ohjaustaidoistaan. 

Kyselyaineistojen lisäksi pieni osa koulutusinterventioon osallistu- 
neista hoitajista videonauhoitti tekemiään terveystarkastuksia ennen 
koulutukseen osallistumistaan ja sen jälkeen. Näiden nauhoitusten tar- 
koituksena oli mahdollistaa interventiokoulutuksen vaikutuksien arvioin- 
ti työterveyshoitajien ohjaustaitoihin. Ennen koulutusinterventiota nel- 
jä hoitajaa nauhoitti yhdestä neljään terveystarkastustaan, yhteensä 
10 nauhoitusta. Intervention jälkeen näistä samoista hoitajista kolme 
nauhoitti yhdestä viiteen tarkastustaan, yhteensä 10 nauhoitusta. Tässä 
tutkimuksessa tarkastellaan niiden kolmen hoitajan nauhoituksia, jotka 
videoivat terveystarkastuksiaan sekä ennen että jälkeen koulutusinter- 
vention (8 nauhoitusta ennen ja jälkeen intervention). Istunnot kestivät 
noin 45-60 minuuttia, joten aineistoa on yhteensä noin 13 tuntia. 

Kaikki kolme hoitajaa olivat koulutukseltaan terveydenhoitajia, ja he 
olivat käyneet lisäksi työterveyshoitajan noin vuoden mittaiset erikoistu- 
misopinnot. Heillä oli useiden vuosien työkokemus työterveyshoitajan 
tehtävistä. He työskentelivät kolmen eri palveluntarjoajan organisaa- 
tioissa, kaksi yksityisellä ja yksi kunnallisella puolella. Nauhoitusten 
asiakkaissa oli sekä naisia että miehiä, joiden ikä vaihteli 16 ja 60 vuo- 
den välillä. Osa asiakkaista oli tullut tarkastukseen aloittaessaan uudessa 
työpaikassa, osa täytettyään tietyn niin sanottua ikätarkastusta vaativan 
iän. Keskustelutilanteisiin osallistuvien asiakkaiden terveydessä, työ- 
kyvyssä ja elämäntilanteissa oli siis suurta vaihtelua. 

Ennen työterveystarkastukseen tuloa asiakas täytti lomakkeen, jolla 
selvitettiin terveydentilaa, elämäntapoja ja työtilannetta rastittamalla 
omaa tilannetta parhaiten kuvaava vaihtoehto. Tarkastuksissa keskuste- 
lua terveydestä, elämäntavoista, työkyvystä ja työhön liittyvistä asioista 
käytiin usein lomakkeen pohjalta. Kaikissa kolmessa organisaatiossa, 
joissa nauhoituksia tehtiin, oli käytössä sähköinen pohja myös terveys- 
suunnitelman laatimiselle. Pohjat erosivat jonkin verran toisistaan, mut- 
ta kaikkiin kirjattiin jossakin muodossa asiakkaan työterveyteen liittyvät 
tarpeet, tavoitteet sekä toimenpiteet tavoitteiden toteuttamiseksi joko 
vapaamuotoisesti tai valitsemalla osuvimmat valmiista vaihtoehtoisista 
fraaseista. Pohjan käyttäminen oli työterveyshoitajille pakollista, ja se 
liitettiin osaksi asiakkaan muuta potilaskertomusta kyseisen terveyden- 
huolto-organisaation sähköisessä potilastietojärjestelmässä. Tässä tutki- 
muksessa meillä ei ollut pääsyä niihin tietoihin, mitä terveydenhoitaja 
tosiasiallisesti kirjasi lomakkeelle keskustelun ohessa. 

Työterveyshoitajat informoivat asiakkaita tutkimuksesta sekä kirjalli- 
sesti että suullisesti ja kysyivät asiakkaiden suostumusta nauhoituksiin. 
Tutkijat eivät olleet paikalla nauhoitetuissa tarkastuksissa, vaan ne toteu- 
tettiin osana työterveyshuollon normaalia toimintaa. Tutkittavien anony- 
miteetti on suojattu muuttamalla aineistokatkelmista kaikki tunnistami- 
sen mahdollistavat seikat. Helsingin ja Uudenmaan sairaanhoitopiirin 
eettinen toimikunta on antanut hyväksyntänsä tutkimukselle. 

Tutkimuksen analyyttisessä prosessissa videoitua aineistoa katsottiin 
ensin avoimin silmin, minkä jälkeen siitä kerättiin kaikki sellaiset kat- 
kelmat, joissa toiminnan kohteena on terveyssuunnitelman laatiminen. 

Nämä katkelmat litteroitiin keskustelunanalyyttistä merkitsemistapaa 
noudattaen (Hepburn & Bolden 2013). Terveyssuunnitelma ei kaikkiaan 
ollut paljoakaan istuntojen toiminnan kohteena, ja sitä koskevia katkel- 
mia löytyi aineistomme 13 tunnista vain 17. Näiden otteiden yksityiskoh- 
taisessa analyysissa tarkasteltiin 1) miten terveyssuunnitelma tuodaan 
objektina keskusteluun eli miten se otetaan puheeksi, 2) mihin koh- 
taan sen puheeksi ottaminen sijoittuu tarkastuksen kulussa ja 3) mil- 
laista vastausta se asiakkaalta hakee. Lisäksi tarkasteltiin sitä, 4) ovatko 
keskustelukäytänteet tältä osin erilaisia ennen ja jälkeen koulutuksen. 
Otteiden vähäisen määrän vuoksi analyysiprosessi keskittyi ennen ja 
jälkeen koulutuksen esiintyvien otteiden laadulliseen erittelyyn mah- 
dollisten eroavaisuuksien määrällisen tarkastelun sijaan (vrt. Robinson 
2007). Tuloksissa näytämme tapaustutkimuksen omaisesti, miten ter- 
veyssuunnitelmista keskusteltiin ennen ja jälkeen koulutuksen. Näitä 
muutoksia tarkastellaan yhden työterveyshoitajan toimintakäytänteissä, 
vaikkakin samanlainen muutos oli havaittavissa myös muiden osallis- 
tujien kohdalla. 


Tulokset 


Ennen koulutusinterventiota työterveyshoitaja aloitti suunnittelusek- 
venssin ja muokkasi asiakkaan itsenäisestä vastauksesta ammatilliseen 
kontekstiin sopivan kirjauksen. Koulutusintervention jälkeen suunnitte- 
lu toteutui edelleen hoitajalähtöisesti, mutta otti paremmin huomioon 
asiakkaan itse nimeämät ongelmakohdat. Tämä tapahtui kahdella tapaa: 
joko nostamalla kesken asiakkaan kerronnan asiakkaan ongelman ku- 
vauksesta tietyn seikan kirjattavaksi terveyssuunnitelmaan tai kutsumal- 
la asiakasta kysymyksin nimeämään suunnitelman kannalta keskeiset 
seikat. Havainnollistamme seuraavaksi asiaa aineisto-otteilla. Näytämme 
yhden aineistokatkelman ennen koulutusinterventiota ja sen jälkeen 
kaksi aineistokatkelmaa koulutusintervention jälkeen nauhoitetuista 
istunnoista samalta hoitajalta. 

ASIAKKAAN VASTAUKSEN UUDELLEENMUOTOILU 

AMMATILLISEKSI KIRJAUKSEKSI 

Ennen koulutusinterventiota hoitajat kutsuivat asiakkaita kuvaamaan 
suunnitelmaan sisällytettäviä seikkoja esittämällä terveystietolomakkeen 
mukaisia kysymyksiä. Tämä aloitti istunnon kulussa uuden toimintavai- 
heen, joka sijoittui istunnon loppuun. Asiakkailla oli vaikeuksia vastata 
kysymyksiin, ja he orientoituivat siihen, että työterveyshoitajan kysymät 
asiat olivat sellaisia, mitä istunnon aikana oli jo käsitelty. Hoitajat uudel- 
leenmuotoilivat asiakkaan itsenäisestä vastauksesta ammatilliseen 
kontekstiin sopivan kirjauksen, jonka suhde asiakkaan vuoroihin jäi 
vähäiseksi. Ensimmäinen aineisto-ote näyttää esimerkin ennen koulu- 
tusinterventiota nauhoitetusta istunnosta. Kyseinen tarkastus on ikätar- 
kastus asiakkaan täyttäessä 50 vuotta. Terveydenhoitaja ja asiakas ovat 
keskustelleet useista asiakkaan työhön ja terveyskäyttäytymiseen liittyvis- 
tä teemoista. Istunnon loppupuolella, kun tunnin mittaisesta vastaan- 
otosta on kulut noin 45 minuuttia, terveydenhoitaja pyytää asiakasta 
täyttämään tutkimushankkeeseen liittyvän kyselylomakkeen. Asiakkaan 
täyttäessä lomaketta terveydenhoitaja ottaa puheeksi terveyssuunnitelman. 


Aineisto-ote 1. (2/2 ennen interventiota; 45:51/57:25) 


01 TH: ((katse näyttöön)) mä samalla nytten haastattelen sua vielä 
02 tähän mh omasuunnitelmaan eli työterveyssuunnitelmaan joka 
03 aina sit tarkastuksen [yhteydes tehdään niin ni tota et 

04 AS: [mm. 


05 TH: mitkä sun tänhetkiset työkykyyn ja ylipäänsä hyvinvointiin 
( (katse asiakkaaseen) ) 


06 liittyvät tarpeet (.) on (0.75) vaikka nyt tän keskustelun, 
07 AS: heh heh en minä varmaan nyt joku jonkun tota sortin sitten 
08 noista asioista mistä puhuttiin niin, 


09 TH: mm nosta nyt vaikka joku mikä nyt ensimmäisenä, 

0 AS: siis >sanopa uudestaan< en mä pysty keskittyä kato kahteen. 

1 TH: heh heh jooh eli mitkä on sun työkykyyn ja tänhetkiseen 

2 hyvinvointiin liittyvät niinku tarpeet. 

3 AS: tarpeet. 

4 TH: mm-m, 

5 AS: no en minä tiä ehkä enem- siis niinku henkilökohtaiset 

6 tarpeet on varmaan tähän (0.5) vähän enemmän ittee niskasta 

zi kiinni mutta siis, 

8 TH: joo-o eli tämmönen elintapojen niinku, 

9 AS: nii (0.2) nii: ehkä joo. ((TH katse näyttöön, alkaa 
kirjoittamaan) ) 

20 TH: mm-m se on aika hyvä (0.75) onks se parantaminen tai niinkun 

21 tarkas- (.)taminen tai muuttaminen, 

22 AS: 66::h (0.5) on se ainakin tarkastaminen. 


23 TH: joo-o (1.5) ((TH kirjoittaa)) no tähän liittyen sitten niinku 
24 ihan muutama painotan sanaa realistinen tavoite eli eli, 
25 AS: no vaikka ainakin liikunnan lisääminen. 
26 TH: mm-m. ((katse näyttöön, TH kirjoittaa) 

( (katse asiakkaaseen) ) 
27 AS: varmaan sitte ruokavalion, ((TH kirjoittaa)) 
28 (1.5) ((TH katse asiakkaaseen)) 
29 TH: tarkistus [ja muuttaminen, 
30 AS: (nii. 
31 TH: joo. ((TH kirjoittaa)) 
32 AS: niin (0.75) tai joo (1.0) tar- nii mä varmaan (0.2) no varmaan 
33 joku no varmaan aika (0.5) monipuolisesti °en oo syöny". 
34 TH: joo joo tietysti se et se on semmonen konkreettinen ja nyt 
35 ehkä ruokailuosalta just noista rasvojen käytöstä niin niin 
36 tota (0.2) lisäisin tähän et tietyiltä osin muuttaminen ja 

( (TH kirjoittaa)) 

37 sulkuihin rasvat niin sä tiedät et se tarkoittaa sitä. 
38 AS: joo tuleeks toi sin[ne tota, 
39 TH: [tää jää meille me tehdää joka tapauksessa. 
40 AS: ei ku mä aattelin et tuleeks toi sinne jonneki OmaTerveyteen, 


Riveillä 1-3 terveydenhoitaja ottaa puheeksi terveyssuunnitelman teke- 
mällä väitemuotoisen ilmoituksen aikeestaan haastatella asiakasta ter- 
veyssuunnitelmaa varten. Topikalisoinnin voidaan ajatella ennakoivan 
terveydenhoitajan seuraavaa toimintaa (Schegloff 1980) eli kysymyksen 
esittämistä (rivit 5—6), jolla hoitaja kutsuu asiakasta kuvaamaan suunni- 
telmaan sisällytettäviä seikkoja lomakkeen mukaisesti. Tällä tavoin 
ennakoinnista (rivit 1-3), sen vastaanotosta (rivi 4) sekä kysymyksestä 
(rivit 5-6) saadaan rakennettua moniosainen vuoro, mikä on tyypillistä 
juuri haastatteluvuorovaikutukselle (mm. Houtkoop-Steenstra 2002). 
Kun asiakas ei heti lähde vastaamaan, hoitaja lisää vaikka nyt tän keskus- 
telun, joka viittaa asiakkaan voivan nostaa esille jotain, mitä istunnon 
aikana on jo käsitelty. Asiakas nauraa ja vastaa viivytellen ja epäröiden 
(en minä, varmaan nyt joku) tarpeen olevan jonkun sortin...noista asiois- 
ta mistä puhuttiin yksilöimättä sen tarkemmin mikä terveydenhoitajan 
kysymä tarve voisi olla (rivit 7-8). Tällaisten naurahdusten, epäröinnin 
ja viivyttelyn on todettu olevan merkkejä vuorovaikutuksellisesta hanka- 
luudesta (Pomerantz 1984; Potter & Hepburn 2010). Huomion arvoista 
on, että myös asiakas viittaa tässä aiempaan keskusteluun (asioista mistä 
puhuttiin) tuoden näin esille aiemman keskusteluhistorian olevan yh- 
teisesti jaettua ja kenties sellaista, mistä työterveyshoitajan ei tarvitsisi 
asiakkaalta kysyä. 

Työterveyshoitaja ei kuitenkaan käsittele asiakkaan vastausta riittä- 
vänä vaan hakee tarkempaa vastausta (nosta nyt vaikka joku mikä ensim- 
mäisenä, rivi 9). Asiakas ei vastaa terveydenhoitajan kysymykseen vaan 
pyytää terveydenhoitajaa toistamaan kysymyksen todeten, ettei pysty 
keskittymään kahteen asiaan (terveydenhoitajalle vastaamiseen ja lo- 
makkeen täyttämiseen) samanaikaisesti (rivi 10). Tässä kohden myös 
terveydenhoitaja nauraa ja toistaa alkuperäisen kysymyksensä (rivit 
11-12). Asiakas toistaa hoitajan kysymyksen keskeisen sisällön tarpeet 
(rivi 13) ja hoitajan vahvistuksen jälkeen vastaa jälleen viivytellen ja epä- 
röiden (en minä tiedä / ehkä, rivi 15) henkilökohtaisen tarpeen olevan 
itseä niskasta kiinni ottamisen. Asiakkaan ilmaus on kuvainnollinen ja 
painottaa oman tarpeensa olevan jotain, mikä on hänen omasta toimin- 
nastaan kiinni. Terveydenhoitaja vahvistaa asiakkaan vastauksen (joo-o) 
ja formuloi sen uusin sanoin eli tämmönen elintapojen niinku (rivi 18). 
Formulaatio jää kesken ja asiakas vahvistaa sen epäröiden (ehkä joo, rivi 
19). Välittömästi asiakkaan vahvistuksen jälkeen hoitaja alkaa kirjoittaa 
koneelle. Seuraavaksi, rivillä 20, työterveyshoitaja arvioi myönteisesti 
asiakkaan tarvetta (se on aika hyvä), jonka hoitaja itse on juuri edellä for- 
muloinut, ja sen jälkeen täydentää kesken jäänyttä vuoroaan tarjoamalla 
asiakkaalle vaihtoehtoja (onks se parantaminen tai niinku tarkastaminen 
tai muuttaminen, rivit 20-21). Asiakas vahvistaa tarkistamisen (rivi 22) 
ja hoitaja kirjoittaa jälleen koneelle. 

Keskustelun jatkuessa työterveyshoitaja pyytää asiakasta nimeämään 
edellä määriteltyyn tarpeeseen liittyviä tavoitteita. Rivillä 25 asiakas ni- 
meää tällaiseksi tavoitteeksi liikunnan lisäämisen. Rivillä 26 hoitaja 
vahvistaa asiakkaan vastauksen minimipalautteella, kääntää katseen tie- 
tokoneelle ja kirjoittaa ylös asiakkaan vastauksen. Tämän jälkeen hoitaja 
kääntyy jälleen katsomaan asiakasta kysyen, jolloin asiakas nimeää, tällä 
kertaa epäröiden, ruokavalion (rivi 27). Hoitaja pyytää asiakasta tarken- 
tamaan, onko kyse ruokavalion tarkistamisesta ja muuttamisesta (rivi 
29). Asiakas vahvistaa hoitajan tarkennuksen (rivi 30) ja hoitaja ryhtyy 
kirjoittamaan. Asiakas ottaa kuitenkin uudelleen vuoron (rivit 32—33) 
ja tai-partikkelilla muuttaa suuntaa edellä sanotusta. Asiakkaan vuoro 
sisältää paljon epäröintiä (varmaan, no varmaan, joku varmaan), itse- 
korjauksia ja epätyypillisen kielellisen rakenteen, jossa adverbiaali on 

sijoitettu lausuman alkuun (monipuolisesti en oo syöny). Hoitaja käsittelee 
asiakkaan vuoroa konkreettisena tarkennuksena ruokavaliota koskevaan 
tavoitteeseensa (se on semmonen konkreettinen, rivi 34) ja jatkaa käsillä 
olevaa toimintaa ehdottamalla, että rasvojen käyttö lisätään terveyssuun- 
nitelmaan nimenomaisesti muutosta kaipaavana asiana. Vaikka hoitaja 
ja asiakas ovat aiemmin istunnon aikana keskustelleet rasvojen käytös- 
tä ja rasvojen käyttö topikaalisesti liittyy asiakkaan esille nostamaan 
ruokavaliokysymykseen, on rasvojen esille nostaminen nimenomaisesti 
terveydenhoitajan oma tulkinta siitä, mitä asiakkaan ruokavaliossa tulisi 
ensisijaisesti muuttaa. 

Terveydenhoitaja vaikuttaa käsittelevän tietokoneella olevaa suunni- 
telmaa yhteisesti tunnettuna artefaktina (lisäisin tähän), vaikka asiakkaal- 
la ei ole suoraa pääsyä dokumenttiin. Metapuheella siitä, miten terveyden- 
hoitaja asian suunnitelmaan kirjaa, hän orientoituu siihen, että suun- 
nitelma on jotain, mitä asiakkaan tulee jälkikäteisesti osata ymmärtää. 
Asiakas vahvistaa hoitajan ehdotuksen (joo, rivi 38) ja jatkaa kysymällä 
mihin suunnitelma tallentuu. 

Yhteenvetona ensimmäinen ote näyttää, miten terveyssuunnitelman 
topikalisointi aloitti vastaanoton kulussa oman erillisen haastatteluvai- 
heen, jossa terveyssuunnitelma tehtiin. Terveyssuunnitelman puheeksi 
ottamista perusteltiin sillä, että se kuuluu asiaan ja on työterveysorgani- 
saation osalta jotain, mitä on pakollista tehdä. Vaikka hoitaja jossain 
määrin liitti suunnittelun aiempaan keskusteluun, asiakas orientoitui 
kysymyksiin sellaisina, joissa kysytyt asiat terveydenhoitajan olisi aiem- 
man keskustelun perusteella pitänyt tietää. Vaikka osa asiakkaan ehdot- 
tamista tavoitteista (liikunnan lisääminen ja ruokavalio) tuli kirjatuksi 
suunnitelmaan, asiakkaan alkaessa empiä ja muuttaa sanomaansa hoi- 
taja kirjasi ylös oman uudelleen muotoillun versionsa (rasvojen käyttö) 
asiakkaan aiemman ehdotuksen muuttamisen sijaan. Terveydenhoitaja 
siis muokkasi asiakkaan itsenäisestä vastauksesta ammatilliseen kon- 
tekstiin sopivan kirjauksen, jonka yhteys asiakkaan tuottamaan vuoroon 
jäi melko vähäiseksi. 

Siirrymme seuraavaksi tarkastelemaan suunnittelua koulutusinter- 
vention jälkeen nauhoitetuissa istunnoissa. 


KESKUSTELUNANALYYSI INTERVENTIOTUTKIMUKSESSA 4] 


ASIAKKAAN NIMEAMAN ONGELMAN NOSTAMINEN 
TERVEYSSUUNNITELMAAN 

Koulutusintervention jälkeen terveyssuunnitelma saatettiin topikalisoida 
kesken asiakkaan kerronnan, jolloin hoitaja nosti asiakkaan kuvaamasta 
ongelmasta jonkin seikan sisällytettäväksi terveyssuunnitelmaan. Tervey- 
denhoitajan ehdotus suunnitelmaan kirjattavasta seikasta oli vahvasti 
responsiivinen sille, mitä asiakas oli edellä sanonut, mutta jätti asiak- 
kaalle lähinnä mahdollisuuden vahvistaa kyseisen ehdotuksen. Tällainen 
suunnittelu ei kuitenkaan aloittanut uutta, erillistä vaihetta istunnon ku- 
lussa vaan terveyssuunnitelman laatiminen nivoutui muuhun asiakkaan 
tilanteen käsittelyyn. Toinen aineisto-ote on esimerkki tällaisesta tilan- 
teesta. Asiakas on tullut työterveystarkastukseen aloittaessaan uudessa 
työpaikassa. Istunnon alussa terveydenhoitaja ja asiakas ovat käsitelleet 
asiakkaan laboratoriotuloksia, jotka ovat printattuna pöydällä asiakkaan 
edessä. Keskustelua on käyty erityisesti asiakkaan kolesteroliarvoista ja 
hyvän kolesterolin määrän lisäämisestä. Asiakas on tuonut esille myös 
huolta painonnousun suhteen, ja terveydenhoitaja on kysellyt asiakkaan 
liikunta- ja ruokailutavoista. Otteen alussa, noin puolessa välissä istun- 
non kulkua, asiakas kertoo tähän liittyen lihan syönnistään (rivit 1-4). 


Aineisto-ote 2. (2/6; 36:02/62:09) 


01 AS: nii et jos mä aattelen et viikossa ni jos mä nyt 


02 aattelen jo pelkästään kotona ni mä syön sitä lihaa 
03 ni sen (.) sen tota mm:: (0.5) no kilosta puoleentoista ja 
04 viel vielä ni ei kaks kiloa riitä se liha viikossa(h)heh 


05 TH: nii nii(h) 

06 AS: kaikkiaan ni on se vähä liikaa. 

07 TH: no se ehkä joo (0.2) vähäsen et siinä vois niinku nyt jo 

08 pikkuhiljaa vaikka neljänneksen tipauttaa. 

09 AS: nii. 
( (poistettu 16 riviä keskustelua jauhelihapakettien koosta; hoitaja 
ehdottaa siirtymistä pienempiin pakettikokoihin)) 

26 TH: SNyt saat haasteen kuules. 

27 AS: $Joo joos. 

28 TH: Miettii aina että mitä et että tietysti noitten 


29 terveystarkastuksen (0.5) joo tää on yks tämmönen ohjanta 

30 ja vähän pistää niinku ajatuksii ja haastaa mut myös että et 
31 tota kuuluu myös tämmösen ((katse A:han)) terveyssuunnitelman 
32 teko ni täähän vois olla sit yks semmonen ihan konkreettinen, 


33 AS: Niin. 
34 TH: niinkun <tavoite>. 
35 AS: Kyllä kyllä. 

36 TH: Jossain vaihees tos loppuvuodesta ku naa 
( (katsoo laboratoriotuloksia pöydällä)) 


37 on kuitenki ihan kohtuulliset 
38 ni voitais ((katse A:han)) ihan et kävisit pelkästään 
39 kolesterolimittauksessa. 


40 AS: Joo mielellään. 

41 TH: Ennen vaikka ens jou- se on vuoden aina se labralähete 

42 (0.5) ja sitte sä näkisit vähän että et missä niinku mennään 
43 että ku oot tehny niit muutoksii ni onks sillä vaikutusta. 
44 AS: Mm mm. 
45 TH: Miten sä ku sä vähä viittasit toho painoon ni ((TH kääntyy 
46 koneelle ja ryhtyy kirjoittamaan)) ni mitäs se 

47 sitte tällä hetkellä on. 


Otteen alussa asiakas kuvaa lihan syöntinsä ongelmalliseksi. Asiakas ku- 
vaa ensin viikossa syömänsä lihamäärän suureksi (jo pelkästään kotona... 
kilosta puoleentoista, rivit 2—3) ja arvioi sen sitten olevansa vähän liikaa 
(rivi 6). Hoitaja vahvistaa asiakkaan arvioin (no on se ehkä joo, rivi 7) ja 
ehdottaa sitten määrän pudottamista neljänneksellä (rivit 7-8). Tämän 
jälkeen hoitaja ehdottaa, että asiakas ostaisi pienempiä lihapaketteja ja 
he käyvät keskustelua kaupassa myytävien jauhelihapakettien kokoluo- 
kista. Asiakas tunnustaa huomanneensa pienempiä paketteja myytävän, 
muttei ole niitä kuitenkaan ostanut (ei näytetty litteraatiossa). Rivillä 26 
hoitaja antaa hymyilevällä äänensävyllä pienempien pakettien kokeile- 
misen haasteeksi asiakkaalle. 

Tämän jälkeen, rivillä 28, työterveyshoitaja siirtyy metapuheeseen sii- 
tä, mitä työterveystarkastuksissa yleensäkin on tarkoitus tehdä. Hoitaja 
viittaa ensin edelliseen keskusteluun sanoilla ohjanta ja pistää ajatuksii 
ja haastaa ja topikalisoi sen jälkeen terveyssuunnitelman teon. Vuoro 
on tuotettu viivytellen ja epäröiden, ja se sisältää useita itsekorjauksia 
viitaten mahdolliseen vuorovaikutukselliseen hankaluuteen (Pomerantz 
1984). Tässä kohtaa työterveyshoitaja ei kuitenkaan aloita uutta toiminta- 
vaihetta vaan ehdottaa, että asiakkaan edellä mainitsema lihansyönnin 
määrän vähentäminen kirjattaisiin terveyssuunnitelmaan yhdeksi konk- 
reettiseksi tavoitteeksi (täähän vois olla sit yks semmonen ihan konkreetti- 
nen...niinku tavoite, rivit 32, 34). Asiakas vahvistaa ehdotuksen minimaa- 
lisesti ensin rivillä 33 ja uudelleen rivillä 35. Terveydenhoitaja käsittelee 
tavoitetta sovittuna ja ryhtyy suunnittelemaan, koska asiakas tulisi koles- 
terolimittausten seurantakäynnille, jolla kyseisen tavoitteen toteutumista 
voitaisiin seurata (rivit 36-39 ja 41-43). Tämän jälkeen terveydenhoitaja, 
joka on koko edellä käydyn keskustelun ajan istunut vartalo ja kasvot 

kohti asiakasta, kääntyy tietokoneelle ja kysyessään asiakkaan painosta 
ryhtyy kirjoittamaan samalla koneelle. 

Näyttämässämme otteessa hoitaja siis ehdotti asiakkaan ongelmaku- 
vauksen ”sisällä”, että asiakkaan ongelmalliseksi kuvaama seikka nos- 
tetaan terveyssuunnitelmaan tavoitteeksi. Täten terveyssuunnitelman 
topikalisoinnilla ei aloitettu erillistä vaihetta istunnon kulussa, vaan ter- 
veydenhoitaja suuntautui asiakkaan kertomaan nostaen sieltä tavoitteek- 
si asiakkaan itse kuvaaman seikan. Toisaalta asiakkaalle ei tällöin jäänyt 
juurikaan mahdollisuutta osallistua siihen, mitä suunnitelmaan kirja- 
taan vaan lähinnä minimaalisesti vahvistaa hoitajan tekemä ehdotus. 


SUUNNITELMAAN KIRJATTAVIEN SEIKKOJEN KYSYMINEN 
ASIAKKAALTA 

Toinen tapa, jolla terveyssuunnitelma nostettiin esille koulutuksen jäl- 
keen käytävissä työterveystarkastuksissa, oli kysyminen. Näissä istunnon 
loppupuolelle sijoittuvissa terveyssuunnitelman topikalisoinneissa hoi- 
taja kutsui asiakasta kuvaamaan omin sanoin suunnitelmaan sisällytet- 
täviä seikkoja. Toisin kun ennen interventiota kuvatuissa nauhoituksis- 
sa, hoitajat orientoituivat kysymyksen muotoiluissa siihen, mitä asiasta 
oli istunnon aikana jo puhuttu. Näytämme seuraavaksi esimerkin. Kol- 
mas aineisto-ote on jälleen saman hoitajan vastaanotolta eri asiakkaan 
kanssa. Asiakas on tullut tarkastukseen täytettyään 40 vuotta ja siirryt- 
tyään toisen organisaation palvelukseen. Asiakas on keskustelun aika- 
na tuonut esille erityisesti ruokailuun ja painonhallintaan liittyviä on- 
gelmia. Juuri ennen katkelman alkua työterveyshoitaja on ehdottanut 
tarkastukseen rutiiniluonteisesti kuuluvan verenpainemittauksen teke- 
mistä (johon hoitaja viittaa rivillä 1 otetaan vasemmast kädestä). Samalla 
hoitaja topikalisoi terveyssuunnitelman tekemisen. 


Aineisto-ote 3. (2/8; 39:72/55:12) 


01 TH: otetaan vasemmast kädestä mää toivon et se riittää 


02 ja nyt tietysti sit tämmönen et terveystarkastusten 

03 yhteydessä ni nii yhessä pohtien niinku tavallaan 

04 terveys (0.2) suunnitelmaa? 

05 (0:25); 

06 TH: joka on niinku tietysti sinun suunnitelma ja ehkä niinku 

07 näiden tietojen pohjalta mitä nyt ollaan keskusteltu nii onks 
08 sulle tullu jotain semmosta ku sanot et aina pitää olla 

09 tavotteita tai muita mut joku asia minkä vois ehkä jopa 

0 vaikka kirjaakki ylös (0.5) joka auttais sinua [sitten? 

1 As: [No kyllä se 
2 liittyy tähän painonhallintaan [ja ja tähän niinku 

3 TH: [mm-h 

4 AS: liikkumiseen että se että mä pystysin pitään kiinni 

5 yksinkertasesti tästä säännöllisestä ruokarytmistä ja kiinni 
6 tästä liikunnasta. 

7 (0.5) 

8 AS: [et tota ( ) 

9 TH: [Kuulostaa oikein hyvältä ja hyvin konkreettiset (0.2) meil 
20 on tota tällä hetkellä tää henkilökohtanen 
21 terveyssuunnitelma nii se on sähkösenä 


( (poistettu 11 riviä TH:n kuvausta järjestelmästä) 
33 TH: haluatko niin että sä pystyt laittaan sit omaterveyteen 


34 painon joka tulee meidän potilastietojärjestelmään itse eli 
35 se on tämmönen interaktiivinen. 

36 AS: joo mä oon tämmönen hyvin exceltaulukkoihminen nii nii tota 
37 mä tykkään siitä se sopii käppyrän piirtämiseen et tota, 

38 TH: Ja tästä on hirveen hyvii palautteit tullu et se osallistaa 
39 et se on sillon niinku elävä asiakirja se ei oo se pelkkä 
40 paperi joka on näin. 


41 AS: Joo ja se on se sitoutuminen. 


Kuten aiemmissa otteissa, työterveyshoitaja ensin topikalisoi terveys- 
suunnitelman ja perustelee sitten suunnitelman tekemisen tarvetta sen 
rutiiniluonteisuudella todeten sen olevan jotain mitä tietysti terveystar- 
kastusten yhteydessä tehdään (rivit 2-4). Lisäksi hoitaja kuvaa suunnit- 
telua yhteisenä toimintana (yhdessä pohtien, rivi 3). Samoin kuin otteessa 
1, suunnitelman tekeminen aloitetaan samanaikaisesti toisen toiminnan 
eli verenpaineen mittaamisen kanssa. Rivillä seitsemän alkavassa vuoros- 
sa terveydenhoitaja kysyy, onko asiakkaalla noussut keskustelun aikana 
mieleen asioita, joita voisi kirjata suunnitelmaan. Kysymyksen alku on 
muotoiltu polaariseksi kysymykseksi, mutta tekee relevantiksi pelkän 
kyllä /ei-vastauksen sijaan mieleen nousseiden asioiden nimeämisen. 
Terveydenhoitaja myös linkittää kysymyksen asiakkaan kanssa edellä käy- 
tyyn keskusteluun viittaamalla hakevansa vastausta aiemmin puhutusta 
(näiden tietojen pohjalta mitä nyt ollaan keskusteltu, rivi 7) ja referoimalla 
asiakkaan aiempaa puhetta (ku sanoit et aina pitää olla tavoitteita, rivit 
8-9). Riveillä 12-16 asiakas vastaa nimeämällä tavoitteidensa liittyvän 
painonhallintaan ja liikkumiseen, joihin asiakas viittaa pronominilla 
tähän (rivi 12), osoittaen kyseisten asioiden olevan jo molempien osa- 
puolten tiedossa (Etelämäki 2009). Hoitaja arvioi myönteisesti asiakkaan 
ehdottamia tavoitteita (kuulostaa oikein hyvältä, hyvin konkreettiset, rivi 19) 
ja siirtyy sitten esittelemään sähköistä terveyssuunnitelmajärjestelmää. 

Rivillä 33 hoitaja kysyy, olisiko asiakas valmis itse täyttämään jarjestel- 
mään painonseurantaa, käsitellen asiakkaan ehdottamaa tavoitetta si- 
ten päätettynä. Hoitaja perustelee ehdotustaan interaktiivisuudella eli 
asiakkaan osallistamisella suunnitelman toteutukseen ja seurantaan. 
Rivillä 36 asiakas myöntyy hoitajan ehdotukseen kuvaten itseään excel- 
taulukkoihmisenä, joka pitää käppyröiden seuraamisesta. Hoitaja edelleen 
perustelee ehdotettua toimintalinjaa kertomalla interaktiivisesta suun- 
nitelmasta tulleista hyvistä palautteista (rivi 38) ja kuvaamalla asiakirjan 
tulevan näin osaksi asiakkaan elämää (sen sijaan, että se olisi pelkkä 
paperi). Asiakas osoittaa edelleen samanmielisyyttä hoitajan kanssa jat- 
kamalla tällaisen osallistumisen myös sitouttavan suunnitelman toteu- 
tukseen (rivi 41). 

Yhteenvetona kyseissä otteessa terveydenhoitaja kysyi edeltävän kes- 
kustelun pohjalta asiakkaan ajatuksia suunnitelmaan kirjattavista sei- 
koista. Asiakas nimesi omin sanoin suunnitelmaan kirjattavat seikat 
viitaten jo yhteisesti käsiteltyyn tietoon. Lisäksi terveydenhoitaja pyrki 
osallistamaan asiakkaan terveyssuunnitelma-asiakirjan laatimiseen. 
Suunnitelmaa ei täten käsitelty vain sellaisena, joka asiakkaan täytyy 
jälkikäteen osata ymmärtää (kuten otteessa 1), vaan jonka tekemiseen 
asiakas itse osallistuu. 


Yhteenvetoa ja pohdintaa 


Ennen koulutusinterventiota suunnitelman laatiminen aloitti siis uu- 
den, erillisen haastatteluvaiheen, jossa hoitaja alkoi käytännössä käy- 
mään uudelleen lävitse samoja kysymyksiä kuin aiemman istunnon 
kulussa. Asiakkaan vastatessa terveydenhoitaja uudelleenmuotoili vas- 
tauksesta ammatilliseen kontekstiin sopivan kirjauksen, jonka yhteys 
asiakkaan alkuperäiseen vastaukseen jäi melko vähäiseksi. Koulutus- 
intervention jälkeen suunnittelu nivoutui osaksi asiakkaan tilanteen 
käsittelyä. Vaikka terveydenhoitaja koulutuksen jälkeenkin aloitti suun- 
nittelusekvenssin, tuli asiakkaan näkökulma suunnittelussa paremmin 
huomioiduksi. Tämä tapahtui joko nostamalla asiakkaan ongelman ker- 
ronnasta esiin suunnitelmaan kirjattava seikka tai kysymällä edeltävän 

keskustelun pohjalta asiakkaan ajatuksia suunnitelmaan kirjattavista 
seikoista. Kokonaisuudessaan asiakkaan työterveyssuunnitelman laati- 
minen näyttäytyi työterveystarkastuksissa kuitenkin varsin hoitajalähtöi- 
senä toimintana. Samoin kuin Vehviläisen (2001) tutkimissa tyéllistymi- 
seen liittyvissä ohjauskeskusteluissa, ammattilainen kutsui asiakasta 
kuvaamaan tilannettaan, jonka pohjalta suunnitelman kannalta relevan- 
tit ongelmat voitiin tunnistaa. Kiintoisaa on, että sekä ennen että jälkeen 
koulutusintervention terveyssuunnitelman puheeksi ottaminen näytti 
olevan hoitajille hankalaa. Tästä olivat viitteenä näihin puheenvuoroihin 
liittyvä viivyttely, epäselvät, polveilevat muotoilut sekä moninainen selit- 
teleminen. Koulutuksen aikanakaan terveyssuunnitelma ei siten näyt- 
tänyt tulevan osaksi luontevaa vastaanoton kulkua, vaikka yksi koulu- 
tuksen päämääristä oli tuoda terveyden suunnittelu luontevaksi osaksi 
asiakkaan ja terveydenhoitajan keskustelua, ei irralliseksi lisäksi, joka 
on ”pakko käydä läpi”. 

Kysymisen ja neuvomisen lisäksi suunnittelun asymmetristä asetel- 
maa korostivat työterveyshoitajien muotoilut. Davis (1986) on kuvannut, 
miten asiakkaan ongelmakuvausten uudelleenmuotoiluilla asiakkaan 
alkuperäinen ongelma voidaan muuntaa institutionaaliseen tilantee- 
seen paremmin soveltuvaksi. Tässä aineistossa työterveyshoitaja sanoit- 
ti uusin termein asiakkaan kuvaaman seikan muuttaen sen terveyden 
edistämisen kielelle (esim. ottaa itseä niskasta kiinni -> elintapojen 
muuttaminen). Tällaisten asiakkaan ilmaisua merkittävästi muuttavien 
formulaatioiden on todettu kutsuvan asiakkaalta sen pelkän hyväksymi- 
sen tai hylkäämisen lisäksi pidempää vastausta, jossa asiakas edelleen 
pohtisi asiaa omalta kannaltaan (Weiste & Peräkylä 2013). Aineistossam- 
me terveydenhoitajat saattoivat kysyä asiakkaalta tarkentavia kysymyksiä, 
mutta eivät muutoin kutsuneet asiakasta asian pidempään elaborointiin. 
Päinvastoin asiakkaan ongelmallisen tilanteen formuloinnin jälkeen 
hoitaja siirtyi pikaisesti kirjoittamaan, mikä päätti asian käsittelyn ja 
mahdollisti uuden toimintavaiheen aloittamisen. Vaikka asiakkaat toi- 
sinaan vastustivat työterveyshoitajien uudelleenmuotoiluja, tapahtui se 
varsin passiivisesti (kuten otteessa 1), eikä asiakkaiden vastarinta siten 
rakentanut edes sellaista tasavertaisuuden illuusiota kuin mitä Nissi 
(2016) on tutkimuksessaan kuvannut. 

Keskustelukäytänteiden rakentumisen laadullinen erittely ennen ja 
jälkeen koulutusintervention näyttää hienovaraisia muutoksia työter- 
veyshoitajien toimintatavoissa. Koulutuksessa suositettiin työterveys- 
tarkastuksen jäsentämistä siten, että istunnon alussa asiakas pohtisi, 
mitkä alueet ovat keskeisiä hänen työkykynsä ja terveytensä kannalta, 
ja suunnitelmaan liittyvät tavoitteet asetettaisiin näiden asiakkaan esille 
nostamien seikkojen pohjalta. Näyttäisi siltä, että koulutuksen myötä 
terveydenhoitajat nostivat jossain määrin enemmän keskustelun ku- 
luessa asiakkaan kerronnasta esille ”suunnitelmarelevantteja” seikkoja. 
Tällöin suunnittelua ei tarvinnut aloittaa enää istunnon lopussa erillise- 
nä toimintavaiheena. Toisaalta näissä ehdotussekvensseissä asiakkaan 
mahdollisuudet osallistua siihen, mitä suunnitelmaan nostettiin kirjat- 
tavaksi, olivat melko vähäiset (vrt. ote 2). Sen sijaan kysymykset, jotka 
orientoituivat asiakkaan jo kertomaan ja kutsuivat asiakasta ehdotta- 
maan kertomansa pohjalta suunnitelmaan kirjattavia seikkoja, näyttivät 
osallistavan asiakasta suunnittelutoimintaan. Analyysi tekee näkyväksi 
sen, miten tällaiset sinänsä pieneltä vaikuttavat muutokset kantavat 
olennaisia uudenlaisia toimintatapoja. Usein interventiotutkimuksissa 
haetaan näkyvää muutosta osallistujien toiminnassa. Tässä hankkeessa 
toteutettu koulutusinterventio oli kuitenkin siinä määrin lyhyt, ettei ko- 
vin merkittäviä rakenteellisia muutoksia voida olettaa sen seurauksena 
tapahtuvan. Keskustelunanalyyttisellä tarkastelulla voidaan kuitenkin 
päästä kiinni pienempiin, itsessään varsin merkittäviin työkäytäntöjen 
muutoksiin, kuten tässä tapauksessa asiakaslähtöisemmän työotteen 
muodostumiseen. 

On tärkeä huomata, että hoitajien haastattelutapaan vaikuttavat suu- 
resti myös kirjaamiskäytännöt, jotka ohjaavat voimakkaasti sitä, mitä 
kaikkea työterveyshoitajien on käynnin aikana asiakkaalta selvitettävä 
(vrt. Mannin ym. 2007). Tämä näkyi erityisesti ennen koulutusinterven- 
tiota nauhoitetuilla vastaanotoilla, joilla hoitaja kutsui asiakasta terveys- 
suunnitelman tekoon kysymällä suoraan asiakirjaan merkittävät seikat. 
Koska tällöin hoitaja ei orientoitunut siihen, mitä vastaanotolla oli jo 
keskusteltu, vaikutti terveyssuunnitelma olevan hoitajille lähinnä yksi 
pakollinen kirjattava asiakirja lisää. Asiakkaiden oli myös vaikea orien- 
toitua uuteen haastatteluvaiheeseen vastaanoton lopussa: heillä oli 

vaikeuksia vastata ja he myös toivat esille asioista olleen jo puhuttu. 
Muotoilemalla kysymyksensä siten, että ne hakivat asiakkaan ajatuksia 
suunnitelmaan kirjattavista seikoista edeltävän keskustelun pohjalta ja 
käsittelemällä suunnitelma-asiakirjaa jaettuna artefaktina, jonka teke- 
miseen asiakas itse osallistuu, tekivät terveydenhoitajat suunnittelusta 
kuitenkin askeleen verran yhteisempää toimintaa. 


Tutkimustarina 


Tämän projektin alkupiste oli Työterveyslaitoksella alkunsa saanut idea 
hankkeesta, jossa tarkasteltiin työterveyshoitajien ohjausosaamisen 
vaikutusta asiakkaiden ja hoitajien kokemaan työkykyyn ja käsitykseen 
omasta terveyden- ja työkyvyntilastaan. Me tutkijat tulimme mukaan 
hankkeeseen eri vaiheissa. Sanna tuli mukaan projektiin vaiheessa, 
jossa tutkimussuunnitelma oli varsin pitkällä ja ajatus koulutusinterven- 
tiosta ja sen vaikuttavuudesta oli kehitelty, mutta toteutusta ei ollut vielä 
aloitettu. 

Keskustelunanalyyttiselle tutkimusosuudelle oli varattu tilaa jo alun 
perin hankkeen suunnittelussa. Varsinainen työkäytäntöjen muuttami- 
seen liittyvä liikkumatila oli toki rajattu, koska tarkoitus ei ollut tehdä 
interventiota kaikkiin terveystarkastukseen vaikuttaviin tekijöihin (kuten 
organisaatiossa käytettyihin kirjaus- ja tiedonkeruujärjestelmiin tai työ- 
terveyshoitajalle osuvien terveystarkastusten määrään). Se, että vuoro- 
vaikutuksen muuttamiseen tähtäävään interventiotutkimukseen oli hah- 
moteltu keskustelunanalyyttinen osio muun alan tutkijoiden toimesta, 
tuntui kuitenkin hyvältä ja varsin kiinnostavalta mahdollisuudelta. Elina 
tuli projektiin vasta myöhemmin, vaiheessa, jossa koulutukset oli pidet- 
ty ja koulutusten jälkeen kuvatut videonauhoitukset saatu kutakuinkin 
kerättyä. Hankkeessa toteutettiin ensin työterveyshoitajien keskuudessa 
aineistonkeruu sekä koulutusinterventio, jonka jälkeen meidän tehtävä- 
nämme oli keskustelunanalyysin keinoin tarkastella mahdollisia muu- 
toksia hoitajien vuorovaikutustavoissa. Tämän jälkeen kommunikoim- 
me tutkimustuloksistamme hoitajille. 

Koulutuksen suunnittelusta ja toteutuksesta 


Tutkimusasetelman rakentamista ohjasi koeasetelmaksi valittu stepped 
wedge -aineistonkeruu, joka vaikutti myös koulutusryhmien kokoon, 
määrään ja ryhmittelyyn. Hankkeeseen oli kaavailtu keskustelunanalyyt- 
tista osuutta, ja Sannan oli määrä olla mukana sekä siinä että koulutus- 
intervention suunnittelussa ja toteuttamisessa. Koulutusta suunnitel- 
taessa ei nauhoituksia työterveystarkastuksista ollut vielä olemassa, ja 
suunnittelu toteutuikin projektissa sillä hetkellä työskennelleiden tutkijoi- 
den aiemman koulutuskokemuksen ja teoreettisen ymmärryksen pohjal- 
ta. Meidän näkökulmastamme asetelma oli siis jo pitkälti lukkoon lyöty. 

Sanna oli toisena kouluttajana työterveyshoitajille eri puolella Suo- 
mea toteutetuissa koulutusinterventioissa. Koulutusten aikaan videoai- 
neistoa työterveyshoitajien terveystarkastuskäytännöistä oli jo alettu ke- 
rätä, joten sitä oli mahdollista hyödyntää koulutuksessa. Sanna tarkasteli 
videoita keskustelunanalyyttisella ymmärryksellään ja hyödynsi alustavia 
havaintoja koulutuksissa. Videoiden tarkastelu vahvisti käsitystä, joka 
Sannalla oli ollut jo koulutusta suunniteltaessa: terveyssuunnitelmien 
laatiminen ei lähtenyt asiakkaiden kuvaamista ongelmista ja voimava- 
roista vaan hoitajien keskeiseksi nimeämistä seikoista, ja se tapahtui 
neuvomisjaksojen kautta. Videoilta tehtyjä huomioita käsiteltiin koulu- 
tuksissa. Hoitajalähtöisen kysymisen ja ongelmien nimeämisen sijaan 
hoitajia opetettiin kutsumaan asiakasta kuvaamaan itse niitä asioita, joi- 
den hän kokee olevan hyvin sekä niitä, jotka hän kokee ongelmallisena 
ja työkykyään haittaavana. Hoitajat olivat todella innostuneita koulutuk- 
sesta ja kokivat sen ”osuvan nappiin”. He tunnistivat kysymyspatteristo- 
jen ympärille rakentuvan kyselytapansa sekä ”kansanterveysvalistuksel- 
lisen” eetoksensa terveellisten elämäntapojen edistämisessä. 

Toisaalta kun tarkastelimme jälkikäteen osana tutkimusasetelmaa 
hoitajilta kerättyjä kyselylomakkeita, arvioivat hoitajat niissä omat oh- 
jaustaitonsa erittäin hyviksi jo ennen koulutusta. Tämä herätti meissä 
ristiriitaisia ajatuksia. Koska hoitajien arviot pysyivät kutakuinkin samoi- 
na vajaa vuosi koulutuksen jälkeen toteutetussa seurantakyselyssä, poh- 
dimme, kokivatko hoitajat kuitenkaan tarvetta ohjaustaitojensa kehittä- 
miselle. Toisaalta koulutuksissa hoitajat hahmottivat olevansa osaavia 

vuorovaikutuksen ammattilaisia, mutta tunnistivat myös sen, että vuoro- 
vaikutusosaamista voi aina kehittää paremmaksi ja tarkemmaksi. Myös 
asiakkaat arvioivat ennen koulutusta ja sen jälkeen kerätyissä kyselyis- 
sä työterveystarkastuksen vuorovaikutuksen varsin hyväksi. Myöskään 
asiakkaille suunnatuissa kyselyissä ei tullut siis esille varsinaista tarvetta 
hoitajien vuorovaikutustaitojen kehittämiselle, eivätkä he myöskään ar- 
vioineet muutosta tapahtuneen koulutusintervention jälkeen. Ajattelem- 
me toisaalta tämän voivan johtua siitä, että asiakkaat olivat tottuneita tie- 
tynlaiseen vastaanottojen kulkuun ja vastaanoton kulun vastatessa omia 
odotuksia arvioivat he sen onnistuneen hyvin. Jotta asiakkaat osaisivat 
edes odottaa heidän omista tarpeistaan enemmän lähtevää vastaanoton 
kulkua, tarvittaisiin ehkä suurempikin vastaanottokulttuurin muutos. 

Jälkikäteen arvioituna olisi ollut hyvä, että videonauhoitukset ja aina- 
kin alustavia keskustelunanalyyttisia löydöksiä olisi ollut saatavilla jo 
koulutusinterventiota suunniteltaessa. Tällöin keskustelunanalyyttista 
tutkimustietoa olisi voinut hyödyntää vuorovaikutuskoulutuksen suun- 
nittelussa samaan tapaan kuin viime aikoina on tehty muun muassa 
O'Brienin ja kollegojen (2018) dementiapotilaita hoitaville ammattilaisil- 
le suunnatussa koulutuksessa. Tutkimuksen edetessä tunnistimme 
usein tilanteita, joissa tutkimusasetelman luomat puitteet tuntuivat ra- 
joittavilta. Toisaalta saatoimme lohduttautua sillä, että tällaiset koulutus- 
sovellukset ovat kuitenkin vielä ylipäätään toistaiseksi varsin harvinaisia 
keskustelunanalyysin saralla. 


Keskustelunanalyysista osana interventiotutkimusta 


Hankkeen aineistonkeruu osoittautui vaikeammaksi kuin oli kaavailtu 
työterveyshoitajien jättäytyessä pois tutkimuksesta muun muassa kiirei- 
siin työtilanteisiinsa vedoten. Hankkeen kvantitatiivinen aineisto kutis- 
tui niin pieneksi, ettei aiottua stepped wedge -tarkastelua voitu toteuttaa. 
Videoaineisto oli myös vähäisempää kuin oli arvioitu vain harvan hoita- 
jan ollessa halukas nauhoituksiin. Olimme yhteydessä hoitajiin useita 
kertoja — siinä määrin, että olimme huolissamme paitsi aineiston vähäi- 
sestä kertymisestä, myös siitä, etteivät hoitajat koe tulevansa painoste- 

tuiksi tallenteiden tekemiseen. Pohdimme, kuinka monta yhteydenottoa 
on eettisesti hyväksyttävä määrä ja mikä koetaan painostukseksi. Lopulta 
emme halunneet ottaa riskiä ja jätimme nauhoitusten puskemisen vä- 
hemmälle sillä seurauksella, että saimme kerättyä sekä ennen että jäl- 
keen -aineistot, mutta vain aiottua paljon pienemmät korpukset. Lisäksi 
vertailuaineisto rajautui vielä kapeammaksi, koska ennen-aineistossa 
oli yksi työterveyshoitaja enemmän kuin jälkeen-aineistossa. Vaikka 
nauhoituksia oli saman verran, oli vertailuasetelmaan mahdollista ottaa 
vain niiden hoitajien nauhoitukset, joilta nauhoituksia oli sekä ennen 
että jälkeen koulutuksen. Koska aineiston keruun vaiva oli ollut suuri, 
tuntui harmittavalta, ettei lopullinen määrä vastannut vakuuttavan ver- 
tailuasetelman tarpeisiin. 

Toisaalta meidän kannaltamme hyvä puoli oli se, että kvantitatiivisen 
aineiston supistumisen myötä projektissa koettiin entistä oleellisem- 
maksi keskustelunanalyyttinen vertailuasetelma. Koska tämän tyyppistä 
vertailevaa tutkimusta ei juurikaan ole aiemmin tehty, tuntui se myös 
meistä varsin kiinnostavalta haasteelta. Toteutimme analyysin varsin sa- 
maan tapaan kuin missä tahansa muussakin keskustelunanalyyttisessa 
tutkimuksessa, jossa vertaillaan esimerkiksi kahta erilaista institutio- 
naalista kontekstia (mm. Haakana, Laakso & Lindström 2009; Weiste 
2015). Tulosten raportoinnissa meitä kohtasi kuitenkin jokseenkin odot- 
tamaton haaste. Koska koulutusinterventio oli osittain pohjannut joi- 
hinkin motivoivan haastattelun ajatuksiin, tulkittiin tutkimuksemme 
pyrkivän todentamaan, ovatko hoitajat omaksuneet juuri motivoivan 
haastattelun tekniikoita vai eivät. Tämän menetelmän piirissä tehdään 
paljon tutkimusta, jossa koodataan ja lasketaan videonauhoituksista 
haastattelijan toteuttamia tekniikoita ja arvioidaan ulkopuolisten havait- 
sijoiden toimesta, ovatko ne motivoivan haastattelun teorian mukaisia. 
Vaikka olimme tietoisia kyseisestä tutkimustraditiosta, yllätyimme siitä, 
miten vahvasti oma tutkimuksemme yhdistettiin siihen. Olimmehan 
puhuneet ”motivoivasta ohjauksesta”, emme motivoivasta haastattelusta. 
Tämän tradition piiristä tulevat arvioitsijat olivat sitä mieltä, ettei tutki- 
muksemme vastaa heidän tapaansa arvioida menetelmän oikeaa toteu- 
tusta. Ongelmia ilmeni kuitenkin myös keskustelunanalyysin piirissä. 
Osa keskustelunanalyyttisista arvioitsijoista nimittäin tulkitsi myös niin, 

että tutkimuksessa pyritään ei-aineistolähtöisesti todentamaan moti- 
voivan haastattelun tekniikoiden toteutusta. He paheksuivat voimak- 
kaasti koko ajatusta ja totesivat, ettei tällaista tutkimusta voi keskuste- 
lunanalyysin keinoin toteuttaa. Eriäviin odotuksiin ja turhilta tuntuviin 
väärinymmärryksiin vastaaminen tuntui varsin haasteelliselta, ehkä 
kohtuuttomaltakin. Lopulta ratkaisimme asian niin, että häivytimme 
tutkimusjulkaisuista minimiin kaikki viittaukset motivoivaan haastatte- 
luun, mikä vaati kokonaan uudenlaisen tarinan rakentamista tutkimuk- 
sen taustoitukselle. 

Mielestämme analyyttisena haasteena tämän tyyppisessä vertailevassa 
tutkimuksessa oli paikallistaa ne sekvenssit, joita analyysissa vertaillaan. 
Jotta vertailu olisi ylipäätään mahdollista, täytyy se tehdä suhteessa jo- 
honkin tiettyyn toimintaan. Ongelmamme kuitenkin oli, että juuri tuo 
kyseinen toiminta saattoi muuttua merkittävästi intervention aikana, 
jolloin meidän oli enää vaikeaa paikallistaa sitä, miten se tehtiin uudella 
tavalla. Toisaalta pohdimme myös sitä, onko kyseinen toimintatapa enää 
verrattavissa alkuperäisen sekvenssin kanssa, jos se on muuttunut huo- 
mattavan erilaiseksi. Toiseksi analyysimme ei tietenkään voinut toden- 
taa sitä, johtuivatko hienovaraiset muutokset juuri koulutusinterven- 
tiosta vai jostakin muusta sattumoisin samanaikaisesti tapahtuneesta 
muutoksesta. Tämä on toki ongelma, joka liittyy kaikenlaiseen keskuste- 
lunanalyyttiseen tutkimukseen, jossa pyritään vuorovaikutuksessa ta- 
pahtuvan muutoksen paikallistamiseen (ks. Voutilainen & Savijärvi 
2016; Pekarek Doehler, Wagner & Gonzälez-Martinez 2018). 

Aineiston analyysivaiheessa ryhtyessämme tarkastelemaan tapaa, jol- 
la terveyssuunnitelmista puhuttiin, tuli esille toinenkin puute, nimittäin 
kirjattujen suunnitelmien puuttuminen. Olisi ollut huomattavan hyödyl- 
listä nähdä, mitä hoitaja todella kirjaa suunnitelmaan keskustellessaan 
asiakkaan kanssa. Saimme osalta tutkimuksessa mukana olleista työ- 
terveysorganisaatioista jälkikäteen tietoja hoitajien kirjauksista, mutta 
vain hoitajien kirjausohjelmaan valitsemista koodeista (emme siis alku- 
peräisiä dokumentteja), jotka osoittautuivat varsin hyödyttömiksi tut- 
kimuksemme kannalta. Emme myöskään pystyneet tunnisteettomasta 
aineistosta erottelemaan niistä asiakkaita, jotka esiintyvät nauhoituksis- 
sa. Tämä oli varsin ärsyttävää ja johtui pitkälti omasta virheestämme 

kirjata ylös minä päivänä mikäkin nauhoitus oli tehty, jotta hoitajat oli- 
sivat edes teoriassa voineet paikallistaa, kenen asiakkaan suunnitelmaan 
mikäkin keskustelu liittyi. Tämä on paitsi oman tutkimuksemme selkeä 
puute myös laajemminkin ongelma keskustelunanalyyttisessa tutkimus- 
tavassa, jossa varsinaiset tutkimuskysymykset ja kiinnostuksen kohteet 
nousevat esille vasta nauhoitusten tarkastelun ja aineiston alustavan 
analyysin myötä. Siinä vaiheessa on kuitenkin usein liian myöhäistä 
täydentävälle aineistonkeruulle. 

Kaiken kaikkiaan oma kokemuksemme keskustelunanalyysin sovel- 
tamisesta intervention vaikuttavuuden todentamiseen on, että sitä on 
mahdollista tehdä ja analyysilla voidaan tunnistaa sellaisia hienovarai- 
sia muutoksia ammattilaisten työtavoissa, jotka muutoin jäisivät toden- 
näköisesti havaitsematta. Katsomme myös, että keskustelunanalyysilla 
voidaan vakuuttavasti kuvata ja todentaa sellaisia keskeisiä työrutiineja, 
jotka ovat syvästi juurtuneet osaksi ammattikäytäntöjä. Tunnistamam- 
me suunnittelukäytänteet tuntuivat toimijoista itsestään tunnistettavilta 
ja omilta, ja he myös hahmottivat niiden ongelmallisia puolia koulutuk- 
sissa käydyissä keskusteluissa. Pitkällä ajalla omaksuttujen rutiinien 
vaihtaminen uusiin käytäntöihin vaatisi kuitenkin pidempää totuttelua 
kuin mihin tämä interventio antoi mahdollisuuden. 

Toisaalta koemme myös, että analyysin pohjalta on vaikea sanoa — edel- 
lä mainituista syistä — vakuuttavasti, että kyseinen interventio todella vai- 
kutti. Keskustelunanalyysin hyödyntäminen lieneekin järkevintä osana 
muilla menetelmillä toteutettavaa analyysia, jonka tuloksiin saadut vuoro- 
vaikutustulokset voidaan linkittää (ks. mm. Rakkolainen & Ehrling 2012). 


Tutkimustulosten kommunikoinnista työterveyshoitajille 


Yksi interventionistisen keskustelunanalyyttisen tutkimuksen kulma- 
kiviä on tutkijoiden pyrkimys viedä tutkimustuloksiaan käytäntöön 
kertomalla löydöksistään niille ihmisryhmille, joiden parissa aineisto 
on alkujaan kerätty (mm. Finlay ym. 2011; Heritage & Robinson 2011). 
Kyseisessä hankkeessa järjestimme webinaarin, johon kutsuttiin kaik- 
kien niiden työterveyspalveluita tarjoavien yksiköiden hoitajat, joissa 

aineistoja oli kerätty. Webinaari valittiin toteutusmuodoksi käytännön 
syistä, koska kyseiset yksiköt sijaitsivat eri puolilla Suomea. Osallistujia 
oli parisenkymmentä. Webinaari rakentui siten, että alkuun kerrottiin 
hankkeen tilanteesta yleisemmällä tasolla, sitten kuultiin hoitajien kuu- 
lumisia kentältä ja tämän jälkeen käytiin lävitse keskustelunanalyyttisia 
löydöksiä. Löydökset herättivät paljon keskustelua, ja hoitajat kokivat 
löytämiemme vuorovaikutusilmiöiden olevan tunnistettavia heidän 
työssään. Vuorovaikutuksen keskeisyys asiakkaan tavoitteiden määritte- 
lyssä ja muutokseen motivoinnissa nousi korostuneesti esille. Lisäksi 
keskustelua herättivät kirjaamiskäytännöt, jotka vaikuttavat suuresti 
vuorovaikutukseen, mutta joihin hoitajat kokevat heillä olevan hyvin vä- 
hän mahdollisuuksia itse vaikuttaa. Osassa organisaatioista kirjaamis- 
käytäntöjä oli muutettu koulutuksen jälkeen, samoin kuin ohjeistuksia 
lomakkeiden läpikäymisestä kohta kohdalta jokaisen asiakkaan kanssa. 
Webinaari järjestettiin hankkeen loppuvaiheessa, jolloin hoitajien 
koulutusinterventioista oli aikaa jo toista vuotta. Välittömästi koulutus- 
ten jälkeen, jolloin hoitajien innostus oppimiaan asioita kohtaan oli suu- 
rimmillaan, hoitajia jouduttiin kieltämään puhumasta koulutuksesta. 
Tämä tuntui varsin ikävältä ja epätarkoituksenmukaiselta yhteisöllisen 
oppimisen ja tiedon leviämisen kannalta, mutta johtui stepped wedge 
-asetelmasta, jonka mukaisesti seuraavaan koulutusryhmään osallistu- 
vilta kollegoilta kerättiin ensin vertailuaineisto, joka olisi voinut värittyä 
koulutuksen jo käyneiden hoitajien jakamien tietojen ja ajatusten myö- 
tä. Täten hankkeen tutkimukselliset ja koulutukselliset tavoitteet ei- 
vät täysin tukeneet toisiaan, mikä oli monelta osin varsin harmillista. 
Omasta mielestämme hyödyllisintä tulosten käytäntöön siirtymisen kan- 
nalta olisivat olleet pitkin matkaa järjestetyt tapaamiset, joissa tuloksia 
olisi voinut yhteisesti reflektoida. Toisaalta toivomme, että hankkeessa 
saatuja keskustelunanalyyttisia löydöksiä voi hyvin hyödyntää uusien 
koulutusinterventioiden suunnittelussa ja toteutuksessa. 

Johdanto 


Osallisuutta voi pitää onnellisen ja tyydyttävän elämän keskeisenä osa- 
tekijänä. Osallisuudella tarkoitetaan ihmisen kokemusta itsestään mer- 
kityksellisenä osana laajempaa kokonaisuutta, jolloin se viittaa myös 
mahdollisuuksiin vaikuttaa oman elämänsä kulkuun ja yhteisiin asioi- 
hin (Leemann, Kuusio & Hämäläinen 2015). Osallisuus ymmärretään 
yleisesti ottaen tunteena, joka syntyy, kun ihminen on osallisena jossa- 
kin yhteisössä ja saa osakseen arvostusta, tasavertaisuutta, luottamusta 
ja vaikuttamisen mahdollisuuksia. Tällöin osallistuminen nähdään yh- 
deksi väyläksi osallisuuden kokemiseen. (Isola ym. 2017.) 

Osallisuuden tiedetään muodostavan tärkeän pohjan yksilön mielen- 
terveydelle ja näkemykselle itsestään kyvykkäänä ja sosiaalisesti hyväk- 
syttynä henkilönä. Toisaalta tiedetään, että juuri mielenterveyshäiriöistä 
kärsivät henkilöt kuuluvat yhteiskunnassa syrjäytyneimmässä asemassa 
oleviin ryhmiin (Position Statement 2009). Heidän heikko osallisuuten- 
sa on yhteydessä taloudelliseen ja terveydelliseen huono-osaisuuteen 
sekä keskeisistä sosiaalisista verkostoista ja suhteista ulkopuolelle jää- 
miseen. Nykyiset kansainväliset mielenterveysalan politiikkasuosituk- 
set korostavatkin mielenterveyskuntoutujien yhtäläisten osallistumisen 
mahdollisuuksien turvaamista kaikissa toimintaympäristöissä (Position 
Statement 2009; WHO 2010). Myös psykiatrisen hoidon piirissä vallin- 
nut tiukka biolääketieteellinen tulkinta mielen sairauksista on vähitellen 
korvautumassa laaja-alaisemmalla näkemyksellä, jossa yhtenä keskei- 
senä tavoitteena on pyrkiä lisäämään asiakkaiden osallisuutta (Laitila 
2010: 21). Osallisuuden lisäämisellä pyritään voimaannuttamaan asiak- 
kaita, vähentämään mielenterveysongelmiin liittyvää syrjintää ja leima- 
utumista sekä kehittämään mielenterveyspalvelujärjestelmää (Laitila & 
Pietilä 2012: 9). Osallisuuden lisäämisen lähtökohtana ovat kohtaamiset 
asiakkaiden ja ammattilaisten välillä. Nykyisin puhutaankin dialogisesta 
asiakaslähtöisyydestä, jossa asiakkaan ja ammattilaisen osallisuus on 
tasa-arvoista: molemmat osapuolet kertovat omat näkemyksensä asias- 
ta, kumpikin osapuoli sekä kuuntelee että tulee kuulluksi (Epstein ym. 
2005). 

Asiakkaan osallisuuden lisääminen mielenterveystyössä on siis laajal- 
ti tunnettu ja strategioissa ja ohjelmissa usein mainittu arvo, mutta 
usein käytännössä osallisuus toteutuu edelleen puutteellisesti (Laitila 
2010: 2). Osallisuuden toteutumisen esteet voivat liittyä sekä ammatti- 
laisten osaamiseen ja asenteisiin, työoloihin, organisaatioiden kulttuu- 
riin ja resursseihin että myös mielenterveyskuntoutujiin: kaikki kuntou- 
tujat eivät halua tai heillä ei ole voimavaroja aktiiviseen osallistumiseen 
(Hickey & Kipping 1998). 

Ammattilaisten on usein vuorovaikutustilanteessa erityisesti kutsut- 
tava asiakkaita osallistumaan yhteiseen keskusteluun. Ammattilaisille 
suunnatussa kirjallisuudessa osallistumisen haasteellisuus tunnistetaan 
ja ammattilaisille ehdotetaan monenlaisia käytänteitä asiakkaan puheen- 

vuorojen esiin kutsumiseksi. Ammattikirjallisuuden näkökulmasta toi- 
mivia vuorovaikutuskäytänteitä on esitetty olevan esimerkiksi avoimeksi 
muotoillut kysymykset, joiden ajatellaan lisäävän asiakkaiden ilmauk- 
sellisuutta ja ryhmätilanteissa osallistujien välistä keskustelua (Trotzer 
2013). Toinen usein kuvattu tekniikka on henkilökohtainen jakaminen. 
Ammattilaisten omien ajatusten ja näkemysten esittäminen sekä ehdo- 
tusten tekeminen toimii ikään kuin mallina, joka kutsuu asiakkaita osal- 
listumaan vuorovaikutukseen samalla tavoin (Trotzer 2013). Ammatti- 
kirjallisuudessa ammattilaisia kehotetaan myös kutsumaan asiakkaita 
esittämään kysymyksiä, kuuntelemaan aktiivisesti sekä tarjoamaan eri- 
laisia vaihtoehtoja asiakkaiden valittavaksi (Martin ym. 2001). 

Kuntoutuksen ja ohjaustyön ammattilaisten vuorovaikutusta koskevat 
tietovarannot asiakkaiden osallistumisen lisäämisen keinoista perustu- 
vat siis pääasiassa ammattikirjallisuudessa esitettyihin kliinisen työn 
ideaaleihin, malleihin ja ammattilaisten havaintoihin (ks. Peräkylä & 
Vehviläinen 2003). Sen sijaan tosiasiallisia vuorovaikutuksen käytäntei- 
tä, joiden mukaan ammattilaiset todellisissa vuorovaikutustilanteissa 
toimivat kutsuakseen asiakkaiden osallisuutta, ei juurikaan ole tutkittu. 
Tässä tutkimuksessa pyrkimyksenä on auttaa ammattilaisia näkemään 
yksityiskohtaisemmalla tasolla asiakkaiden osallistumiseen liittyviä 
haasteita, mikä voisi auttaa käytänteiden ymmärtämisessä ja kehittämi- 
sessä. Tarkastelun kohteena ovat sellaiset puheenvuorot, joissa mielen- 
terveysalan ammattilaiset kutsuvat asiakkaita osallistumaan yhteiseen 
keskusteluun, mutta joissa puheenvuoron tuottaminen on asiakkaille 
kuitenkin selvästi haasteellista. Lisäksi tutkimuksessa tarkastellaan am- 
mattilaisten toimintaa tilanteissa, joissa ammattilaiset ohittavat asiakkai- 
den oma-aloitteisen osallistumisen. 


Osallistumisen keinot aiemmassa vuorovaikutus- 
tutkimuksessa 

Aiemmissa keskustelunanalyyttisissä tutkimuksissa, joissa on tarkastel- 
tu osallistumista erilaisissa hoidollisissa ryhmätilanteissa, on todettu 


keskustelun rakenteen vaikuttavan siihen, millä tavoin ryhmäläiset voi- 

vat ottaa puheenvuoroja ja tehdä vuorovaikutuksellisia kontribuutioita. 
Esimerkiksi Anonyymit Alkoholistit -ryhmissä jokaisella on oma pu- 
heenvuoro, jota muut eivät saa keskeyttää ja johon he eivät saa suoraan 
vastata (Arminen 2004). Vuorovaikutustutkimukset ovat osoittaneet, 
että tällaisissa ryhmissä ryhmäläiset osallistuvat yhteiseen keskusteluun 
kertomalla oman tarinansa, joka suhteutetaan vastaukseksi edellisen 
ryhmäläisen kerrontaan (second stories, ks. Arminen 2004). Vapaammin 
jäsennellyissä ryhmissä puolestaan keskeisiksi nousevat paitsi vuoron 
ottamisen keinot myös ne toiminnot, joilla muita ryhmäläisiä kutsutaan 
yhteiseen keskusteluun. Muun muassa ohjattavien itsereflektiivisen pu- 
heen — eli sellaisten vuorojen, joissa he tulkitsevat tai arvioivat omaa 
toimintaansa — on todettu olevan yksi tällainen keino, jolla voidaan syn- 
nyttää yhteistä kokemusten jakamista ja asian reflektiivistä prosessointia 
ryhmäläisten kesken (Logren, Ruusuvuori & Laitinen 2017). 
Aiemmissa tutkimuksissa on tarkasteltu myös ohjaajien keinoja kut- 
sua ryhmäläisiä jakamaan kokemuksiaan. Weiste ym. (2020) ja Tiitinen 
ym. (2018) ovat tarkastelleet ryhmäläisten osallistumisen mahdollisuuk- 
sia terveyden edistämiseen tähtäävissä vertaistukiryhmissä, joiden ryhmä- 
malli oli voimakkaan strukturoitu, mutta ennalta sovittuja sääntöjä vuo- 
rojen jakamiselle ei ollut. Tällaisessa kontekstissa ryhmäläisten tilan- 
teiden peräkkäinen käsitteleminen näytti hankaloittavan ryhmäläisten 
keskinäistä kokemusten jakamista. Kokemuksen jakaminen toisen ryh- 
mäläisen ”tilassa” vaati erityistä vuorovaikutuksellista työtä, ja ryhmä- 
läiset myös ilmaisivat epävarmuutta sen suhteen, mikä on sopiva hetki 
kommentoida toisen ryhmäläisen kokemusta (Tiitinen ym. 2018). Täl- 
löin ohjaajan keinot luoda paikkoja ryhmäläisten keskinäiselle koke- 
musten jakamiselle korostuivat. Tällaisia ohjaajien käyttämiä keinoja 
olivat muun muassa ryhmäläisten kutsuminen neuvomaan toinen toi- 
siaan, arvioimaan toistensa kerrontaa, kertomaan ajatuksiaan ryhmän 
tehtäviin liittyen tai vapaamman vuoron (esim. Tuleeko jotain mieleen?) 
tarjoaminen ryhmäläisten kerronnalle (Weiste ym. 2020). 
Osallistumista on tutkittu myös kuntoutuksen parista. Antaki, Finlay 
ja Walton (2007) ovat kartoittaneet käytänteitä, joiden avulla ohjaajat 
pyrkivät edistämään kehitysvammaisten henkilöiden osallistumista yh- 
teisiin keskusteluihin asumisyksikön arjessa. Tyypillisin osallistamisen 

keino on kysymysten esittäminen, jonka yhtenä muotona ovat eräänlai- 
set testikysymykset. Niissä olettamuksena on, että sekä kysymyksen 
esittäjä että vastaanottaja tietävät vastauksen etukäteen. Näiden kautta 
ohjaajat selvittävät, ovatko asukkaat ymmärtäneet puheenaiheen sisällön 
ja pystyneet seuraamaan keskustelun kulkua. Ohjaajat käyttävät myös 
vaihtoehtokysymyksiä, pelkistetyimmillään tarjoten valinnan vain kyllä/ 
ei-vaihtoehtojen väliltä. Tutkimus havainnollistaa myös, kuinka ohjaa- 
jat vaalivat ”oikeanlaista” osallistumista, mikä ilmenee asukkaiden toi- 
minnan kontrolloimisena. Esimerkiksi tilanteissa, joissa asukkaiden 
vastaukset ovat epäselviä tai puutteellisia, ohjaajat saattavat toistaa tai 
muokata vastauksia paremmin keskustelun kulkuun sopiviksi. Yleisesti 
ottaen kehitysvammaisten henkilöiden aloitteellisuus keskusteluissa on 
tutkijoiden havaintojen mukaan erittäin vähäistä. Antakin ym. (2007) 
kuvaukset ammattilaisten osallistavista käytännöistä tulevatkin tässä 
mielessä lähelle mielenterveyskuntoutuksen kontekstia, jossa osallistu- 
misen edistäminen on myös paljolti ammattilaisten vastuulla. 


Tutkimuskonteksti 
Klubitaloyhteisöt mielenterveyskuntoutuksen areenana 


Tämä tutkimus on osa laajempaa hanketta (wwwwois.fi), jonka tavoittee- 
na on tutkia mielenterveyskuntoutujien sosiaalisen osallisuuden mah- 
dollisuuksia. Tutkimuksen kontekstina on Klubitalo, joka on kolmannen 
sektorin toimija suomalaisessa mielenterveyskuntoutuksen palvelujär- 
jestelmässä. Klubitalot ovat yhteisöllisiä keskuksia (community centers), 
joilla on omat toimitilat erillään mielenterveyskeskuksista ja laitoksista. 
Klubitalot tarjoavat jäsenilleen työpainotteisen päivän, jonka aikana jäse- 
net ja henkilökunta vastaavat yhdessä Klubitalon toiminnasta (Hänninen 
2016). Klubitalolla ei siis asuta vaan tehdään töitä. Klubitalotoiminnan 
tavoitteena on parantaa kuntoutujien elämänlaatua sekä tukea heidän 
paluutaan työelämään (McKay ym. 2018). 

Suomen Klubitalot ovat osa kansainvälistä Clubhouse International 
-liikettä, joka sai alkunsa 1940-luvun New Yorkissa, jossa joukko mielen- 
terveyspotilaita pyrki vähentämään sairauteen liittyvää eristäytymistä ja 


62 ELINA WEISTE, CAMILLA LINDHOLM, MELISA STEVANOVIC & TAINA VALKEAPÄÄ 


yksinäisyyttä järjestämällä potilaiden keskuudessa yhteisiä tapaamisia 
ja toimintaa (Hänninen 2016). Liikkeen voidaankin nähdä olevan osa 
potilasaktiivitoimintaa ja mielenterveyshoidon deinstitutionalisaatio- 
liikettä, jotka tähtäsivät mielenterveysongelmiin liittyvän stigman vä- 
hentämiseen, potilaiden vapauttamiseen suljetusta laitoshoidosta sekä 
yhteisöllisten hoitomuotojen kehittämiseen (Hänninen 2012). 

Yhteisöllinen ideologia on keskeisessä osassa myös tämän päivän klu- 
bitalotoiminnassa. Klubitalot muodostavat jäseniksi kutsuttujen mielen- 
terveyskuntoutujien ja palkatun henkilökunnan muodostamia yhteisöjä. 
Klubitalon jäsenyys tarkoittaa, että jäsenillä on mahdollisuus ja velvolli- 
suus osallistua Klubitalon toimintaan ja tehdä sitä koskevia päätöksiä. 
Toiminta rakentuu työpainotteisen päivän ympärille, joka suunnitellaan 
ja toteutetaan yhdessä jäsenten ja henkilökunnan kesken (Hänninen 
2016: 139). Työpainotteisen päivän moninaiset tehtävät, kuten ruoan- 
laitto, laskujen maksaminen, uusien jäsenten perehdyttäminen tai toi- 
minnasta tiedottaminen, syntyvät klubitalotoiminnan ylläpitämisestä 
ja kehittämisestä (Hänninen 2016). Kaikki Klubitalon työ on toiminta- 
mallin mukaisesti suunniteltu tukemaan jäsenten omanarvontuntoa ja 
itseluottamusta sekä auttamaan heitä löytämään mielekkyyttä elämään 
(Clubhouse International 2018; Hänninen 2016). 

Yhteisöllisen ideologian lisäksi klubitalotoiminnassa on keskeistä 
niin sanottu toipumisorientaatio (recovery approach), jossa sairauden 
ja oireiden sijasta kiinnitetään huomiota kuntoutujan vahvuuksiin ja 
hyvinvointiin (Anthony 2007). Toipumisorientaation mukaisessa toi- 
minnassa keskeistä on kuntoutujan itsemääräämisoikeuden ja elämän- 
hallinnan tukeminen (Framework for recovery-oriented practice 2011). 
Ammattilaisen ja kuntoutujan välinen suhde nähdään tasa-arvoisena 
yhteistyösuhteena. Ammattilaisen tehtävänä on ylläpitää toivoa kuntou- 
tujalle haasteellisina aikoina sekä tarjota tukea ja ohjausta, mutta ei hal- 
lita kuntoutujan yksilöllistä toipumisprosessia. Toipumisen nähdään 
tapahtuvan siellä, missä kuntoutuja voi kokea toivoa ja osallisuutta, elää 
omannäköistänsä elämää ja päättää itseään koskevista asioista (Frame- 
work for recovery-oriented practice 2011). 

Aineisto ja menetelmät 


Osana muuta Klubitalolla tapahtuvaa aineistonkeruuta hankkeessa vide- 
oitiin 29 viikoittain kokoontuvan ryhmän tapaamista. Nauhoitukset teh- 
tiin 11 kuukauden aikana syyskuun 2016 ja elokuun 2017 välillä. Yhden 
ryhmätapaamisen kesto oli pääsääntöisesti tunti, mutta muutama tapaa- 
minen kesti vain noin 30 minuuttia ja muutama vastaavasti hieman yli 
tunnin. Nauhoitettua aineistoa on yhteensä 22 tuntia ja 40 minuuttia. 
Nauhoitusten keräämisestä vastasi syyskaudella Elina Weiste ja kevät- 
kaudella Taina Valkeapää, jotka kävivät säännöllisesti Klubitalolla sopi- 
massa nauhoitettavista tilanteista ja käytännön asioista. Osassa ryhmä- 
tapaamisia kyseiset tutkijat olivat myös paikalla havainnoimassa ryhmän 
toimintaa. Varsinaisesta nauhoitusten tekemisestä (kameroiden aset- 
telusta, kameran käynnistämisestä, nauhoitusten tallentamisesta jne.) 
vastasi Klubitalon jäsen, joka toimi hankkeessa avustajana korvaus- 
ta vastaan. 

Ryhmän tavoitteena oli yhteisön jäsenten työelämätaitojen harjoitte- 
leminen. Syys- ja kevätkauden ensimmäisillä tapaamisilla suunniteltiin 
yhteisesti ryhmän ohjelma, joka sisälsi muun muassa talon oman, niin 
kutsutun siirtymätyöohjelman, suunnittelua, oman ansioluettelon kir- 
joittamista sekä tutustumiskäyntejä Klubitalon siirtymätyöpaikkoihin 
lähialueen yrityksissä. Ryhmä oli kyseisen Klubitalon jäsenille avoin, 
joten sen osallistujat vaihtuivat osittain tapaamiskerrasta toiseen. Jäsen- 
ten määrä ryhmätapaamisilla vaihteli kahdesta kahdeksaan. Ohjaajia oli 
paikalla yhdestä kolmeen. Ohjaajat olivat koulutukseltaan sosiaalialan 
ammattilaisia, ja heidän työkokemuksensa pituus vaihteli suuresti. 

Klubitalojen kattojärjestö Etelä-Suomen Klubitalo-osaajat ESKOT ry 
on antanut hyväksynnän tutkimukselle (päätös 19.9.2010), ja lisäksi tut- 
kimuslupa on saatu kyseisen Klubitalon johtoryhmältä. Tutkimukseen 
osallistuminen oli vapaaehtoista. Tutkijat ja Klubitalon vastuuhenkilöt 
informoivat osallistujia tutkimuksesta kirjallisesti ja suullisesti sekä ky- 
syivät heiltä kirjallisen suostumuksen nauhoituksiin. Tässä artikkelissa 
tutkittavien anonymiteetti on suojattu muuttamalla aineistokatkelmista 
osallistujien nimet ja muut tunnistetiedot. 

Aineisto analysoitiin keskustelunanalyyttista menetelmää hyödyn- 
täen. Soveltavassa keskustelunanalyyttisessa institutionaalisen vuorovai- 
kutuksen tutkimuksessa on usein tavoitteena korjata tai tarkentaa am- 
mattilaisten vuorovaikutusta koskevia teorioita tai lisätä uusia vivahteita 
ammattilaisten ymmärrykseen työssään käyttämistä vuorovaikutuksen 
tavoista (Peräkylä & Vehviläinen 2003). Tässä tutkimuksessa tavoitteena 
oli alun perin lisätä sekä ammattilaisten että mielenterveyskuntoutujien 
ymmärtämystä käyttämistään vuorovaikutuksen tavoista. Pitkän tähtäi- 
men tavoitteena oli hyödyntää tätä ymmärtämystä niin kuntoutujien 
kuin ammattilaistenkin kouluttamisessa. 

Tutkimuksen analyyttisessä prosessissa videoidun aineiston aineisto- 
lähtöinen tarkastelu johti meidät tutkimaan ohjaajien tapoja kutsua mie- 
lenterveyskuntoutujia osallistumaan yhteiseen keskusteluun. Olemme 
aikaisemmissa tutkimuksissamme (esim. Lindholm, Stevanovic & Weiste 
2020; Stevanovic ym. 2018; Stevanovic ym. 2020a) tarkastelleet yksityis- 
kohtaisesti mielenterveyskuntoutujien mahdollisuuksia osallistua yhtei- 
seen päätöksentekoon. Tämä johdatti meidät tutkimaan sitä, minkälaisia 
aloitteellisia puheenvuoroja mielenterveyskuntoutujat ylipäänsä tekevät 
ja miten nämä vuorot tulevat vastaanotetuiksi ohjaajien toimesta. Vaikka 
ohjaajat huomioivat suuren osan mielenterveyskuntoutujien aloitteelli- 
sista vuoroista (Stevanovic ym. 2020b), on aineistossa silmiinpistävää, 
miten monesti ohjaajat myös ohittavat kuntoutujien aloitteelliset vuorot. 
Tässä tutkimuksessa tarkoituksena on tuoda yhteen nämä kaksi tutki- 
muslinjaamme — ohjaajien osallistumista kutsuvat vuorovaikutuskeinot 
ja kuntoutujien aloitteelliset puheenvuorot — ja tarkastella paradoksia 
niiden välillä. Kysymme, kuinka ohjaajat pyrkivät ottamaan kuntoutujia 
mukaan keskusteluun silloin, kun heidän osallistumisensa on vähäistä, 
ja toisaalta, kuinka ohjaajat toisinaan kuitenkin myös ohittavat jäsenten 
aloitteelliset puheenvuorot. 


Tulokset 


Tässä osiossa havainnollistamme vuorovaikutuskatkelmien avulla, mil- 
laiseksi mielenterveyskuntoutujien osallisuus rakentuu aineistomme 

Klubitalo-keskusteluissa. Analyysimme nostaa esiin paradoksin, joka 
syntyy ohjaajien pyrkiessä yhtäältä osallistamaan kuntoutujia mutta 
toisaalta ohittaessa kuntoutujien vuorovaikutusaloitteita. Seuraavissa 
osioissa käsittelemme tämän paradoksin kumpaakin puolta näyttämällä 
molemmista tapauksista kaksi aineisto-otetta, joista toisessa on kyse eh- 
dottamisesta ja ehdotuksen vastaanottamisesta ja toisessa hieman va- 
paammasta ajatusten, mielipiteiden ja ideoiden esille tuomisesta. 


JÄSENTEN OSALLISTUMISEN KUTSUMINEN 

Tarkastelemme tässä luvussa tapauksia, joissa ohjaajat tekevät paljon 
vuorovaikutuksellista työtä saadakseen jäsenet osallistumaan meneillään 
olevan toimintoon (ks. osallistumisen keinoista myös Stevanovic ym. 
2018). Näissä tapauksissa ohjaaja on tehnyt aloitteellisen vuoron, tyypil- 
lisesti ehdotuksen, johon ei kuitenkaan ole tullut jäseniltä odotuksen- 
mukaista seuraavaa vuoroa (kuten ehdotuksen hyväksymistä tai hylkää- 
mistä). 

Ensimmäinen aineisto-ote on syyskauden ensimmäiseltä tapaamisel- 
ta, jossa suunnitellaan ryhmän toimintaa seuraavilla tapaamiskerroilla. 
Tapaamisessa on läsnä yksi ohjaaja ja kuusi jäsentä. Ohjaaja on tapaami- 
sen alussa kertonut pitkään siitä, mitä vastaavanlaisissa ryhmissä on ai- 
kaisemmin tehty. Ohjaaja ei varsinaisesti ole ehdottanut näiden toimin- 
tojen tekemistä tässä ryhmässä vaan ikään kuin esitellyt, mitä kaikkia 
mahdollisuuksia olisi olemassa. Otteen ensimmäisellä rivillä ohjaaja 
kutsuu jäsenten osallistumista. 


Aineisto-ote 1. 


01 OHJ: tuleeko mieleen jotain hyviä aiheita. 


02 (3.5) 

03 OHJ: mä muistan jo sillon että meillä oli ihan totanoinni öö- 
04 opiskelijaterveydenhuollon psykiatri (.) se oli tosi (.) 
05 klubitalohenkinen tyyppi niin se kävi kertomassa vähän 


( (poistettu 8 riviä kuvausta kyseisestä tapaamisesta) 
06 OHJ: et jos löytyy tämmösiä henkilöitä niin sekin (0.2) monta 


07 kertaa on tosi (0.5) kannustavaa (0.5) että mitä 

08 kannattaa ottaa huomioon (0.2) hänen mielestään=sekin oli 
09 ihan mielenkiintoista. 

10 (1.0) 

11 OHJ: ttuleeks teille mieleen sanokaa nyt=mä oon yksin puhunu 
12 tässä näitä asioita päästäni hhhh 

13 (1.5) 

14 OHJ: .hhh tmita tarvii tietää. 


15 (0.5) 

16 MAI: että miten pitää huolta ninku omasta terveydestään että 

LF jaksaa, (0.5) [men]nä töihin ja miten valmistautua töihin. 

18 OHJ: [mm. ] 

19 OHJ: niin täällähän oli se mite- mit- mitä hyötyä tällä 

20 klubilla käynnistä on suhteessa siihen et lähtee kokeilee 

21 töihin miten täällä voi itsessään kehittyä. 

22 (2.0) 

23 OHJ: sitten me käytiin joskus aikoinaan (.) mä olin jäsenten 

24 kans (0.2) nuorempana ((jatkaa kertomalla toisesta 
tapahtumasta) ) 


Ohjaajan vuoro rivillä 1 on muotoiltu polaariseksi kysymykseksi (tuleeko 
mieleen). Kysymys kutsuu kuitenkin kyllä/ei-vastausta pidempää kerron- 
taa omista ajatuksistaan. Kysymys sisältää myös rajauksen jotain hyviä 
aiheita, mikä tekee relevantiksi kertoa ideoita ryhmässä käsiteltävistä 
aiheista. Koska odotuksenmukaista olisi myös arvioida sitä, että esitetyt 
ideat ovat hyviä, tekee se seuraavasta vuorosta haasteellisen vastata. Ku- 
kaan jäsenistä ei lähdekään vastaamaan (tauko rivillä 2), ja ohjaaja jatkaa 
kertomalla vielä yhdestä aikaisemmasta ryhmäkokemuksestaan, jossa 
psykiatri tuli ryhmätapaamiseen kertomaan työllistymiseen liittyvistä 
asioista lääkärin näkökulmasta (kuvausta ei näytetty otteessa). Ohjaaja 
päättää kuvauksensa omaan arvioonsa tilanteen hyödyllisyydestä (sekin 
oli ihan mielenkiintoista, 1. 8-9). Kun kukaan jäsenistä ei ota puheenvuo- 
roa, ohjaaja esittää kysymyksen uudelleen (tuleeks teille mieleen, r. 11). 
Toistamalla kysymyksen ja lisäämällä painotetusti pronominin teille, 
ohjaaja lisää jäsenten painetta vastata (Paananen ym. 2020). Ohjaaja 
myös lisää vetoomuksen sanokaa nyt (r. 11), osoittaen näin, että odo- 
tuksenmukaista olisi ollut vastata jo aiemmin, mutta viimeistään nyt. 
Ohjaaja tekee myös näkyväksi tilanteeseen liittyvän ongelmallisuuden 
antamalla perustelun vetoomukselleen (mä oon yksin puhunu tässä näitä 
asioita päästäni) ja osoittaa näin, ettei yksin puhuminen ole ryhmässä 
odotuksenmukainen toimintatapa, vaan myös jäsenten tulisi osallistua 
keskusteluun. 

Kun jäsenet edelleen pysyvät hiljaa, ohjaaja muotoilee kysymyksen 
uudelleen avoimeksi hakukysymykseksi mitä tarvii tietää (r. 14). Tähän 
kysymykseen yksi jäsenistä, Mai, tuottaa odotuksen mukaisen vastauk- 
sen (r. 16-17). Vastaus pitää sisällään kaksi osaa: miten pitää huolta 
omasta terveydestä, että jaksaa mennä töihin ja miten muutoin val- 

mistautua töihin menemiseen. Ohjaaja ottaa Main vastauksen vastaan 
mm-palautteella (r. 18) ja käsittelemällä sen jälkeen vastauksen jälkim- 
mäistä osaa (töihin valmistautumista) asiana, joka on jo hieman eri 
muodossa kirjoitettu ylös mahdollisiin aiheisiin. Tämän jälkeen ohjaaja 
jatkaa kertomalla toisesta aktiviteetista, jota aikaisemmin toteutetussa 
ryhmässä tehtiin. 

Katkelma näyttää esimerkin sellaisista tapauksista, joissa ohjaajat 
kutsuivat jäsenten osallistumista tilanteissa, joissa ei niinkään orientoi- 
duttu asioista päättämiseen vaan enemmänkin erilaisten ajatusten 
esille tuomiseen ja ”ideoiden pallotteluun”. Osallistuminen tällaisessa 
vapaammassa tilanteessa oli kuitenkin varsin haasteellista jäsenille. Oh- 
jaajat kutsuivat jäsenten osallistumista kysymällä heidän ajatuksiaan 
ja mielipiteitään. Kuten otteessa 1, toisinaan odotus siitä, että jäsenet 
osallistuvat keskusteluun aktiivisesti tehtiin myös näkyväksi. Tällä tavoin 
saatettiin lisätä jäsenten painetta vastata. Jäsenten osallistumista näytti 
helpottavan se, että ajatusten ja ideoiden esittämisen sijaan kysymyksel- 
lä haettiin rajatumpaa, tiedollista vastausta. 

Käsittelemme seuraavaksi aineisto-otetta, jossa on kyse päätöksen 
tekemisestä. Tapaamisessa on läsnä kaksi ohjaajaa, seitsemän jäsentä ja 
sosiaalialan opiskelija. Ote on ryhmätapaamisen loppupuolelta. Kyseisen 
ryhmätapaamisen aikana osallistujat ovat keskustelleet ryhmälle annet- 
tavasta nimestä. Pitkään käydyn keskustelun aikana on tullut esille pari 
ehdotusta, joihin jäsenet eivät kuitenkaan ole ottaneet kantaa tai ilmais- 
seet sitoutumista niitä kohtaan. Kun nimestä ei ole päästy selvyyteen, 
ohjaaja ehdottaa (OHJ1) katkelman alussa, että nimiehdotuksia voitai- 
siin seuraavan viikon aikana kerätä seinälle laitettavaan lappuun (rivi 1), 
minkä jälkeen hän perustelee ehdotustaan (rivit 2-9). Fhdotuksellaan 
ohjaaja siirtää asian käsittelemisen jatkamisen seuraavalle tapaamiselle. 


Aineisto-ote 2. 


01 OHJ1: mitä jos laitetaan sellanen (.) lappu johonki 

02 tohon seinälle ninku et ehdota nimeä ja äänestetään 
03 ja katotaan niistä jotenki sit ens viikolla että mikä 
04 tää on että, (0.2) siihen voi viikon verran kerätä, 
05 (0.3) keksii ajatuksia tai jotaki sellasta. (1.5) 

06 (--) (.) tai niinku, 

07 (.) 

08 OHJ1: jos täs on nyt vaikea tehä vai (0.5) vai vai, (0.3) 


09 mennäänkö valmennusryhmällä, 

0 (3.0) 

1 OHJ1: se on kyllä kuvaava 

2 (4.0) 

3 OHJ2: mitä sanotte. 

4 (1.0) 

5 OHJ2: kumpi kampi. 

6 (0.6) 

7 KATI: no o:nhan se hyvä jos niit on ninku (.) seinäl 

8 nähtävissä niitä nimiehdotuksia ni on siin sit ainaki 
9 sillee (.) vähä miettiä? (1.0) et oisko sit joku muu 
20 ku se äs tee valme'nnus sitte? 
21 (7.0) 
22 OHJ1: sä ehdotat että kysytään 
23 (1.0) 
24 KATI: n::iin joo se kyl (--) nii. 
25 (1.5) 
26 OHJ1: mitä muut sanoo. 
27 (5.0) 


28 MIRO: hiljasta. 
29 OHJ1: hiljasta on heh heh hh hehh heh 


30 (7.0) 

31 OHJ2: no tma ehdotan kans sitä äänestys, (1.0) tai sitä 
32 ehdote- eh [dotu]sasiaa. 

SI: 2s [1mm.] 


34 OHJ2: mennäänks sillä. 
35 OHJ1: mennään sillä. 


Ohjaajan mitä jos laitetaan -alkuinen ehdotus tekee relevantiksi vastaan- 
ottajien hyväksyntää ilmaisevan seuraavan puheenvuoron. Paikka ehdo- 
tuksen hyväksynnälle olisi jo rivillä 4, jossa ehdotuksen sisältö on tullut 
ilmi. Ohjaaja päättää ehdotuksensa tasaisella intonaatiolla lausuttuun 
että-partikkeliin, mikä tekisi relevantiksi ryhmäläisten vastausvuoron 
(ks. Koivisto & Voutilainen 2016). Kun kukaan ei välittömästi lähde 
vastaamaan, ohjaaja jatkaa ehdotuksen laajentamista siihen voi viikon 
verran kerätä (r. 4) ja lapulle voi keksi ajatuksia tai jotakin sellaista (r. 5-6). 
Laajennoksia seuraa pidempi tauko (r. 5), jonka aikana jäsenet eivät edel- 
leenkään lähde vastaamaan ja ohjaaja alkaa peruuttamaan ehdotukses- 
taan esittämällä vaihtoehtoisen ehdotuksen säilyttää ryhmän vanha nimi 
(vai mennäänkö valmennusryhmällä, r. 8-9). Tätäkin ehdotusta seuraa 
pitkä hiljaisuus (r. 10). Tauon jälkeen ohjaaja tuottaa vuoron, jossa pe- 
rustellaan valmennusryhmä-nimen sopivuutta (r. 11). Tämäkään vuoro ei 
onnistu houkuttelemaan jäseniä mukaan keskusteluun, vaan seuraavan 
pitkän tauon (r. 12) jälkeen toinen ohjaaja (OHJ2) kysyy jäseniltä mitä 
sanotte. OHJ2 tuottaa siis ryhmälle osoitetun kysymyksen, jossa kysytään 
jäsenten mielipidettä. Kuten ensimmäisessä aineisto-otteessa, vastauk- 

sen tavoittelu muuttuu eksplisiittisemmäksi, kun ohjaaja puhuttelee 
ryhmää suoraan (Paananen ym. 2020; Pomerantz 1984). Kun ryhmältä 
ei edelleenkään tule kannanottoa ehdotukseen, OHJ2 tuottaa uuden ky- 
symyksen kumpi kampi (r. 15), joka ekplisiittisesti viittaa alkuperäisessä 
vuorossa esitettyihin vaihtoehtoihin: lapun seinälle laittamiseen tai val- 
mennusryhmä-nimen hyväksymisen. 

Vasta kun ohjaajat ovat näin pitkään tehneet yhteistyötä saadakseen 
jäsenet osallistumaan keskusteluun, jäsen Kati vastaa ohjaajan ehdo- 
tukseen nostamalla esille ohjaajan idean hyviä puolia (r. 17-20). Hän 
siis osoittaa samanmielisyyttä ohjaajan ehdotuksen kanssa, mikä vie 
vuorovaikutussekvenssiä kohti päätöstä. Kukaan muu ei kuitenkaan ota 
kantaa Katin vuoroon, vaan sitä seuraa pitkä hiljaisuus (r. 21). Hiljaisuus 
päättyy vasta, kun ohjaaja uudelleenmuotoilee Katin aiemman vuoron 
päätösehdotukseksi (sä ehdotat että kysytään, r. 22). Uudelleenmuotoilul- 
laan ohjaaja konstruoi Katin ehdottajaksi siirtäen toimijuutta tilanteen 
eteenpäinviemisestä hänelle. Ohjaaja kutsuu Katia vahvistamaan asian 
ja tällä tavoin osallistumaan. Katin vahvistus tulee kuitenkin vasta tauon 
(r. 23) jälkeen, ja hänen vuoroonsa sisältyy venytetty niin-partikkeli, joka 
viestii epävarmuutta ja epäröintiä, mahdollisesti sekä ehdotuksen si- 
sältöä että ehdottajana toimimista kohtaan. Katin vuoroa seuraa taas 
hiljaisuus, jonka jälkeen ohjaaja esittää kysymyksen koko ryhmälle, mitä 
muut sanoo (1. 26). Kysymyksellään ohjaaja puhuttelee muita jäseniä 
kuin Katia ja kutsuu heitä ottamaan kantaa, mikä veisi päätöksenteko- 
tilannetta eteenpäin, kuitenkin tuloksetta. Seuraa jälleen pitkä hiljai- 
suus, minkä jälkeen yksi jäsenistä kommentoi ryhmässä vallitsevaa hil- 
jaisuutta (r. 28), minkä toinen ohjaajista vahvistaa naurun kera (r. 29). 
Tällaisen puheenvuoron sisäisen naurun on todettu viestivän usein 
vuorovaikutukseen liittyvästä hankaluudesta (Potter & Hepburn 2010), 
kuten tässä tapauksessa ohjaajien tuloksettomasta pyrkimyksestä saada 
jäseniltä hyväksyntä, jolla päätöstilanne saataisiin vietyä loppuun. Vielä 
pidemmän tauon (r. 30) jälkeen OHJ2 ilmoittaa ehdottavansa puheena 
olevaa ideaa (r. 31 ja 32). Ohjaaja käyttää kans-sanaa ja muotoilee siten 
vuoronsa päätösehdotukseksi, jossa hän yhtyy Katin aiempaan ehdotuk- 
seen. Näin hän kuljettaa vuorovaikutusta suuntaan, jossa tehtävä päätös 
näyttäytyy ohjaajien ja jäsenten yhteisen vuorovaikutuksen lopputule- 

mana. Riveillä 34-35 ohjaajat vievät päätöksentekosekvenssin yhdessä 
loppuun tyypillisillä päätöksentekoa loppuun saattavilla mennäänks sillä 
— mennään sillä -vuoroillaan. 

Yhteenvetona ohjaajat kutsuivat erilaisin keinoin jäseniä osallistu- 
maan yhteiseen keskusteluun. Keinot olivat hieman erilaisia riippuen 
siitä, minkälainen toiminto oli kyseessä. Päätöksentekotilanteissa oh- 
jaajat käyttivät ehdotuksen kaltaisia kysymysvuoroja, joilla he tarjoilivat 
jäsenille erilaisia vaihtoehtoja valittavaksi ja vahvistettavaksi. Jos ehdotus 
jäi vaille vastausta, kutsuivat ohjaajat sitä eksplisiittisesti mitäs sanotte 
-tyyppisillä jatkokysymyksillä. Yksi ohjaajien keskeisesti käyttämä keino 
oli muotoilla jälkikäteisesti jäsenen puheenvuoro ehdotukseksi, millä 
toimijuus siirrettiin jäsenelle ja sekvenssi saatiin etenemään. Ohjaajat 
hyödynsivät jäsenten osallistumisen kutsumisessa myös toisiaan: jos 
ohjaajat eivät onnistuneet houkuttelemaan jäseniä mukaan, vievät he 
sekvenssin loppuun yhdessä. 


JÄSENTEN OSALLISTUMISEN OHITTAMINEN 
Vaikka ohjaajat joutuivat tekemään huomattavaa vuorovaikutuksellista 
työtä kutsuakseen jäseniä osallistumaan yhteiseen keskusteluun, jäsenet 
tuottivat toisinaan aloitteellisia puheenvuoroja myös oma-aloitteisesti. 
Tarkastelemme tässä artikkelissa tapauksia, joissa jäsenten aloitteelliset 
vuorot tulivat ohjaajien taholta ohitetuiksi. Toisinaan tällaiset vuorot 
olivat joko ajoitukseltaan tai sisällöltään epäjohdonmukaisia suhteessa 
ohjaajan edelliseen vuoroon. Toisaalta ohitetuiksi tulivat ajoittain myös 
jäsenten esittämät varsin odotuksenmukaiset aloitteelliset vuorot, mikä 
on paradoksaalista ottaen huomioon ohjaajien suuret ponnistelut saada 
jäsenet ylipäätään puhumaan. Aineisto-ote 3 havainnollistaa tällaista ti- 
lannetta, jossa jäsenet osallistuvat keskusteluun varsin aktiivisesti, mut- 
ta jossa ohjaajat käsittelevät heidän vuorojaan kuitenkin enemmän tai 
vähemmän poikkeamina siitä, mitä keskustelussa olisi tarkoitus käsi- 
tellä. 

Ennen otteen 3 alkua ryhmässä on suunniteltu syksyn ryhmäkerroilla 
käsiteltäviä aiheita. Riveillä 1-9 ohjaaja ehdottaa aikataululistan kirjoitta- 
mista siitä, mitä milläkin kerralla tehdään. 

Aineisto-ote 3. 


01 OHJ1: meillä on vartti aikaa niin pitäiskö meidän nyt tässä 


02 pohtia (.) ihan niitä aiheita että mitä me (0.2) siis 
03 esimerkiks jos me halutaan ihan tämmösiä erilaisia 
04 aiheita niinku nyt vaikka kattoo niitä (0.2) 
05 työvoimalaitoksen sivuja (.) mo-mollin sivuja (.) 
06 opetella niitä käyttää ja sit jotain näitä 
07 itsearviointijuttuja ja mitä kaikkia muita ajatuksia 
08 tässä tuleekaan (0.2) ja sitten tehtäis niistä sit 
09 ihan vaikka sellainen kalenteri, 

0 OHJ2: mm-m ((nyökyttää)) 

1 OHJ1: vähän niinkun me tehtiin ton (0.2) mikä se nyt on, 

2 OHJ2: vapaa-ajan ryhmä- 

3 OHJ1: nii vapaa-ajanryhmän kanssa ni jao-jaoteltiin sinne 
4 jo niitä aiheita ni voitaisko me tehdä tässä samalla 
5 tavalla (.) helpottaisko se meidän kaikkien työtä. 

6 MIKO: tää ei kuulu tähän mut kuuliks sä siitä Fazerin 

7 reissusta. 

8 OHJ1: en heh heh heh 

9 OHJ2: (-) mutta miltä se kalenteriajatus kuulostaa (0.2) 
20 jos tehtäis aikataulutus. 
21 SAMI: niinku sillee et meinaatko, 
22 OHJ1: eri aiheita. 
23 SAMI: nii joo siis sille et, 

( (poistettu 1.5 min keskustelua siitä, käsitelläänkö ryhmässä myös 
viikoittainen tilanne siirtymätyöpaikkojen suhteen) ) 

24 MAKI: Mä aattelin et (.) et mul ois (.) (-) pyörii nyt 
25 tässä et vois puhuu siitä (0.5) tässä ryhmässäkin 
26 että kenellä on ammattikoulutus ja mitä minkälaist 
27 koulutust [kenelläkin on, 
28 OHJ1: [totta. 


29 OHJI: totta ((OHJ2 nyökyttää päätään)) 
30 MAKI: ja miten käsitellään mitä on putkipuolen 


31 ammattikoulussa [(---) 

32 ASSI: [mä oon kahvila- 
33 MAKI: kahvi[la- 

34 ASSI: [oliks sul kesken, 


35 MAKI: ei enää, 
36 ASSI: kahvilatyöntekijä [kou- 


37 MAKI: [ (--) 
38 ASSI: anteeks. 
39 (1.0) 


40 ASSI: sori. 

41 MAKI: ei mitään. 

42 ASSI: niin tota mä oon kahvilatyöntekijä (.) ja kans 

43 tarjoilija? 

44 OHJ2: mm? 

45 OHJ1: niin tää vois olla yks aihe. (0.2) laita ilman muuta 
46 ((sihteerille)) (0.3) sinne, (0.3) et käydään 

47 joskus tämmönenki keskustelu.=täähän on mielen-= 
48 OHJ2: =niin o.= 

49 OHJ1: =kiintoista.= hyvä tietää vähän et mimmost kaikkee 
50 (0.5) koulutustaustaa, 


Ohjaajan ehdotus rakentuu vuorovaikutuksessa pala kerrallaan. Huo- 
mioitavaa on, että tämä tapahtuu jälleen yhteistyössä toisen ohjaajan 

(OHJ2) kanssa. Toinen ohjaaja tuottaa palauteilmauksen mm-m (r. 10) 
kohdassa, jossa OHJ1 ehdotuksen sisältö on ymmärrettävissä. Kun 
OHJI jatkaa ehdotusta ja päätyy sananhakutilanteeseen, OHJ2 täyden- 
tää hänen vuoronsa substantiivilla vapaa-ajan ryhmä, mikä kielii yhteis- 
työhakuisuudesta ja yhteisestä päämäärästä (vrt. Vatanen 2010). OHJ 
palaa varsinaiseen ehdotukseensa riveillä 14-15. Hän esittää kaksi kysy- 
mystä peräkkäin, voitaisko me tehdä tässä samalla tavalla ja helpottaisiko 
se meidän kaikkien työtä. Jälkimmäinen kysymys muotoilee mahdollisen 
selityksen sille, miksi kannattaisi toimia ohjaajan ehdottamalla tavalla: 
se säästäisi kaikkien aikaa ja olisi siksi kannatettavaa. 

Ohjaajan vietyä vuoronsa loppuun jäsen Miko tulee mukaan keskus- 
teluun (r. 16). Hänen vuoronsa alkaa lausumalla tää ei kuulu tähän, mikä 
osoittaa hänen orientoituvan siihen, että hänen puheeksi ottamansa asia 
ei aihepiiriltään kytkeydy keskusteluun ja on mahdollisesti epäadek- 
vaatti. Kehystämällä kysymyksensä tällä tavalla Miko pystyy aloittamaan 
uuden puheenaiheen ja samalla osoittamaan olevansa sensitiivinen 
keskustelun koherenssille. Ohjaaja vastaa pelkällä en-partikkelilla ja nau- 
rulla. Tämä ei ole odotuksenmukainen vastaus vuorolle, jossa selkeäs- 
ti pyydetään tilaa moniosaisen vuoron eli kertomuksen tuottamiselle. 
OHJI siis orientoituu Mikon vuoroon epäadekvaattina, ja OHJ2 jatkaa 
ehdotustaan (r. 19-20) kommentoimatta jäsenen vuoroa. 

Hiukan myöhemmin (r. 24) toinen jäsen, Maki, ehdottaa, että ryhmäs- 
sä keskusteltaisiin jäsenten ammattikoulutuksesta. Ohjaajat myötäilevät 
jäsenen ehdotusta sekä kielellisesti että kehollisesti totta-partikkelilla ja 
nyökyttelemällä (r. 28—29), mikä kannustaa Makia jatkamaan kerron- 
taansa. Makin jatkaessa vuoroaan toinen jäsen, Assi, aloittaa kuitenkin 
uuden vuoron (r. 32) päällekkäin Makin kanssa. Vuorojen päällekkäisyys 
käynnistää neuvottelun keskustelun jatkosta ja päällekkäispuhunnan 
sopimattomuudesta (r. 32-41). Neuvottelua seuraa Assin vuoro (r. 42- 
43), jossa hän kertoo omasta ammatillisesta koulutuksestaan, mä oon 
kahvilatyöntekijä ja kans tarjoilija. Vaikka hänen vuoronsa liittyy Makin 
ehdotukseen (r. 24—27), se ei kuitenkaan ota huomioon yleistä toiminta- 
kontekstia, jossa ollaan suunnittelemassa ryhmän yhteisiä aktiviteetteja. 
Assin vastaus, jossa hän alkaa kertoa omasta ammattikoulutuksestaan, 
ei ole adekvaatti vastaus siihen, että jäsenten koulutustakin voisi ryhmän 

tapaamisten aikana käsitellä jollain kerralla. Myös ohjaajat orientoituvat 
Assin vuoroon epäadekvaattina. OHJ2 kuittaa lyhyesti Assin vuoron 
mm-partikkelilla (r. 44), ja OHJ1 puolestaan (r. 45-47) ohjeistaa sihteeri- 
nä toimivaa jäsentä kirjoittamaan ylös, että tällainen keskustelu olisi 
hyvä käydä toisella kerralla. Ylös kirjoittaminen on Klubitalo-kontekstis- 
sa osoittautunut toiminnoksi, jolla epämääräisetkin ideat voidaan muut- 
taa ehdotuksiksi, joilla on mahdollisia seuraamuksia tulevaisuudessa 
(ks. Lindholm ym. 2020). Kun ideat kirjoitetaan ylös, voidaan siirtyä 
eteenpäin keskustelussa ja samalla osoittaa, että idea on otettu vakavasti 
kenenkään silti ottamatta asiasta henkilökohtaista vastuuta. 

Katkelma siis näyttää esimerkin siitä, millaisen haasteen jäsenten hie- 
man huonosti tilanteeseen sopivat vuorot ohjaajille aiheuttivat: samoin 
kuin monissa muissa institutionaalisissa keskustelutilanteissa ohjaajien 
rooliin kuuluu keskustelun ylläpitäminen ja jäsenten osallistumiseen 
kannustaminen, mutta toisaalta heidän tulisi myös ohjata ryhmää sovit- 
tujen tehtävien äärellä pysymisessä. Katkelmassa jäsenen esittämä yritys 
poiketa kokonaan käsiteltävästä aiheesta tuli ohjaajien taholta suoraan 
suljetuksi. Sen sijaan jäsenen vuoro, joka oli linkitettävissä käsiteltävään 
aiheeseen, saatettiin linkittää osaksi ryhmän yleistä agendaa ja ohittaa se 
siirtämällä asian käsittely toiselle ryhmätapaamiselle. 

Viimeisenä käsittelemme katkelmaa päätöksentekotilanteesta, jos- 
sa jäsenten osallistuminen on edelliseen esimerkkiin verrattuna täysin 
odotuksenmukaista. Ennen otteen 3 alkua on käsitelty kevätkauden ryh- 
mätapaamisten sisältöjä. Kaikki jäsenet ovat kannattaneet ehdotusta, 
jossa kutsuttaisiin Kelan virkailija puhumaan ryhmälle sosiaalietuuksiin 
liittyvistä asioista. Rivillä 1 viimeinen jäsenistä, Assi, ilmaisee myöskin 
kannattavansa ehdotusta. Tämän jälkeen ohjaaja muistuttaa viimeker- 
taisesta keskustelusta (r. 2), jossa ohjaajat toivat esille, ettei Kelan virkai- 
lijoilla ole aikaa tulla paikan päälle ja ehdotuksen toteutus tuskin siksi 
onnistuu. 


Aineisto-ote 4. 


01 ASSI: se kela ois hyvä. 
02 OHJ1: muistatteks te mitä me siitä viime kerral puhuttiin. 
03 ASSI: joo et ne ei välttämättä pääse, 

04 (.) 
05 OHJ1: mm. 
06 (0.2) 
07 MIRO: [nii. 
08 ASSI: [nii. 
09 (2.0) 


0 OHJ1: hh mutta ehdottomasti voidaan tässä yrittää (.) 

1 [kevään [aikana. 

2 MIRO: m[mm. 

3 ASSI: [mm. 

4 MIRO: (--) 

5 (2) 

6 OHJ1: olla kontakt [issa ja. 

7 EINO: [voiks joku mennä sinne paikan päälle ja 
8 tuoda sielt se informaation mitä täältä me kaivattas 

9 ja ja täälä pohdittas mitä haluttas kysyy sielä. 

( (Eino katsoo OHJ1:ta ja nostaa kulmakarvojaan)) 

20 (1.0) 
21 EINO: oisko mitä [järkee. 
22 MIRO: [ni siis paikan päälle vai. 
23 (0.8) ((ohjaajat katsovat toisiaan)) 
24 EINO: nii sin (--) 
25 MIRO: jooh (.) kyl varmaan pienen ryhmän voi ottaa (.) en mä 
26 usko mitää kauheen is [00 (-) 
27 EINO: [y- yhden ihmisen. (0.4) (täältä) 


28 MIRO: ei mut ehh (0.2) pääsisköhän kaikki jotkut sano että, 
29 (.) ne on (--). 

30 (3.0) ((ohjaajat katselevat toisiaan)) 

31 MIRO: ($ai aa mä luulin --$) 

32 OHJ2: he he he he no on meit tässäkin jo ((ohjaajat katsovat 


Einoa) ) 
33 OHJ1: mm. 
34 (2.4) 
35 TATU: no must ois siistii jos ois joku hygienia (.) kortti 
36 tai(0.2) tu- työturvallisuuskortti tai joku semmone. 


Assi vastaa ohjaajan muistutukseen tavalla, joka osoittaa hanen muista- 
van, mitä edellisellä kerralla on puhuttu (r. 3). Sekä ohjaaja (OHJz) että 
kaksi jäsentä reagoivat palauteilmauksilla (r. 5-8). Seuraavassa vuoros- 
saan OHJI osoittaa ensin olevansa samaa mieltä jäsenen kanssa (ehdot- 
tomasti voidaan, 1. 10), mutta perääntyy sitten eikä ilmaise sitoutumista 
siihen, että näin todella päätettäisiin tehdä (voidaan yrittää kevään aika- 
na, r. 10-11). Kun ohjaaja tuottaa vuoroonsa lisäyksen (olla kontaktissa 
ja, r. 16), yksi jäsenistä, Fino, tulee mukaan keskusteluun päällekkäis- 
puhuntana ohjaajan kanssa. Eino ehdottaa (r. 17-19), että joku klubi- 
talolaisista kävisi Kelassa ja toisi sieltä informaatiota muille jäsenille 
jaettavaksi. Vuoronsa lopussa Fino katsoo viimeksi puhunutta ohjaajaa 
ja nostaa kulmakarvojaan lisäten näin vaikutelmaa vastauksen odottami- 
sesta ehdotukseensa. 

Finon ehdotus on asianmukainen käynnissä olevan keskustelun kan- 
nalta, mutta ohjaajat eivät kuitenkaan tartu siihen. Einon ehdotusta 
seuraa sekunnin pituinen tauko, jonka jälkeen Fino esittää vastausta 
houkuttelevan kysymyksen (oisko mitä järkee, r. 21). Fokusoimalla ehdo- 
tuksen ominaisuuksiin Fino konstruoi asiantilan yhdessä arvioitavaksi 
asiaksi. Tilanne on siten päinvastainen verrattuna aineisto-otteisiin 1 ja 
2, joissa ohjaajat kysymyksiä esittämällä pyrkivät houkuttelemaan jäse- 
niä keskusteluun. Einon kysymyksen jälkeen ohjaajat katsovat toisiaan, 
mutta vain toinen jäsen, Miro, ottaa eksplisiittisesti kantaa ehdotukseen 
(r. 25-26). Miro kuitenkin ymmärtää väärin Einon alkuperäisen ehdo- 
tuksen ryhtymällä arvioimaan paikan päälle menevän ryhmän kokoa 
(r. 25-26). Eino tarkentaa ehdottaneensa yhden henkilön menemistä Ke- 
laan (aiemmalla tapaamisella on käsitelty myös vaihtoehtoa, jossa koko 
ryhmä lähtisi Kelaan, mikä todettiin ohjaajien puolesta mahdottomaksi). 
Riveillä 28—29 Miro kuitenkin edelleen jatkaa sen pohtimista, voisiko 
Kelaan kuitenkin lähteä kaikki, jättäen epäselväksi kehen kaikkiin hän 
viittaa. Miron esittämä erimielisyys Einon ehdotuksen kanssa edesauttaa 
Finon ehdotuksen käsittelemättä jättämistä ohjaajien taholta. Miron 
vuoroa seuraa tauko (r. 30), jonka aikana ohjaajat katsovat toisiaan. Sen 
jälkeen OHJ2 naurahtaa ja ilmaisee olevansa eri mieltä Miron ehdotuk- 
sen kanssa. Ohjaaja toteaa no on meit tässäkin jo (r. 32) viitaten jäseniä 
olevan jo ryhmätilanteessakin sen verran paljon, ettei Miron ehdotusta 
voida toteuttaa. Vastaamalla Miron ehdotukseen ohjaajat edelleen jättä- 
vät ottamasta kantaa Finon alkuperäiseen ehdotukseen. 

Yhteenvetona jäsenten toisinaan varsin asianmukaisetkin puheen- 
vuorot saattoivat tulla ohitetuiksi ohjaajien osalta. Tämä on paradok- 
saalista sikäli, että juuri tämän tyyppisten puheenvuorojen houkuttele- 
miseksi ohjaajat tekivät paljon vuorovaikutuksellista työtä. Vastaamatta 
jättämisessä yhtenä apuna toimivat muiden jäsenten huonosti tilantee- 
seen sopivat tai erimieliset puheenvuorot, joihin fokus voitiin siirtää vas- 
taamisen sijaan. Muutoin jäsenten esittämät epäadekvaatit aloitteelliset 
vuorot tulivat tyypillisesti ohjaajien taholta suoraan suljetuksi. Sen sijaan 
jäsenten vuorot, jotka olivat yhdistettävissä jollain tavalla käsiteltävään 
aiheeseen, saatettiin linkittää osaksi ryhmän yleistä agendaa ja ohittaa 
ne siirtämällä asian käsittely toiselle ryhmätapaamiselle. 

Yhteenvetoa ja pohdintaa 


Olemme edellä käsitelleet tapoja, joilla ohjaajat mielenterveyskuntou- 
tuksen kontekstissa kutsuivat jäseniä osallistumaan yhteiseen keskus- 
teluun, sekä toisaalta hetkiä, joissa jäsenten oma-aloitteinen osallistumi- 
nen tuli ohjaajien taholta ohitetuksi. Kutsuakseen jäsenten osallistumis- 
ta aineistomme ohjaajat käyttivät ehdotuksen kaltaisia kysymysvuoroja 
sekä eksplisiittisiä mitäs sanotte -tyyppisiä kysymyksiä, joilla jäseniltä 
kutsuttiin vastausvuoroa. Mikäli riittävää vastausta ei kuitenkaan saatu, 
vietiin sekvenssi päätökseen ohjaajien välisenä yhteistyönä. Jäsenten 
tehtyä oma-aloitteisia kontribuutioita, jotka olivat kuitenkin hieman 
huonosti tilanteeseen sopivia, saatettiin jäsenen aloite sulkea suoraan 
ja jatkaa keskustelua käsittelyn kohteena olevasta asiasta. Mikäli jäsenen 
vuoro pystyttiin jotenkin liittämään käsiteltävään aiheeseen, saatettiin se 
yhdistää osaksi ryhmän yleistä agendaa ja siirtää asian käsittely toiselle 
ryhmätapaamiselle. Tilanteeseen huonosti sopiva puheenvuoro saatet- 
tiin kuitenkin ottaa myös käsiteltäväksi silloin, kun sen avulla voitiin 
ohittaa toisen jäsenen ehdotus, jota ei syystä tai toisesta haluttu ottaa 
ryhmässä käsiteltäväksi. 

Analyysillämme on kiinnostavia yhtymäkohtia Antakin ym. (2007) 
löydöksiin koskien kehitysvammaisten ja ohjaajien välistä vuorovaiku- 
tusta. Antakin ja kollegojen analyysissa ohjaajat suhtautuivat asukkaiden 
asiaankuulumattomiin kontribuutioihin ohittamalla ne joko vaihtamalla 
puheenaihetta tai suuntaamalla huomionsa muuhun tilanteessa tapah- 
tuvaan toimintaan. Myös tutkimassamme mielenterveystyön konteks- 
tissa jäsenten tilanteeseen huonosti sopivat vuorot pyrittiin ohittamaan. 
Tosin mahdollisuuksien mukaan tällaiset vuorot pyrittiin kytkemään 
ryhmän yleiseen agendaan ja väistämään niiden käsittely esimerkiksi 
siirtämällä ne jonkin toisen ryhmätapaamisen yhteydessä käsiteltäviksi. 
Antakin ym. (2007) tapaan voidaan kuitenkin ajatella, että tällaisella oh- 
jaajien toiminnalla pyrittiin ylläpitämään ”oikeanlaisen” osallisuuden 
ihannetta, jossa keskeisintä ei ehkä sittenkään ole osallistuminen itses- 
sään, vaan agendan mukainen osallistuminen eli riittävässä määrin osu- 
vien vuorovaikutuksellisten kontribuutioiden tuottaminen. Ohjaajien 
näkökulmasta tällainen orientaatio on ymmärrettävä: ohjaajan tehtävänä 

on paitsi saada jäsenet ylipäätään puhumaan myös saada heidät vielä 
puhumaan kuntoutujien kanssa sovittujen tavoitteiden ja ryhmän tehtä- 
vien kannalta oikeista asioista (vrt. Trotzer 2013). Tutkimuksemme näyt- 
tääkin, ettei ohjaajille ole hetkittäisissä vuorovaikutustilanteissa välttä- 
mättä ollenkaan selvää, minkälaista osallistumista he jäseniltä milloin- 
kin tavoittelevat. Jäsenten osallistumisen tukemisen voidaan ajatella 
olevan myös ammattilaisten vuorovaikutusideologioiden valossa pulmal- 
lisempaa kuin mitä voisi ajatella (vrt. Peräkylä & Vehviläinen 2003). Toi- 
pumisorientaatioajattelun vuorovaikutusideologian mukaisesti ohjaajien 
tehtävänä on tukea jäseniä ottamaan enemmän ja enemmän haltuun 
oman elämänsä päätöksiä. Täten jäsenillä tulisi olla halutessaan myös 
oikeus jättää osallistumatta (Elstad & Kristiansen 2009; Framework for 
recovery-oriented practice 2011). Ohjaajien onkin tärkeää tasapainoilla 
jäsenten osallistumatta jättämisen oikeuden ja osallistumisen tukemi- 
sen välillä ja oppia tunnistamaan, kuinka paljon lisätä painetta osallis- 
tumiselle hetkittäisissä vuorovaikutustilanteissa. 

Ohjaajien toimintaa voidaan ymmärtää ryhmänohjaajan roolin lisäksi 
myös vuorovaikutuksen sujuvuuden näkökulmasta. Vuorovaikutus on 
lähtökohtaisesti yhteistoiminnallista, jolloin vuorovaikutustaidoiltaan 
taitavampi osallistuja voi tarvittaessa paikata toisen osallistujan puutteita 
ottamalla enemmän vastuuta ongelmien ratkaisemisesta ja vuorovaiku- 
tuksen onnistumisesta (esim. Goffman 1955; Goodwin 1995; Laakso 
2012; Leskelä & Lindholm 2012). Tällöin osaavampi kumppani voi toi- 
mia jopa korostuneen kontrolloidusti taatakseen vuorovaikutuksen su- 
juvuuden. Aineistossamme ohjaajat ottivat vastuuta sekä keskustelun 
ylläpidosta että sen suunnasta ja tällä tavoin kompensoivat jäsenten vai- 
keuksia osallistua keskusteluun. Toisaalta ottaessaan vastuun keskuste- 
lun suunnasta saattoivat ohjaajat ajoittain ohittaa myös täysin asian- 
mukaisia jäsenten puheenvuoroja. Niinpä esimerkiksi jäsenen tekemä 
ehdotus, jota syystä tai toisesta ei haluttu ottaa ryhmässä käsiteltäväksi, 
saatettiin jättää täysin vaille vastausta. 

Tutkimamme ryhmän mielenterveyskuntoutujat pyrkivät osoitta- 
maan, että he ovat vuorovaikutuksessan kyvykkäitä ja ymmärtävät so- 
siaalisen vuorovaikutuksen yleisesti hyväksytyt, kaikkia koskevat normit 
ja säännöt (Heritage 1996; Sacks Schegloff & Jefferson 1974). Otteessa 

2 jäsen kommentillaan ”hiljaista” osoitti ymmärryksensä siitä, että oh- 
jaajat odottivat jäseniltä vastausta. Otteessa 3 jäsen pohjustuksellaan ”tää 
nyt ei kuulu tähän mut” ilmaisi tietämyksensä siitä, ettei asia, jonka hän 
oli aikeissa ilmaista, liittynyt edelliseen keskusteluun ja että sen esittä- 
minen oli täten epäodotuksenmukaista. Samassa otteessa jäsenet pu- 
heenvuoroillaan ”oliks sul kesken” ja ”anteeksi” osoittivat suuntautuvan- 
sa normatiiviseen olettamukseen siitä, ettei päällekkäispuhunta ole 
ryhmätilanteessa useinkaan toivottavaa. Vaikka vuorovaikutustaitojen 
harjoitteleminen ei ollut ryhmän ääneen lausuttu tavoite, voidaan jäsen- 
ten ajatella orientoituvan siihen, että heidän vuorovaikutustaitonsa ovat 
jatkuvasti havainnoinnin ja arvioinnin kohteena. 

Kaiken kaikkiaan aineistomme viittaa siihen, ettei kuntoutujan ja 
ammattilaisen osallisuus ole läheskään aina yhtä tasa-arvoista kuin dia- 
logisen asiakaslähtöisyyden ideaali (vrt. Epstein ym. 2005) tai klubitalo- 
toiminnan taustalla vaikuttavat kuntoutusideologiat antaisivat olettaa. 
Suurempi vastuun kantaminen vuorovaikutuksen eteenpäin viemisestä 
tarkoittaa käytännössä vääjäämättä myös lisääntynyttä kontrollia keskus- 
telun suunnasta ja sisällöstä. Ammatillisten vuorovaikutusideologioiden 
voidaankin ajatella olevan tässä suhteessa jokseenkin saavuttamattomia 
ideaaleja: jotta ammattilaiset voisivat tukea jäseniä oman elämänsä hal- 
tuun ottamisessa, ei sen vuorovaikutuksen mikrotasolla ole mahdollista 
tapahtua täysin tasa-arvoisesta lähtökohdasta käsin. 

Tämän tutkimuksen pyrkimyksenä on ollut auttaa ammattilaisia 
näkemään yksityiskohtaisemmalla tasolla asiakkaiden osallistumiseen 
liittyviä haasteita, mikä osaltaan voisi auttaa heitä näiden käytänteiden 
ymmärtämisessä ja kehittämisessä. Tunnistamalla tapoja, joilla am- 
mattilaiset kutsuvat jäsenten osallistumista yhteiseen keskusteluun, 
voidaan näitä tapoja, sekä niiden mahdollisia vuorovaikutuksellisia seu- 
raamuksia, opettaa osana ammatillista vuorovaikutuksellista osaamista. 
Tekemällä näkyväksi myös niitä kohtia, joissa ammattilaiset ohittavat 
jäsenten aloitteellisia kontribuutioita, voidaan tällaisia hetkiä oppia tun- 
nistamaan ja ottamaan paremmin huomioon. Tämä on tärkeää, kun 
mietitään keinoja kuntoutujien osallisuuden lisäämiseksi mielenterveys- 
hoidossa. 

Tutkimustarina 


Institutionaalisen keskustelunanalyysin piirissä korostetaan usein sitä, 
ettei tutkijoiden tarkoituksena ole arvioida ammattilaisten työkäytäntöjä, 
vaan ainoastaan objektiivisesti kuvata, miten ne tosielämässä tapahtuvat. 
Vuorovaikutusta ulkopuolelta tarkasteleva tutkija tulee kuitenkin helpos- 
ti asemoineensa itsensä, ainakin implisiittisesti, ammattilaisten risti- 
riitaisten suuntautumisten ja toimintamallien ulottumattomiin. Seu- 
raava tutkimustarina kuitenkin osoittaa, ettei meillä tutkijoina ole varaa 
minkäänlaiseen ylhäältäpäin tulevaan arvottamiseen. Kuvaamme tutki- 
mustarinassamme alkuperäistä lähtökohtaamme tarkastella mielenter- 
veyskuntoutujien vuorovaikutustilanteisiin liittämiä voimaantumisen 
kokemuksia — sekä näiden suunnitelmiemme epäonnistumista ja kariu- 
tumista. Kuvaamme myös näiden kokemusten pohjalta tapahtunutta 
uudelleen orientoitumista, eli kuinka lopulta päädyimme voimaantumi- 
sen sijaan tarkastelemaan mielenterveysammattilaisten keinoja kutsua 
kuntoutujien osallistumista. 


Vuorovaikutustarinankerronta avaimena voimaantumisen 
kokemukseen? 


Kun aloimme suunnitella mielenterveyskuntoutujia käsittelevää tutki- 
mushankettamme, olimme täynnä uskoa ja toiveikkuutta. Vihdoinkin 
olimme löytäneet tutkimusaiheen, jonka tarkastelun myötä voisimme 
olla mukana parantamassa maailmaa. Voisimme käyttää kaikkea vuo- 
sien varrella kehittynyttä keskustelunanalyysin osaamistamme sen sel- 
vittämiseksi, kuinka mielenterveyskuntoutujia tosiasiassa kohdellaan 
vuorovaikutuksessa, minkä oletimme olevan avainasemassa siinä, että 
jatkossa heitä tultaisiin kohtelemaan paremmin. Lisäksi kunnianhimoi- 
sena suunnitelmanamme oli selvittää, kuinka yhtäältä ihmiset ylipäänsä 
ja toisaalta erityisesti mielenterveyskuntoutujat käsittelevät mielessään 
kaikkia niitä vuorovaikutusilmiöitä, joita keskustelunanalyysin tutki- 
musperinteessä on vuosikymmenien ajan eritelty menestyksekkäästi, 

mutta joiden kokemuksellisesta merkityksesta osallistujille itselleen ei 
keskustelunanalyysin metodologian avulla voi päästä selville. 

Frityisesti mieltämme askarrutti kysymys vuorovaikutuksen erilaisten 
ilmiöiden suhteellisesta voimaannuttavuudesta. Millaisten vuorovaiku- 
tusilmiöiden voidaan ymmärtää vahvistavan osallistujien ymmärrystä 
itsestään kyvykkäinä oman elämänsä hallitsijoina? Jos saisimme tähän 
asiaan selvyyden, voisimme opastaa kuntoutujien kanssa toimivia ja 
työskenteleviä henkilöitä siitä, kuinka he voivat omalla vuorovaikutuk- 
sellisella toiminnallaan aidosti auttaa heitä. 

Toive voimaantumisen kokemuksen vuorovaikutuksellisen perustan 
tavoittamisesta edellytti metodologista luovuutta. Toive keksiä keino 
päästä tutkimuksellisesti kiinni voimaantumisen kokemukseen häilyi 
mielessämme myös istuessamme erään kerran seminaarissa, jossa mie- 
lenterveyttä ja -sairautta sivuavia aiheita käsiteltiin monin eri tavoin. 
Yksi esitys käsitteli yksilön identiteetin ja narratiivien välistä suhdetta. 
Ajatuksessa ei sinänsä ollut mitään uutta, mutta tässä tilanteessa aloim- 
me pohtia asiaa tutkimusaiheemme näkökulmasta uudella tavalla. Voi- 
siko yksilön voimaantuneisuus, tai voimaantuneisuuden puute, ilmetä 
jotenkin konkreettisesti hänen tavassaan kertoa tarinoita itsestään? Ja 
voisimmeko me keskusteluntutkijoina löytää tarinoiden kautta ilmiöön 
jonkin uuden näkökulman? 

Vuorovaikutustutkijoina olimme tietenkin sitä mieltä, että ihmisen 
identiteetin tärkein rakennusaines on vuorovaikutus muiden ihmisten 
kanssa. Mutta millä tavalla narratiivit voisivat olla osa tätä? Olisiko mah- 
dollista, että myös vuorovaikutuksessa hetki hetkeltä rakentuva yksilön 
identiteetti voisi joissakin tilanteissa olla narratiivin — tai ainakin jon- 
kinlaisen pienimuotoisen tarinankerronnan — kohteena? Mieleemme 
muistui välittömästi lukemattomia tilanteita, joissa joko me itse tai joku 
muu oli raportoinut jostakin hetkeä aikaisemmin tapahtuneesta vuoro- 
vaikutuksellisesta kohtaamisesta tunteikkaasti ja seikkaperäisesti. Näissä 
tarinoissa oli usein mutkikkaita käänteitä ja arvoituksellisia henkilöhah- 
moja, joiden mahdollisesti kyseenalaisia tarkoitusperiä tarinat valotti- 
vat monipuolisesti, samalla kun oma itse nousi kaiken keskellä esiin 
rohkeana, moraalisena, suoraselkäisenä ja — sanalla sanoen — voimaan- 
tuneena hahmona. Olisiko siis näissä pienissä, vuorovaikutuksellisia 

kohtaamisia käsittelevissä tarinoissa avain vuorovaikutuksessa tapahtuvan 
voimaantumisen ymmärtämiseen? 

Yksi ajatus johti välittömästi seuraavaan. Mikäli yksilöiden spontaa- 
nisti kertomat vuorovaikutustilanteita käsittelevät tarinat voisivat tarjota 
meille tietoa yksilön kyvystä käsitellä vuorovaikutustilanteissa saamiaan 
kokemuksia ja tunteita voimaannuttavalla tavalla, olisikohan mielenter- 
veyskuntoutujien tarinoissa erityisiä piirteitä, joiden kautta voisimme 
päästä selville juuri heille ominaisesta tavasta kokea vuorovaikutus- 
tilanteita ja -ilmiöitä? Lisäksi mieleemme nousi ajatus siitä, että puhuji- 
en suhteellisen voimaantumisen määrän lisäksi tällaiset tarinat voisivat 
kertoa jotakin myös niistä nimenomaisista vuorovaikutuksen tapahtu- 
mista, joihin tällaisen ”paikallisen” voimaantumisen kannalta oleellisim- 
mat kokemukset tavallisimmin liittyvät. 

Edellistä seurasi uusi oivallus. Mikäli tutkimuksemme osoittaisi mie- 
lenterveyskuntoutujien tarinoissa olevan erityisiä piirteitä, jotka olisivat 
yhteydessä heidän taipumukseensa kohdata vuorovaikutustilanteet ja 
-ilmiöt ennemmin ulkopuolisen tarkkailijan kuin oman elämänsä aktii- 
visen hallitsijan näkökulmasta, seuraava askel olisi tietenkin tarjota mie- 
lenterveyskuntoutujille valmennusta vuorovaikutustarinoiden konstruoi- 
miseen itseä voimaannuttavalla tavalla. Kun kuntoutuja harjaantuisi 
tällaisessa tarinankerronnassa, voimaantuminen voisi tapahtua ikään 
kuin itsestään, ulkoa sisään. Emme pääsisi ainoastaan ohjeistamaan 
mielenterveyskuntoutujien kanssa toimivia ihmisiä vuorovaikutuskäy- 
tänteidensä osalta, vaan harjoittamaan myös itse kuntoutujia heidän 
suhtautumisessaan erilaisiin vuorovaikutustilanteisiin ja -ilmiöihin. 


Tutkimuksen pilotointia 


Testataksemme suunnitelmiamme meidän oli oleellista päästä perille 
ensin paremmin ”vuorovaikutustarinnankerronnasta” ilmiönä. Pyysim- 
me perheenjäseniä, sukulaisia, ystäviä ja tuttavia kertomaan tarinoita 
milloin mistäkin juuri tapahtuneesta kohtaamisestaan esimerkiksi kau- 
pan kassalla, huoltoaseman vessajonossa tai postilaatikolla. Alustavien 
pohdiskelujemme myötä muutama keskeinen asia alkoi hahmottua 


82 ELINA WEISTE, CAMILLA LINDHOLM, MELISA STEVANOVIC & TAINA VALKEAPÄÄ 


mielessämme kirkkaana. Ensinnäkin tulimme vakuuttuneeksi siitä, että 
vuorovaikutustarinankerronta on luonnollinen osa ihmisen arkielämää, 
eikä siinä ole mitään vaikeaa tai keinotekoista. Toisaalta kiinnitimme 
huomiota siihen, kuinka joustavasti vuorovaikutustarinoissa liikutaan 
tapahtumien ulkokohtaisen kulun raportoinnin ja tarinan henkilöiden 
sisäisen maailman kuvaamisen välillä. Tarinan maailmassa omille pu- 
heenvuoroille esitettiin aina jokin järkevä peruste, joka oli mielekkäässä 
suhteessa tarinan muiden henkilöiden mahdollisesti tekemiin päätel- 
miin tai yrityksiin johdattaa tilannetta joihinkin haluamiinsa suuntiin. 
Arvelimme, että tällainen joustavuus voisi olla oleellista nimenomaan 
voimaannuttavassa vuorovaikutustarinankerronnassa — siinä, että yksilö 
voi rakentaa itsestään sellaisen, jolla on elämä hallinnassa myös tarina- 
maailman yllättävien tapahtumien keskellä. 

Rahoitushakemusta varten jouduimme työstämään pohdiskelumme 
konkreettisen toimintasuunnitelman muotoon. Päädyimme suunnitel- 
maan tehdä mielenterveyskuntoutujille narratiivisia virikehaastatteluja, 
joiden materiaalina käyttäisimme videotallennettuja vuorovaikutustilan- 
teita, joissa kuntoutuja itse olisi ollut aiemmin osallisena. Haastattelu- 
tilanteessa haastattelija ja haastateltavana oleva kuntoutuja katsoisivat 
yhdessä videotallennetta ja kuntoutuja voisi pysäyttää videotallenteen 
katsomisen milloin vain kertoakseen, mitä vuorovaikutuksessa tuolla 
hetkellä hänen näkökulmastaan tapahtui. Testasimme mainittua toi- 
mintasuunnitelmaa monin eri tavoin. Äänitimme työtovereidemme 
työpalavereita, minkä jälkeen teimme heille edellä mainitun kaltaisia 
haastatteluja. Jokaisessa haastattelutilanteessa haastateltavat pysäyttivät 
tallenteen moneen kertaan ja kertoivat omasta näkökulmastaan vuoro- 
vaikutuksessa tapahtuneista asioista monipuolisesti ja seikkaperäisesti. 
Suunnittelemamme tutkimusprotokolla oli siis ilman muuta toimiva. Ja 
kun rahoitus sitten myöhemmin saatiin, ei tarvinnut muuta kuin ryhtyä 
toimeen. Näin ajattelimme. 

Kun nauhaa ei pysäytetäkään 


Tarkkaavainen lukija on ilman muuta jo huomannut sen ilmeisen sei- 
kan, ettei edellä käsittelemämme vuorovaikutustarinankerronta ollut 
millään lailla esillä tämän luvun alun empiirisessä tutkimusosiossa. 
Tähän on syynsä, nimittäin se, että edellä kuvaamamme suunnitelmat 
kariutuivat jo tutkimusprojektin alkumetreillä —- emme saaneet tutkitta- 
via kertomaan vuorovaikutuskokemuksistaan spontaanisti juuri mitään, 
tarinamuotoisista narratiiveista puhumattakaan. Virikehaastattelut ete- 
nivät siis tavalla, jota emme olleet osanneet ennakoida. Useimmiten 
kysymys siitä, mitä jossakin vuorovaikutustilanteessa ”tapahtui”, vaikutti 
haastateltavistamme enemmän tai vähemmän järjettömältä. 

Yksi haastattelu oli projektimme kulun kannalta erityisen käänteen- 
tekevä saadessaan meidät luopumaan virikehaastattelujen tekemisestä 
ja mielenterveyskuntoutujien vuorovaikutuksellisen voimaantumisen 
kokemuksen tutkimisesta. Sillä kertaa haastateltavana oli kaikin puolin 
hyväkuntoiselta ja sanavalmiilta vaikuttava kuntoutuja. Olimme ennen 
haastattelua tallentaneet vuorovaikutustilanteen, jossa kuntoutuja oli 
keskustellut erään toisen klubitalolaisen kanssa. Mielestämme keskus- 
telu oli erittäin mielenkiintoinen. Siihen sisältyi monia kohtia, joissa 
haastateltavamme oli puheenvuoroillaan epäsuorasti vastustanut toi- 
sen puhujan vuorovaikutuksellista agendaa, ja odotimme innokkaasti 
saavamme kuulla haastateltavan omia mietteitä näistä kohdista. Kun 
haastateltava oli ilmaissut ymmärtävänsä mitä hänen odotettiin tekevän 
ja vieläpä asettanut etusormensa hiiren näppäimen päälle valmiusasen- 
toon videon pysäyttämiseksi, alkoi videon katsominen. Kului minuutti, 
toinen, viisi minuuttia, kymmenen minuuttia. Hiiren näppäintä ei kui- 
tenkaan koskaan painettu. 


Voimaantumisesta osallistumiseen 
Olisimme siis halunneet voimaannuttaa tutkittaviamme antamalla heil- 
le mahdollisuuden kertoa itse niistä vuorovaikutuksen hetkistä, jotka oli- 


vat heille itselleen merkityksellisiä — sen sijaan, että tutkijoina tekisim- 

me tällaisesta mahdollisesta merkityksellisyydestä päätelmiä pelkästään 
vuorovaikutuksen sekventiaalisten rakenteiden perusteella. Tosiasiassa 
meillä kuitenkin oli oma agendamme. Toivoimme tutkittaviemme te- 
kevän tulkintoja juuri niistä sekventiaalisista rakenteista, jotka olivat ol- 
leet vuosia mielenkiinnon kohteitamme. Odotimme, että tutkittavamme 
keskustelunanalyytikkojen tapaan liittäisivät vuorovaikutusta koskevat 
kokemuksensa konkreettisiin vuorovaikutuksen tapahtumiin — etenisi- 
vät analyysissaan ikään kuin ”rivi riviltä”. Meidän tutkittavamme eivät 
kuitenkaan olleet keskustelunanalyytikoita, joille tämänkaltaisesta vuo- 
rovaikutuksen havainnoinnista on muodostunut toinen luonto. 

Koska toisaalta mielenterveyskuntoutuksen ammattilaiset olivat kiin- 
nostuneita kehittämään omia vuorovaikutuksen käytänteitään, siirryim- 
me tutkimuksessamme tarkastelemaan niitä — suunnanmuutos, josta 
myös tämän artikkelin alkuosa on osoitus. Tämä on tietysti institutio- 
naalisen, soveltavan keskustelunanalyysin piirissä tyypillisempi tapa to- 
teuttaa tutkimusta ja tuntui turvalliselta lähestymistavalta uudenlaisten, 
mutta epäonnisiksi osoittautuneiden kokeilujemme jälkeen. Kävimme 
keskusteluita ammattilaisten kanssa paikoissa, joissa keräsimme tutki- 
musaineistoa. Näissä keskusteluissa nousi keskeisesti esille osallistumi- 
seen liittyvä pulmallisuus. Ammattilaisten kuvatessa toimintaansa piir- 
tyivät kaiken toiminnan keskeiseksi lähtökohdaksi kaikille tarjottavat 
tasavertaiset lähtökohdat osallistua yhteiseen toimintaan. Toisaalta osal- 
listumiseen näytti kulminoituvan myös monenlaisia haasteita siitä, 
kuinka toimia, jos jäsenet eivät heille tarjotuista mahdollisuuksista huo- 
limatta osallistukaan. Ajattelimme, että tarkastelemalla osallistumista 
vuorovaikutuksen mikrotasolla voisimme tarjota ammattilaisille uuden- 
laisen näkökulman työnsä kehittämiseen ja kenties paikallistaa sellaisia 
kohtia, joissa osallistumisen pulmallisuus tulee erityisellä tavalla näky- 
väksi. Käytännössä tämä on tarkoittanut jatkuvaa vuoropuhelua tutkijoi- 
den ja ammattilaisten kesken. 

Lopuksi 


Usein yritämme saavuttaa jotain itse määrittämillämme ehdoilla emme- 
kä huomaa kokonaisasetelmaan liittyviä kummallisuuksia ja omien eh- 
tojemme järjettömyyttä. Tämä käy erityisen selvästi ilmi edellä esitetyssä 
tutkimustarinassamme, mutta ajatus kaiuttaa myös niitä jossain määrin 
kriittisiä äänenpainoja, joita artikkelin alkuosassa kohdistimme mie- 
lenterveyskuntoutuksen ammattilaisten toimintaan. Siinä missä meitä 
tutkijoita ja mielenterveyskuntoutuksen ammattilaisia yhdistää pyrki- 
mys osallistaa ja voimaannuttaa mielenterveyskuntoutujia, on ilmeistä, 
että mielenterveyskuntoutuksen ammattilaisten työ on vielä paljon pul- 
mallisempaa kuin meidän työmme tutkijoina — ottaen huomioon sen 
kuntoutusideologioihin liittyvien osin ristiriitaisten tavoitteiden välisen 
jännitekentän, jossa ammattilaisten on toimittava. Siinä missä meillä 
tutkijoilla oli aikaa pohtia omia epäonnisia tutkimusstrategioitamme 
“offline”, mielenterveyskuntoutuksen ammattilaiset joutuvat toimimaan 
”online”. Niinpä edellä esittämämme toteamus siitä, ettei ammattilaisten 
toiminta ole aina ”yhtä tasa-arvoista kuin dialogisen asiakaslähtöisyyden 
ideaali tai klubitalotoiminnan taustalla vaikuttavat kuntoutusideologiat 
antaisivat olettaa”, on asetettava oikeisiin mittasuhteisiin ja muistettava 
huomioida se mahdottoman korkea mittapuu, johon ammattilaisten 
toimintaa suhteutetaan ja verrataan. Meillä tutkijoilla ei ole varaa olla 
muistamatta tätä. Ehkä voisimmekin seuraavaksi keskittyä omien erhei- 
demme tarkempaan analyysiin ja ottamaan niistä opiksi. 

Johdanto 


Muistisairauksissa, kuten esimerkiksi Alzheimerin taudissa, kieli- ja 
vuorovaikutustaidot heikkenevät asteittain sairauden edetessä. Tämä 
koskee niin kielen tuottamista ja ymmärtämistä kuin myös kehollista 
viestintää. Nämä kokonaisvaltaiset muutokset vuorovaikutustaidoissa 
vaikuttavat kielteisesti vuorovaikutuksen sujumiseen (Maxim & Bryan 
2006). Kun muistisairaan henkilön kielelliset taidot heikkenevät, vastuu 
keskustelun kannattelusta siirtyy vuorovaikutustilanteen toiselle osa- 
puolelle. Kielellisesti vahvempi osapuoli kuljettaa tilannetta eteenpäin 
esimerkiksi esittämällä kysymyksiä, jolloin kielellisesti heikomman osa- 
puolen rooliksi ja velvollisuudeksi jää kysymyksiin vastaaminen, minkä 
vuoksi vuorovaikutus muuttuu luonteeltaan epäsymmetriseksi (Linell & 
Korolija 1995). Muistisairaan vuorovaikutukselle on erityisen tyypillistä 


1 Artikkelimme perustuu osittain englanninkieliseen artikkeliimme (Lindholm & Wide 20193). 

myös yksinpuheluksi mielletty vuorovaikutuksen muoto, jossa muisti- 
sairas henkilö ei vaikuta kutsuvan muita vuorovaikutukseen. 

Muistisairas koetaankin usein haasteelliseksi vuorovaikutuskump- 
paniksi yksinpuhelun ja muiden vuorovaikutuksen erityispiirteiden 
vuoksi. Tämä pätee erityisesti hoitolaitoksissa käytävään vuorovaiku- 
tukseen huolimatta siitä, että ihmislähtöisesti räätälöity hoito (Kitwood 
1997; Brooker 2007; Haapala ym. 2013) on muistisairaiden hoidossa 
korvannut aiemman oireisiin ja sairauden aiheuttamiin muutoksiin 
keskittyvän lääketieteellisen mallin. Vaikka sairauden lääketieteellinen 
diagnosointi ja hoitaminen kuuluvat myös muistisairaiden henkilöiden 
ihmislähtöiseen hoitoon, pyritään tässä hoitomallissa ensisijaisesti vas- 
taamaan muistisairaan henkilön yksilöllisiin tarpeisiin, jotka perustuvat 
ymmärrykseen hänen senhetkisestä tilanteestaan (Eloniemi-Sulkava 
2011). Nykyään tällaiseen kokonaisvaltaiseen hoitotyöhön ja muistisai- 
raan henkilön yksilölliseen kohtaamiseen keskittyvää ihmis- ja tarveläh- 
töistä hoitoa pidetään ihanteellisena mallina muistisairaiden hoidossa. 
Tästä huolimatta hoitotyön kentällä on edelleen käytössä myös sairaus- 
ja tehtäväkeskeisiä käytänteitä, joissa keskitytään sairauden oireisiin 
ja diagnosointiin sekä lääketieteelliseen hoitamiseen pikemmin kuin 
muistisairaan ihmisen yksilöllisiin tarpeisiin ja kohtaamiseen (vrt. Doty 
ym. 2008). 

Hoivakontekstissa käytävän vuorovaikutuksen puutteista ovat kirjoit- 
taneet muun muassa Ward ym. (2008), jotka tutkimuksessaan osoittivat 
sekä hoitokodin asukkaiden ja henkilökunnan välisen vuorovaikutuksen 
niukkuuden että henkilökunnan tehtävälähtöisen agendan ja asukkai- 
den sosiaalisten intressien välisen ristiriidan; useimmat hoitotoimen- 
piteet suoritettiin hiljaisuudessa. Aiemmassa tutkimuksessa on myös 
käsitelty hoitotoimenpiteisiin liittyvää kiirettä (Backhaus 2019) ja sitä, 
miten ikäihmisille saatetaan puhua lapsenomaisesti etenkin hoitotoi- 
menpiteiden yhteydessä (Williams ym. 2009). Tällainen lapsenomai- 
nen ns. hoivapuhe voi johtaa siihen, että muistisairaat vastustavat hoito- 
tilanteita (Herman & Williams 2009). Nämä tutkimukset ovat antaneet 
ymmärtää, että kiire ja keskittyminen hoitotoimenpiteisiin voivat johtaa 
muistisairaiden henkilöiden vuorovaikutuspotentiaalin ohittamiseen 
ja laiminlyöntiin (Ward ym. 2008: 629). Wardin ym. (2008: 648) tut- 

kimuksessa ilmeni, että hoitohenkilökunta halusi rakentaa sosiaalisia 
suhteita muistisairaiden henkilöiden kanssa, mutta he pelkäsivät, että 
muut henkilökunnan jäsenet pitäisivät muistisairaiden kanssa käytäviä 
keskusteluja taukoina työstä. Heidän tutkimuksensa perusteella ihmis- 
lähtöistä hoitomallia voikin pitää vanhustyötä ohjaavana ammatillisena 
ihanteena ja vuorovaikutusideologiana (vrt. myös Peräkylä & Vehviläi- 
nen 1999, 2003), vaikka käytännön hoitotyö näyttäisi edelleen olevan 
tehtäväkeskeistä joissakin hoitokodeissa. 

Tutkimuksemme keskiössä on ihmislähtöisen vuorovaikutusideolo- 
gian, tehtäväkeskeisen toimintatavan ja autenttisen vuorovaikutuksen 
leikkauspisteiden kriittinen tarkastelu. Tutkimamme hoitokoti mainit- 
see vahvuutenaan muistisairaiden henkilöiden osaavan ja yksilöllisesti 
räätälöidyn kohtaamisen, ja käymämme keskustelut tutkimukseen osal- 
listuvien hoitajien kanssa kertovat siitä, että hoitajat ovat tietoisia ihmis- 
lähtöiseen hoitoideologiaan kuuluvista arvoista. Hoitokodin arki on kui- 
tenkin kiireistä ja henkilökuntaresurssit niukkoja, ja tämä voi johtaa 
tehtäväkeskeiseen toimintatapaan. Tutkimuksemme tavoitteena onkin 
selvittää, millä tavoin ihmislähtöisyys ja tehtäväkeskeisyys näkyvät ak- 
tuaalisessa vanhustyön kontekstiin sijoittuvassa vuorovaikutuksessa, ja 
mitä tämä tarkoittaa hoidon laadun ja muistisairaan henkilön hyvin- 
voinnin kannalta? 

Tässä artikkelissa tarkastelemme hoitotyötä hoitolaitosympäristössä 
muistisairaan itsensä näkökulmasta. Keskitymme tarkastelemaan eri- 
tyisesti yksinpuhelua ja vertaamme sitä muihin, vuorovaikutukselli- 
semmilta vaikuttaviin tilanteisiin. Artikkelin keskiössä olevan henkilön 
kielelliset tuotokset vaihtelevat erityyppisissä puhetilanteissa. Yksinpu- 
helussa hän käyttää kompleksisia kieliopillisia rakenteita antaen itses- 
tään vaikutelman melko kompetenttina kielenkäyttäjänä. Kun hän osal- 
listuu kahdenvälisiin vuorovaikutustilanteisiin, hän selkeästi orientoituu 
osallistumaan vuorovaikutukseen aktiivisesti, mutta hänen toimintansa 
ja sen kielellinen muotoilu vaihtelevat käynnissä olevan tilanteen mu- 
kaan. Osoitamme, miten vuorovaikutuskumppanien toiminta voi tu- 
kea muistisairaan osallistumista vuorovaikutuksessa. Tutkimme sekä 
muistisairaan henkilön kielen vaihtelua yksinpuhelun ja vuorovaiku- 
tustilanteiden välillä että keskustelukumppanien toiminnan merkitystä. 

Tutkimuksemme tarkastelee muistisairaan hyvän hoidon käsitettä vuo- 
rovaikutuksen kautta. Tämä tieto voi auttaa hoitohenkilökuntaa reflek- 
toimaan omaa työtään. 


Yksinpuhelu 


Yksinpuhelua käsittelevä tutkimuskirjallisuus perustuu miltei yksin- 
omaan lasten sosiaalisen, kognitiivisen ja kielellisen kehityksen tarkaste- 
luun. Useat psykologit kuten Vygotsky (1962) ja Piaget (1959) ovat tutki- 
neet tätä ilmiötä. Heidän lähtökohtanaan on ollut tunnettu tosiasia, että 
lapset puhuvat paljon itsekseen ikään kuin säestyksenä leikille ja muille 
toiminnoille. Tämän ns. egosentrisen puheen on todettu hyödyttävän 
lapsia eri tavoin, esimerkiksi helpottamalla itsesäätelyä ja toiminnan- 
ohjausta (Winsler ym. 2009). Joidenkin tutkijoiden mukaan ajattelun 
oletetaan saavan alkunsa kielellisestä yhteistyöstä muiden kanssa; as- 
teittain tämä yhteistyö sisäistyy ja muuttuu noin seitsemän vuoden iässä 
sisäiseksi puheeksi eli ajatuksiksi (Piaget 1959). 

Yksinpuhelua tutkinut John-Steiner (1992) on ryhmitellyt tapaukset 
kolmeen kategoriaan: itsekseen ajattelu, sulautunut (embedded) yksin- 
puhelu ja kielenoppijoiden käyttämät itsesäätelevät lausumat. Ääneen 
ajattelu viittaa ongelmien kielelliseen tutkimiseen esimerkiksi kokeelli- 
sissa tilanteissa. Sulautunutta yksinpuhelua esiintyy julkisissa esiinty- 
mistilanteissa, kuten luennoissa, kun puhujalla on tarve järjestäytyä uu- 
delleen ja käyttää metapuhetta (kuten ”Mistä olinkaan puhumassa?”). 
Kielenoppijat käyttävät usein itselleen kohdistettuja lausumia, kuten ”En 
tiedä, mitä sanoisin”, kertomistehtävissä. Kaikki kolme yksinpuhelun 
muotoa ovat ongelmanratkaisustrategioita. Esimerkiksi eräässä kokeelli- 
sessa tutkimuksessa (Lupyan & Swingley 2012) osallistujia pyydettiin 
etsimään yleisiä tavaroita ja toistamaan toisinaan tarvikkeen nimeä ää- 
neen. Tutkimus osoitti, että nimeäminen vaikutti suotuisasti etsintäpro- 
sessiin näyttäen puhutun kielen vaikutuksen osallistujien ei-kielellisiin 
kognitiivisiin prosesseihin. Toinen tutkimus (Boroujeni & Shahbazi 
2011) puolestaan osoitti, miten pelin aikana itselleen ääneen ohjaavaa ja 
motivoivaa puhetta lausuvat koripallopelaajat pääsivät parempiin tulok- 

siin kuin kontrolliryhmä. Yksinpuhelulla oli siis positiivinen vaikutus 
pelaajien motorisiin taitoihin. 

Yksinpuhelu on tunnettu ilmiö myös vanhustyössä. Aiemmissa tutki- 
muksissa käsitellään esimerkiksi muistisairaiden huomionhakuista ste- 
reotyyppistä ääntelyä, ns. verbaalista tai vokaalista agitoitunutta käytöstä 
(Bédard ym. 2001; Lemay & Landreville 2010). Muistisairaat henkilöt 
puhuvat kuitenkin itsekseen myös tilanteissa, joihin ei liity agitaatiota. 
Tässä luvussa lähestymme muistisairaan henkilön yksinpuhelua mer- 
kityksellisenä kielellisenä ja sosiaalisena toimintana, ei käytöshäiriön 
oireena (vrt. Samuelsson & Hyden 2011). Meidän tietääksemme tällaisia 
aiempia tutkimuksia ei ole. Fi ole myöskään tutkittu, minkälaista yksin- 
puhelu on vuorovaikutuksellisesti. Siksi yhden muistisairaan henkilön 
yksinpuhelu ja sen vertailu saman puhujan kahdenvälisiin vuorovaiku- 
tustilanteisiin on hedelmällinen lähtökohta vuorovaikutustutkimukselle. 


Aineisto ja menetelmät 


Tutkimus nojautuu viiteen tuntiin video- ja audioaineistoa. Aineisto ke- 
rättiin muistisairaiden ruotsinkielisessä ryhmäkodissa kaksikielisellä 
alueella Suomessa keväällä 2014. Tutkimuksen keskiössä on noin 80- 
vuotias muistisairas nainen, josta käytämme pseudonyymiä Emma. 
Meillä ei ole ollut pääsyä lääketieteelliseen dokumentaatioon, joten tark- 
ka tieto Emman diagnoosista puuttuu. Luvun ensimmäisen kirjoittajan 
omien havaintojen ja ryhmäkodin henkilöstön kanssa käytyjen keskuste- 
lujen perusteella on pääteltävissä, että Emman muistisairaus on edennyt 
vakavaan vaiheeseen. Hän esimerkiksi tarvitsee apua päivittäisissä pe- 
rustoiminnoissaan, hänen ajan ja paikan tajunsa on hämärtynyt, hän ei 
tunnista omaa aviomiestään, hän on hyvin väsynyt ja hänen vuorovaiku- 
tustaitonsa vaihtelevat päivästä ja tilanteesta riippuen. Henkilökunnan 
mukaan Emman äidinkieli on ruotsi, mutta hetkittäin hän käyttää myös 
suomen kieltä yksinpuhelussa ja vuorovaikutustilanteissa. 
Aineistomme koostuu suurimmaksi osaksi yksinpuhelusta. Tehdes- 
sään kenttätyötä ryhmäkodissa ensimmäinen kirjoittaja huomasi, että 
Emma usein puhui yksikseen, ääneen, ilman havaittavia vastaanottajia. 

Puhuessaan yksin hänen sanastonsa on laaja, mutta hän toistaa joitakin 
kiinteitä ilmauksia (kiinteistä ilmauksista ks. Davis & Maclagan 2009). 
Yksinpuhelussa on myös responsiivisia piirteitä, kuten vuoronloppuisia 
partikkeleita (Lindholm 20163). Aineistoon sisältyy myös kahdenvälisiä 
tilanteita, joissa Emma keskustelee yhteensä kahdeksan eri hoitohenkilö- 
kunnan jäsenen kanssa, yleensä hoitotoimenpiteiden yhteydessä. Tähän 
artikkeliin sisältyy keskustelunkatkelmia, joissa kolme eri hoitohenkilö- 
kunnan edustajaa keskustelevat Emman kanssa. Tämä esitys ei keskity 
Emman ja muiden ryhmäkodin asukkaiden välisiin keskusteluihin. 
Menetelmämme on keskustelunanalyysin ja vuorovaikutuslingvistii- 
kan yhdistelmä. Vuorovaikutustilanteiden tutkimiseen käytämme kes- 
kustelunanalyysia, ja yksinpuheluiden tarkasteluun käytämme vuoro- 
vaikutuslingvistiikan ja keskustelunanalyysin yhdistelmää; korostamme 
kieliopin ja sosiaalisten toimintojen yhteyttä (Kern & Selting 2012). Vuo- 
rovaikutuslingvistiikan käyttö näkyy juuri kielen rakenteellisessa analyy- 
sissa. Koska yksinpuhelujaksot eivät sisällä vuorovaikutuskumppaneiden 
kontribuutioita, keskustelunanalyysissa olennaista seuraavan vuoron to- 
distusmenetelmää? (next turn proof procedure) ei voi käyttää sellaisenaan. 


Tulokset 


Tarkastelemme Emman kielellistä ja vuorovaikutuksellista toimintaa eri 
kielenkäyttötilanteissa ja keskustelukumppanien vaikutusta hänen ta- 
poihinsa puhua ja olla vuorovaikutuksessa. Ensin käsittelemme Emman 
yksinpuhelua, seuraavaksi tehtäväkeskeistä vuorovaikutusta hoitotilan- 
teesta ja lopuksi sosiaalista rupattelua. 


YKSINPUHELU 

Ensimmäiseksi otamme tarkasteltavaksemme katkelman yksinpuhelus- 
ta. Katkelma valottaa, miten kompleksisia kielellisiä rakenteita Emma 
yksinpuhelussaan tuottaa. Yksinpuhelussaan Emma mainitsee erilaisia 
toimijoita, joilla on erilaisia ominaisuuksia (esimerkiksi olemme tavalli- 


2 Suomenkielinen termi, Stevanovic (2017). 

sia ihmisiä, r. 1) ja jotka suorittavat erilaisia toimintoja (esimerkiksi saatte 
tulla taas kotiin juu, 1. 6). 


Aineisto-ote 1. Emman yksinpuhelu (E = Emma, ryhmäkodin asukas) 


01 E: <sä: e di *vanliga jo*> (2.1) vi e vanliga mänskor 
joten ne on tavallisia juu (2.1) olemme tavallisia ihmisiä 


02 jo (2.5) sä e de sä *jo* (1.0) ((nickar i takt:)) jo 
juu (2.5) näin on juu (1.0) ((nyökkää rytmisesti)) juu 
03 (4.1) *jo* (2.6) *jo* (2.7) *jo* (3.6) 
(4.1) juu (2.6) juu (2.7) juu (3.6) 
04 vi talar sä vackert här jo (1.7) ni fär tala 
puhumme niin kauniisti täällä juu (1.7) saatte puhua 
05 me dem jo (2.3) jo: sen fär ni komma hem igen jo 
niiden kanssa juu (2.3) juu sitten saatte tulla kotiin taas juu 
06 (1.3) ni fär komma hem jo (2.3) ((nickar:)) 
(1.3) saatte tulla kotiin taas juu (2.3) ((nyökkää)) 
‘OF jo (2.7) alla blir (2.2) ((nickar)) Guds barn jo 


juu (2.7) kaikista tulee (2.2) ((nyökkää)) Jumalan lapsia juu 


Emman yksinpuhelu rakentuu yksiköistä, jotka voivat koostua joko 
yksittäisistä sanoista, lausekkeista tai lauseista. Jos käytämme yksinpu- 
helussa esiintyviä taukoja yksiköiden välisinä rajamerkkeinä, voimme 
todeta, että useimmat katkelmassa 1 esiintyvät yksiköt ovat lauseen muo- 
toisia. Lauseet ovat sanajärjestykseltään sekä suoria (vi e vanliga mänskor 
jo, olemme tavallisia ihmisiä juv’) että käänteisiä (sä e di vanliga jo, ’jo- 
ten on ne tavallisia juu’). Jotkut sanat ja rakenteet toistuvat, kuten kopu- 
larakenteet ruotsin vara-verbin kanssa ja jo-responssipartikkelit. 

Yksinpuhelussaan Emma siis käyttää suhteellisen kompleksisia ra- 
kenteita. Voimme myös todeta, että hänen puheensa sisältää runsaasti 
dialogisia piirteitä. Tämä näkyy etenkin korostuneessa vastauspartikke- 
leiden (juu) käytössä. Emma käyttää säännöllisesti näitä partikkeleita ra- 
kenneyksiköiden lopussa, mikä antaa hänen puheelleen tietyn rytmin ja 
myös ulkopuoliselle tarkkailijalle käsityksen, että Emma käy jonkinlaista 
vuoropuhelua jonkun ulkopuoliselle näkymättömän keskustelukumppa- 
nin kanssa (Lindholm & Wide 2019b). Dialogista vaikutelmaa lisäävät 
myös puhuttelupronomin ni (te) käyttö (r. 4, 5, 6) ja responsiivisen 
kuuloinen sanajärjestys (esimerkiksi sä e de, 'näin on’, r. 2). 

Dialoginen vaikutelma syntyy siitä, että partikkeli jo (juu’) puhutus- 
sa vuorovaikutuksessa toimii joko vastaussanana tai kuulijan palaute- 
ilmauksena. Ruotsalainen kielioppi Svenska Akademiens Grammatik 

(2:751, ks. Teleman ym.) luokittelee ruotsin jo-partikkelia interjektioksi, 
joka kuuluu alaluokkaan vastaussanat. Taman tyyppiset vastaussanat 
ilmaisevat, onko puhuja samaa mieltä edeltävän puhujan kanssa vai ei. 
Jos edeltävä puhuja esimerkiksi on esittänyt väitteen, vastaussana voi toi- 
mia joko väitettä vahvistavana tai sitä haastavana. Vastaussanat voivat yk- 
sin toimia vuoroina keskustelussa. Itsenäinen jo-partikkeli voi puheessa 
myös toimia palauteilmauksena (Green-Vänttinen 2001). Palauteilmauk- 
silla tarkoitetaan sellaisia keskustelun pikkusanoja, joita kuulija voi käyt- 
tää ilmaistakseen esimerkiksi, että hän kuuntelee tai että keskustelu voi 
jatkua. Green Vänttisen (2001) tutkimus palauteilmauksista suomen- 
ruotsalaisissa keskusteluissa on osoittanut, että jo-partikkelilla yleensä 
on vahvistava funktio ja että se useimmiten esiintyy sekvensseissä, joissa 
kuulija jakaa puhujan kokemuksia ja on samaa mieltä hänen kanssaan 
(Green Vänttinen 2001:108, 110). Ruotsin jo-partikkeli näyttäisi olevan 
funktioltaan samanlainen kuin suomen joo, joka Ison suomen kieliopin 
($ 1040) mukaan vuoronloppuisena ilmaisee täydellistä tai osittaista sa- 
manmielisyyttä edeltävän vuoron kanssa. 

Mitä kielelliset rakenteet sitten voivat kertoa yksinpuhelusta toiminta- 
na? Emman yksinpuheluun sisältyy useita eri pronomineja. Hän puhuu 
sekä ”meistä” (vi, r. 1, 4), ”teistä” (ni, r. 4, 5, 6) ja ”heistä” (di, r. 1). Lisäksi 
hän viittaa ”kaikkiin” (alla, r. 7). Emma puhuu fragmentaarisesti, mutta 
hänen puheestaan syntyy käsitys, että hän suunnittelee tulevaa toimin- 
taa yhdessä jonkun toisen kanssa. Riveillä 4-5 hän näyttäisi ohjeistavan 
keskustelukumppaniaan fär-verbin avulla: ni far tala med dem jo, sen far 
ni komma hem igen jo ('saatte puhua niiden kanssa juu, sitten saatte tulla 
kotiin taas juu”). Lausuma ni far komma hem voi mahdollisesti myös vii- 
tata uskonnolliseen diskurssiin, mikä sopisi yhteen sitä seuraavan alla 
blir Guds barn -ilmauksen kanssa. 

Myös seuraava katkelma 2 on esimerkki Emman kielenkäytöstä yksin- 
puhelusekvenssissä. Samoin kuten edellisessä katkelmassa, Emma pu- 
huu toimijoista, joilla on erilaisia ominaisuuksia (esimerkiksi ne on kaik- 
ki hyviä, r. 1) ja jotka toimivat eri tavoin (esimerkiksi otamme ne kaikki 
juu, r. 2). Myös katkelmassa 2 esiintyy yksikönloppuisia jo-partikkeleita 
(1. 2, 3, 4, 5, 6) jotka luovat kuvan siitä, että Emma puhuu jonkun toisen 
kanssa. 

Aineisto-ote 2. Emman yksinpuhelu (E = Emma, ryhmäkodin asukas) 


01 E: jo: (1.3) di e alla (bra) (0.4) jo (1.2) alla <(bor vi)> 
juu (1.3) he on kaikki (hyviä) (0.4) juu (1.2) kaikki asumme 


02 nänstans jo (1.8) (vi tar di) alla jo: (0.3) jo (1.5) 
jossain juu (1.8) (otamme he) kaikki juu (0.3) juu (1.5) 
03 (.mt) alla (tar den) jo (1.5) vi e svenskatalande (0.4) 
(.mt) kaikki (ottaa sen) juu (1.5) ollaan ruotsia puhuvia (0.4) 
04 *jo* (1.3) di ska tala svenska här jo (1.4) sä (tte vi snar) 
*juu* (1.3) he puhuu ruotsia täällä juu (1.4) joten sitten (t) 
05 jo (1.1) fär di sen igen jo (1.2) att vi fär ha 
juu (1.1) saa he taas seen juu (1.2) et meillä saa 
06 dem sen jo: ((sänker handen)) (1.2) (titta) pä dom här (.) 


olla se taas juu ((laskee kätensä) (1.2) (kato) näitä 


Rivillä 3 Emma tekee yleisen toteamuksen yhdestä kategoriasta (”ruotsia 
puhuvat”), johon hän sisällyttää itsensä. Termiä svenskatalande käytetään 
usein viittaamaan Suomen ruotsinkieliseen vähemmistöön, ja Emma 
asemoi itsensä kuuluvaksi tähän kategoriaan käyttämällä pronominia vi 
(‘me’). Rivillä 4 hän esittelee toisen referentin, di (’he’). Hänen ilmauk- 
sensa di ska tala svenska här on kaksiselitteinen, koska ruotsin verbi 
ska voi joko ilmaista futuuria tai toimia episteemisenä ja deonttisena 
modaaliverbinä (Teleman ym. 1999: 247, 312). Temporaalinen apuverbi 
ska ilmaisee tulevaa aikaa, episteeminen modaaliverbi ilmaisee puhujan 
uskoa asiantilain totuudenmukaisuudesta ja deonttinen modaaliverbi 
ilmaisee pakkoa, mahdollisuutta tai mahdottomuutta jonkun toisen pää- 
töksen mukaan. Emman ska-verbin merkitys yksinpuhelun kontekstissa 
ei ole selkeä, mutta on muutama vaihtoehtoinen tulkinta: (a) hän ilmai- 
see pelkästään tulevaa aikaa, että ”he” puhuvat ruotsia, kun he jonakin 
tulevana aikana tulevat samaan paikkaan kuin ruotsia puhuvat ”me” (fu- 
tuuri), (b) hän ilmaisee toisen käden tietoa ”heidän” ruotsin puhumises- 
taan, josta hän on kuullut jostakin muualta (episteeminen modaaliverbi) 
tai (c) hän puhuu me-kategorian odotuksesta, että he-kategoria puhuisi 
hänen tarinansa nykyhetken kieltä (deonttinen modaaliverbi). Näin hän 
rakentaa inklusiivisen kategorian ja tarinan nykyhetken, jossa ruotsi on 
keskeinen kieli. 

Katkelmat 1 ja 2 osoittavat selkeästi, että yksinpuhelu ei ole pelkkää 
sanojen toistamista ja hokemista, vaan se sisältää tavanomaiselle kes- 
kustelupuheelle ominaisia rakenneyksikköjä ja siinä rakennetaan frag- 
mentaarisia tarinoita toimijoineen ja tapahtumineen. Lisäksi yksinpu- 
helussa esiintyy dialogisia piirteitä, joista yleisin on yksikönloppuinen 

jo-partikkeli. Yksin puhuessaan puhuja siis vaikuttaa osoittavan puheen- 
sa kuvitteelliselle ”toiselle”. 


TEHTÄVÄKESKEINEN VUOROVAIKUTUS 

Edellisen osion keskiössä olivat Emman yksinpuhelutilanteet, jotka kie- 
lellisiltä piirteiltään rakentuivat keskusteluiksi kuvitteellisen ”toisen” 
kanssa. Toisissa tilanteissa Emmalla on kuitenkin myös todellisia kes- 
kustelukumppaneita, tyypillisesti henkilökunnan edustajia. Kun henki- 
lökunnan edustajat auttavat Emmaa eri tavoin, esimerkiksi syöttämällä 
tai pukemalla häntä, he tyypillisesti sanallistavat kehollista toimintaansa. 
Emma vastaa näihin aloitteisiin kehollisesti ja toisinaan myös kielelli- 
sesti. Emman kielellinen ulosanti näissä tilanteissa on monesti niukkaa 
ja koostuu partikkeleista, kuten esimerkiksi jasä-partikkelista (Lindholm 
2016), joka vastaanottaa edellä sanotun uutena tietona (Green Vänttinen 
2001). Tätä ilmiötä valottaa keskustelunkatkelma (3), jossa hoitaja Laura 
kehottaa Emmaa juomaan mehua tilanteessa. Kyseessä on hoitotilanne: 
Laura avustaa Emmaa ruokailussa. 


Aineisto-ote 3. Emma juo mehua (E = Emma, ryhmäkodin asukas; 
L = Laura, hoitaja) 


01 L: smaka lite 
maista vähän 


02 (5.7) ((Emma nielee)) 
03 E: (.mt) jo ((nickar)) 
(.mt) joo ((nyökkää)) 
04 (0.5) 
05 L: *mm* ((katsoo Emmaan)) 
06 (1.3) ((Laura nostaa lasin Emman huulille)) 


07 E: i:nt tycker ja om den (0.6) nej 
ei en mä tykkää siitä (0.6) ei 


08 L: mm (0.6) int smakar de nä illa den. h[ar (.) (.hh) 
mm (0.6) ei tämä maistu lainkaan huonolta (.) (.hh) 
09 E: [nej 


[ei 
10 L: [de e tranbärssaft Emma 
[tämä on karpalomehua Emma 


11 E: [nej 
[ei 

12 (2.3) ((Emma juo. Laura laittaa lasin alas)) 

13 L: (.mth) å de e gan[ska mycky socker i den där 
(.mth) ja siinä on aika paljon sokeria tuossa 

14 E: [ (mt) jä 


[ (mt) joo 

15 L: saften vet du ((ser pa Emma) ) 
mehussa tiätkö ((katsoo Emmaan) ) 


16 (0.5) 

17 E: jaså? ((nickar) ) 
jaaha? ((nyökkää)) 

18 1: jä 


Keskustelunkatkelma 3 on esimerkki tyypillisestä tilanteesta, jossa hen- 
kilökunnan edustaja tuottaa aloitteen ja puhuttelee Emmaa. Useimmis- 
sa tilanteissa kielelliset aloitteet toimivat yhdessä kehollisen toiminnan 
kanssa ja liittyvät käynnissä olevaan toimintaan ja konkreettiseen tilan- 
teeseen. Rivillä 1 hoitaja Laura kehottaa Emmaa maistamaan mehua 
lasista, jota hän juuri ojentaa Emmalle. Tässä tapauksessa toiminta 
ei kuitenkaan etene suoraviivaisesti. Kun Laura nostaa juomalasin 
Emman huulille, tämä kieltäytyy juomasta ja ilmaisee, ettei pidä me- 
husta. Emman lausuma käynnistää neuvottelun. Rivillä 8 Laura ilmaisee 
myönteisen arvion mehusta, ja tämä arvio toimii vasta-argumenttina 
Emmalle. Myöhemmin, rivillä 10, hän kertoo Emmalle, mistä marjoista 
mehu on tehty. Sekä myönteinen arvio että mehun nimen mainitsemi- 
nen voivat liittyä siihen, että hän pyrkii houkuttelemaan Emmaa juo- 
maan. Kun Emma on juonut, Laura vielä sanoo, että mehussa on paljon 
sokeria (r. 13 ja 15). Hänen kuvauksensa mehun sokerimäärästä pyrkii 
mahdollisesti tekemään mehun maun arvostamisen helpommaksi Em- 
malle. 

Sekä Lauran aloitteet että Emman vastaukset antavat edustavan ku- 
van Emman kielellisestä ja vuorovaikutuksellisesta toiminnasta kahden- 
välisissä hoitotoimenpiteisiin kytkeytyvissä vuorovaikutustilanteissa. 
Emman kontribuutiot koostuvat suurimmaksi osaksi responssipartikke- 
leista, kuten jo, nej, jä, ja, jaså (r. 3, 7, 9, 11, 14 ja 17). Vain toisinaan hän 
tuottaa aloitteentyyppisiä lausumia, kuten esimerkiksi hänen arvionsa 
mehusta rivillä 7. Hänen arviovuoroonsa sisältyy vuoronalkuinen kiel- 
tosana inte, joka tyypillisesti esiintyy responsiivisissa kontribuutioissa, 
etenkin puhutussa suomenruotsissa (Lindström 2007). 

Vaikka Emman kontribuutiot katkelmassa 3 ovat melko lyhyitä ja ra- 
jallisia, ne ovat silti selkeästi dialogisia. Voidaan silti todeta, että Emman 
kontribuutiot tässä hoitotoimenpiteeseen liittyvässä keskustelussa kyt- 
keytyvät selkeästi kontekstiin, ja hän osallistuu pääasiassa vastaamalla 
keskustelukumppaninsa kielellisiin ja kehollisiin aloitteisiin. 

Katkelmassa 3 syömistilanne ja siinä avustaminen luovat ympäris- 
tön, jossa muistisairas henkilö osallistuu kommentoimalla itseensä ja 
kehoonsa kohdistuvaa toimintaa. Ward ym. (2008) totesivat, että hoito- 
kodin asukkaat tyypillisesti tuottivat rajallisesti puhetta hoitotoimenpi- 
teiden aikana. Kuitenkin, kuten katkelmasta 3 on käynyt ilmi, toinenkin 
tulkinta on mahdollinen: vaikka muistisairas henkilö tuottaisikin rajalli- 
sesti puhetta, he saattavat tuottaa kontribuutionsa sellaisissa sekventiaa- 
lisissa konteksteissa, joissa minimaaliset kontribuutiot ovat relevantteja 
ja riittäviä vastauksia. Tämä pätee sekä Emman vastaukseen (r. 3) hoi- 
tajan rivillä 1 olevaan pyyntöön että hänen vastauksiinsa hoitajan me- 
hua käsitteleviin vuoroihin (r. 8, 10 ja 13-15). Voi mahdollisesti olettaa, 
että aiemmassa tutkimuksessa ei täysin ole otettu huomioon vuoro- 
vaikutuksen luonnetta, esimerkiksi sitä, että joissakin konteksteissa 
lyhyt vuoro on tarkoituksenmukainen. Kuten aiemmin todettiin, vuoro- 
vaikutusideologiat, kuten ihmislähtöinen hoitomalli, perustunevat idea- 
lisoituun vuorovaikutuskäsitykseen pikemmin kuin autenttisiin vuoro- 
vaikutustilanteisiin. 

Ward ym. (2008) osoittivat myös, että hoitohenkilökunta puhui erityi- 
sen vähän tilanteissa, joissa asukkaat suostuivat hoitotoimenpiteisiin 
ongelmitta. Jos asukkaat taas eivät suostuneet hoitotoimenpiteisiin, 
henkilökunta tuotti enemmän puhetta. Tämä näkyy myös meidän ai- 
neistossamme. Keskustelunkatkelmaan 3 sisältyy sekä myöntyvyyttä että 
myöntyvyyden puutetta. Rivillä 2 Emma suostuu juomaan Lauran tarjoa- 
maa mehua, ja tätä seuraavat Emman (r. 3) ja Lauran (r. 5) tuottamat mi- 
nimaaliset partikkelit. Emman vuoro rivillä 7 vaikuttaisi sen sijaan ilmai- 
sevan suostumuksen puutetta: kun Laura nostaa lasia Emman huulille, 
Emma ilmaisee kielteisen kantansa mehusta. Emman ei-myöntyväisel- 
lä vuorolla on elaboroitu kielellinen muoto, ja myös Lauran vastaukset 
(r. 8, 10, 13 ja 15), joissa hän suostuttelee Emmaa ottamaan lisää mehua, 
ovat muodoltaan laajempia. Kun hän on suostunut ehdotettuun toimin- 
taan, Emma palaa tuottamaan minimaaleja partikkeleita (r. 14, 17). 

Jos vertaamme Emman kielenkäyttöä katkelmissa 1, 2 ja 3, voimme 
todeta katkelmien välisen eron. Katkelmat 1 ja 2 osoittivat, miten hän 
yksinpuhelussa pystyi tuottamaan elaboroituja vuoroja, joissa hän esit- 
teli toimijoita ja puhui tulevista tapahtumista. Katkelmassa 3 hän sen 

sijaan puhui rajallisemmin, mutta kontekstiin nähden relevantilla ja 
sopivalla tavalla, osallistui vuorotteluun ja esitti arvioivan kommentin 
läsnä olevasta objektista. Koska tilanteet ovat erilaisia, voimme kuitenkin 
todeta, että Emman kielenkäyttö oli tilanteeseen sopivaa sekä yksinpu- 
helussa että silloin kun käynnissä oleva fyysinen toiminta jollain tavalla 
tuki hänen kielellistä toimintaansa ja ymmärrystä tilanteesta. Ympäristö 
tukee Emman vuorovaikutustaitoja myös katkelmassa 4, jossa hän on 
vuorovaikutuksessa henkilön kanssa, jolla on eri äidinkieli kuin hänellä 
itsellään. 


Aineisto-ote 4. Emma istuutuu (E = Emma, ryhmäkodin asukas; 
T = Tina, hoitaja; P = Pernilla, hoitaja) 
01 T: sä kommer du framät ((leder Emma mot matbordet) 


sitten tuut eteenpäin ((ohjaa Emmaa ruokapöytää kohti)) 
02 (0.5) 


03 E: (.mt) (otan)? (1.2) (tulenko näin) 

04 (0.3) 

05 P: oih ((kiertää ruokapöydän Emman ja Tinan 1uo)) 
06 (0.4) 


07 T: [ta i matborde 

[ota ruokapöydästä kiinni 
08 E: [(-) 
09 (2.4) ((Emma asettaa kätensä pöydän reunalle, Tina tukee 
10 häntä.)) 
11 E: jassä 

jaaha 
Tässä katkelmassa hoitaja Tina on taluttamassa Emmaa ruokapöytää 
kohti molemmista käsistä kiinni pitäen. Hän antaa sanallisen ohjeen 
sä kommer du framåt (’sitten tuut eteenpäin, r. 1) samalla kehollisesti 
ohjaten Emma pöydän suuntaan. Kiinnostavaa kyllä Emma vastaa Tinan 
vuoroon suomeksi tulenko näin (r. 3). Vaikka Emma yksinpuhelussaan 
välillä puhuu paljonkin suomea, tämä on ainoa aineistosta löytämämme 
tilanne, jossa hän käyttää suomea kahdenvälisessä vuorovaikutuksessa 
toisen henkilön kanssa, vieläpä vastauksessa Tinan ruotsiksi lausuttuun 
vuoroon. Ei voi tietenkään tietää, mikä tässä tilanteessa aiheuttaa koo- 
dinvaihdon suomeen, mutta yksi syy voisi olla se, että Tinan äidinkieli 
on norja ja Emma ei välttämättä kuule tarkkaan, mitä hän sanoo, vaan 
havaitsee vain puheen prosodisen ”erilaisuuden”, mikä saa hänet vas- 
taamaan suomeksi. Emma vastaa kuitenkin Tinan kehotukseen sekven- 
tiaalisesti oikeassa kohdassa. Hänen vastauksensa on myös toimintana 

oikea vastaus edeltävälle toiminnalle: hän vastaa ohjeistukseen varmis- 
tamalla, että on ymmärtänyt ohjeen oikein ja osaa toimia oikealla tavalla. 
Seuraavaksi Tina asettaa Emman käden ruokapöydälle ja kehottaa tätä 
ottamaan ruokapöydästä kiinni. Näin hän sekä sanallisesti että keholli- 
sesti ohjaa Emmaa pöydän ääreen. Emma vastaa tuottamalla partikke- 
lin jasä, joka ilmaisee kehotuksen vastaanottamista ja sen uutisarvoa 
(vrt. katkelma 3). Toinen hoitaja Pernilla tulee avustamaan tilannetta 
asettamalla tuolin Emman selän taakse, ja hoitajat auttavat yhteistyössä 
Emmaa istuutumaan. 

Esimerkeissä 3 ja 4 on osoitettu, että Emma hoitotoimenpiteiden 
aikana käyttää niukempaa kieltä kuin yksinpuhelussaan. Hänen vuo- 
ronsa ovat kuitenkin toimivia kontekstissaan, ne tuotetaan sekventiaali- 
sesti oikeissa kohdissa, mikä antaa näin kuvan tarkoituksenmukaisesti 
kommunikoivasta henkilöstä. Seuraavassa osiossa tarkastellaan, miten 
Emma kommunikoi sosiaalisessa rupattelutilanteessa. 


SOSIAALINEN RUPATTELU KAKSITERÄISENÄ MIEKKANA 

Vain harvoin Emma käy hoitohenkilökunnan kanssa keskusteluja, jotka 
eivät liity käynnissä oleviin hoitotoimenpiteisiin, vaan joissa keskitytään 
pelkästään sosiaaliseen kanssakäymiseen. Tässä osiossa tarkastelemme 
yhtä tällaista harvinaista tapausta, jossa ryhmäkodin lähihoitajaksi opis- 
keleva harjoittelija Veronika keskustelee Emman kanssa suorittamatta 
samalla hoitotoimenpidettä. 

Veronika on ennen katkelman 5A alkua avannut keskustelun Em- 
man kanssa kysymällä, mitä tälle kuuluu. Kun Veronika kysyy Emmalta, 
onko tämä syönyt aamiaista, Emma vastaa kieltävästi. Veronika häm- 
mentyy ja kysyy uudelleen samasta asiasta. Kun Emma toistaa kieltävän 
vastauksen, Veronika esittää toiselle hoitajalle kysymyksen, joka kos- 
kee Emman takana pöydällä olevaa mehulasia (r. 2). Toisen hoitajan 
vastauksen jälkeen (r. 8), Emma kääntyy Veronikan puoleen ja tuottaa 
ilmauksen (r. 10) joka on rakenteeltaan saman tyyppinen kuin hänen 
yksinpuhelussaan esiintyvät rakenteet. 

Aineisto-ote 5A. Veronika lämmittää Emman käsiä 1 (E = Emma, ryhmä- 
kodin asukas; T = Tina, hoitaja; V = Veronika, harjoittelija) 


01 ((0.8: Veronika katsoo mehulasiin joka on pöydällä 
025 Emman istuinpaikan takana)) 
03 V: e de där hennes saft som e där bak ((ser mot köket) 
onko tuo hänen mehunsa tuolla takana 
( (katsoo keittiön suuntaan )) 


04 ((1.2)) 
05 E: ja:= 
jaa 
06 V: =TINA 
07 (0.4) 
08 T: ((utom bild:)) *ja vet int* 
( (kuvan ulkopuolella)) *en tiedä* 
09 (1.5) ((Veronika katsoo Emmaan)) 
0 E: <(säg) där en liten flicka jo: [ (som -),> 
(sano) siellä pieni tyttö juu [(joka -) 
1 Va [ska du int ta handen 
[eikö sun pitäis ottaa 
2 under täcke sä ha-, ((flyttar Emmas hand 
peiton alle näin-, ((siirtää Emman käden 
3 under filten)) (0.4) OJ va du ha kalla hander 
viltin alle)) (0.4) OI miten sulla on kylmät kädet 
4 ( (håller Emmas hand mellan sina egna händer)) 
( (pitää Emman kättä omien käsiensä välissä)) 
5 (0.7) 
6 E: € de sä ((ser pä Veronica)) 
onko näin ((katsoo Veronikaan)) 
7 (0.3) 
8 V: jä: 
joo 
(0.9) 
20 E: aj: 
ai 
21 (0.5) 
22 V: jä: (0.8) [borde ja lite värma dom 
joo: (0.8 [pitäisikö mun lämmittää niitä vähän 
23 E: [jo 


[joo 


Veronika vastaa Emman kontribuutioon ehdottamalla, että Emman pitäi- 
si laittaa kätensä peiton alle (r. 11-12). Näin Veronika ei vastauksessaan 
ota kantaa Emman vuoron sisältöön vaan vaihtaa puheenaihetta. Veroni- 
kan vastaustapaan on oletettavasti useita syitä. Ensinnäkin Emman vuo- 
ro (r. 10) on sisällöltään epämääräinen: hänen vastauksensa ei kytkeydy 
aiempaan puheenaiheeseen (aamiainen), mutta ei myöskään aloita uutta 
puheenaihetta tunnistettavalla tavalla. Emman vuoro on rakenteeltaan 
elaboroidumpi kuin useimmat hänen vuorovaikutustilanteissa esiintyvät 
kontribuutionsa. Hän tuo keskusteluun toimijan en liten flicka (pieni 

tyttö' 1. 9), ja tyypillisesti hänen yksinpuhelujaksonsa sisältävät toimi- 
joita, joihin viitataan joko pronomineilla (kuten katkelmassa 1) tai no- 
minilausekkeilla. Hänen vuoronsa lopussa esiintyy myös partikkeli jo, 
mikä esiintyy toistuvasti hänen yksinpuheluissaan (vrt. katkelmat 1 ja 2). 
Katkelmassa 5A Emma vaikuttaisi siis hyödyntävän niitä kielellisiä re- 
sursseja, jotka yleensä esiintyvät hänen yksinpuhelussaan pikemmin 
kuin vuorovaikutustilanteissa muiden kanssa. Hän mahdollisesti viit- 
taa harjoittelijaan ”pienenä tyttönä”, mutta ei kuitenkaan puhuttele 
Veronikaa suoraan eikä myöskään kohdista katsettaan Veronikaan, vaan 
puhuu pienestä tytöstä kolmannessa persoonamuodossa. Hänen vuo- 
ronsa alkaa myös verbin imperatiivimuodolla säg (‘sano’) ja deiktisellä 
adverbilla där (’siella’). Emman kontribuutio on siis vaikeasti tulkittavis- 
sa sekä sisällöllisesti että kielellisesti, ja siihen on vaikea vastata. 

Emman vastaus Veronikalle rivillä 16 osoittaa kuitenkin, että hänellä 
on samanaikaisesti säilynyt kyky vastata toisille. Ensinnäkin se on osoi- 
tus säilyneestä vuorottelukyvystä: hän tuottaa vastauksen Veronikan vuo- 
rolle oikeassa sekventiaalisessa kohdassa. Toisekseen hänen kysymyk- 
sensä e de sä (onko näin’) on asianmukainen reaktio Veronikan arviosta 
hänen käsiensä kylmyydestä. Veronikan arvio perustuu siihen, että hän 
pitelee Emman käsiä, ei Emman omaan arvioon käsistään. Veronikalla 
on siis ensisijainen pääsy omaan kokemukseensa Fmman käsistä. Näin 
ollen Emma kysymällä e de sä osoittaa ymmärtävänsä, ettei hänellä ole 
ensisijaista pääsyä Veronikan kokemukseen hänen käsistään. Hänen 
uuden asian vastaanottamista ilmaiseva partikkelinsa aj (”ai”, r. 20) osoit- 
taa myös, että Veronikan kokemus käsien kylmyydestä tulee hänelle uu- 
tisena. Rivillä 22 Veronika ehdottaa, että hän voisi lämmittää Emman 
käsiä, ja Emma vastaa myöntävästi. Pian tämän jälkeen Veronika alkaa 
lämmittää Emman käsiä niitä hieromalla. Katkelma 5B on samasta vuo- 
rovaikutustilanteesta. Veronika istuu edelleen Emman vierellä ja hieroo 
hänen käsiään. 

Aineisto-ote 5B. Veronika lämmittää Emman käsiä 2 (E = Emma, ryhmä- 
kodin asukas; G = Gunilla, ryhmäkodin asukas; V = Veronika, harjoit- 
telija). 


01 E: fä se sä *(ja)*, 
katsotaan (joo) 


02 (+) 
03 V: ja: (0.4) vi fär se hur de blir ((masserar Emmas händer)) 
joo (0.4) katsotaan miten se menee ((hieroo Emman käsiä)) 
04 (.) 
05 E: jazi? 
joo? 
06 (0.4) 
07 V: jä 
joo 
08 (1.5) 


09 E: när de e sä där stor 
kun se on noin iso 
0 (0.7) 
1 V: va e stor 
mikä on iso 
2 (1.1) 
3 E: där sto: 
siinä luki 
4 (0.8) 
5 V: var stär 
missä lukee 
6 (2.5) ( (Emma kääntää katseensa pois Veronikasta)) 
7 E: där jo: (2.5) ett jo: *jo (0.6) jo:* 
siellä joo (2.5) yksi joo *joo (0.6) joo* 


8 (0.3) 
9 V: ((naurahtaa ja hieroo Emman kättä)) 
20 E: jo-o (.) vi [e vackert 
jo-o (.) me [olemme kaunista 
21 G: [de e världen e sä 
[se on maailma on niin 
22 [stor sa st Jor ((utanför bilden)) 


[iso niin is]o ((kuvan ulkopuolella)) 
23 V: [va e vackert] 

[mikä on kaunista] 
Emman vuoro ’katsotaan, joo’ (r. 1) voisi hypoteettisesti olla vastaus jo- 
honkin, mutta kontekstin avulla ei voi päättää, mihin se olisi reaktio. 
Veronika osittain vastaa Emmalle toistamalla hänen sanansa (r. 3). Mo- 
lemman osapuolen myöntävien partikkeleiden (r. 5, 7) jälkeen puheen- 
aihe voisi olla lopussa. Emma jatkaa kuitenkin sanomalla när de e sä där 
stor (‘kun se on noin iso’, r. 9), määrittelemättä tarkemmin, mitä adjek- 
tiivi stor määrittää. Seuraavaksi Veronika esittää tarkentavan kysymyksen 
(r. 11), jossa hän kysyy adjektiivin stor pääsanasta. Emma vastaa sanomal- 
la där sto, jonka yleinen merkitys olisi 'siinä luki’. Tämä johtaa toiseen 
tarkentavaan kysymykseen; Veronika kysyy ’missa lukee’? Emman vuoro 

där sto rivillä 13 voi kuitenkin mahdollisesti myös olla kesken jäänyt tois- 
to rivin 9 vuoron kahdesta viimeisestä sanasta (där stor). Tässä kohdassa 
Emma kääntää katseensa pois Veronikasta ja tuottaa neljän responssi- 
partikkelin sarjan (r. 17). Tällaiset partikkelisarjat esiintyvät useimmiten 
hänen yksinpuheluissaan (vrt. katkelma 1, r. 3), ja myös tässä kohdassa 
hän näyttäisi vetäytyvän vuorovaikutuksesta. Kun Veronika naurahtaa ja 
hieroo hänen käsiään, hän kuitenkin tuottaa uuden vuoron (vi e vackert, 
r. 20). Tässä Gunilla keskeyttää hänet lainaamalla tuttua ruotsalaista las- 
ten laulua (r. 21-22). Tämän jälkeen Veronika esittää uuden tarkentavan 
kysymyksen (r. 23). 

Katkelman 5 sosiaalinen rupattelu eroaa vuorovaikutustilanteena 
monin tavoin katkelmien 3 ja 4 tehtäväkeskeisestä vuorovaikutuksesta. 
Katkelmissa 3 ja 4 Emma enimmäkseen tuotti minimaaleja responssi- 
partikkeleita, mutta katkelmassa 5 hän yhdistää partikkeleita konteks- 
tisidonnaisiin deiktisiin elementteihin ja rakenteisiin, jotka muuten 
yleensä ovat käytössä hänen yksinpuhelussaan. Erityisesti katkelman 
5B vuorovaikutus on kompleksista. Kun Emma tuottaa sisällöllisesti 
ja kielellisesti epäselviä vuoroja (r. 9, 13 ja 20), Veronika tarttuu niissä 
esiintyviin yksittäisiin sisältösanoihin ja esittää näihin sanoihin liitty- 
viä kysymyksiä (stor-stor, r. 9 ja 11; sto-stär, 1. 13 ja 15; ja vackert-vackert, 
1. 20 ja 23). Veronikan kysymykset koskevat näiden yksittäisten sanojen 
merkitystä, samalla kun ne kontribuoivat keskustelun topikaaliseen jat- 
kuvuuteen. Emman vastaukset ovat kuitenkin vaikeasti tulkittavissa ja 
johtavat sellaisenaan uusiin tarkentaviin kysymyksiin. Koska Emma ei 
jatka puheenaihetta selittämällä, mitä hän on tarkoittanut, Veronika ei 
kysymyksillään onnistu saavuttamaan yhteisymmärrystä. Vaikkakin kat- 
kelmassa 5B esitetyt tarkentavat kysymykset johtavat siihen, että muisti- 
sairas henkilö vastauksissaan käyttää laajempaa ja monipuolisempaa 
kielellistä valikoimaa, ne eivät siis välttämättä johda jaettuun ymmärryk- 
seen. Tämä tulee näkyväksi katkelman sekventiaalisessa etenemisessä. 

Katkelma 5B on kiinnostava, jos sitä pohditaan korjausrakenteiden 
näkökulmasta. Veronika esittää siis tarkasti ongelmakohdan paikantavia 
korjausaloitteita (Haakana ym. 2016), mutta Emma ei vastaa tuottamalla 
varsinaisia korjauksia. Tästä huolimatta korjausaloitteen tekijä Veronika 
ei pyydä häneltä selvennystä tai ilmaise ymmärtämisongelmia. Keskus- 

telu etenee korjausaloitteista huolimatta, ja korjausaloitteiden funktio 
tuntuu tässä toimivan resurssina viedä keskustelua eteenpäin eikä niin- 
kään yhteisen ymmärryksen varmistamisen keinona. 

Esimerkkien 3 ja 4 tehtäväkeskeisen vuorovaikutuksen ja katkelman 
5 sosiaalisen rupattelun vertailu osoittaa siis, että Emma sosiaalisessa 
rupattelussa tuottaa kielellisesti monimutkaisempia rakenteita, mutta 
jaettua ymmärrystä esiintyy tehtäväkeskeisessä vuorovaikutuksessa pi- 
kemmin kuin sosiaalisessa rupattelussa. 


Yhteenvetoa ja pohdintaa 


Analyysimme osoittaa, miten yhden muistisairaan henkilön kielenkäyttö 
vaihtelee yksinpuhelussa, tehtäväkeskeisessä vuorovaikutuksessa ja so- 
siaalisessa rupattelussa. Yleisesti ottaen hän puhuu enemmän ja käyttää 
laajempia rakenteita yksinpuhelussa kuin vuorovaikutustilanteissa, jois- 
sa useimmat hänen vuoronsa koostuvat minimaalisista partikkeleista. 
Tehtäväkeskeisen vuorovaikutuksen ja sosiaalisen rupattelun välillä on 
kuitenkin eroja sikäli, että muistisairas henkilö käyttää vaihtelevampia 
rakenteita sosiaalisessa rupattelussa. Hänen laajojenkin vuorojensa 
merkitys jää kuitenkin usein epäselväksi, vaikka keskustelukumppani 
esittäisikin tarkentavia kysymyksiä hänen vuorojensa sisällöstä. Aiem- 
man tutkimuksen (Ward ym. 2008) mukaan vuorovaikutusfokus on 
keskeisessä roolissa laadukkaassa hoidossa ja vuorovaikutukseen kes- 
kittymällä voidaan tukea muistisairaiden henkilöiden mahdollisuuksia 
osallistua vuorovaikutukseen. Myös meidän tuloksemme osoittavat, että 
Emma kykenee tuottamaan enemmän puhetta ja käyttämään vaihtele- 
vampia rakenteita tilanteissa, joissa hänen lausumansa eivät ole reaktioi- 
ta edellisiin vuoroihin. Sosiaalinen rupattelu muistisairaan henkilön 
kanssa on kuitenkin haastavaa, kuten analyysimme katkelmasta 5 on 
osoittanut. Emma ei nähtävästi kykene tuottamaan vastauksia, jotka aut- 
taisivat keskustelukumppania ymmärtämään hänen aiemmat vuoronsa. 
Sellaisenaan laajempien vuorojen tuottaminen ei siis välttämättä johda 
jaettuun ymmärrykseen. Vuorovaikutus muistisairaan henkilön kanssa 
vaatii keskustelukumppanilta jatkuvia tarkistuksia. 

Vaikka sosiaalisesta rupattelusta puhutaan laadukkaan hoidon väli- 
neenä ja kriteerinä, se on monisyinen ja monimutkainen ilmiö. Yhtäältä 
sosiaalinen vuorovaikutus näyttää stimuloivan muistisairasta henkilöä 
tuottamaan monipuolisempia kielellisiä kontribuutioita kuin tehtävä- 
keskeinen vuorovaikutus. Toisaalta sosiaalinen rupattelu muistisairaan 
henkilön kanssa voi aiheuttaa hämmennystä ja olla vuorovaikutuskump- 
panille haasteellista. Suhteessa ihmislähtöiseen hoitoideologiaan para- 
doksaalista on, että tehtäväkeskeisen vuorovaikutuksen lyhyet vuorot 
ovat vuorovaikutuksellisesti relevantimpia ja toimivampia kuin sosiaali- 
sen rupattelun yhteydessä esiintyvät kielellisesti monimutkaiset vuorot. 
Mutta millaista sitten olisi hyvä ja toimiva vuorovaikutus muistisairaan 
kanssa? Miten vuorovaikutus voi toimia hoitona? 

Tulostemme perusteella haluamme kyseenalaistaa tehtäväkeskeisen 
vuorovaikutuksen ja sosiaalisen rupattelun dikotomiaa muistisairaiden 
hyvinvoinnin kannalta. Kuten olemme osoittaneet, myöntyvyyden puute 
tehtäväkeskeisissä vuorovaikutustilanteissa houkuttelee esiin elaboroi- 
dumpia rakenteita muistisairaan kielessä. Lisäksi myös sosiaaliseen 
rupatteluun liittyy vuorovaikutuksellisia haasteita. Siksi haluamme 
alleviivata, että myös tehtäväkeskeinen vuorovaikutus on tärkeää, kun 
ylläpidetään suhdetta muistisairaisiin henkilöihin. Tämä löydös tukee 
aiempia tutkimustuloksia (Vasse ym. 2010; Savundranaygam 2014): 
vuorovaikutusta voi parantaa ja ihmislähtöistä vuorovaikutusta ylläpitää 
myös keskittymällä päivittäisiin toimintoihin. Yhdymme Savundranay- 
gamin (2014: 653) sanoihin: ”performing care tasks does not need to be 
a one-directional endeavor.” Toimivaa vuorovaikutusta voi siis olla myös 
tilanteissa, joissa esimerkiksi kammataan muistisairaan henkilön tuk- 
kaa, ei välttämättä vain kun istutaan vierekkäin sohvalla rupattelemassa. 


Tutkimustarina 

Tutkimustarinallamme on kaksi osiota. Ensinnäkin se havainnollistaa, 
miten yksinpuhelu nousi yhdeksi tutkimusteemaksi, vaikkei se sisälty- 
nyt tutkimushankkeen alkuperäiseen suunnitelmaan, ja toisekseen se 


käsittelee, mitä haasteita yksinpuhelun tutkimukseen on liittynyt me- 

todologisesti. Tarinan alkuvaiheen minä-ääni on Camilla Lindholmin, 
ja lopussa puhumme me-muodossa eli sekä Camilla Lindholmin että 
Camilla Widen äänellä. 


Alkuperäinen kiinnostuksen kohde 
Muistisairaiden monikielinen vuorovaikutus 


Tässä luvussa esitetty tutkimus liittyy laajempaan tutkimushankkeesee- 
ni, jonka aiheena olivat muistisairaudet ja vuorovaikutus, etenkin tutki- 
muksen ja vuorovaikutuskoulutuksen leikkauspisteet. Yhden osahank- 
keen tavoitteena oli tutkia eri kielten kohtaamista, eli monikielisyyttä, 
ruotsinkielisessä suomalaisessa pitkäaikaishoitokontekstissa. Tämän 
kiinnostuksen taustalla oli muun muassa tieto siitä, että monikielinen 
vuorovaikutus liittyen muistisairauksiin on niukasti tutkittua, vaikka 
muistisairaudet ovat kansantauteja ja enemmistö maailman asukkaista 
toimii monikielisissä ympäristöissä (de Bot & Makoni 2005).3 

Aiempi tutkimus on keskittynyt kolmeen eri teemaan: (1) Koodinvaih- 
to ja siihen liittyvät kysymykset kielivalinnasta ja kielen menettämisestä, 
(2) muistitestien kehittäminen henkilöille, joiden luku- ja kirjoitustaito 
on rajoittunutta ja joilla on toinen äidinkieli kuin testien suorittajilla 
ja (3) kourallinen tutkimuksia, jotka käsittelevät monikielisiä tilanteita 
muistisairaiden lyhyt- ja pitkäaikaishoidossa (ks. tämän artikkelin yh- 
teenveto; Plejert ym. 2017: 10-18). Lisäksi ajatuksenani oli, että moni- 
kielisyyttä ja vuorovaikutusta tutkimalla pääsisi luomaan myös sellaista 
tieteellistä tietoa, jota voisi soveltaa käytännössä, esimerkiksi jos ja kun 
haluaisi luoda suomalaiseen kontekstiin samantyyppisiä kielellisiä ja 
kulttuurisia koulutusaineistoja kuin Boyd Davisin kehittämät koulutus- 
aineistot Yhdysvalloissa (esim. Davis & Maclagan 2017). Koska halusin 
kerätä aineistoa ruotsinkielisistä konteksteista, pyrin tutkimaan sekä 
vähemmistökielen (ruotsin) ja enemmistökielen (suomen) kohtaamista 
että sitä, miten myös muut kielet vaikuttaisivat näiden kielten kohtaa- 


3 Hankkeen tuloksena syntyi myös tutkimusantologia Multilingual interaction and dementia (Plejert, 
Lindholm & Schrauf 2017). 

miseen, kun hoitokonteksteissa työskentelisi henkilöitä, joilla olisi myös 
muita äidinkieliä kuin suomi ja ruotsi. 


Fokuksen osittainen vaihto 


Aineiston keruussa ensimmäinen vaihe on aina kentälle pääsy. Olen 
hankkeissani huomannut, miten hankalia nämä prosessit voivat olla, ja 
miten monenlaisia neuvotteluja ne vaativat. Ensimmäiset neuvottelut 
käydään yleensä ylemmällä tasolla olevien johtajien kanssa, ja jo silloin 
neuvottelut voivat epäonnistua: jos organisaatio ei ole valmis tarkastele- 
maan prosessejaan ja käytänteitään, se ei halua tutkijaa paikalle. Seuraa- 
vassa vaiheessa työntekijöiden kanssa pitää neuvotella, koska tutkijan 
sisälle päästäminen on aina jossain määrin tunkeilevaa, vaikka tutkija 
pyrkisikin toimimaan hienotunteisesti. Työntekijöiden pitää myös olla 
motivoituneita päästämään tutkija tarkastelemaan työtään, vaikka jo- 
kaisella on henkilökohtainen oikeus kieltäytyä tutkimusyhteistyöstä. 
Aiemmassa hankkeessani olin myös joutunut hieman traumaattiseen 
tilanteeseen, kun olin neuvotellut itselleni pääsyä yhteen ryhmäkotiin 
aineiston keruuta varten ja lähettänyt lupalaput omaisille. Tämän seu- 
rauksena eräs omainen soitti minulle ja haukkui tekemääni tutkimusta 
turhaksi ja hulluksi: miksi tällaista sontaa tehdään, kun vanhustenhoi- 
dossa on niin paljon puutteita? 

Lähdin siis jännittynein mielin neuvottelemaan sekä esimiesten että 
työntekijöiden kanssa kentälle pääsystä uudessa hankkeessani. Kun 
lopulta sain pääsyn yhteen tutkimuskontekstiin, tämä konteksti oli 
sellainen jota portinvartijat, tässä tapauksessa esimiesasemassa olevat 
henkilöt, pitivät sopivana tutkimuskohteena sekä asukkaiden että hen- 
kilökunnan osalta. Kyseinen ryhmäkoti oli esimerkiksi kiinnostunut 
kehitystyöstä ja suhtautui tutkijan läsnäoloon positiivisesti. Tajusin kui- 
tenkin pian, että kyseisessä ryhmäkodissa työskenteli vain kaksi hoita- 
jaa, joilla oli toinen äidinkieli kuin ruotsi tai suomi. Tutkimuskonteksti 
ei siis soveltunut kovin hyvin monikielisyyskysymysten tutkimiseen. 
Jatkoin neuvotteluja saman organisaation toisen ryhmäkodin kanssa, 
jossa työskenteli enemmän ulkomaalaistaustaista henkilökuntaa. Sain 

pääsyn sillekin kentälle, ja kävin paikan päällä havainnoimassa ja tutus- 
tumassa toimintaan, mutta lopulta sekään paikka ei soveltunut hank- 
keeni tavoitteisiin: kyseisen yksikön asukkaat eivät olleet muistisairaita, 
vaan liikuntarajoitteisia, ja vain yksi hoitaja oli kiinnostunut olemaan 
mukana tutkimuksessa. 

Olin hankesuunnitelmassani kuvannut haluavani kerätä aineistoa 
hoivayksiköstä, jossa ruotsin kieli toimisi pääkielenä, asukkaat olisivat 
muistisairaita ja edes osa hoitajista olisi ulkomaalaistaustaisia, mutta 
ruotsia puhuvia. Sidosryhmien kanssa käydyt keskustelut kuitenkin 
osoittivat minulle, miten hankalaa oli löytää tällainen yhteistyöorgani- 
saatio. Myös hankkeen aikataulu tuotti paineita: halusin päästä kerää- 
mään aineistoa mahdollisimman pian, jotta voisin edetä aineiston litte- 
rointiin ja analysointiin. Tässä kohtaa oli tehtävä valinta: jatkaisinko 
sopivan yksikön etsintää vai tyytyisinkö saatavana olevaan aineistoon? 

Koska luottamuksen rakentaminen on oleellinen seikka kentälle pää- 
syn kanssa ja se on samalla aikaa vievää prosessi, minusta ei tuntunut 
mielekkäältä jatkaa neuvotteluja ja etsiä kokonaan uutta kenttää. Päätin 
siis ruveta keräämään aineistoa kontekstista, johon olin saanut pääsyn ja 
samalla osittain vaihtaa ja laajentaa tutkimusnäkökulmaa. Koska eri kiel- 
ten kohtaamista tapahtui odotettua vähemmän hoitoyksikön arjessa, ti- 
laa jäi useammalle näkökulmalle. Päätin osittain lähestyä kenttää ilman 
ennakko-oletuksia, mikä myös on keskustelunanalyyttisen menetelmän 
mukaista työskentelyä. Olin sekä pettynyt alkuperäisen tutkimusaiheen 
menetyksestä että innostunut uudesta suunnasta. 

Ainestokeruuprosessin aikana kiinnostuin hoitoyksikön arjessa esiin- 
tyvistä ilmiöistä, joista minulla ei ollut aiempaa kokemusta, esimerkiksi 
pitkäaikaisten ja lyhytaikaisten asukkaiden välisistä konflikteista ja pit- 
kälti puhumattomien asukkaiden ei-verbaalisista kommunikaatiokei- 
noista. Istuin olohuoneessa, tein muistiinpanoja, opin uutta, innostuin. 
Olohuoneessa istuessani kiinnitin muun muassa huomiota siihen, mi- 
ten eräs muistisairas henkilö puhui itsekseen tuolissa istuessaan (vrt. 
Lindholm 2016). Istuin hänen lähellään ja aloin kirjoittamaan ylös hä- 
nen käyttämiään sanoja ja rakenteita. Minua kiehtoi hänen yksinpuhe- 
lunsa: hän tuntui sekä kertovan tarinoita että puhuvan jollekulle toiselle, 
näkymättömälle henkilölle. Kun keskustelin hoitajien kanssa tästä asuk- 

kaasta, he puhuivat hänestä eristäytyneenä ja poissaolevana. Kun kui- 
tenkin menin lähemmäs kuuntelemaan hänen puhettaan, huomasin, 
miten henkilö yksin puhuessaan poimi ympäristöistään elementtejä, 
joita hän sisällytti yksinpuheluunsa. Ymmärsin, että yhden muistisai- 
raan puhujan kielenkäytön tarkastelu voi valottaa muistisairaan hen- 
kilön vuorovaikutuksellisen osallisuuden haasteita ja mahdollisuuksia 
laajemmaltikin (vrt. Lindholm 2016a). Tämä näytti kuitenkin olevan 
sekä hoitajille että Emman omaisille hämmentävää. Koska Emmalta ei 
voinut pyytää tutkimuslupaa hänen hämärtyneen ajan ja paikan tajunsa 
vuoksi, neuvottelin hänen omaistensa kanssa tutkimusluvan saamisek- 
si. Omaiset olivat hämmästyneitä siitä, että halusin tutkia Emman kieltä 
ja vuorovaikutusta, sillä he eivät käsittäneet yksinpuhelun tutkimisen re- 
levanssia ja pitivät Emmaa vuorovaikutuksellisesti eristäytyneenä. Tämä 
teki minut kuitenkin entistä vakuuttuneemmaksi siitä, että tämä tutki- 
mus olisi monella tavalla tärkeää. Ensinnäkin yksinpuhelu on tärkeä 
akateeminen tutkimuskohde, sillä luonnollisissa tilanteissa esiintyvästä 
yksinpuhelusta on äärimmäisen vähän tutkimusta. Toiseksi tämän il- 
miön tarkastelu nostaa esille muistisairaan ihmisen ja hänen kykynsä: 
yksityiskohtaisten mikroanalyysien avulla pystyn näyttämään, millaista 
potentiaalia ja kykyä on henkilöllä, jonka hänen ympäristönsä kategori- 
soi omaan maailmaansa sulkeutuneeksi. Tutkijana pystyisin siis anta- 
maan äänen ihmisille, joiden ääni usein jää kuulumatta. 

Kentälle pääsyn myötä alkuperäinen tutkimuskysymykseni siis osit- 
tain väistyi ja antoi tilaa uusille näkökulmille. Tämä tapahtui kuitenkin 
niin, että alkuperäinen tutkimuskysymys esimerkiksi tässä luvussa saa 
uuden muodon: eri kielten kohtaamista voidaan tutkia muun muassa 
yksinpuhelun avulla. 


Menetelmäongelmat 

Yksinpuheluiden tutkiminen eri näkökulmista nousi siis odotettua suu- 
rempaan rooliin, ja Camilla Wide tuli mukaan tutkimaan yksinpuhelua. 
Tavoitteemme oli käyttää monimenetelmäistä kielitieteellistä otetta ja 


yhdistää konstruktiokieliopin ja vuorovaikutuslingvistiikan menetelmiä. 

Tämä osoittautui kuitenkin odotettua hankalammaksi. Alku oli lupaavaa: 
teimme yksinpuheluiden rakenteista konferenssiesitelmän konstruktio- 
kielioppia käsittelevään työpajaan. Esitelmä keräsi runsaasti kiinnos- 
tusta, ja esityksen jälkeisissä keskusteluissa puhuttiin työpajan muiden 
osallistujien kanssa tämän tyyppisen tutkimuksen mahdollisuuksista: 
tutkimalla niin sanottua epätyypillistä kielenkäyttöä, jossa tietyt sanat ja 
rakenteet ovat yliedustettuja, voidaan lisätä tietoa myös tyypillisen kie- 
lenkäytön rakenteista. 

Kohtasimme kuitenkin vaikeuksia, kun pyrimme jalostamaan lyhyttä 
ja yleistä konferenssijulkaisuamme kahdeksi artikkeliksi, joista toisen oli 
tarkoitus käsitellä yksinpuhelua yksinomaan rakenteiden näkökulmas- 
ta ja toisen vertailla yksinpuheluissa esiintyviä rakenteita ja toimintaa 
kahdenvälisiin vuorovaikutustilanteisiin ja toimintaan. Ensimmäisen 
artikkelimme arvioijat eivät lämmenneet pilottitutkimuksellemme. Eräs 
arvioijista muun muassa ehdotti, että tutkisimme laajalti muistisairai- 
den henkilöiden kielenkäyttöä eri tilanteissa ottamatta huomioon, että 
keräämämme autenttinen yksinpuheluaineisto on ainutlaatuinen eikä 
vertailuaineistoa löydy. Lopulta vedimme artikkelimme pois kyseisestä 
erikoisnumerosta. 

Toinen tutkimuksemme, joka siis vertaili yksinpuhelua kahdenvälisiin 
vuorovaikutustilanteisiin, sai suotuisamman vastaanoton, mutta myös 
se vaati korjauksia. Arvioijat tarttuivat pyrkimykseemme käyttää vuoro- 
vaikutusanalyysin lomassa konstruktiokieliopin käsitteitä aineistonkat- 
kelmien analyyseissa ja pyysivät näistä käsitteistä kattavat selitykset. 
Koska rakenteellinen näkökulma tässä tutkimuksessa oli toissijainen, 
päätimme poistaa konstruktiokieliopin käsitteet ja muokata artikkelista 
”puhtaan” vuorovaikutusartikkelin. Vuorovaikutusartikkelimme sai siis 
julkaisuluvan, mutta poistimme siitä monitieteisen perspektiivin ja 
muokkasimme sitä metodologisesti yhtenäisemmäksi. 

Tätä aineistoa työstäessämme olemme oppineet, että monitieteisyy- 
den toteuttaminen käytännössä on haasteellista. Monitieteisyyttä koros- 
tetaan monesti hyveenä tutkimuslaitosten ja rahoittajien puheissa ja 
strategioissa, mutta käytännössä monitieteiset — tai kuten meidän ta- 
pauksessamme, kielitieteen eri suunnista ammentavat — tutkimukset 
kohtaavat vaikeuksia julkaisuprosesseissa. Useimmat tieteelliset lehdet 

keskittyvät johonkin tiettyyn näkökulmaan ja valitsevat tämän näkökul- 
man mukaisesti arvioijansa, jotka sitten arvioivat käsikirjoituksia tästä 
näkökulmasta. Tästä tutkimusmatkasta olemme siis oppineet, että kor- 
keatasoisia JUFO-julkaisuja varten tulee kirjoittaa yhteen näkökulmaan 
keskittyviä tutkimuksia, ja monitieteiset kokeilut pitää jättää vaatimatto- 
miin julkaisuihin, kuten esimerkiksi konferenssijulkaisuihin. Tämä 
asettaa tutkijan ristiriitaiseen tilanteeseen — oma organisaatio vaatii 
JUFO-pisteitä, mutta tiede ei etene, jos jatkuvasti liikkuu jonkin tieteen- 
alan tai tutkimusmenetelmän ytimessä. Miten tiedeyhteisö vastaisuu- 
dessa pystyy ratkaisemaan tämän ristiriidan, jää vielä nähtäväksi. 


Lopuksi 


Olemme esitelleet tutkimustamme sekä akateemisissa konferensseissa 
että keskustelutilaisuuksissa, joissa läsnä on ollut muita sidosryhmiä. 
Tähän mennessä yleisömme on ollut suurimmaksi osaksi akateeminen, 
mutta toistaiseksi väkevin ja vakuuttavin kokemuksemme oli, kun kä- 
vimme Kanadassa keskustelemassa muistisairaiden vuorovaikutuksen 
tutkimuksen merkityksestä yleisölle, joka koostui hoitohenkilökunnan 
edustajista, ikäihmisistä ja muistisairaiden henkilöiden perheenjäsenis- 
tä. Heidän riipaisevat tarinansa ja niiden peilaaminen julkisuudessa käy- 
tyyn keskusteluun vanhuspalvelujen ongelmista koskettivat ja itkettivät. 
Tarinoita kuunnellessaan Camilla L. palasi tutkimuksen alkulähteille ja 
muisti, miten hänen kiinnostuksensa muistisairaiden vuorovaikutuksen 
tutkimukseen heräsi 20 vuotta sitten, kun hän kohtasi niukasti puhuvan 
asukkaan vanhainkodin kahvihuoneessa. Miten olla vuorovaikutuksessa 
ihmisen kanssa, jolla ei ole sanoja? Se on sekä tutkimuksen että sen 
soveltamisen ydinkysymys. 

Ulla-Maija Törmälä 


Johdanto 


Tutkimuksessa tarkastellaan vuorovaikutusta korkeakoulun sosiaali- ja 
terveysalan opintojaksolla, jonka tavoitteena on perehtyä luonnon ja 
merkityksellisten kokemusten hyödyntämiseen hyvinvoinnin edistämi- 
sessä. Sosiaali- ja terveysalan ammattilaisina opiskelijat tulevat tuke- 
maan asiakkaidensa hyvinvointia ohjaten, opastaen ja neuvoen, joten 
siihen liittyvien näkökohtien ja toimintatapojen pohtiminen ovat opinto- 
jakson keskeisiä osaamistavoitteita. Opintojakson pedagoginen toteutus 
ohjaa opiskelijoita merkityksellisen kokemuksen rakentamiseen sosiaa- 
lisena ja osallistavana prosessina. Oppimistehtäviin sisältyy monenlaista 
luontokontekstiin kuuluvaa toimintaa sekä muille opiskelijoille suunna- 
tun merkityksellisen toiminnan suunnitteleminen, toteuttaminen ja ar- 
vioiminen. 

Tässä tutkimusraportissa keskitytään yhteen opintojakson monista 
luontoon ja hyvinvointiin liittyvistä teemoista eli turvallisuuteen. Turval- 
lisuus voidaan ymmärtää niin fyysisenä, psyykkisenä kuin sosiaalisena 
käsitteenä. Tässä tutkimuksessa sitä käsitellään luontoon sijoittuvan toi- 
minnan asianmukaisen suunnittelemisen ja toteuttamisen näkökulmis- 
ta. Tutkimuksessa seurataan yhtä viiden opiskelijan pienryhmää, jonka 
suunnitteleman yhteisen toiminnan keskeinen elementti on tuli ja jon- 
ka vuorovaikutuksessa nousevat siksi esiin erityisesti tulen tekemiseen 
liittyvät turvallisuusseikat. Analyysin kohteena ovat ne tavat, joilla opis- 
kelijat neuvottelevat suunnittelemansa toiminnan turvalliseen toteutta- 
miseen liittyvistä käsityksistä. Toisin sanoen tässä luvussa tarkastellaan, 
miten opiskelijoiden turvallisuutta koskeva puhe ja muu toiminta muut- 
tuu — tai on muuttumatta — opintojakson aikana. Yhteisen ymmärryksen 
rakentumista seurataan opintojakson ensimmäisestä lähitapaamisesta 
intensiivijakson toiminnan toteuttamisen ohjeistukseen saakka. 

Menetelmällisesti tässä esitelty tutkimus edustaa oppimisen tutkimi- 
seen keskittyvää soveltavaa keskustelunanalyysia, koska se kuvaa yhtei- 
sen ymmärryksen rakentumista institutionaalisessa oppimisen ja oh- 
jaamisen kontekstissa (ks. Antaki 2011) ja kartoittaa muutosta osallistu- 
jien puheessa ja muussa toiminnassa (ks. Pekarek Doehler, Wagner & 
Gonzälez-Martinez 2018). Yhtenä yleisenä tavoitteena tässä kontekstissa 
voidaan pitää muutoksen mahdollistamista ja tukemista osallistujissa, 
mikä näkyy aukikirjoitettuna usein esimerkiksi opintojaksojen osaa- 
mistavoitteissa. Tarkasteltavalla opintojaksolla opiskelijat myös suun- 
nittelevat ja toteuttavat oppimistehtävänsä itse, niin että opintojakso 
noudattelee osallistavan oppimisen mallia. Opintojakson osallistujien 
vuorovaikutusta tarkastelemalla tutkimus pureutuu siihen, millaisten 
sosiaalisten toimintojen kautta osallistava oppiminen käytännössä toteu- 
tuu. Tässä tutkimuksessa soveltava näkökulma tulee lisäksi esiin siten, 
että opintojakson opettajat, Eija Mämmelä ja Ulla-Maija Törmälä, ovat 
alusta alkaen toimineet myös tutkijoina ja kirjoittajina. Keskusteluntut- 
kijat Mirka Rauniomaa ja Tiina Keisanen osallistuivat suunnittelujakson 
tapaamisiin, ja Tiina Keisanen oli mukana myös intensiivijaksolla. 

Seuraavassa luvussa kerrotaan tarkemmin tutkimusympäristöstä ja 
-aineistosta sekä esitellään aiempaa keskustelunanalyyttistä tutkimus- 

ta, jossa on tarkasteltu päätöksenteko- tai neuvottelujaksoja sekä niihin 
liittyviä tekstejä erilaisissa vuorovaikutustilanteissa. Analyysiluvussa 
käsitellään aineisto-otteiden avulla, miten osallistujien turvallisuuteen 
liittyvä puhe ja muu toiminta muuttuvat opintojakson aikana. Analyysin 
havaintoja kootaan yhteen lyhyessä yhteenvedossa. 


Tutkimusympäristö ja -aineisto 


Tutkimuksen kohteena olevan sosiaali- ja terveysalan opintojakson ta- 
voitteena on oppia suunnittelemaan merkityksellisiä, hyvinvointia ja 
toimintakykyä edistäviä toimintoja erilaisille asiakkaille hyödyntämällä 
heidän luonnollisessa ympäristössään olevia mahdollisuuksia tarkoi- 
tuksenmukaisesti. Yksilön hyvinvointia ja toimintakykyä määrittää yk- 
silön ominaisuuksien lisäksi ympäristö, jossa hän toimii. Terapiatyö 
tapahtuu usein erilaisissa terapiaa varten rakennetuissa ympäristöissä, 
minkä vuoksi siellä opittujen taitojen siirtäminen osaksi arkea voi olla 
asiakkaalle liian haasteellista. Sen vuoksi on perusteltua käyttää yksilön 
omaa, jokapäiväistä ympäristöä osana terapiaa. Ihmiset — niin kuntoutu- 
jat kuin ammattilaisetkin — saattavat olla sokeita oman ympäristönsä 
tarjoamille hyvinvointia edistäville elementeille, jolloin niitä ei voida ta- 
voitteellisesti hyödyntää osana kuntoutusta. Oman ympäristön yksityis- 
kohtia on vaikea nähdä, mutta toimittaessa mahdollisimman erilaisessa 
ympäristössä alkavat myös oman ympäristön yksityiskohdat ja niiden 
merkitys hahmottua. 

Tietoinen ympäristön käyttäminen osana terapiatyötä vaatii huolellista 
perehtymistä ympäristöön, toteutettavaan toimintaan ja sen turvallisuu- 
teen. Ympäristön mahdollisuuksien ja rajoitteiden lisäksi terapeutin tu- 
lee tunnistaa sekä omat että asiakkaansa voimavarat ja rajoitteet. Tässä 
tutkimuksessa tarkastellulla opintojaksolla opiskelijat oppivat havaitse- 
maan, tunnistamaan ja hyödyntämään jokapäiväisen ympäristön tar- 
joamia mahdollisuuksia terapeuttiseen toimintaan sekä tunnistamaan 
omaa ammatillista osaamistaan. Opintojakson aikana opiskelijat kehit- 
tävät taitojaan suunnitella toimintoja, joissa yhdistyy tavoitteisuus, 
yksilöllisyys ja asiakkaan osallisuuden ja kyvykkyyden vahvistaminen. 

Riskienhallintataidot ja taito hyödyntää omia kokemuksia toimintojen 
suunnittelussa ovat myös tärkeitä osaamistavoitteita. Oma kokemus 
osallistujana on välttämätöntä toiminnan mahdollisuuksien ja rajoitus- 
ten tunnistamiseksi ja ymmärtämiseksi. 

Opintojakson keskiössä ovat pienryhmissä tapahtuva, osallistujille 
merkityksellinen toiminta sekä sen analysointi, suunnittelu, toteutus ja 
arviointi, joihin opiskelijat saavat ohjausta ja tukea opintojakson opet- 
tajilta. Opintojaksoon sisältyy olennaisesti intensiivijakso luonnossa, 
jonka aikana opiskelijat 1) reflektoivat itseään, omaa toimintaansa ja 
yksilöllisesti merkityksellisiä tapahtumia sekä 2) pohtivat, mitä asioita 
heidän tulee huomioida rakentaessaan merkityksellisiä elämyksiä muil- 
le. Oppimistavoitteeseen päästäkseen opiskelijoiden tulee tarkastella 
itseään, omia voimavarojaan ja vahvuuksiaan. Tutkimuksen kohteena 
oleva toteutuskerta eteni kuvion 1 mukaisesti. 


ON 


e Ryhmätilatyöskentelyä + Neljä päivää 


e Monitilainen ja luonnossa . Oppimisen 
3 Johdanto monipaikkainen + Pienryhmissä ja osaamisen 
+ Pienryhmät toiminta toteutettavat arviointi 
+ Teoreettinen e Oppimistehtävien oppimistehtävät 
viitekehys ohjaustilanteet + Reflektio 


e Intensiivijakson 
videointiin 
valmistautuminen 


Kuvio 1. Tutkimuksen kohteena olevan toteutuskerran rakenne (kirjoittajien hah- 
mottelemana). 


Opintojakso alkoi yhteisilla tapaamisilla, joiden aikana opiskelijat pe- 
rehtyivät toiminnallisten menetelmien avulla opintojaksolla käytettä- 
vään teoreettiseen viitekehykseen, elämyskolmiomalliin (Tarssanen & 
Kylänen 2009; ks. kuvio 2), sekä opintojakson tavoitteisiin, sisältöön ja 
toteutustapaan. 

henkinen taso 
MUUTOS 


emotionaalinen taso 
ELAMYS 


älyllinen taso 
OPPIMINEN 


fyysinen taso 
AISTIMINEN 


motivaatiotaso 
KIINNOSTUMINEN 


yksilöllisyys aitous tarina moniaistisuus kontrasti vuorovaikutus 


Kuvio 2. Elämyskolmio (Tarssanen & Kylänen 2009: 11). 


Tarssasen ja Kyläsen (2009: 12-15) mukaan merkityksellisen elämyksen 
tuottamisen elementtejä ovat yksilöllisyys, aitous, tarina, moniaistisuus, 
kontrasti ja vuorovaikutus, ja merkityksellinen elämys rakentuu eri ta- 
sojen kautta kiinnostumisesta ja aistimisesta oppimisen kautta elämyk- 
seen ja muutokseen kokijassa. Merkityksellisen elämyksen kolmio toimi 
viitekehyksenä niin opettajille heidän suunnitellessaan ja toteuttaessaan 
opintojaksoa kokonaisuudessaan kuin myös opiskelijoille heidän suun- 
nitellessaan ja toteuttaessaan oppimistehtäviä muille. Opettajat myös 
ohjasivat opiskelijoita palaamaan viitekehykseen opintojakson reflektio- 
vaiheessa. 

Opintojaksolle osallistui sosiaali- ja terveysalan opiskelijoita niin Suo- 
mesta kuin ulkomaisista yhteistyökorkeakouluista. Moniammatilliset, 
kansainväliset pienryhmät aloittivat työskentelynsä heti opintojakson 
alussa yhteisten tehtävien suorittamiseksi. Tehtävänannot oli kuvattu 
opintojakson käsikirjassa. Suunnittelu tapahtui pienryhmien kasvok- 
kaistapaamisissa sekä opintojakson virtuaalisessa oppimisympäristössä. 
Opintojaksolla oli käytössä myös yhteinen, suljettu Facebook-ryhmä, 
minkä lisäksi ryhmillä oli omia yhteydenpitokanavia (esim. Skype ja 
WhatsApp). Suunnitteluvaiheessa opintojakson osallistujilla oli kaksi yh- 
teistä tapaamista, jossa he perehtyivät opintojakson teoreettiseen perus- 

taan, ja sen jälkeen jokaisella pienryhmällä oli yksi ohjaustapaaminen 
opintojakson kahden opettajan kanssa, jossa suunnitelmia arvioitiin ja 
kehitettiin eteenpäin. Pienryhmien ohjaustapaamisten yhteydessä yksi 
keskusteluntutkija ohjasi opiskelijoita valmistautumaan myös intensiivi- 
jakson videointia varten. 

Vajaan kuukauden mittaista suunnitteluvaihetta seurasi neljän päivän 
intensiivijakso luonnossa. Intensiivijakso toteutettiin ympäristössä, jossa 
ei ollut sähköjä eikä juoksevaa vettä, ja osallistujat yöpyivät teltoissa. Täs- 
tä syystä opintojakson oppimistehtäviin sisältyi luontokontekstiin kuu- 
luvia toimintoja, kuten polttopuiden hakkaamista, puiden kantamista 
saunaan, keittiöön ja nuotiopaikalle, veden noutamista keittiöön ja sau- 
naan, saunan lämmittämistä sekä tilojen siivoamista. Kukin pienryhmä 
myös suunnitteli ja valmisti yhden aterian koko ryhmälle huolehtien 
siitä, että kaikki tarvittavat raaka-aineet olivat hankittuina ja että ruoan 
valmistus onnistui kotiarjesta poikkeavissa olosuhteissa. Pienryhmien 
tuli varmistaa ruoan ja ruoanlaiton turvallisuus muun muassa huomioi- 
malla allergiat ja muut ruoka-ainerajoitukset sekä ruoan valmistaminen 
kaasulla tai tulella. Nämä perustoiminnot tarjosivat monipuolisen oppi- 
miskontekstin niin itsensä ymmärtämiseen kuin tuleville asiakkaille ra- 
kennettavien palveluiden suunnittelemiseen ja toteuttamiseen. Turvalli- 
suuden eri osatekijöiden ymmärtäminen oli yhtenä oppimisen kohteena 
ja tuloksena kaikessa toiminnassa. 

Opintojakson tehtävissä yhdistyivät edellä kuvatut intensiivijakson 
perustoiminnot sekä merkityksellisiä elämyksiä tuottavan, hyvinvointia 
tukevan toiminnan suunnittelu ja toteuttaminen. Jälkimmäistä pienryh- 
mät harjoittelivat suunnittelemalla ja ohjaamalla muille opiskelijoille 
ympärillä olevaa luontoa hyödyntävän ja luontoon liittyvän, elämyksiä 
virittävän toiminnan sekä kokemuksen reflektoinnin. Tämän toiminnan 
suunnitteleminen pohjautui opintojakson teoreettisena viitekehyksenä 
olevaan elämyskolmiomalliin (kuvio 2). Pienryhmien valmistelemissa 
kirjallisissa suunnitelmissa kuvattiin toiminnan kohderyhmä ja sovelta- 
mismahdollisuudet, toiminnan tavoitteet ja vaiheet, toiminnan kytkey- 
tyminen elämyskolmiomalliin, reflektion toteuttaminen, osallistujien 
roolit ja vastuut, tarvittavat materiaalit sekä riskianalyysi ja turvallisuus- 
suunnitelma. 

Opintojakso sisälsi oman oppimisen ja osaamisen arviointia useissa 
eri vaiheissa. Intensiivijakson aikana pienryhmät ohjasivat koko ryhmän 
yhteisen reflektion suunnittelemansa toiminnan osana. Reflektioissa 
jaettiin ja tarkasteltiin osallistujien omia kokemuksia ja tuntemuksia 
toiminnasta. Soveltuvin osin niissä myös pohdittiin, miten opittua voisi 
hyödyntää uusissa tilanteissa ja erilaisten asiakasryhmien kanssa. Pien- 
ryhmiä ohjattiin itsenäisesti keskustelemaan toiminnan suunnitteluun, 
toteutukseen ja ryhmätyöskentelyyn liittyvästä oppimisestaan sekä halu- 
tessaan pyytämään opettajat mukaan tähän keskusteluun. Opintojakson 
jälkeen opiskelijat palauttivat reflektionsa, joissa he pohtivat oman oppi- 
misensa ja ammatillisen osaamisensa kehittymistä edellä mainittujen 
seikkojen osalta suhteessa opintojakson teoreettiseen viitekehykseen. 
Määräaikaan mennessä reflektionsa palauttaneet opiskelijat saivat opet- 
tajilta henkilökohtaisen kirjallisen palautteen. 

Tutkimuksessa hyödynnetään opintojakson aikana kuvattua video- 
aineistoa sekä muuta opintojaksoon liittyvää materiaalia, kuten opiske- 
lijoille annettua opintojakson käsikirjaa. Jälkimmäinen toimii tutki- 
musryhmän keskusteluntutkijoiden osalta etnografisena, kontekstin 
ymmärtämiseen tarvittavana tietona. Videoaineistoa kerättiin yhteisistä 
ennalta sovituista tapaamisista koko opintojakson ajalta. Kaikki osallistu- 
jat antoivat tietoon perustuvan suostumuksensa osallistua tutkimuk- 
seen. Taltioituna on neljä tapaamista korkeakoulun luokkatilassa, jossa 
intensiivijaksoa suunniteltiin ja siihen valmistauduttiin. Tapaamiset 
videoitiin kahdella tai kolmella kameralla, jotka oli asetettu jalustalle tai 
muuten sopivaan paikkaan luokkatilassa. Suunnitteluvaiheen tapaami- 
sista videoaineistoa on yhteensä noin 13 tuntia. 

Nelipäiväisen luonnossa toteutetun intensiivijakson aikana taltioitiin 
osallistujien toimintaa joka päivä, mukaan lukien kaikki opiskelijoiden 
toteuttamat toiminnat ja niitä koskevat yhteiset reflektiotilanteet. Inten- 
siivijaksoon osallistui tutkijaryhmästä kahden opettajan lisäksi yksi kes- 
kusteluntutkija, joka videoi tilanteita käsivarakameralla ja liikkui tarvit- 
taessa opiskelijoiden mukana. Lisäksi opiskelijat saivat käyttöönsä viisi 
GoPro-kameraa, joilla he kuvasivat pienryhmiensä suunnittelutapaami- 
set, toteuttamansa toiminnan tapahtumia, ohjaus- ja palautekeskustelu- 
ja opettajien kanssa sekä myös paljon muuta intensiivijakson toimintaa. 

Kameroita pystyi käyttämään joko käsivaralta tai kiinnitettynä rintavaljai- 
siin tai otsapantaan. Intensiivijaksolta videoaineistoa on yhteensä noin 
37 tuntia. 

Tarkastelun kohteena olevan pienryhmän viidestä jäsenestä kolme on 
suomalaisia tutkinto-opiskelijoita (Kaisa, Sara ja Sini) ja kaksi ulkomaa- 
laisia vaihto-opiskelijoita (Adam ja Dani). Opintojakson yhteisenä työs- 
kentelykielenä on englanti. Aineisto-otteissa opiskelijoista käytetään 
peitenimiä, mutta opintojakson opettajat ja tutkimusryhmän muut jäse- 
net esiintyvät omilla nimillään. Videoaineistosta otettuja pysäytyskuvia 
on rajattu ja käsitelty tarpeen mukaan. 


Suunnitelmista toiminnaksi ja teksteistä teoiksi 


Tulevan toiminnan suunnittelua on tarkasteltu institutionaalisissa kon- 
teksteissa tunnistamalla ja kuvaamalla yhteiseen päätöksentekoon — neu- 
votteluun — liittyviä vuorovaikutuskäytänteitä erilaisissa kokous- ja 
asiointitilanteissa. Niin arkisissa kuin institutionaalisissakin tilanteissa 
neuvottelu etenee tyypillisesti ehdotusten ja niihin vastaamisen kautta 
(Arminen 2016), ja tilanteeseen voi liittyä myös samanmielisyyden ja 
erimielisyyden ilmaisuja tai myönnyttelyjä (Barth-Weingarten 2003; 
Niemi 2014). Ehdotusten muotoilun avulla voidaan ilmaista erilaisia 
tietoon ja asian omistajuuteen liittyviä positioita (esim. Landmark, Gul- 
brandsen & Svennevig 2015), ja toisaalta vastausten muotoilu osoittaa, 
kuinka vahvasti vastaanottaja hyväksyy ehdotuksen ja sitoutuu siihen 
(esim. Siitonen & Wahlberg 2015). Yhteisen päätöksen saavuttaminen 
onkin monitasoinen ilmiö. Stevanovic (2012) on tarkastellut kahden- 
keskistä moniammatillista päätöksentekoa ja havainnut, että ehdotus 
voidaan katsoa hyväksytyksi, kun vastaanottaja esittää omaavansa pää- 
syn ehdotuksen alaiseen asiaan ja ilmaisee samanmielisyytensä sekä 
myös sitoutumisensa ehdotuksen toteuttamiseen. Lisäksi on havaittu, 
että joihinkin ehdotuksiin liittyy selontekovelvollisuus. Svennevig ja 
Djordjilovic (2015) osoittavat, että monenkeskisissä kokouksissa tapahtu- 
vaan työtehtävien jakamiseen liitetään selontekoja erityisesti silloin, kun 
johtavassa asemassa olevan ehdotus alaiselle liittyy uuteen tai jollain 

tavalla monimutkaiseen työtehtävään tai kun työtehtävää koskevan ehdo- 
tuksen esittää alainen johtavassa asemassa olevalle tai toiselle alaiselle. 

Frityisesti erilaisissa asiointitilanteissa instituution edustajan rooli 
toiminnan arvioinnissa ja tulevan toiminnan suunnittelussa usein ko- 
rostuu (ks. Land, Parry & Seymour 2017). Tutkimuksissa on yhä enene- 
vässä määrin kuitenkin kartoitettu myös päätöksenteon ja toiminnan 
kohteena olevien osallistumisen ja osallistamisen keinoja (esim. Land- 
mark, Gulbrandsen & Svennevig 2015; Nissi 2018; Vehviläinen 2009; 
ks. Weiste & Vehviläinen tässä teoksessa). Tässä tutkimuksessa huomio 
on opiskelijoiden eli vertaisten välisessä vuorovaikutuksessa, ja siinä 
tapahtuvassa tulevaa toimintaa koskevassa suunnittelussa ja päätöksen- 
teossa. Suurimmassa osassa analyysin kohteena olevasta videoidusta 
vuorovaikutuksesta pienryhmän jäsenet neuvottelevat toiminnan toteut- 
tamiseen liittyvistä seikoista keskenään, ilman opettajien tai muiden 
tutkijoiden läsnäoloa. 

Erityisesti institutionaalisissa tilanteissa neuvottelemiseen ja yhteis- 
ten päätösten tekemiseen liittyy usein erilaisten tekstien ja asiakirjojen 
käsittelyä ja tarkastelua (ks. esim. Bergeä, Martin & Sahlström 2008; 
Hall & Butler 2017; Mikkola & Lehtinen 2014). Teksteillä ja asiakirjoilla 
on osoitettu olevan keskeinen rooli yhtäältä konkreettisina, käsiteltävinä 
objekteina, mutta samalla myös sosiaalisiin käytäntöihin liittyvinä ja 
niitä välittävinä tuotteina (esim. Keisanen & Kuure 2011; Mikkola & 
Lehtinen 2014; Vehviläinen & Svinhufvud 2009). Tässä tutkimuksessa 
tarkastellulla opintojaksolla opiskelijoiden tehtäviin kuului tuottaa osana 
yleistä kirjallista suunnitelmaansa turvallisuussuunnitelma, jota heidän 
tuli myös päivittää tarpeen mukaan. Seuraavaksi esitellyissä aineisto- 
otteissa turvallisuussuunnitelma ei näy konkreettisena asiakirjana, mut- 
ta osallistujat käsittelevät sitä eri tavoin puheessaan, joka tuottaa yhteistä 
ymmärrystä turvallisuussuunnitelman merkityksestä suunnitellulle ja 
pian toteutettavalle toiminnalle. Turvallisuussuunnitelmaan liittyvä 
puhe ymmärretään tässä siten 'sosiaalisena objektina”, jonka muotoutu- 
mista ja muuttumista analyysissa kuvataan (vrt. ledema 2001). 

Tulokset 


Turvallisuuteen liittyvat asiat huomioidaan opintojaksolla monin eri 
tavoin. Opettajat ohjeistavat opiskelijat ottamaan huomioon muiden 
osallistujien hyvinvointi ja turvallisuus muun muassa opintojaksoon 
liittyvissä dokumenteissa (mm. tavoitteena opintojakson kuvauksessa ja 
tehtävänantona käsikirjassa) sekä intensiivijaksoa edeltävissä tapaami- 
sissa. Lisäksi opettajat pitävät teemaa esillä yhteisessä Facebook-ryh- 
mässä sekä ohjaustapaamisissa, myös intensiivijakson aikana. Jokaisen 
pienryhmän tulee tuottaa omaan oppimistehtäväänsä liittyvä turvalli- 
suussuunnitelma, jonka opettajat tarkastavat ja jota pienryhmän tulee 
päivittää, mikäli suunnitelmat muuttuvat. Seuraavien aineisto-otteiden 
avulla tarkastellaan, millaista keskustelua turvallisuussuunnitelmasta ja 
-näkökohdista käydään pienryhmän suunnitellessa toimintaa opettajien 
kanssa ja pienryhmässä (luvut 4.1. ja 4.2.) sekä esitellessä sitä muille 
opiskelijoille ensimmäisen kerran (luku 4.3.). Miten puhe ja sen pohjal- 
ta toteutuva toiminta muuttuu ajan kuluessa ja opintojakson edetessä? 


SUUNNITELMAN VIENTI MAASTOON 

TURVALLISUUDEN PAIKKASIDONNAISUUS 

Tarkastelun kohteena olevan pienryhmän osalta turvallisuuteen liit- 
tyvät näkökohdat sekä turvallisuussuunnitelma ilmenevät puheessa 
tulentekoon liittyvien aiheiden kautta. Pienryhmän suunnittelemaan 
toimintaan liittyy nuotioiden tekeminen, mikä vaatii huolellista valmis- 
tautumista. Ensimmäinen aineisto-ote' asiaan liittyen on opintojakson 
suunnitteluvaiheesta. Opiskelijat tapaavat opintojakson opettajat, Eijan 
ja Ulla-Maijan, korkeakoulun tiloissa käydäkseen läpi suunnitelmansa 
intensiivijaksoa varten. Opintojakson ohjeiden mukaan vähintään kah- 
den pienryhmän jäsenen on osallistuttava tapaamiseen; tässä tapaukses- 
sa pienryhmän viidestä jäsenestä neljä on paikalla (Dani, Adam, Sini ja 
Sara). Katkelmassa Dani selostaa, mitä he ovat suunnitelleet tulenteko- 
paikkaa koskien. 


1 Aineisto-otteiden kehollisen vuorovaikutuksen litterointi noudattaa Mondadan (n.d.) käytänteitä. 
Osallistujien kehollinen toiminta on merkitty eri symbolein: * Adam, & Sini, + Sara, ( Dani ja € Kaisa. 

Aineisto-ote 1. 


01 DAN: we were thinking about, when we arrive to the place 
me ajattelimme että kun me saavumme paikalle 
02 to see: and choose the place for the fires, 
katsomme ja valitsemme paikan nuotioille 
03 EIJ: mhm, 
04 DAN: and clean it, and [ensure *all the safety 
ja siivoamme sen ja varmistamme kaikki turvallisuus 
05 EIJ: [mhm, 
ada *nyökyttelee-- 
06 DAN: (around) [so, ( ) 
(siellä) ja 
07 U-M: [1 think *there is a like a parking s-place. 
minusta siellä on niinku parkkipaikka 
ada ==> 
08 EIJ: yeah. 
09 U-M: it has to be there. 
se täytyy tehdä siinä 


0 EIJ: yeah. 

1 DAN: o[kay [so, 

2 SIN: [yeéah. 

3 U-M: [*like &other[wise there is [like grass 
muuten siellä on niinku ruohoa 

4 [+( y+ 

5 [yeah. 


tnyö t 
[and you* can’t build the fires§ [there. 
ja sinne ei voi tehdä nuotioita 
7 DAN: [Syeah. 
[yeah. 
[&yeah. 


Danin vuoro riveillä 1, 2 ja 4 sisältää ehdotuksen siitä, miten ryhmä 
aikoo edetä tulentekopaikan valinnassa. Ehdotus etenee konkreettisen 
tulevan toiminnan kuvauksen kautta when we arrive to the place to see and 
choose the place for the fires ”kun me saavumme paikalle katsomme ja va- 
litsemme paikan nuotioille’ (rivit 1-2). Hän jatkaa ehdotusta kuvaamalla, 
miten turvallisuuteen liittyvät näkökohdat voidaan varmistaa vasta pai- 
kan päällä (rivit 2, 4 ja 6). Adam osoittaa nyökyttelyllään rivien 4-7 ai- 
kana tukensa Danin ehdotukselle. Opintojakson opettajan, Ulla-Maijan, 
vastaus siirtää päätöksenteon kuitenkin takaisin nykyhetkeen. Hän tun- 
tee luontokohteen ja pystyy sen perusteella rajaamaan tulentekopaikan 
alueen parkkipaikalle (rivi 7). Toinen opettaja, Fija, osoittaa samanmieli- 
syytensä tämän ehdotuksen (rivi 8), kuten myös Ulla-Maijan painokkaan 

lisätarkennuksen it has to be there ’se täytyy tehdä siina’ (rivi 9), kanssa. 
Ehdotusta seuraa selonteko, joka tuo esiin syyn painokkuudelle: muu 
maasto on ruohikkoista eikä siksi sovellu tulentekoon (rivit 13, 16). Se- 
lonteko tuo esiin paitsi tulenteon turvallisuuteen liittyvät näkökohdat 
myös sen, että opettajilla on kokemuksen tuoma pääsy paikkaan, jossa 
intensiivijakso toteutetaan, kun taas opiskelijoiden on suunniteltava tu- 
levaa toimintaa parhaan tietonsa ja opettajilta saamiensa ohjeiden poh- 
jalta. Selonteon aikana kaikki opiskelijat osoittavat joko nyökyttelyllään 
tai samanmielisyyden ilmaisuin hyväksyvänsä Ulla-Maijan ehdotuksen 
ja samalla mukautuvansa asemaansa opettajien ohjeiden vastaanottaji- 
na. Mahdollisesta tulevasta tulentekopaikasta saavutetaan siis katkelman 
aikana yhteinen ymmärrys. 

Osallistujat jatkavat keskustelua suunnitelmasta vielä jonkin aikaa 
muista näkökohdista. Tapaamisen lopussa Ulla-Maija ottaa turvallisuus- 
suunnitelman esille ja ohjeistaa pienryhmää kehittämään sitä eteen- 
päin: the safety plan, you have to make the safety plan to think about really 
carefully ”turvallisuussuunnitelma, teidän täytyy tehdä turvallisuussuun- 
nitelma ja miettiä tosi tarkkaan" (ei näy aineisto-otteessa). Turvallisuus- 
suunnitelma nostetaan yhdeksi tärkeimmistä asioista, joihin pienryh- 
män tulee tulevassa työskentelyssään kiinnittää huomiota. Pienryhmän 
laatima suunnitelma tulee jatkossa esille viittauksina siihen, että he ovat 
joutuneet hylkäämään alkuperäisiä ideoitaan ja etsimään toisenlaisia 
toteutusratkaisuja. Merkitykselliseksi nousee se, millaisia neuvotteluja 
pienryhmän jäsenet käyvät suunnittelemansa toiminnan turvallisuus- 
näkökohdista ja millaisia päätöksiä he tekevät niiden ottamisesta huo- 
mioon toiminnan toteutuksessa. 

Sama pienryhmä jatkaa toiminnan suunnittelua intensiivijaksolla. 
Juuri ennen seuraavaa aineisto-otetta kaikki opintojakson osallistujat 
ovat saapuneet intensiivijakson tapahtumapaikkaan, ja meneillään on 
tavaroiden purkaminen autoista ja paikkaan tutustuminen. Aineisto- 
otteen 2 on kuvannut Adam, ja hän keskustelee Saran kanssa. He käve- 
levät parkkipaikalta yhdessä kohti leiriytymispaikan päärakennusta, kun 
Adam esittää ehdotuksen tulentekopaikasta. 

Aineisto-ote 2. 


01 ADA: .hh oh and, you know that uh:, 


oh ja tuota öö 

02 we can do our activity, 

mehän voimme toteuttaa meidän toiminnan 
03 (0.5) 
04 like u[h: u- 

niinku öö 
05 SAR: [yeah, apparently. yeah. 

joo ilmeisesti joo 

06 (.) 
07 ADA: yeah. [on on here. 

joo tässä 
08 SAR: [I'm still kind of hesitant, 

minua vielä vähän epäilyttää 

09 because (0.3) it’s really dry in here. like really dry. 

koska täällä on tosi kuivaa niinku tosi kuivaa 
10 ADA: yeah, but uh: the thing is that 

joo mutta öö asia on niin että 
11 -hhh we can build on the rock. 

me voimme rakentaa kivien päälle 

12 (0.9) 
13 SAR: mm. 
14 ADA: like. 

vaikka 


Adam ajoittaa ehdotuksensa kävelyn lomaan, eli kun hän ja Sara saapu- 
vat piha-alueella olevaan paikkaan, joka Adamin mukaan soveltuu hei- 
dän suunnittelemalleen toiminnalle, nuotioiden tekemiselle. Vuoron 
aloittaa Adamin kuuluva sisäänhengitys ja interjektio oh (rivi 1), joka 
osoittaa, että Adam on havainnut jotain, jonka hän haluaa saattaa Saran 
tietoon (Heritage 1984). Sitä seuraakin ehdotus toiminnan toteutuspai- 
kasta (we can do our activity ... on on here '”mehän voimme toteuttaa mei- 
dän toiminnan ... tässä”, rivit 2, 7). Ehdotuksesta ilmenee, että Adam 
kohtelee suunnitellun toiminnan toteuttamista jo selviönä ja että enää 
on vain valittava siihen sovelias paikka. Sara aloittaa vastauksensa yeah, 
apparently. yeah. ’joo, ilmeisesti. joo’ (rivi 5) kesken Adamin vuoron. 
Alun samanmielisyyttä yeah seuraa epäröinnin ilmaisu apparently ’il- 
meisesti’, mikä muuntaa vuoron heikon erimielisyyden ilmaisuksi 
(Pomerantz 1984). Tämän vastausvuoron paikan ja sitä seuraavan vuo- 
ron sisällön pohjalta Saran voi tulkita pohtivan toiminnan toteutusta 
kokonaisuudessaan. 

Sara ilmaisee huolensa ympäristön kuivuudesta sanomalla I'm still 
kind of hesitant, because it's really dry in here "minua vielä vähän epäilyttää, 
koska täällä on tosi kuivaa (rivit 8-9) ja korostaa vielä arviotaan lisää- 

mällä like really dry "niinku tosi kuivaa’ (rivi 9). Korostus painottaa maas- 
ton erityistä kuivuutta ja siten asian vakavuutta koko toiminnan toteutta- 
misen kannalta ajateltuna. Adamin vastaus rivillä 10 alkaa erilinjaisuutta 
ilmaisevalla yeah, but joo mutta’ -kiteymällä (Niemi 2014; Pomerantz 
1984) ja jatkuu ratkaisuehdotuksella Saran huolta koskien (rivit 1011). 
Huomionarvoista on, että Adamin vastaus ei ota kantaa koko toiminnan 
toteuttamiseen vaan tarjoaa konkreettisen ratkaisun tulen leviämisen 
estämiseksi kuivassa maastossa: nuotiot voi rakentaa kivien päälle (rivit 
10-11). Tämäkin osaltaan osoittaa, että Adamin näkökulmasta katsottuna 
suunnitellun toiminnan toteuttamisesta ei tarvitse enää neuvotella vaan 
sitä voi kohdella jo päätettynä asiana. Sara puolestaan tuottaa vastauk- 
sena dialogipartikkelin mm (rivi 13), jolla vastaanottaja voi osoittaa kuul- 
leensa ja ymmärtäneensä ehdotuksen mutta joka ei ilmaise samanmie- 
lisyyttä tai sitoumusta ehdotuksen toteuttamiseen (Siitonen & Wahlberg 
2015), eli tässä tapauksessa nuotioiden tekemisestä kivien päälle. Päätös 
tulentekopaikasta ja Saran kannalta katsottuna myös koko toiminnan 
toteuttamisesta jää siis vielä auki, joten lisäneuvotteluja asiasta tarvitaan. 
Kahdessa ensimmäisessä aineisto-otteessa turvallisuuteen liittyviä 
näkökohtia käsitellään tulenteon paikkasidonnaisuuden kautta, eli osal- 
listujat neuvottelevat siitä, mihin nuotiot voidaan tehdä ja millä tavoin 
luontoympäristön ominaisuudet vaikuttavat päätöksentekoon. Nuotioita 
ei siis voi sytyttää maastoon mihin tahansa, ja maaston mahdollinen 
kuivuus tulee myös ottaa huomioon. Aineisto-otteista käy ilmi myös 
päätöksenteon moniosaisuus: yhtäältä tehdään päätös, että nuotiot si- 
joitetaan parkkipaikalle, mutta toisaalta tarkempi paikka jää vielä avoi- 
meksi. Seuraavissa aineisto-otteissa turvallisuuteen liittyviä näkökohtia 
edistetään edelleen toisaalta tulenteon konkretian kautta mutta myös 
asiana, josta pienryhmä on vastuussa kaikkia osallistujia ajatellen. 


SUUNNITELMAN TARKENTAMINEN 

TULENTEKO TEHTÄVÄNÄ JA TURVALLISUUS VASTUUNA 

Seuraavissa aineisto-otteissa Sara, Dani, Adam, Kaisa ja Sini ovat ko- 
koontuneet suunnittelemaan myöhemmin samana päivänä toteutettavaa 
toimintaa. Nuotioiden paikasta on jo saavutettu yhteisymmärrys, koska 
siihen ei seuraavissa aineisto-otteissa puututa, vaan huomio on tulen- 

teon yksityiskohtien ja turvallisuusohjeistuksen suunnittelussa. Juuri 
ennen kolmatta aineisto-otetta pienryhmän jäsenet ovat todenneet, että 


nuotioiden rajaamisessa voidaan käyttää tiiliä, jos kiviä ei ole saatavilla. 
Adamin ehdotus tulen leviämisen estämisestä kivien avulla (aineisto-ote 


2) on saanut kannatusta muilta, ja ryhmä etenee suunnitelman mukaan. 
Riviltä 1 alkaen Sara ottaa puheeksi toisen nuotioihin liittyvän turvalli- 
suusnäkökohdan. 


Aineisto-ote 3. 


01 


02 


03 
04 


SAR: 


DAN: 


SAR: 


ADA: 
SAR: 


DAN: 
KAI: 
SAR: 


DAN: 


ADA: 
DAN: 


ADA: 


SIN: 


KAI: 

but also:: talking with Eija that we ca:n't ge- 
mutta myös Eijan kanssa jutellessa että me emme 
like keep the fire 

niinku voi pitää tulta 


(0.3) 

S>yeah yeah<, [>I know I [know<.§ 
joo joo tiedän tiedän 
Snyökytteleesssss-sse<-<-c 000000 s 
[°burning.° 

palamassa 


[(le-) yeah [yeah. 
[(so we can’t have) 
(joten me emme 
the marshmallow[s? 
voi käyttää) vaahtokarkkeja 
[yea:h, [uh, 
[yeah, 
[and stuff like that, 
ja muuta sellaista 
[the marshmallows are not a prize. 
vaahtokarkit eivät ole palkinto 
in the end, after dinner, 
lopuksi illallisen jälkeen 
I'11 just [give it to everybody. 
annan vain niitä kaikille 
[yeah. 
and everybo[dy can just ttry them. 
ja kaikki voivat maistella niitä 
[>yeah yeah yeah<, that's uh, 


joo joo joo se on öö 
um: that< but you can say that< that 
66m se mutta voit sanoa että että 


that is the prize like. 
että se on palkinto niinku 
but, [like we [have< 
mutta niinku meillä on 
fox it [should< 
tai sen pitäisi 
[for everybody. 
kaikille 
[but also she was €saySing 
mutta hän sanoi myös 

24 &that we shfould, (0.6) tell them the reason why. 
että meidän pitäisi kertoa heille syy miksi 


a 


katso gaa 
&KALSOO 


#1 


25 like, (1.0) make it (0.9) sure that they know:: 


niinku varmistaa että he tietävät 
26 why they have to then just put out the fire. 

miksi heidän täytyy sitten heti sammuttaa nuotiot 
27 (1.7) 


28 SAR: like, because it’s so dry in here 
niinku koska täällä on niin kuivaa 


29 and [:, 
ja 
30 SIN: [>yeah& yeahS€ [yeah<. 


31 KAI: [.mt joo:, 


32 SAR: [(problem with) the safety [things [and, # 
(ongelma) turvallisuusjutuissa ja 


33 KAI: [>Jjojojoo<. [niin niin. 
34 DAN: [>yeah yeah<. [okay. 
kuva #2 
35 DAN: can we [(sit in some place?) 
voimmeko (istua jonnekin) 
36 KAI: [uh::m, do you have any papers. 
66m onko teillä yhtään paperia 


Aineisto-otteen aluksi Sara ottaa puheeksi opintojakson opettajan, Eijan, 
antaman ohjeen, että nuotiot on sammutettava mahdollisimman pian. 
Tämä on ongelmallista pienryhmän alun perin suunnitteleman toimin- 
nan kannalta, koska he ovat varautuneet ohjeistamaan muita ryhmiä 
tekemään nuotiot ja paahtamaan vaahtokarkkeja. Danin rivillä 4 tuotta- 
ma samanmielisyyttä ilmaisevien yeah-partikkelien ketju on edeltävästä 
lyhyestä tauosta huolimatta varhainen, eli se alkaa ennen siirtymän 
mahdollistavaa kohtaa ja osoittaa siten, että Danilla on itsenäinen pääsy 
Saran esittämään tietoon (ks. Vatanen 2014). Yhtenä prosodisena yksik- 
könä tuotettu partikkelien ketju niin Danin kuin Adaminkin rivin 6 vuo- 
rossa osoittaa myös, että meneillään olevan toimintalinjan jatkaminen 
on tarpeetonta (kyseessä on nk. multiple saying, Stivers 2004). Saran 
mainittua seuraavaksi vaahtokarkit puhe kääntyy siihen, miten ne saa- 
daan hyödynnettyä, kun nuotioita ei voidakaan pitää yllä riittävän kauan 
niiden paahtamiseksi (rivit 7—22). 

Rivillä 23 Sara palaa raportoimaan opettajan kanssa käymäänsä kes- 
kustelua. Sara välittää opettajan ohjeen, että pienryhmän tulisi perustel- 
la muille, miksi heitä pyydetään toimimaan tietyllä tavalla (rivit 23—26; 

Kuva 1. Pienryhmän jäsenet py- 
syttelevät kasvokkaismuodostel- 
massa Saran kertoessa opettajan 
kanssa käymästään keskustelus- 
ta. Kuvassa näkyvät osallistujat 
vasemmalta oikealle: Sini, Sara, 
Dani ja Kaisa. Kamera on Ada- 
milla. 


kuva 1). Saran vuoroa seuraa 1.7 sekunnin mittainen viive, jonka aikana 
kukaan vastaanottajista ei vastaa kielellisesti eivätkä videolla tässä vai- 
heessa näkyvät Sini, Dani ja Kaisa ilmaise kehollisestikaan saman- tai 
erimielisyyttä. Sara jatkaa perustelemalla juuri välittämäänsä opettajan 
ohjetta viittaamalla ensin ympäristön vallitseviin olosuhteisiin, because 
it’s so dry in here ’koska täällä on niin kuivaa’ (rivi 28), ja sitten yleisesti 
turvallisuusnäkökohtiin, (problem with) the safety things ’(ongelma) tur- 
vallisuusjutuissa’ (rivi 32). Heti ensimmäisen perustelun jälkeen Sini, 
Kaisa ja Dani tuottavat samanmielisyyttä ilmaisevien partikkelien ketju- 
ja, jotka osoittavat, että Saran ei enää tarvitse jatkaa aiheesta (ks. Stivers 
2004). Samalla kaikki kolme kääntävät sekä katseensa että kehonsa pois 
kasvokkaismuodostelmasta (ks. Kendon 2010; kuva 2) ja jatkavat toimin- 
nan valmistelua. Neuvottelutoiminnan kannalta päätöksenteko jää siis 
kesken, sillä ehdotus voidaan katsoa hyväksytyksi vasta, kun vastaanotta- 
ja ilmaisee paitsi samanmielisyytensä myös sitoutumisensa ehdotuksen 
toteuttamiseen käsittelemällä asiaa jollain tavalla yksityiskohtaisemmin 
(Siitonen & Wahlberg 2015, ks. myös Stevanovic 2012). Saatuaan vuo- 
ronsa päätökseen päällekkäispuhunnassa Sara pysyy paikallaan, katsoo 
jonnekin eteensä, nostaa kulmakarvojaan ja työntää leukaansa hieman 
eteenpäin, ikään kuin merkiksi siitä, että hän on saanut sanottavansa 
sanottua, vaikka muut eivät osoita pitävänsä asiaa yhtä tärkeänä (kuva 2). 

Tässä katkelmassa Sara on siis tuonut esiin huolensa tulenteon tur- 
vallisuuteen liittyen vetoamalla auktoriteettiin (rivit 1, 23), minkä vuoksi 
hänen esittämänsä näkemykset korostavat opettajan ohjeiden noudatta- 
mista alkuperäisessä suunnitelmassa pitäytymisen sijaan. Toisaalta tur- 
vallisuuden huomioimiseen liittyy tässä kahdenlaista toimintaa: 1) miten 

Kuva 2. Pienryhmän jäsenet al- 
kavat poistua kasvokkaismuo- 
dostelmasta Saran lopettaessa 
vuoronsa. 


pienryhmä toimii turvallisuuteen liittyvien asioiden suhteen yleensä ja 
2) miten pienryhmä aikoo kertoa niistä muille. Saran lisäys kerrallaan 
rakentuvan vuoron riveillä 23—32 voikin katsoa sisältävän sekä turvalli- 
suussuunnitelman avaamista pienryhmän jäsenten kesken mutta myös 
suuntaavan toimintaa jo muulle ryhmälle annettavan ohjeistuksen sisäl- 
lön suhteen. Toisin sanoen pienryhmän tulee muuttaa suunnitelmansa 
toiminnaksi lähitulevaisuudessa. Tätä pienryhmä siirtyykin seuraavaksi 
suunnittelemaan: he neuvottelevat siitä, käydäänkö turvallisuusasiat läpi 
pienissä ryhmissä vai kaikkien kanssa yhteisesti, ja siitä, missä järjes- 
tyksessä toiminnan vaiheista ja turvallisuusnäkökohdista kerrotaan (ei 
näy aineisto-otteessa). Seuraavassa aineisto-otteessa asiaan palataan uu- 
destaan. 

Pienryhmän muut jäsenet käyvät läpi toiminnan vaiheita sillä välin, 
kun Dani on hakemassa tarvikkeita. Sara ja Kaisa toteavat, että Dani tu- 
lee esittelemään toiminnan muille kertomalla sitä taustoittavan tarinan, 
ja Sara jatkaa kuvaamalla toiminnan seuraavaa vaihetta. 


Aineisto-ote 4. 


01 SAR: and then, .hhh we're gonna tell them about the 


ja sitten me kerromme heille 
02 safety sthing- safety things that, 
turvallisuus sjutui- turvallisuusjutuista että 
03 -hhh we're gonna do this and this, 


me tehdään näin ja näin 
04 SIN: yeah, we're gonna build a fire, 
joo, me rakennetaan nuotio 


05 and it [has to be really tsma:11 and, 
ja sen pitää olla tosi pieni ja 
06 KAI: [we're gonna< 
meidän 

07 SAR: [yea:h, and then we:, 
joo ja sitten me 
08 KAI: [we’re gonna have to:, 
meidän täytyy 
09 SAR: uh- unfortunately:: we have to put them out. 
ö- ikävä kyllä meidän täytyy sammuttaa ne 
10 but then:, .hh 
mutta sitten 
11 SIN: [later, later on when [we have, 
myöhemmin, myöhemmin kun meillä on 
12 KAI: [we can give out the [marshmallows. 
me voimme antaa vaahtokarkit 
13 SAR: [yea:h. 
14 SIN: [when we h(h)ave the: evening snack at the fire, 
kun me ollaan iltapalalla nuotiolla 
15 KAI: [heh heh heh .hhh 
16 KAI: yeah, 
17 SIN: we will have a prize for you [and, 
meillä on palkinto teille ja 
18 SAR: [yeah, 


Sara tuo esiin safety things ’turvallisuusjutut’ (rivi 2) toiminnan ohjeis- 
tuksessa puheeksi otettavana seikkana ja tarkentaa vielä, miten he voivat 
selostaa toiminnan muille vaihe vaiheelta (we're gonna do this and this 
*me tehdään näin ja näin’, rivi 3). Toisin sanoen Sara siirtyy kuvaile- 
maan, miten abstraktit ”turvallisuusjutut' toteutuvat käytännön toimin- 
tana. Sini osoittaa samanmielisyyttä ja tarkentaa edelleen, mitä Saran 
mainitsemat this and this 'näin ja näin tarkoittavat: we're gonna build 
a fire, and it has to be really small and ’me rakennetaan nuotio, ja sen 
pitää olla tosi pieni ja (rivit 4-5). Sini lopettaa vuoronsa niin, että se 
asettuu osaksi vielä jatkuvaa listaa. Sekä Kaisa että Sara aloittavat pääl- 
lekkäispuhunnassa vuorot, jotka voi kuulla taas uudeksi lisäykseksi käy- 
tännön turvallisuusohjeistukseen (rivit 7-8). Molemmat jättävät vuoron- 
sa kesken, mutta Sara muotoilee sitten vuoronsa uudestaan toteamalla, 
että nuotiot on ikävä kyllä sammutettava (rivi 9). Vuoronalkuinen un- 
fortunately ’ikava kyllä? muistuttaa taas, että pienryhmän on perustelta- 
va toiminnan aikana toteutettavia tehtäviä muille osallistujille ja esittää 
kielteisessä valossa sen, että pienryhmä on joutunut muuttamaan alku- 
peräistä suunnitelmaansa eli että nuotioita ei voi pitää yllä niin kauan 
kuin he olivat ajatelleet. Puhe siirtyy seuraavaksi takaisin vaahtokark- 
keihin ja siihen, milloin ja miten pienryhmä voi jakaa ne muille osal- 
listujille. 

Pienryhmän jäsenten suunnitellessa pian toteutettavaa toimintaa ja 
neuvotellessa vielä sen yksityiskohdista sekä siihen liittyvistä vastuista 
he ottavat puheeksi myös siihen liittyviä turvallisuusnäkökohtia. Sara tuo 
aktiivisesti esiin huolensa, että toiminnan toteutuksessa noudatetaan 
opettajan antamia ohjeita ja että muille osallistujille perustellaan riittä- 
vässä määrin, mitä tehdään ja miksi. Muut ilmaisevat samanmielisyyten- 
sä mutta eivät aluksi sitoudu ehdotettuihin toteutustapoihin (aineisto- 
ote 4). Pienryhmän käydessä toiminnan toteutusta ja erityisesti sen 
ohjeistusta vaihe vaiheelta läpi (aineisto-ote 5) myös muut näyttävät si- 
toutuvan paremmin siihen, miten toiminnan turvallisuusnäkökohdat 
käsitellään muiden osallistujien kanssa. Siitä huolimatta pienryhmän 
suunnitteluvaiheen aineisto-otteissa tulee esiin myös pienryhmän ilmei- 
nen harmistuminen siitä, että he ovat joutuneet muuttamaan alkupe- 
räistä suunnitelmaansa ja jättämään pois vaahtokarkkien paahtamisen. 
Aineisto-otteet osoittavat jälleen päätöksenteon moniosaisen luonteen 
ja sen, miten kaikkien osanottajien on sitouduttava yhteisen päätöksen 
toteuttamiseen, jotta neuvottelun voi katsoa onnistuneen. Kun jokin 
päätös on tehty ja kaikki ovat sen edellyttämään toimintaan sitoutuneet, 
päätös voi olla hankala pyörtää. 


SUUNNITELMAN AVAAMINEN 

TURVALLISUUS TEHTÄVÄNANNOSSA JA OHJEISTUKSESSA 

Viimeiset kaksi aineisto-otetta ovat vaiheesta, jossa pienryhmä esittelee 
suunnittelemansa toiminnan muille ja antaa ohjeet sen suorittamiseen 
turvallisuus huomioiden. Tässä vaiheessa pienryhmän jäsenten neuvot- 
telemat ja päättämät tavat toimia muuttuvat siis suunnitelmista ohjeiksi 
muille ja heijastelevat jo sitä, miten toiminta tulee toteutumaan. Vaik- 
ka vastuu turvallisuuteen liittyvien ohjeiden antamisesta on sovitusti 
Sinillä, koko pienryhmä osallistuu niiden muotoilemiseen ja esille tuo- 
miseen. 

Opintojakson käsikirjan ja siinä esiteltävän elämyskolmiomallin mu- 
kaan pienryhmä on korostanut suunnittelemansa toiminnan aitoutta ja 
tarinallisuutta kytkemällä sen tämänhetkiseen luontoympäristöön ja viit- 
taamalla saamelaisten perinteisiin. Kerrottuaan lyhyesti tällaisen taus- 
tatarinan ja pyydettyään muita siirtymään aiemmin muodostettuihin 

ryhmiin mutta pysymään vielä koolla vastuussa oleva pienryhmä aloit- 
taa varsinaisen tehtävänannon. Esimerkin alussa Sini, Dani ja Adam 
neuvottelevat vielä siitä, missä vaiheessa turvallisuusseikoista muille 
kerrotaan, ennen kuin Sini aloittaa ohjeistuksen koko ryhmälle (rivi 8). 


Aineisto-ote 5. 


01 SIN: should we go over there where we:, 
pitäisikö meidän mennä tuonne missä me 
02 DAN: yeah but, [talk about safety first. 
joo mutta puhu turvallisuudesta ennen kaikkea 
03 SIN: [do the whole thing. 
teemme koko jutun 
04 (0.7) 
05 ADA: tyeah, we< we< wet can start and::: say the safety. 
joo me me me voimme aloittaa ja sanoa turvallisuudesta 
06 SIN: tokay. 
07 (0.9) 
08 SIN: so:, because we are making a fire, 
no niin, koska me olemme tekemässä nuotiota 


09 we have to remember: the safety? 
meidän täytyy muistaa turvallisuus 
0 (0.8) 


1 SIN: so: when we:, uh when you are making the fire? 
joten kun me öö kun te olette tekemässä nuotiota 


2 don’t make it too big, 
älkää tehkö siitä liian suurta 
3 (0.5) 
4 SIN: and remember to use something like rocks (.) around it, 


ja muistakaa käyttää jotain vaikka kiviä sen ympärillä 
5 so it [won't (-) 
jotta se ei 
6 KAI: [there's tiles. 
siellä on tiiliä 
7 SIN: yeah, or tiles, 


joo tai tiiliä 
8 (0.3) 
9 X: yeah, 


20 SIN: uh:, because if the: forest (spreads), 
öö koska jos metsä (leviää) 
21 the Sami and their gods will get really angry, 
saamelaiset ja heidän jumalansa voivat suuttua pahasti 
22 MUU: [((naurua)) 
23 SIN: [you know, and tomorrow it will rain, so::, we have to, 
eikö ja huomenna sataa joten meidän täytyy 
24 ADA: for the hi [king, so. 
patikoinnin aikaan joten 


25 SIN: [be sure, 
olla varmoja 
26 that the fire [doesn't spread. 
että tuli ei leviä 
27 ADA: [be careful. 


olkaa varovaisia 
28 SIN: okay? 

Aineisto-otteen alussa (rivit 1-5) Sini, Dani ja Adam neuvottelevat vielä 
keskenään, missä vaiheessa ja erityisesti missä paikassa osallistujille 
kerrotaan tulentekoon liittyvistä turvallisuusseikoista. Sini ehdottaa, 
että ryhmät voisivat siirtyä tulentekopaikalle ennen kuin turvallisuus- 
ohjeistus annetaan (rivit 1, 3), mutta Danin erilinjaisella yeah but 'joo 
mutta’ -ilmaisulla alkava vuoro (rivi 2) kehottaa Siniä kertomaan muille 
osallistujille turvallisuusseikoista ennen siirtymistä tulentekopaikalle. 
Dani toistaa jo aiemmin käyttämänsä vakiintuneen ilmaisun safety first 
turvallisuudesta ennen kaikkea’ (rivi 2). Adamin vuoro on samanlinjai- 
nen (rivi 5). Sini hyväksyy Danin ja Adamin kehotuksen (okay, rivi 6) 
ja osoittaa sitten puheensa koko opiskelijaryhmälle. Lausumallaan so, 
because we are making a fire no niin, koska me olemme tekemässä nuo- 
tiota’ (rivi 8) Sini sitoo vuoronsa aiempaan puheeseen (ks. Raymond 
2004: 189) ja tarjoaa perustelua seuraavalle yleiselle ohjeelle, we have to 
remember the safety ’meidan täytyy muistaa turvallisuus’ (rivi 9). 
Seuraavaksi Sini antaa yksityiskohtaisempia ohjeita nostamalla esiin 
kaksi turvallisuusnäkökohtaa, joista pienryhmä on aiemmin keskustellut: 
nuotioista ei pidä tehdä liian isoja ja niiden ympärillä pitää käyttää esi- 
merkiksi kiviä (rivit 11-14). Vuoronsa alussa Sini käyttää monikon ensim- 
mäisen persoonan pronominia we, kun taas yksityiskohtaisempia ohjeita 
antaessaan hän tekee itsekorjauksen ja alkaa puhutella muita toisen per- 
soonan pronominilla you. Tällainen pieni näkökulman muutos merkitsee 
ohjeet nimenomaan toisten toimintaa ohjaaviksi ja siirtää vastuuta tur- 
vallisuudesta ryhmille, joiden odotetaan pian toimivan ohjeiden mukaan. 
Lopuksi Sini ja Adam liittävät turvallisuutta koskevat ohjeet vielä 
taustatarinaan: jos tuli leviää, 'saamelaiset ja heidän jumalansa voivat 
suuttua pahasti (rivit 20-21) ja seuraavasta päivästä, jolloin osallistujien 
on tarkoitus käydä lyhyellä vaelluksella, tulee siksi sateinen (rivit 23-27). 
Muut ottavat muistutuksen taustatarinasta vastaan nauraen (rivi 22). 
Sini ja Adam esittävät näin turvallisuusnäkökohdat leikkimielisesti mut- 
ta siitä huolimatta pian alkavan toiminnan kiinteänä osana, jolla voi olla 
kauaskantoisia vaikutuksia koko intensiivijakson onnistumiselle. 
Viidennen ja kuudennen aineisto-otteen välillä pienryhmä ohjaa 
kaikki siirtymään hiekkaiselle piha-alueelle, jonka he ovat haravoineet 
puhtaaksi kuivasta karikkeesta, ja kertoo toimintaan sisältyvistä tehtä- 

vista. Haravointi on yksi osoitus siitä, miten pienryhmä on ottanut val- 
misteluissaan huomioon toiminnan turvallisuuteen liittyviä näkökohtia. 
Pienryhmä kertoo myös, että ryhmien jäsenten on suoriuduttava tehtä- 
vistä yhteistyössä. Kuudennessa aineisto-otteessa Kaisa, Sara, Adam ja 
Dani käyvät vielä läpi, miten turvallisuus on otettava huomioon tulen- 
teossa. 


Aineisto-ote 6. 


01 


02 
03 


04 


05 


06 


09 


21 


22 


KAI: 


KAI: 


DAN: 


KAI: 


DAN: 

a:nd, (0.6) you need to fetch (0.3) your own waters, 


ja teidän täytyy noutaa omat vetenne 
(0.8) 
for (0.5) putting out the fire? 
jolla nuotio sammutetaan 
[and your town< 
ja omat 
[that’s< 
se 


that’s +THE FIRST STEP. # 
se on ensimmäinen vaihe 


ja etusormi 


that’s# the first one. 
se on ensimmäinen 


#4 


[get a cup (something) 
ottakaa kuppi (jotain) 

[first thing<€ 
ensimmäinen asia 


-->€ 


: becau[se of safety. 


turvallisuuden takia 
[first safety. 
ensin turvallisuus 
ja Adam jatkavat ohjeiden antamista; n. 20 s poistettu)) 
is everything understood. 
onko kaikki ymmärretty 
( (naurua; keskustelua; liikehdintää) ) 
also, after the fire is up? 
ja sen jälkeen kun tuli on syttynyt 
we want it to be a little bit of ash, 
me halutaan että tulee hieman tuhkaa 
but after that you have to put it out? 
mutta sen jälkeen teidän täytyy sammuttaa se 
(0.4) 
immediately. so it won't [sprea:d, 
välittömästi jotta se ei leviä 
[you need< 
teidän täytyy 
we won't tkill the forestt, 
emme tapa metsää 

Aineisto-otteen aluksi Kaisa kertoo, että ryhmien on itse haettava nuo- 
tioiden sammuttamiseen tarvittava vesi. Veden hakeminen annetaan siis 
yhdeksi tehtäväksi toiminnassa, jonka pienryhmä on jo aiemmin esittä- 
nyt harjoittavan ja edistävän ryhmässä toimimista. Sara lisää, että that's 
the first step ’se on ensimmäinen vaihe (rivi 6), mikä asettaa toimin- 
taan sisältyvät tehtävät järjestykseen ja auttaa ikään kuin paloittelemaan 
koko toiminnan pienempiin, hallittaviin osakokonaisuuksiin (ks. esim. 
Lindwall & Ekström 2012; Melander & Sahlström 2009; Rauniomaa 
ym. 2018). Vuoronsa aikana Sara nostaa kätensä ja etusormensa pys- 
tyyn (kuva 3), mikä korostaa vedenhakua sekä toiminnan ensimmäisenä 
vaiheena että ylipäänsä tärkeänä, muistettavana asiana. Kaisa vahvistaa 
Saran lisäyksen sanomalla that's the first one 'se on ensimmäinen (rivi 9) 
ja nostamalla samalla tavoin kätensä ja etusormensa pystyyn (kuva 4). 
Myös Adam toistaa tämän olevan ensimmäinen vaihe (rivi 11) ja Dani 
vielä tarkentaa ohjetta (rivi 10) ennen kuin Kaisa ja Adam perustelevat 
päällekkäispuhunnassa tuotetuissa vuoroissaan, että kyseessä on tur- 
vallisuuteen liittyvä varotoimenpide (rivit 12-13). Pienryhmän jäsenet 
rakentavat näin yhdessä jaettua näkemystä ja riittävän painokasta oh- 
jetta siitä, miten toimintaan osallistuvien tulisi huomioida turvallisuus 


tulenteossa. 


Kuva 3. Pienryhmä ohjeistaa 
muita toimintaan, ja Sara nostaa 
oikean kätensä ja etusormensa 
pystyyn. Kuvan keskellä näky- 
vän muiden toimintaa ohjaavan 
pienryhmän jäsenet vasemmalta 
oikealle: Dani, Sara, Adam, Kaisa 
ja Sini. Kamera on keskustelun- 
analyytikolla, mutta kuten kuvas- 
ta näkyy, myös Adam pitelee kä- 
dessään kameraa. 

Kuva 4. Pienryhmä ohjeistaa mui- 
ta toimintaan, ja Kaisa nostaa 
oikean kätensä ja etusormensa 


pystyyn. 


Seuraavaksi pienryhmä antaa muille ohjeet puiden ja tiilien hakemisesta 
ja käyttämisestä (ei näy aineisto-otteessa), minkä jälkeen Kaisa varmis- 
taa is everything understood 'onko kaikki ymmärretty' (rivi 14). Piirissä sei- 
sovat muut opiskelijat alkavat tässä vaiheessa hiljaa naureskella, jutella 
omissa pienryhmissään ja liikehtiä valmiina aloittamaan toiminta. Nyt 
Dani ottaa esille vielä yhden turvallisuusseikan: nuotiota on pidettävä 
yllä sen aikaa, että saadaan tuhkaa, mutta sen jälkeen tuli on heti sam- 
mutettava, ettei se pääse leviämään (but after that you have to put it out 
immediately so it won't spread 'mutta sen jälkeen teidän täytyy sammuttaa 
se välittömästi jotta se ei leviä”, rivit 17-20). Samoin kuin Sini antaes- 
saan ensimmäisiä yksityiskohtaisia ohjeita aineisto-otteessa 5, Dani ku- 
vailee tehtävää käyttäen monikon ensimmäisen persoonan pronominia 
we mutta antaa varsinaisen ohjeen käyttäen toisen persoonan pronomi- 
nia you. Vielä huomionarvoisempaa aineisto-otteessa on kuitenkin se, 
että tällä kertaa Dani tuo esiin näkökohdan, josta ainoastaan Sara on 
puhunut aiemmin: nuotio pitää sammuttaa niin pian kuin sitä ei enää 
tarvita. Pienryhmän antamat paloturvallisuutta koskevat ohjeet koostu- 
vat siis lopulta kolmesta näkökohdasta: nuotion koosta (aineisto-ote 5, 
rivi 12), paikasta (aineisto-ote 5, rivi 14) ja sammuttamisesta (aineisto-ote 
6, rivit 1, 3). 

Siinä vaiheessa, kun pienryhmä siirtyy toiminnan suunnittelemisesta 
sen toteuttamiseen ja alkaa antaa ohjeita muille opiskelijoille, pienryh- 
män jäsenten näkemykset turvallisuudesta joutuvat ensimmäistä kertaa 
koetukselle: mitkä näkökohdat turvallisuudesta tuodaan esiin ja miten? 
Aineisto-otteissa 5 ja 6 pienryhmän jäsenet ottavat vuorotellen esiin eri- 
laisia näkökohtia, sitovat ne taustatarinaan ja painottavat niiden tärkeyt- 
tä. Sisältöjen osalta ohjeissa on toistuvuutta, sillä kivien tai tiilien käyttöä 

korostetaan, kuten suunnitteluvaiheen neuvotteluissa on sovittu. Muita- 
kin tulenkäytön turvallisuuteen liittyviä näkökohtia tuodaan esiin (esim. 
veden noutaminen nuotioiden sammuttamiseksi). Pienryhmän yhdessä 
tuottamat ohjeet muille rakentuvat vähitellen yhteiseksi näkemykseksi 
siitä, mitä turvallisuus tässä ympäristössä tarkoittaa ja miten se otetaan 
käytännön toiminnassa huomioon. Opintojakson tehtävänannossa edel- 
lytetty kirjallinen turvallisuussuunnitelma on siis muuttunut opiske- 
lijoiden neuvottelun ja päätöksenteon kautta käytännön toiminnaksi. 
Pienryhmän opiskelijat muuttuvat tiedon vastaanottajista (ks. opettajien 
kuvaukset maastokohteen ominaisuuksista aineisto-otteessa 1) sen ak- 
tiivisiksi jakajiksi, jotka ohjaavat muiden toimintaa (ks. Lave & Wenger 
1991). Opiskelijat onnistuvat näin saavuttamaan opintojakson yhden 
tärkeän tavoitteen, eli suunnittelemaan ja toteuttamaan merkityksellistä, 
hyvinvointia tukevaa toimintaa ottaen huomioon sen turvallisen toteut- 
tamisen vaatimukset. 


Yhteenvetoa ja pohdintaa 


Olemme tarkastelleet, miten tutkimuksen kohteena olevan sosiaali- ja 
terveysalan opintojakson yhden pienryhmän jäsenet neuvottelevat oppi- 
mistehtävään eli muille opintojakson opiskelijoille suunnatun, luon- 
nossa toteutettavan toiminnan turvalliseen toteuttamiseen liittyvistä 
käsityksistä. Tulokset osoittavat, että osallistujat neuvottelevat saman- 
tai erimielisyydestään hienovaraisesti ja että päätöksenteko etenee vai- 
heittain. Aluksi huomion kohteena on, millä tavoin luontoympäristön 
ominaisuudet tulisi ottaa huomioon ja voiko suunniteltua toimintaa 
ylipäänsä toteuttaa maaston kuivuuden vuoksi (aineisto-otteet 1 ja 2). 
Paikan päällä luontokohteessa selviää, että toiminta voidaan toteuttaa, 
mutta ei alkuperäisen suunnitelman mukaan. Tässä vaiheessa kaikkien 
osallistujien sitoutuminen uuden suunnitelman mukaiseen toimintaan 
vaatii useita keskustelukertoja (aineisto-otteet 3 ja 4). Viimeisessä vai- 
heessa turvallisuudesta valmistaudutaan kertomaan muille ja huomio 
siirtyy ohjeiden sisältöön (aineisto-otteet 5 ja 6). Turvallisuusseikat 
konkretisoituvat opintojakson aikana opettajien ja opiskelijoiden tuotta- 

mien dokumenttien ja keskusteluiden kautta opiskelijoiden sisäistetyksi 
toiminnaksi, mikä näkyy tässä aineistossa esimerkiksi toisille suunnat- 
tuina suullisina ohjeina. Opintojakson tavoitteiden näkökulmasta usein 
itsestäänselvyytenä pidetty turvallisuus sekä toimintoihin ja ympäris- 
töön liittyvät riskit tulevat tunnistetuiksi, jolloin ne voidaan paremmin 
tunnistaa myös muissa ympäristöissä ja terapiatilanteissa. 

Tässä esitetty tutkimus edustaa pitkittäistä keskustelunanalyysia (ks. 
Pekarek Doehler, Wagner & Gonzälez-Martinez 2018; Voutilainen & Savi- 
järvi 2016). Seuraamalla saman pienryhmän toimintaa pitkäjänteisesti 
olemme siis tarkastelleet, miten turvallisuuteen liittyvät näkökohdat, ja 
sitä kautta koko toiminta, kehittyvät ja muuttuvat tarkastellun opinto- 
jakson kuluessa. Olemme kartoittaneet toiminnan turvalliseen toteutta- 
miseen liittyvää päätöksentekoprosessia, eli kuinka osallistujat tekevät 
ehdotuksia, vastaanottavat niitä sekä ohjaavat toistensa toimintaa. Olem- 
me kuitenkin tarkastelleet pitkittäisaineistoamme vain pienryhmän 
muille antamaan ohjeistukseen saakka. Seuraavaksi olisi mielenkiin- 
toista tarkastella, miten muut pienryhmät toteuttavat ohjatun toiminnan 
turvallisuusnäkökohdat huomioon ottaen ja miten nämä näkökohdat 
näkyvät mahdollisesti myös muussa opintojakson toiminnassa. Koska 
oman oppimisen reflektointi on opintojakson keskeisiä oppimistehtäviä, 
turvallisuuteen liittyvä osaaminen voi lisäksi tulla esiin aineiston reflek- 
tiota sisältävissä osissa. Muutosta olisikin mahdollista tarkastella myös 
osallistujien omina, ääneen lausuttuina retrospektiivisinä huomioina 
oppimistaan tiedoista ja taidoista (ks. Jakonen 2018). 

Vaikka opintojakson opettajien ääni kuuluu tarkastelun kohteena ole- 
vissa katkelmissa, ja erityisesti ensimmäisessä korkeakoululla tapahtu- 
neessa ryhmätapaamisessa, suurimman osan aikaa pienryhmä neuvotte- 
lee toiminnan toteuttamisesta keskenään. Tällaisessa vertaisten välisessä 
vuorovaikutuksessa osallistujat ovat lähtökohtaisesti tasavertaisia, mutta 
kuten aineisto-otteet osoittavat, tässä pienryhmässä turvallisuusteemat 
etenevät luonto-osaamista omaavan osallistujan, Saran, aktiivisuuden 
avulla. Hänen aloitteidensa avulla muutkin pienryhmän jäsenet ottavat 
suunnittelun kuluessa haltuun tulenteon turvallisuuteen liittyviä näkö- 
kohtia havaittavissa olevin tavoin: muille suunnattu ohjeistus sisältää 
nuotioiden paikkaan, kokoon ja kestoon liittyviä ohjeita usealta pienryh- 

män jäseneltä. Sen pohjalta näyttää, että osallistujat saavuttavat yhteisen 
ymmärryksen suunnittelun kohteena olevasta oppimistehtävästä. 


Tutkimustarina 


Yllä olevassa tutkimusraportissa on kuvattu Oulun yliopiston englannin 
kielen oppiaineen ja Oulun ammattikorkeakoulun sosiaali- ja terveys- 
alan opettaja-tutkijoiden yhteistyön ensimmäisiä julkisia tuloksia. Kes- 
kusteluntutkijoiden, Mirkan ja Tiinan, sekä tutkimuksen kohteena ole- 
van opintojakson opettajien, Fijan ja Ulla-Maijan, yhteistyö sai alkunsa 
sattuman kautta: Mirkan ystävä, joka tiesi sekä yliopistossa meneillään 
olevasta tutkimushankkeesta että ammattikorkeakoulussa säännöllisesti 
järjestettävästä opintojaksosta, mainitsi opintojakson arvellen sen tee- 
man olevan lähellä Mirkan tutkimuksellisia kiinnostuksen kohteita. 
Mirka lähestyi Fijaa sähköpostitse ja ensimmäinen yhteinen tapaaminen 
sovittiin jo parin viikon päähän? 

Ensimmäisestä yhteydenotosta jäi Eijalle ja Ulla-Maijalle hyvä vaiku- 
telma. Mielenkiintoista oli, että Mirkan ystävä ei ollut itse osallistunut 
opintojaksolle mutta oli muuten ymmärtänyt sen mahdollisuudet ja 
merkityksen. Opintojakson opettajille onkin ollut antoisaa havaita, 
kuinka pitkälle tieto opintojaksosta on kantautunut ja kuinka kokemus 
opintojaksosta on kantanut opiskelijoita eteenpäin, usein ihan uusille 
tuntemattomille vesille, jossa he ovat tarinaa jatkaneet. Opintojakso on 
kehittynyt nykyiseen, merkityksellisen elämyksen kolmiota usealla eri 
tasolla soveltavaan muotoonsa opiskelijapalautteiden ja useiden eri opet- 
tajien havaintoja yhdistämällä ja niitä reflektoimalla. Lukuisat opinto- 
jaksolle osallistuneet vierailevat opettajat ja terapeutit ovat esittäneet 
mielenkiintoisia kysymyksiä ja tuoneet tervetulleita ajatuksia ja ideoita 
opintojakson toteutukseen. Tämä mielessään Eija ja Ulla-Maija toivotti- 
vat yliopiston tutkijat mielellään mukaan raportoidulle toteutuskerralle: 
tutkijoiden mukaan ottaminen olisi mielenkiintoinen mahdollisuus saa- 


2 Yhteistyön ideointiin ja toteutuneen opintojakson suunnittelujakson tapaamisiin osallistui tätä artik- 
keleita kirjoittaneiden lisäksi tutkija Maritta Riekki. 

vuttaa jotain uutta opintojakson ja sen toteutuksen ymmärtämiseksi. 
Vaikka opintojaksoa on esitelty useilla, kansainvälisilläkin foorumeilla, 
tutkijoiden yhteydenotto ja siitä syntynyt yhteistyö tarjosi tilaisuuden 
myös kirjoittaa asiasta: ensimmäisessä tapaamisessa sovittiin, että yh- 
teistyöstä raportoitaisiin ainakin yhdessä tutkimusjulkaisussa. 

Ensimmäisen yhteydenoton aikaan Mirka ja Tiina puolestaan edisti- 
vät aktiivisesti akatemiahankettaan Sosiaalinen toiminta luontoympä- 
ristöissä: liike, vuorovaikutus ja toimintakäytänteiden haltuunotto” (Suo- 
men Akatemia, 2015—2019). He etsivät erilaisia mahdollisuuksia kerätä 
aineistoa ja tutkia ihmisten liikkumista luonnossa, oppimista ja ohjaa- 
mista luontoympäristöissä sekä sitä, miten ihmiset käsittelevät luonto- 
suhdettaan ja luontoon liittyviä arvoja vuorovaikutuksessa. Sosiaali- ja 
terveysalan opintojakso, jolla perehdytään luonnon ja merkityksellisten 
kokemusten hyödyntämiseen hyvinvoinnin edistämisessä, vaikutti siksi 
kaikin puolin kiinnostavalta, ja Mirka ja Tiina ilahtuivat opintojakson 
opettajien myönteisestä suhtautumisesta yhteydenottoon ja innostukses- 
ta yhteistyöhön. Tutkimuksen lähtökohtana ei Mirkan ja Tiinan näkökul- 
masta ollut pyrkiä toteuttamaan esimerkiksi interventiota tunnistamalla 
vuorovaikutuksen haasteita ja tarjoamalla kehitysideoita (ks. Antaki 2011 
soveltavan keskusteluntutkimuksen erilaisista tavoitteista) vaan lähteä 
avoimin mielin tarkastelemaan opintojakson toimintaa yhdessä Eijan 
ja Ulla-Maijan kanssa. 

Vaikka Eijalla ja Ulla-Maijalla olikin vain alustava käsitys siitä, mil- 
laista tutkimusta Mirka ja Tiina tekevät, ja Mirkalla ja Tiinalla puoles- 
taan siitä, mitä Eijan ja Ulla-Maijan opettamalla opintojaksolla tapahtuu, 
ensimmäisestä tapaamisesta lähtien oli selvää, että kaikki olivat kiin- 
nostuneita samasta asiasta — opiskelijoiden luontoon liittyvästä ja luon- 
toympäristössä tapahtuvasta sosiaalisesta toiminnasta ja mahdollisista 
muutoksista siinä. Tämä loi pohjan luontevalle yhteistyölle. 


Miten toteutimme tutkimuksen? 


Ensimmäisessä tapaamisessa päätettiin, että tutkimusaineistoa kerätään 
videoimalla, haastattelemalla ja havainnoimalla. Tässä artikkelissa on 

tarkasteltu videoaineistoa, mutta lisäksi muu kerätty materiaali on tar- 
jonnut ensiarvoisen tärkeää tietoa tutkimuskontekstista ja mahdollisista 
tutkimuskohteista. Seuraava kuvaus esittelee aineistonkeruuta yleisesti. 

Tutkimuksen suunnitteluvaiheen aikana tutkijat saivat kaikki opin- 
tojakson materiaalit tutustuttavakseen, ja he myös kommentoivat mate- 
riaaleja niin, että aineistonkeruuseen liittyviä dokumentteja tarkennet- 
tiin ja opiskelijoiden reflektioon liittyvää ohjeistusta opintojakson 
käsikirjassa muokattiin yhdessä. Vaikka oli selvää, että opintojakson 
opettajat toimivat omassa roolissaan opettajina ja keskusteluntutkijat 
tutkijoina, apua annettiin puolin ja toisin. Tässä vaiheessa tutkijat olivat 
paljolti samassa asemassa kuin kurssin opiskelijat sen alkuvaiheessa, 
ennen pääsyä kurssin tapahtumapaikalle (vrt. aineisto-ote 1), eli luonto- 
kohteen ja sen toimijat tuntien opintojakson opettajat selvittivät muun 
muassa, missä olisi saatavilla sähköä videokameroiden akkujen lataami- 
seksi ja tiedostojen siirtämiseksi tallennusvälineille. 

Myös korkeakoulun tiloissa järjestetyillä, intensiivijaksoa edeltäneillä 
tapaamisilla osallistujien roolit olivat selkeät. Opintojakson ensimmäi- 
sessä tapaamisessa opintojakson opettajat esittelivät tutkijat opiskelijoil- 
le, jonka jälkeen tutkijat kertoivat itsestään ja tutkimushankkeestaan. 
Opiskelijoilla oli mahdollisuus kysyä hankkeesta lisää ennen kuin he 
päättivät osallistumisestaan tutkimukseen. Kaikki osallistujat antoivat 
kirjallisen suostumuksensa, minkä jälkeen tutkijat aloittivat videoaineis- 
ton keräämisen. Opintojakson opettajat ja siitä aineistoa keränneet tutki- 
jat keskustelivat intensiivijaksoa edeltäneistä opetuskerroista aina etu- 
käteen, jotta tutkijat pystyivät suunnittelemaan videokuvaukset ennalta. 
Yksi näistä tapaamisista esimerkiksi toteutettiin alkuperäisen suunnitel- 
man sijaan sisätiloissa, jotta sen videoiminen ja erityisesti äänen tallen- 
taminen onnistuisi mahdollisimman vaivattomasti. 

Opettajien tarjoama kokemusperäinen tieto oli erittäin arvokasta tut- 
kimuksen käytännön toteuttamisen kannalta. Opettajien ja tutkijoiden 
tapaamisissa pohdittiin muun muassa, miten opiskelijoiden kokemuk- 
sista saataisiin mahdollisimman kattava kuva, ja sovittiin, että opiskelijat 
videokuvaisivat myös itse omaa toimintaansa intensiivijakson aikana 
ja että jokaiselle pienryhmälle varattaisiin tätä tarkoitusta varten oma 
kamera. Tämä koettiin tärkeäksi, koska se mahdollisti opiskelijoille ta- 

sapuolisen kokemuksen; joko jokaisella pienryhmällä olisi käytössään 
kamera tai ei yhdelläkään. Kuvaamisesta keskusteltiin ja sovittiin opis- 
kelijoiden kanssa, ja viimeisellä tapaamiskerralla ennen intensiivijaksoa 
videokuvaamisen käytännön järjestelyistä vastuussa ollut Tiina neuvoi 
opiskelijoita videokameroiden käytössä. 

Intensiivijakson aikana jokaisella pienryhmällä oli siis käytössään 
GoPro-kamera, jolla he kuvasivat opintojakson toteuttamiseen kuuluvia 
toimintoja. Niiden lisäksi opiskelijat saivat vapaasti kuvata muita valitse- 
miaan tilanteita esimerkiksi iltanuotiolla tai metsäkävelyillä. Opiskelijat 
hakivat oma-aloitteisesti kameroita käyttöönsä, ja osa heistä oli innokkai- 
ta kuvaamaan niin oman pienryhmänsä kuin muidenkin opiskelijoiden 
toimintaa. Intensiivijaksolla mukana ollut tutkija puolestaan videokuvasi 
kaikki opiskelijoiden toteuttamat toiminnat ja niitä koskevat yhteiset 
reflektiotilanteet sekä paljon muuta intensiivijakson toimintaa, kuten 
yhteisiä ruokailuja ja niiden valmisteluita. Tutkija osallistui sellaiseen 
yhteiseen perustoimintaan kuten ruokailuun mutta keskittyi muutoin 
videoaineiston keräämiseen ja kameroiden huoltamiseen (esimerkiksi 
tiedostojen siirtämiseen ja akkujen lataamiseen). Tutkija ei siis millään 
tavoin osallistunut opiskelijoiden ohjaamiseen, vaan se oli opettajien 
tehtävä. Tutkija kävi kuitenkin myös intensiivijaksolla tulevaa ohjelmaa 
ennalta läpi yhdessä opettajien kanssa, jotta hän pystyi valmistautumaan 
tilanteiden tallentamiseen ja että kamerat olivat käytössä niitä tarvittaessa. 

Luontoympäristössä kuvaamiseen liittyy haasteita, jotka on ratkaistava 
tilannekohtaisesti. Kuten edellä on mainittu, intensiivijakso järjestettiin 
paikassa, jossa ei ollut sähköjä, joten tutkijan oli käytävä lataamassa vi- 
deokameroiden akkuja muutaman kilometrin päässä päivittäin. Opiske- 
lijoiden toiminta intensiivijaksolla, kuten luonnossa tapahtuva toiminta 
yleensä, sisälsi myös usein liikkumista paikasta toiseen, joten kameroi- 
den pysyvä asettelu tiettyyn tilaan tai kiinteille jalustoille ei ollut mah- 
dollista, vaan kameroiden oli liikuttava osallistujien mukana. Tutkija 
käytti videokameraa yleensä käsivaralla ja pyrki tallentamaan tilanteesta 
jonkinlaisen yleiskuvan, vaikka hän keskittyikin tarvittaessa esimerkiksi 
jostakin tietystä toiminnasta vastuussa olevaan pienryhmään. On myös 
hyvä muistaa, että vaikka liikkuessa kuvatun videon laatu saattaa poiketa 
jalustalla olevaan kameraan tallentuneesta, kuvaajan tekemät suunta- ja 

rajausvalinnat heijastavat hyvin osallistujien käsityksiä meneillään ole- 
vasta toiminnasta ja voivat siten toimia myös yhtenä resurssina aineis- 
ton analyysissa (ks. Pehkonen, Rauniomaa & Siitonen 2021). Opiskelijat 
käyttivät heille annettuja GoPro-kameroita käsivaralta tai rintavaljaissa 
ja otsapannoissa. Rintavaljaat ja otsapannat jättävät käyttäjän molem- 
mat kädet vapaaksi, mikä on hyödyllistä silloin, kun toimintaa tallentaa 
siihen osallistuva henkilö. GoPro-kamerat olivat säänkestävissä suoja- 
koteloissa, jotka vaimensivat kameralle tallentuvaa ääntä jonkin verran. 
Koska yksittäisiä tilanteita tallennettiin usein monella videokame- 
ralla, näitä eri äänilähteitä pystyy kuitenkin käyttämään toisiaan täyden- 
tävästi esimerkiksi litteroidessa ja eri videotallenteet mahdollistavat toi- 
minnan tarkastelun monesta näkökulmasta (ks. McIlvenny 2018). 


Miten kohtasimme opiskelijat? 


Luontoympäristöön sijoittuvaa opintojaksoa on toteutettu yli kymmenen 
vuoden ajan. Idea opintojaksosta syntyi, kun opintojakson opettajat Eija 
ja Ulla-Maija kouluttivat Viron ensimmäisiä fysio- ja toimintaterapeutte- 
ja pian maan itsenäistymisen jälkeen. Osana opintojaan opiskelijat olivat 
olleet harjoittelussa Suomessa, jossa he olivat perehtyneet monipuolisiin 
harjoitus- ja terapiavälineisiin sekä terapiaa varten rakennettuihin ympä- 
ristöihin. Keskusteluissa virolaiset opiskelijat toivat esiin huolensa siitä, 
että heillä ei ole terapiatyöhön tarvittavia tiloja eikä välineitä. Esitetty 
huoli yllätti opettajat, joille oli itsestäänselvää, että kuntoutusta tehdään 
terapiaa varten rakennetun ympäristön lisäksi asiakkaan omassa arkises- 
sa ympäristössä. Asiakkaan omaan ympäristöön ja historiaan sitoutunut 
kuntoutus tukee parhaalla tavalla hänen jokapäiväistä pärjäämistään. 
Keskustelun tuloksena opettajat ymmärsivät, kuinka tärkeää opiskelijoil- 
le on opettaa oman arkisen ympäristön mahdollisuuksien ymmärtämis- 
tä ja hyödyntämistä. 

Ihmisen luonnollinen ympäristö, niin rakennettu kuin rakentamaton, 
tarjoaa monimuotoisia mahdollisuuksia terapian toteuttamiseen ja itse- 
reflektioon. Luontoympäristön valinta opintojakson tapahtumapaikaksi 
oli Eijalle ja Ulla-Maijalle alusta alkaen selvää, koska luontoympäristö 

auttaa irrottautumaan hektisestä suorittamisesta. Itseymmärryksen ke- 
hittymisen näkökulmasta ilman kännyköitä ympäri vuorokauden yhdes- 
sä toisten kanssa toimiminen tiivistää aikaa ja kokemusta siitä, miten 
elämän pienet perusasiat ovat merkityksellisiä. Aika parhaimmillaan 
tai pahimmillaan lakkaa olemasta, ja asiat tapahtuvat silloin, kun nii- 
den on määrä tapahtua, eivätkä silloin, kun on tietty kellonaika. Tunteet 
pääsevät esiin, ja yhteisen kokemuksen tunne voimistuu. Opiskelijat 
reflektoivat näitä asioita sekä opintojakson aikana että sen päätyttyä ja 
kertovat kokemuksistaan eteenpäin. 

Opintojakso on vapaavalintainen ja suosittu. Vuosien saatossa sille 
on osallistunut yhteensä lähes 400 opiskelijaa sekä useita opettajia ja 
terveysalan ammattilaisia 15 eri maasta, eri aloilta ja useista eri tutkinto- 
ohjelmista. Opiskelijat kertovat opintojaksosta toisilleen, ja opettajat 
antavat tietoa opintojakson toteutustavasta kiinnostuneille ja ilmoittau- 
tuneille jo hyvissä ajoin etukäteen. Samalla opiskelijoille kerrotaan myös 
opintojaksolle osallistuvista vierailevista asiantuntijoista, kuten eri mais- 
ta tulevista opettajista, terveydenhuollon ammattilaisista tai — kuten täs- 
sä tapauksessa — tutkijoista. Opintojakson yksittäiselle toteutuskerral- 
le otetaan mukaan korkeintaan kaksi vierailevaa asiantuntijaa, joiden 
rooleista ja tehtävistä sovitaan etukäteen. 

Mirka ja Tiina kohtasivat opintojakson opiskelijat ensisijaisesti luon- 
nossa tapahtuvan, ohjatun toiminnan osallistujina. Heillä ei ollut ennakko- 
käsityksiä opiskelijoiden taustoista, toimintatavoista tai tavoitteista vaan 
ainoastaan kiinnostus osallistujien hetki hetkeltä rakentuvaan vuorovai- 
kutukseen ja toimintaan tässä tietyssä kontekstissa. Heillä oli luottamus 
siihen, että videolle tallentuu tilanteita, joiden merkityksen osallistu- 
jat itse luovat ja osoittavat. He tiesivät, että vaikka kameraa pidelleen ja 
osallistujien mukana liikkuneen tutkijan omakohtainen kokemus noista 
tilanteista tukee aineiston tarkastelemista ja analysoimista, myös tutkija, 
joka kohtaa osallistujat lähinnä videoaineiston kautta, tunnistaa tilan- 
teista mielenkiintoisia ilmiöitä. 

Mitä opimme ja mitä seuraavaksi? 


Tutkimuskohteen valintaa edelsivät yhteiset keskustelut intensiivijaksol- 
la ja kuvattuun aineistoon tutustuminen pian intensiivijakson jälkeen. 
Lopullinen tutkimuskohde tarkentui oikeastaan vasta yllä olevaa tutki- 
musraporttia hahmotellessa. Koska raportoitu tutkimus on kirjoittajien 
yhteistyön ensimmäinen tulos, tämä tutkimustarina kuvaa pikemmin- 
kin yhteisen taipaleen alkua kuin saapumista määränpäähän. Tähänasti- 
nen yhteistyö on tarjonnut mahdollisuuksia paitsi opintojaksolla tapah- 
tuneen toiminnan ja muutoksen mikrotason tarkasteluun monesta eri 
näkökulmasta myös tilaisuuden pohtia monialaisen tutkimusyhteistyön 
arkisia käytänteitä ja siihen osallistuvien moninaisia rooleja tutkijoina, 
opettajina, kirjoittajina ja ohjaajina. 

Kun Eija ja Ulla-Maija kuulivat, että tutkimuskohteeksi oli rajautu- 
massa tulenteon turvallisuuteen liittyvä keskustelu, ja hahmottivat, 
kuinka lyhyitä aineisto-otteita tarkempaan tarkasteluun oli valikoitumas- 
sa, he olivat hämmästyneitä. Tutkimuksen edetessä he oppivat ymmär- 
tämään paremmin, mitä keskustelunanalyysi tarkoittaa ja millaisia ai- 
neistoja ja ilmiöitä sen keinoin tutkitaan. Mielenkiintoista on se, että 
keskustelu ja yhteisymmärrys, joiden he aikaisemmin ajattelivat raken- 
tuvan jollain tavalla intuitiivisesti, onkin konkreettisista, pienistä osista 
rakentuva kokonaisuus — siis prosessi, jonka voi operationaalistaa ja 
siten oppia ja opettaa. Päätöksenteko on monivaiheista, kerroksellista 
ja hienovaraista toimintaa, joka ilmenee esimerkiksi saman- tai erimie- 
lisyyden osoituksina opiskelijapienryhmän keskustelussa ja jossa jokai- 
sella pienellä sanavalinnalla, äänenpainolla, katseella ja eleellä on mer- 
kityksensä. Opintojakson alkuperäinen tavoite oli, että opiskelijat tutki- 
malla itseään ja kartoittamalla ympäristön mahdollisuudet ja rajoitteet 
— eli samalla tavalla pilkkomalla omaa toimintaansa sekä ympäristössä 
olevia ja tapahtuvia asioita osiin — ymmärtäisivät ja osaisivat ottaa tera- 
piatyössään käyttöön sen, mikä on asiakkaalle ominaisin ja luonnollisin 
ympäristö. Näin he löytäisivät työssään ratkaisuja, joihin ei tarvitse hie- 
noja ja kalliita terapiatiloja tai -välineitä vaan jotka ovat asiakkaalle tut- 


tuja ja arjessa tapahtuvia. 

Tähänastinen tutkimusyhteistyö sai kaikki opettaja-tutkijat myös 
pohtimaan omaa tapaansa olla vuorovaikutuksessa opiskelijoiden ja 
toistensa kanssa. Keskustelut esimerkiksi opintojaksolla käytetyistä 
materiaaleista vahvistivat Fijan ja Ulla-Maijan ymmärrystä käsitteiden 
määrittelyn ja käytön haasteellisuudesta ja kontekstisidonnaisuudesta, 
joihin tuo oman lisänsä englanti opintojakson yhteisenä työkielenä. Mir- 
kalle ja Tiinalle monialainen tutkimusyhteistyö tarjosi mahdollisuuden 
heidän oman toimintansa kehittämiseen, koska yhteistyö edellytti heitä 
kertomaan tutkimusotteestaan, perustelemaan tekemiään valintoja sekä 
ohjaamaan tutkimuksen kulkua myös vaikeasti ennakoitavissa olosuh- 
teissa. Heille tutkimuksessa kerätty aineistokokoelma on laajuudessaan 
ja kattavuudessaan erittäin arvokas: se mahdollistaa opintojakson yhden 
toteutuskerran monipuolisen tarkastelun myös pitkittäistutkimuksen 
näkökulmasta. 

Taustaltaan, tieteenalaltaan ja tietoperustaltaan erilaisten opettaja-tut- 
kijoiden osallistuminen opintojakson toteutukseen ja sen jälkeen käy- 
dyt keskustelut muun muassa tutkimusaineistoa tarkasteltaessa ovat 
tarjonneet monenlaisia oivalluksia, joita he voivat hyödyntää työssään 
laajemminkin. Opintojaksolla, jonka lähtökohtana ovat merkitykselli- 
set elämykset, eivät opi pelkästään opiskelijat, vaan oppiminen on aina 
monisuuntaista ja tuottaa joskus asioita, joita ei alussa osannut odottaa- 
kaan. Samalla tavoin yhteistyö, joka lähtee jonkin jaetun kiinnostuksen- 
kohteen ääreltä, syventää jokaisen osallistujan ymmärrystä omasta ja 
muiden toiminnasta ja voi myös viedä uusiin, ennalta-arvaamattomiin 
suuntiin. 

Johdanto 


Sosiaalisella sirkuksella tarkoitetaan pedagogisia sirkusaktiviteetteja, joi- 
den tavoitteena on löytää uusia tapoja olla vuorovaikutuksessa ja oppia 
toimimaan erilaisten ihmisten kanssa. Moni sosiaalisen sirkuksen 
organisaatio on saanut alkunsa tarpeesta ratkaista jokin lähiyhteisön 
ongelma. Esimerkiksi hollantilainen Circus Elleboog perustettiin toi- 
sen maailmansodan jälkeen toimimaan orpojen tai toisen vanhempansa 
menettäneiden lasten kanssa Amsterdamissa. Euroopassa on nykyisin 
arviolta 2 500 sosiaalista sirkusta järjestävää sirkuskoulua. (Ks. Caravan- 
verkosto.) Sosiaalisen sirkuksen ryhmiä järjestetään paljon erilaisten 
maahanmuuttajaryhmien parissa, mutta myös esimerkiksi ikäihmisille, 
mielenterveyskuntoutujille ja vangeille. 

Sosiaalisen sirkuksen voi laskea kuuluvan osaksi laajempaa yhteisö- 
taiteen ja soveltavan taiteen kenttää, jota voi kuvailla vuorovaikutteiseksi 

taidetoiminnaksi (Törmi 2016) ja jonka muita toimijoita ovat esimerkik- 
si yhteisötanssi ja soveltava teatteri. Käsitteet soveltava taide ja yhteisö- 
taide ovat vielä osin vakiintumattomia. Niillä viitataan esimerkiksi tai- 
teeseen, jota tuodaan erilaisiin ympäristöihin tai tehdään sellaisten ih- 
misryhmien kanssa, joille taide ja taiteen saavutettavuus eivät ole itses- 
täänselvyys. Soveltavassa taiteessa taiteilija siis soveltaa osaamistaan 
ja taiteen menetelmiä taidemaailman ulkopuolisiin tarkoituksiin, kun 
taas perinteisessä taiteessa taiteilija on keskittynyt oman taiteenalansa 
kehittämiseen. Soveltavassa taiteessa toiminnan keskiössä on usein se 
yhteisö, jossa taiteilija toimii, ja tavoitteena on luoda yhteisön jäsenille 
mahdollisuuksia osallistua taiteelliseen prosessiin (Kantonen 2010; 
Karttunen 2017, 2018). 

Sosiaalisen sirkuksen tutkimus, samoin kuin pitkälti muukin sovelta- 
vaan ja yhteisötaiteeseen kohdistunut tutkimus, on tähän saakka perus- 
tunut kyselyihin ja haastatteluihin sekä osallistujina tai ohjaajina toimi- 
neiden tutkijoiden omiin kokemuksiin ja havaintoihin (ks. esimerkiksi 
Bessone 2017). Paljon on analysoitu taidetoiminnan hyvinvointivaiku- 
tuksia (ks. Kekäläinen 2014). Huomattavasti vähemmän on tutkimusta 
taideopetuksen kulusta tai niiden menetelmien kuvauksia, jotka synnyt- 
tävät osallistujissa positiivisia ja voimauttavia kokemuksia (Westerlund 
ym. 2016). Tässä artikkelissa tuomme yhden välähdyksen tällaiseen 
taidepohjaiseen opetukseen. Analysoimme vuorovaikutusta aikuisille 
maahanmuuttajille järjestetyillä sosiaalisen sirkuksen tunneilla. Vuoro- 
vaikutuksen yksityiskohtaisen tarkastelun avulla pyrimme luomaan uut- 
ta ymmärrystä siitä, mitä sosiaalinen sirkus on ja mikä sirkusvuorovai- 
kutuksessa rakentaa ryhmien ilmapiiriä ja tukee sosiaalisten taitojen 
kehittämistä. Näin pyrimme tuomaan uusia näkökulmia sosiaalista sir- 
kusta koskevan tutkimukseen. Analyysimme keskittyy erityisesti kah- 
teen kysymykseen. Ensiksi kysymme, miten taidepohjaisen toiminnan 
ohjaaminen toteutuu ryhmissä, joiden osallistujat jakavat vain hyvin 
vähän kielellisiä resursseja keskenään. Tällainen tarkastelunäkökulma 
on tarpeellinen, sillä sosiaalista sirkusta tehdään paljon ryhmissä, joita 
luonnehtii kielitaidon epäsymmetria. Toiseksi tarkastelemme, millaisia 
osallistumisen paikkoja vuorovaikutuksessa rakentuu eli miten osallis- 
tujille tarjoutuu mahdollisuus vaikuttaa toiminnan etenemiseen. 

Tutkimusaineistomme on peräisin sirkustunneilta, jotka toteutti Sir- 
kuksesta siivet elämään -hanke ja Kulttuurikeskus PiiPoo. Osallistujat 
ovat luku- ja kirjoitustaidon koulutuksessa opiskelevia nuoria maahan- 
muuttaja-aikuisia, ja heille järjestettiin hankkeessa sirkustunteja kevät- 
lukukaudella 2018. Videonauhoitimme sirkustunnit osallistujien luvalla. 
Tässä artikkelissa keskitymme analysoimaan yhtä esimerkkikatkelmaa, 
jossa opetetaan jongleerauksen perustaitoja. Olemme valinneet kyseisen 
katkelman, koska se edustaa hyvin tyypillistä tapausta mittavassa, noin 
20 tunnin videoaineistossamme. Jongleeraus on yksi keskeinen sirkus- 
taito, jota harjoitellaan sirkustunneilla erilaisilla välineillä. Esimerkki- 
katkelman kaltaiset tilanteet ovat aineistossamme toistuvia, mistä syystä 
ajattelemme tämän katkelman analyysin tuovan esiin näkökulmia sii- 
hen, mikä on sosiaalisen sirkuksen vuorovaikutukselle tyypillistä, sekä 
kertovan jotakin erityisesti taidepohjaisen työskentelyn ohjaamisesta. 

Aloitamme tarkastelun nostamalla esiin muutamia sirkusvuorovaiku- 
tusta jäsentäviä tilankäyttöön liittyviä tekijöitä sekä kirjoittamalla lyhyes- 
ti osallistujien tasavertaisuutta rakentavasta osallistumiskehikosta (ks. 
Goodwin & Goodwin 2004). Taustoitamme analyysiamme myös käy- 
mällä läpi joitakin keskeisiä aikaisemmassa keskustelunanalyyttisessa 
tutkimuksessa tehtyjä havaintoja erityisesti fyysisen ja manuaalisen toi- 
minnan ohjaamisesta. Luvussa neljä esittelemme tarkemmin aineistom- 
me ja analyysimenetelmän. Viidennessä luvussa analysoimme aineis- 
toesimerkkiämme keskittyen ensin ohjaajan ja sen jälkeen osallistujien 
toimintaan eri näkökulmista. Lopuksi pohdimme, mitä analyysimme 
pohjalta voi oppia taidepohjaisen toiminnan ohjaamisesta ja sosiaalises- 
ta sirkuksesta työmuotona, ja erittelemme, millaisia käytännön sovelluk- 
sia tutkimuksellamme on. 


Tila ja osallistumiskehikko sosiaalisen sirkuksen 
vuorovaikutuksessa 

Sosiaalisessa sirkuksessa tehtävät harjoitteet vaativat tilaa ja vaikka toi- 
minta järjestettäisiinkin tavallisessa luokkahuoneessa, tila on tyhjennet- 


tävä ennen tunnin alkua niin, että tilassa liikkuminen mahdollistuu. 

Yleensä tunnit aloitetaan muodostamalla osallistujista iso piiri. Keväällä 
2018 aineistomme sirkustunnit järjestettiin luokassa, jossa oli iso ym- 
pyränmuotoinen matto, jonka ympärille osallistujien piiri luontevasti 
muodostui. Kuva 1 havainnollistaa tilannetta, jossa opiskelijat ovat juuri 
saapuneet sirkustilaan, ja kuva 2 tilannetta, jossa ohjaajat ovat pyytäneet 
osallistujia asettumaan piiriin. 


O- E = =G 


KUVA 1: OPISKELIJAT OVAT JUURI SAAPUNEET SIRKUSTUNNIN TILAAN 


KUVA 2: KAIKKI OVAT ASETTUNEET PIIRIMUODOSTELMAAN 


Kuten kuvista näkyy, piirimuodostelma antaa kaikille osallistujille mah- 
dollisuuden havaita ja nähdä toisensa. Tilankäytön näkökulmasta piiri- 
muodostelma on tasa-arvoistava: kaikki ovat siinä samassa asemassa ja 
kaikilla on tilaa saman verran. Ohjaajat ovat piirissä tilallisesti samassa 
asemassa muihin osallistujiin nähden. Näin piirimuodostelma auttaa 
rakentamaan osallistumiskehikkoa (Goodwin & Goodwin 2004), joka 

tukee sirkustoimintaa. Piirimuodostelma myös muistuttaa sirkustaiteel- 
le ominaisesta kehästä, jossa esityksiä tehdään kehän keskellä (Goudard 
2005). Sosiaalisen sirkuksen tunneilla suositellaan olevan kaksi ohjaajaa 
läsnä samanaikaisesti (ks. Cirgue du Soleil 2013). He eivät asetu pii- 
riin vierekkäin vaan aina sen eri puolille muiden osallistujien sekaan. 
Heidän sijoittumisessaan olennaista on myös se, että kaikkien osallistu- 
jien tulee nähdä ohjaajat hyvin, koska ohjaajat usein ohjeistavat näyttä- 
mällä ja demonstroimalla, mitä seuraavaksi tehdään ja millä tavalla ke- 
hoa on esimerkiksi tarkoitus liikuttaa. 

Sirkusaktiviteettien osana käytetään erilaisia esineitä, joiden kanssa 
toimiminen myös vaatii tilaa. Jongleerauksessa tavallisin esine on pallo, 
joka on myös usein kaikille ennalta tuttu väline. Välineet vaikuttavat ti- 
lan uudelleenorganisointiin aina sen mukaan, mitä esineillä kulloinkin 
tehdään. Kuten kuva 3 esittää, pallojen yksinkertainen heitteleminen 
onnistuu piirimuodostelmassa. Kun jongleerausopetuksessa edetään 
vähän pidemmälle, piirimuodostelma alkaa kuitenkin hajota, koska 
useamman pallon käsittely vaatii enemmän tilaa. Kuva 4 havainnollistaa 
tällaista tilannetta, ja ajallisesti se sijoittuu vain muutama minuutti ku- 
van 3 jälkeen. Kuva 4 havainnollistaa myös sitä sirkustoiminnalle omi- 
naista piirrettä, että osallistujat voivat itse määrätä melko pitkälle omas- 
ta tilankäytöstään: he voivat käyttää niin isoa tai niin pientä tilaa kuin 
haluavat ja asettua niiden ihmisten lähelle, joiden lähellä haluavat olla. 
Masseyn (2008) mukaan tila on samanaikaisen moneuden kenttä, jo- 
hon kaikki tilassa olevat toimijat vaikuttavat. Yhdessä tekeminen pelkän 
olemisen sijaan voikin tarjota osallistujille mahdollisuuksia vaikuttaa 
siihen, miten toiminta etenee. Vaikuttamisen mahdollisuudet lisäävät 
toimijuutta ja tätä kautta mahdollisesti myös motivaatiota toimimiseen 
ja oppimiseen (ks. Douglas Fir Group 2016). 

Mead (1938: 167—172) kutsuu manipulatoriseksi tilaksi (manipulatory 
sphere) sellaista tilaa, jossa ihminen suorittaa jotakin toimintaa eli esi- 
merkiksi heittelee jongleerauspalloaan. Tämä on hänen oma henkilö- 
kohtainen tilansa, jota ei jaeta muiden osallistujien kanssa. Ohjauksen 
näkökulmasta kiinnostavaa on kuitenkin se, että ohjaajilla on myös oi- 
keus tulla opiskelijoiden omaan tilaan silloin, kun he havaitsevat sen 
ohjaamisen kannalta tarpeelliseksi tai jopa välttämättömäksi. Näissä 

| 4 


KUVA 4: OSALLISTUJAT OTTAVAT ENEMMÄN TILAA HARJOITELLAKSEEN JONGLEERAUSTA 


tilanteissa ohjaajat voivat esimerkiksi ottaa kiinni ohjattavien käyttä- 
mistä objekteista ja ohjata niiden liikeratoja tai ohjata heidän käsiään 
tai kehoaan kevyellä kosketuksella. Myös osallistujat voivat joissakin 
tilanteissa ohjata toistensa kehoja yhteisen toiminnan suorittamiseksi 
(Kääntä & Piirainen-Marsh 2013). Näin ollen ohjaajien ja osallistujien 
erilaiset deonttiset velvollisuudet ja oikeudet näkyvät myös tilankäytös- 
sä ja siinä, miten lähelle toisen kehoa on mahdollista mennä ja onko 
sitä mahdollista koskettaa. Ohjaaja ei voi heitellä palloja tai jongleerata 
”opiskelijoiden puolesta”, mutta hän voi ohjata heidän kehoaan niin, että 
jongleeraus onnistuu. 

Aikaisempi tutkimus manuaalisen ja fyysisen toiminnan 
ohjaamisesta 


Analysoimme tässä luvussa erityisesti ohjaamista sekä sitä, millaisia 
osallistumisen paikkoja sosiaalisen sirkuksen vuorovaikutuksessa raken- 
tuu ja miten. Keskitymme erittelemään ohjausjaksoa, jossa opetetaan 
konkreettista taitoa eli jongleerausta. Jakso alkaa ohjaajan ohjailevilla 
vuoroilla, jotka kehottavat osallistujia toimimaan tietyllä tavalla (ks. 
myös De Stefani 2018). Ohjailevat vuorot (instructions) ovat käsitteelli- 
sesti lähellä direktiivejä eli vuoroja, joiden tavoitteena on ohjata vastaan- 
ottajan toimintaa (Stevanovic & Svennevig 2015). Yhteistä näille toimin- 
noille on niissä näkyvä käsitys siitä, kenellä tilanteessa on oikeus ohjailla 
muita. Opetustilanteissa ohjaajilla on institutionaalisen asemansa 
puolesta oikeus ja velvollisuus ohjata opetusvuorovaikutusta. Opiske- 
lijoiden roolissa olevien osallistujien velvollisuutena puolestaan on toi- 
mia ohjaajan osoittamalla tavalla. Analyysissamme näytämme, että yksi 
sirkusvuorovaikutukselle ominaisista piirteistä liittyy kuitenkin näiden 
oikeuksien joustavuuteen: oikeus ohjailla toisten toimintaa voi hetkel- 
lisesti siirtyä myös osallistujille, jos nämä osoittavat toiminnallaan ole- 
vansa siihen halukkaita. 

Jokainen ohjeistus ja jokainen ohjeistuksen vaihe voidaan muotoilla 
monin eri tavoin: verbaalisesti, kehollisilla demonstraatioilla tai esimer- 
kiksi ohjaamalla toisen kehoa koskettamalla (ks. esim. Kääntä & Piirai- 
nen-Marsh 2013). Sirkustunneilla ohjeistuksiin yhdistyy usein puhetta, 
mutta analyysissa näytämme, että ohjeet on kuitenkin rakennettu ensi- 
sijaisesti nähtäviksi: ohjeistusta ei voi täysin ymmärtää näkemättä, mitä 
ohjaaja ohjeistaessaan tekee. Lisäksi ohjeistukset muotoillaan osallistu- 
miskehikko huomioon ottaen ja sovitetaan siihen (ks. esim. Lindwall & 
Ekström 2012), mikä tarkoittaa, että ohjeistuksien kielellisessä ja kehol- 
lisessa muotoilussa otetaan huomioon esimerkiksi se, mitä vastaanotta- 
jat tietävät opittavasta asiasta tai toiminnasta ennalta. 

Analyysimme pohjaa erityisesti sellaiseen aikaisempaan keskustelun- 
analyyttiseen tutkimukseen, jossa on tarkasteltu kehollisen toiminnan 
ohjaamista erilaisten manuaalisten tai fyysisten taitojen oppimiskonteks- 
teissa (ks. Nishizaka 2006; Keevallik 2010; Lindwall & Ekström 2012; 

Okada 2013; Hindmarsh, Hyland & Banerjee 2014; Lindwall & Lymer 
2014; Evans & Reynolds 2016). Esimerkiksi Lindwall ja Ekström (2012) 
ovat analysoineet toiminnan ohjaamista virkkausta ryhmälle opetettaes- 
sa. Heidän analyysinsa keskittyy erityisesti siihen, miten opiskelijoiden 
ongelmat tai heidän tekemänsä virheet toimivat pohjana korjauksille, 
jotka toimivat uusina ohjeistuksina. Ohjeistamisen rakentumisessa 
olennaista on siis se, miten opettaja havainnoi opiskelijoiden toimintaa, 
mihin hän siinä kiinnittää huomionsa ja miten hän siihen reagoi. Ha- 
vainnointi ja virheiden korjaaminen on ohjeistuksien rakentamisen läh- 
tökohta myös Evansin ja Reynoldsin (2016) analyysissa, joka keskittyy 
valmennusvuorovaikutukseen koripallo- ja voimannostoharjoituksissa. 
He näyttävät, että näissä tilanteissa ohjeiden antaminen pohjautuu pit- 
källe valmennettavan toiminnan havainnointiin ja sen korjaamiseen de- 
monstroimalla ei-toivottua tekemisen tapaa ja tuottamalla sille vaihto- 
ehto. Myös Keevallikin (2010) analyysissa tanssitunneilla annetuista 
ohjeistuksista nousee kiinnostavasti esiin se, miten opettaja käyttää omaa 
kehoaan ensin esittääkseen, miten ohjattavat ovat edellisessä harjoituk- 
sessa toimineet ”väärin”, ja miten hän sitten rakentaa tähän rinnalle 
kehollisen demonstraation toivotunlaisesta toiminnasta. 

Kaiken kaikkiaan kehollisen (esimerkiksi tanssin tai urheilun) tai 
manuaalisen (virkkaaminen, rakentaminen, kokkaaminen) toiminnan 
ohjaamiselle näyttää olevan ominaista se, että ohjaaminen tapahtuu de- 
monstroimalla, näyttämällä ja esittämällä (Stukenbrock 2014) ja ohjaile- 
vat vuorot rakennetaan nimenomaan nähtäviksi. Olennaista on myös se, 
että pelkkä näkeminen ei näissä tilanteissa ole tarpeeksi, vaan ohjeistuk- 
sen tavoitteena on saada oppija ymmärtämään, miten hänen tulisi liikut- 
taa omaa kehoaan tai käsiään, jotta hän saisi aikaa toivotunlaisen toimin- 
nan, esimerkiksi oppisi tekemään silmukoita virkatessaan (Lindwall & 
Ekström 2012), löytäisi toivotut tanssikuviot (Keevallik 2010) tai omak- 
suisi oikean tekniikan nostaa raskaita painoja penkkipunnerruksessa 
(Evans & Reynolds 2016). Nishizaka (2017) on esittänyt, että tästä syystä 
sellaisten kehollisten demonstraatioiden näkeminen, joiden pohjalta on 
tarkoitus ymmärtää, miten liikuttaa omaa kehoaan, on aina moniais- 
tillinen (multisensory) prosessi. Se ei ole pelkkää näkemistä vaan näke- 
mistä, jossa ohjaajan keho tulisi hahmottaa analogisena omalle keholle. 

Tämän analogian avulla omaa kehoa täytyisi osata liikuttaa samalla 
tavalla. 

Ohjeistuksen jälkeen oppija yleensä pyrkii toimimaan ohjeistuksen 
mukaisesti, ja hänen toimintansa on ohjaajan havainnoitavissa. Oppijan 
toiminta osoittaa, miten hän on ohjeistuksen nähnyt ja ymmärtänyt, ja 
tämä ymmärrys ohjeistuksesta on julkisesti nähtävissä ja arvioitavissa. 
Tässä syystä konkreettiseen manuaaliseen tai fyysiseen toimintaan pe- 
rustuvat ohjaamiskontekstit ovat erittäin otollisia tilanteita analysoida 
ymmärtämisen ja oppimisen kehollista rakentumista (ks. myös Evans 
& Reynolds 2016). 


Aineisto ja menetelmät 


Tutkimuksemme aineisto koostuu sirkustuntien videonauhoituksista. 
Tunnit pidettiin kotoutumiskoulutusta järjestävässä oppilaitoksessa 
Sirkuksesta siivet elämään -hankkeen organisoimina. Tuntien opettajat 
tulivat hankkeeseen osallistuvasta Kulttuurikeskus PiiPoosta, ja he ovat 
kokeneita sosiaalisen sirkuksen ryhmien vetäjiä. Ensimmäisen sirkus- 
tunnin aluksi haastavana tehtävänämme oli kertoa osallistujille tutki- 
muksestamme sekä pyytää heiltä suostumus aineiston nauhoittamiseen. 
Kirjallinen informointi ja suostumuksen pyytäminen ei ollut tässä mah- 
dollinen menettelytapa, koska osa osallistujista ei osannut lukea tai kir- 
joittaa millään kielellä. Siksi mukanamme oli osallistujien kieliä puhu- 
vat tulkit, joiden avustuksella selitimme tutkimuksemme tarkoituksen 
ja tavoitteet ja pyysimme luvan tuntien videonauhoitukseen. Keväällä 
2018 nauhoitimme yhteensä 20 sirkustuntia. Osallistujia näillä kevään 
tunneilla oli yhteensä 13, ja paikalla heistä oli yleensä 8-10. 

Aineiston analyysin menetelmänä on multimodaalinen keskustelu- 
nanalyysi (Mondada 2014, 2016) ja lähtökohta-ajatuksena analyysissa 
se, että mikään modaliteetti ei ole toisia keskeisempi vuorovaikutuksen 
ja yhteisen ymmärryksen rakentamisen näkökulmasta. Olemme litte- 
roineet aineistomme Mondadan (n.d.) kehittämiä multimodaalisen vuo- 
rovaikutuksen litterointikonventioita hyödyntäen. Olemme merkinneet 
litteraatteihin myös pallojen heittelyt silloin, kun tämä on ollut analyy- 

sin kannalta olennaista. Heitot on merkitty puheriveja ja kehollista toi- 
mintaa kuvaavien rivien alapuolelle siten, että ylöspäin osoittava kolmio 
havainnollistaa pallon heittoa ja alaspäin osoittava kolmio pallon kiinni- 
ottoa. 


Tulokset 


Keskitymme tässä luvussa analysoimaan tilannetta, jossa ryhmälle ope- 
tetaan jongleeraustaitojen perusteita. Jongleeraus on yksi keskeinen sir- 
kustaito ja -aktiviteetti, ja jongleerauksen opettamisen hetket toistuvat 
melkein jokaisella sirkustunnilla. Tästä syystä jongleeraustaitojen 
opettamistilanne on olennainen analyysin kohde pyrittäessä ymmärtä- 
mään sosiaalisen sirkuksen vuorovaikutusta. Esimerkkikatkelmamme 
on peräisin aineistomme toiselta tunnilta, ja se on toinen kerta, kun 
jongleeraustaitoja opetetaan juuri tälle ryhmälle. Tilanteessa on mukana 
14 osallistujaa (ohjaajat mukaan lukien). 

Esitämme esimerkkikatkelmamme osissa ja keskitymme analyysissa 
kussakin vaiheessa olennaisiin teemoihin: ensin kiinnostuksemme koh- 
distuu ohjaajaan toimintaan ja siihen, miten hänen ohjeistuksensa ra- 
kentuu nähtäväksi ja miten osallistujien toiminnan havainnointi toimii 
ohjeiden rakentamisen perustana. Sen jälkeen huomiomme kiinnittyy 
osallistujien toimintaan ja siihen, millaisia osallistumisen ja toimintaan 
vaikuttamisen mahdollisuuksia heille rakentuu vuorovaikutuksessa. 


OHJEEN RAKENTAMINEN NÄHTÄVÄKSI 

Ennen esimerkkikatkelmaamme osallistujat ovat lämmitelleet kehoaan 
kuljettamalla palloa jalkojen alta ja välistä ja pään takaa. Esimerkkikatkel- 
man ensimmäisellä rivillä ohjaaja eli Laura lopettaa tämän toiminnan ja 
alkaa ohjata osallistujia heittelyihin. Ensin hän ilmoittaa, mitä seuraa- 
vaksi tehdään: ”heitto samassa kädessä” (r. 1-2). Hän myös ohjeistaa 
osallistujia laittamaan tarpeettoman käden selän taakse. Tämä ohjeistus 
toteutuu multimodaalisesti: ensin hän nostaa vasemman käden eteensä 
ilmaan sanoessaan ”tätä kättä” (kuva 5) ja siirtää sen selän taakse ja jat- 
kaa: ”ei tarvita” (kuvat 6 ja 7). Tämän jälkeen hän demonstroi, miten 

yhdellä kädellä heitetään suora heitto. Hän sanoo "kasi heittää” ja heittää 
samanaikaisesti pallon ylös (r. 6, kuva 8). 


Aineisto-ote 1. Jongleerauksen perusteet: ohjeistus yhdellä kädellä heit- 
tämiseen 


+Lauran eleet 
*Alin eleet 
"Rikun eleet 


Pallon heittelyn merkintä omalla rivillään 
A= heitto 
V= koppi 


01 LAU +sitten seist (.)+(.) heitto (.)+ 


02 (.) tätä kat#+ta # 
oikeaa kättä, 
man 
lutteleetvi 
län 
tk, 
03 (.) ei tar+vita % 
--> 
#kuva 7 
04 AHM =°j00?° 
05 (.) 
06 LAU Akäsi heitftäVä suora heitto 
Aheit.------ Vkop. 
#kuva 8 
07 ottatte kijä (.)VA(.) täVmmäöne 
lau Ahei.Vkop. 
08 ( (heittelevät) 


Ohjaajan ohjeistuksessa kieli, käden liikuttelu ja muu kehollinen toi- 
minta täydentävät toisiaan ja toimivat yhdessä rakentamassa multimo- 
daalista ohjeistusta. Ohjaaja sovittaa käden näyttämisen ja sen selän 
taakse viemisen tarkasti verbaalisiin vuoron rakenneyksiköihin: Hän 
nostaa vasemman käden ylös vain hieman ennen kuin aloittaa siihen 
viittaavan nominilausekkeen (tätä kättä). Käden esille nostaminen kut- 
suu opiskelijoita kiinnittämään huomion käteen. Ohjaaja myös heiluttaa 
kättään kevyesti tässä vaiheessa (r. 2). Käden vienti selän taakse ohjeis- 

KUVA 5: LAURA HEILUTTAA VASENTA KATTAAN, 
VIERESSÄ SEISOVA AHMED KATSOO TARKASTI 


| uh 


KUVA 8: LAURA DEMONSTROI HEITTÄMISEN TAPAA 


tuksen seuraavana vaiheena toimii mallin tavoin, ja siihen yhdistyvä ver- 
baalinen vuoron rakenneyksikön jatko ”ei tarvita” täsmentää sitä, miksi 
käden voi viedä selän taakse: se on tulevan toiminnan näkökulmasta 
tarpeeton. Olennainen osa ohjeistusta on myös pallo, jota ohjaaja alkaa 
seuraavaksi heittää toisella kädellään (r. 6). 

Ohjeistuksessa on monta piirrettä, jotka rakentavat siitä erityisesti 
katsottavaksi tarkoitetun. Esimerkiksi viittaus ”tätä kättä” jäisi tilanteessa 
epäselväksi, elleivät osallistujat katsoisi ohjaajaa ja saisi siten tietoa siitä, 
mistä hän on puhumassa. Myös luonnehdinta siitä, että kättä ei tarvita, 
saa kontekstuaalisen tulkinnan nimenomaan ohjaajan kehollisen toi- 
minnan perusteella: käden tarpeettomuus todentuu siten, että se vie- 
dään selän taakse eli pois siitä manipulatorisesta tilasta (ks. Mead 1938), 
jossa palloa aletaan seuraavaksi heittää. Ohje on siis nähtävä, ja lisäksi 

osallistujan on oivallettava, mitä ohje tarkoittaa hänen oman kehonsa 
näkökulmasta. Ohjaajan toimintaa on jäljiteltävä, ja lisäksi hänen kehon- 
sa on nähtävä analogisena suhteessa omaan kehoon ja oivallettava, että 
ilmaus ”tätä kättä” viittaa omaan vasempaan käteen. (Ks. myös Lindwall 
& Ekström 2012; Nishizaka 2017.) 

Osallistujat seuraavat opettajan ohjeistusta kiinteästi ja näyttävät 
suuntautuvan siihen mallina. Tämä näkyy erityisen selvästi opettajan 
vasemmalla puolella seisovan osallistujan (Ahmedin) toiminnassa: hän 
toistaa ohjeen eri vaiheiden kehollisen toiminnan sellaisenaan ohjaajan 
perässä (kuvat 5, 6 ja 7). Kun ohjaaja on nostanut käden eteensä, myös 
Ahmed tekee niin ja heiluttelee kättään samaan tapaan kuin ohjaaja ja 
vie sen jälkeen kätensä selän taakse. Jo ennen kuin opettajan ensim- 
mäinen heitto laskeutuu alas hänen käteensä, useimmat osallistujista 
aloittavat heittelyn. Heittämisen näyttäminen toimii siis hyvin vahvana 
vihjeenä siitä, mitä nyt ollaan tekemässä, ja osallistujat ryhtyvät heti toi- 
mimaan opettajan mallin mukaan. Tämä ohjaajan kehollisen toiminnan 
tarkka jäljittely osoittaa osallistujien havainnoivan ohjaajaa tarkasti ja 
toimivan tämän antaman mallin mukaan. 

Ohjaaja heittää neljä heittoa ja samalla havainnoi osallistujien heit- 
telyä. Piirimuodostelma ja tekemisen samanaikaisuus tässä tilanteessa 
mahdollistaa sen, että ohjaaja pystyy suoraan havainnoimaan, miten 
opiskelijat ovat hänen ohjeistuksensa ymmärtäneet ja miten he toimivat. 
Tarvittaessa lisäohjeistuksia on mahdollista rakentaa näiden havainto- 
jen varaan (ks. myös Lindwall & Fkström 2012). Ohjaaja kiinnittääkin 
seuraavaksi huomionsa yksittäiseen osallistujaan, Valdemariin (VAL), 
ja korjaa tämän heittämisen tapaa. Osallistuja, jonka toimintaan ohjaa- 
ja kiinnittää huomion, seisoo piirissä opettajasta katsoen vasemmalla, 
melkein vastapäätä opettajaa. Häntä ei näy videokaappauksista otetuissa 
kuvissa. 

Ohjaaja hakee ensin osallistujan huomion kääntämällä katseensa tä- 
hän, astumalla yhden askeleen tätä kohti ja osoittamalla tätä pallokädellä 
(x. 9, kuva 9). Nämä toimet varmistavat, että opiskelija kiinnittää huo- 
mionsa siihen, mitä opettaja tekee seuraavaksi. 

Aineisto-ote 2. Korjaamalla ohjeistaminen 


09 LAU +#odota että pallo tualee alas 
+osoittaa kohti VALia, astuu häntä kohti 


Aheit.---> 
#kuva 9 
10 anVna ota näin päin #kit+inni eli 
1i ? [joo 
lau -->Vkop., liikuttaa kättä nyrkissä 
lau +nostaa pallokäden 
ylös---> 
#kuva 10 
12 LAU #414 hae 
#kuva 11 
13 (.) 
14 ? +el[ee (- [- -) 
lau +vie pallokäden alas, katsoo ja nyökkää VAL:lle---> 
15 LAU [odota 
16 VAL [joo +joo 
lau —->+ 
17 LAU =joo 
18 ALI =Aodota (.) jVa 
lau Aheit.------ vkop.---> 
19 (.) 
20 LAU ju+[st noin 
lau +osoittaa 


Alia ja nyökkäilee 


ODOTA ETTÄ PALLO 
TULEE ALAS 


N 


OTA NÄIN PÄIN 
KIINNI 


KUVA 10: LAURA DEMONSTROI KUVA 11: LAURA DEMONSTROI 
TOIVOTTUA KIINNIOTTAMISEN TAPAA EI-TOIVOTTUA KIINNIOTTAMISEN TAPAA 

Opettaja ohjeistaa osallistujaa verbaalisesti imperatiivirakenteella (r. 9, 
odota että pallo tulee alas) sekä heittämällä pallon ja ottamalla sen kiinni 
toivotulla tavalla. Sanoessaan ”ota näin päin kiinni” (r. 10) opettaja pitää 
palloa kädessään ja puristaa kättä sen ympärille tiukasti (ks. kuva 10). 
Tässä opettaja siis mallintaa toivotunlaista heittämisen tapaa eli ikään 
kuin toistaa jo edellä antamansa ohjeistuksen osoittaen sen katseen ja 
kehon asennon avulla nyt erityisesti Valdemarille ja korostamalla heiton 
kiinniottovaihetta. Kiinnostavaa on, että opettaja tämän jälkeen kuiten- 
kin vielä jatkaa korjaavaa ohjeistusta demonstroimalla ei-toivottua kiin- 
niottamisen tapaa eli tapaa, jolla Valdemar otti palloa kiinni hetki aikai- 
semmin (ks. kuva 11), ja sanomalla ”älä hae”. 

Aikaisempi ohjeistuksia erilaisen fyysisen toiminnan konteksteissa 
tarkastellut tutkimus on osoittanut kehollisen toiminnan usein jäsen- 
tyvän tämänkaltaisissa ohjeistustilanteissa kontrastipareiksi, joissa on 
ensin demonstraatio ei-toivotusta tekemisen tavasta (tai sen toiminnan 
esittäminen, joka aikaisemmasta vuorovaikutuksesta on nostettu on- 
gelmalliseksi). Keevallik (2010: 401) kutsuu tällaisia demonstrointeja 
kehollisiksi lainauksiksi (bodily guotation). Ei-toivotun tekemisen tavan 
”lainaamista” seuraa sen näyttäminen, mikä on toivottu versio tekemi- 
sen tavasta (ks. esim. Lindwall & Ekström 2012; Hindmarsh, Hyland & 
Banerjee 2014). Myös tässä esimerkissä opettajan toiminta jäsentyy kont- 
rastipariksi, mutta kuitenkin niin, että toivotunlaisen heittämisen ja kiin- 
niottamisen tavan demonstrointi (r. 9-10) edeltää ei-toivotun kiinniotta- 
misen tavan (r. 11-12) ”lainaamista”. Keevallikin (2010: 409) aineisto on 
peräisin paritanssin opetustilanteista, joissa ei-toivotun tekemisen de- 
monstraatio tai ”kehollinen lainaus” rakentuu yleensä vuoroksi niin, että 
lainausta edeltää sitä kehystävä johtolause. Esimerkissämme kehollinen 
demonstraatio kietoutuu puheeseen: ei-toivotun toiminnan demonstraa- 
tio alkaa, kun opettaja nostaa pallokäden ylös osoittamaan ei-toivottua 
kiinniottamisen tapaa. Pian käden nostamisen jälkeen hän tuottaa ver- 
baalisen imperatiivimuotoisen ohjeen ”älä hae” (r. 12) ja demonstraatio 
loppuu, kun hän laskee kätensä alas ja osoittaa uudelleen, mikä on oikea 
kiinniottamisen tapa: pallon laskeutumista käteen on odotettava. 

Keevallik (2010) on arvioinut, että kehollinen lainaaminen saattaa olla 
tyypillistä erityisesti konteksteille, joissa ohjaaja antaa ohjeita nimen- 

omaan siitä, miten osallistujien on liikutettava omaa kehoaan. Evansin 
& Reynoldsin (2016) havainnot koripallon ja voimannoston valmennus- 
tilanteista taas osoittavat osallistujien orientoituvan siihen, että ei-toivo- 
tun tekemisen tavan näkeminen on erityisen tärkeää. Jos valmentaja tai 
ohjaaja ei tätä tapaa demonstroi, sitä voidaan myös esimerkiksi katsoa 
videolta. Näyttäminen tai katsominen toimii perusteluna sille, miksi 
tekemisen tapaa on muutettava eli pohjustaa oikean tekemisen tavan 
demonstraatiota. Lisäksi demonstraatiot ja erityisesti aikaisempien ta- 
pahtumien uudelleenesittämiset usein kiinnittävät osallistujien huo- 
mion (ks. Sidnell 2006; Lilja & Piirainen-Marsh 2019). Ne voivat siis 
toimia pedagogisesti tarkoituksenmukaisesti ohjatessaan osallistujien 
tarkkaavaisuutta siihen, mitä heidän on toiminnassaan mahdollisesti 
korjattava. 


OPISKELIJOIDEN ALOITTEET JA KIELELLÄ LEIKITTELY 

Ohjaus- ja opetustilanteiden vuorovaikutusta tarkasteltaessa yksi kiin- 
nostava ja olennainen kysymys koskee sitä, millaisia kielellisiä ja keholli- 
sia osallistumisen mahdollisuuksia opiskelijoille rakentuu ja miten. Mil- 
loin opiskelijan on esimerkiksi mahdollista ottaa oma-aloitteinen vuoro 
ja kysyä? Aikaisemmissa tutkimuksissa opiskelijoiden oma-aloitteisten 
vuorojen on havaittu kasaantuvan esimerkiksi opetusvuorovaikutuksen 
siirtymäkohtiin, eli vaikkapa sellaisiin tilanteisiin, joissa ollaan siirty- 
mässä luokkahuoneessa tehtävien tarkistuksesta uuden asian opettami- 
seen, mutta niitä voi esiintyä myös muissa sekventiaalisissa asemissa 
(ks. Waring 2011; Garton 2012). Opiskelijoiden oma-aloitteiset vuorot 
ovat oppimisen näkökulmasta tärkeitä, sillä opiskelijat rakentavat niillä 
toimijuuttaan (agency) kielen käyttäjinä. Lisäksi ne ovat heille keino oh- 
jata vuorovaikutusta omalle oppimisprosessille mieluisaan tai suotui- 
saan suuntaan. (Ks. myös Lehtimaja 2012.) 

Edellä analysoidussa jongleerausopetussekvenssissä ohjaaja-Laura 
käytti odota-sanaa muutaman kerran (r. 9, 15). Ohjeistuksen päätyttyä 
opettajaa vastapäätä seisova opiskelija, Ali, toistaa odota-sanan niin, että 
se on kaikkien osallistujien kuultavissa (r. 18). Hän näyttää kuitenkin 
yhdistäneen tämän sanan heitto-vaiheeseen, sillä hän sanoo ”odota” ni- 
menomaan heittäessään palloa ylöspäin (r. 18). Kun pallo on laskeutunut 

takaisin hänen käteensä, hän kysyy, miksi kutsutaan tilannetta, jossa 
pallo on kädessä (r. 21, kuva 12). Tällä oma-aloitteisella vuorollaan hän 
ohjaa vuorovaikutusta kohti omia kiinnostuksen kohteitaan. 


Aineisto-ote 3. Osallistujan aloitteet ja niihin reagoiminen 


18 ALI =Aododta (.) jVavV 
Aheit. Vkop. 
lau Aheit. Vkop. 
19 (.) 


20 LAU ju+[st noin 


+osoittaa Alia ja nyökkäilee 
21 ALI [*ee tämä miAk[ä tämä+# 
22 LAU [joo 
lau Aheit. > 
ali *pallo nyrk , availee 
sormia 3 krt 
#kuva 12 
23 (.) 
24 RIK kopYpi 
lau >Vkop. 
25 LAU =koAp[pAi 
áheit. > 
ali Aheit. > 
26 ALI [jaV [koppi 
>Vkop. 
27 ? [k [oppi 
28 LAU [joo 
29 RIK =koVap [pi 
lau >Vkop. 
ali Aheit. > 
30 LAU {h[eiatto 
Aheit. 
rik áheit. > 
31 ALI [tämä odotavv koYp[pi 
>Vkop. 
rik >Vkop. 
lau >Vkop. 
32 LAU [ko[ppi 
33 RIK [joo 
34 LAU =[joo 
35 RIK [oA4dotaA (.) VAkoppiV 
Aheit. Vkop. 
ali Aheit. Vkop. 
lau Aheit. > 
36 ALI =odota ko[p¥pia 
Aheit. > 
lau >Vkop. 
37 LAU [joo (.) [hyava 
Aheit > 
38 ALI [odota V(h)opYpi 
ali >Vkop 
la >Vkop 
39 RIK =hyAvä[: 
ali Aheit. > 
40 ALI [ (h) oppi odovta 
>Vkop. 
41 a); 
42 (ALI jatkaa heittelyä)) 


( 
( 
43 RIK *h[ehhehhh* 
44 ( (naurua) ) 

á = i 
UVA 12: ALI PITÄÄ PALLOA NYRKISSAAN KÄSI OJENNETTUNA VARTALON ETEEN JA KYSYY 
MIKÄ TÄMÄ" 


4 


KUVA 14: OSALLISTUJAT HEITTELEVÄT PALLOJA SAMANAIKAISESTI RYTMISSA JA 
TOISTAVAT SANOJA ‘HEITTO KOPPI" 


Alin ”mikä tämä on” (r. 21) -kysymyksen deiktisyys kääntää huomion 
hänen keholliseen toimintaansa. Tämä-pronomini saa merkityksensä 
hänen toimintansa perusteella: kysyessään hän katsoo käteensä, jonka 
hän on nostanut rintansa korkeudelle eteensä ja jossa hän puristaa pal- 
loa (kuva 12). Ohjaajista toinen, Alin vieressä seisova Riku, vastaa kysy- 
mykseen heti seuraavassa vuorossa ja tarjoaa Alille koppi-sanan (r. 24). 
Myös ohjaaja-Laura reagoi kysymykseen samalla tavalla (r. 25). Tämän 
jälkeen Ali toistaa koppi-sanan (r. 26) ja alkaa toistella sitä palloa heitel- 
lessään (r. 31, 36, 38, 40). 

Alin kysymys kumpuaa meneillään olevasta toiminnasta: hän ei kysy 
esimerkiksi kädessään olevan objektin eli pallon nimeä vaan haluaa tie- 
tää, mikä on pallon kiinniottovaiheen nimi. Sirkusvuorovaikutus ei ole 
puheenvuorojen jakamisen näkökulmasta lainkaan yhtä säädeltyä kuin 
perinteinen luokkahuonevuorovaikutus, mutta myös sirkuksessa opetta- 

jalla on oikeus ohjata toimintaa ja määrätä puhetilasta. Kysymisen mah- 
dollisuus rakentuu tässä siis paitsi sirkusvuorovaikutuksen toiminnalli- 
sen luonteen myös vuorovaikutuksen sekventiaalisen rakentumisen ja 
toiston kautta. Sekventiaalisesti kysymys sijoittuu kohtaan, jossa opettaja 
on juuri saanut ohjeistuksensa päätökseen. Tässä tilanteessa on odotuk- 
senmukaista, että osallistujat toimivat ohjeistuksen mukaisesti, kuten 
he tekevätkin: kaikki heittelevät palloa yhdellä kädellä. Tämän lisäksi 
tilanteessa on kuitenkin mahdollista ottaa myös verbaalinen vuoro, sillä 
opettajan ohjeen mukaan toimiminen on kehollista eikä kukaan muu 
osallistuja ole äänessä juuri nyt. Ali sitoo puheenvuoronsa osaksi ai- 
kaisempaa puhetta toistamalla siitä odota-sanan (r. 18) ja jatkaa toiston 
kautta kysymykseensä (r. 21). 

Anttila (2013: 42) kirjoittaa, että kehollinen oppiminen tuottaa ”kieltä, 
merkityksiä ja oivalluksia”. Tässäkin on mahdollista ajatella, että nimen- 
omaan toiminta saa aikaan tarpeen käyttää kieltä. Lisäksi toiminta saa 
aikaan oivallusta ja jopa leikittelyä. Ali hakee tässä ensin koppi-sanaa ja 
käyttää sitä sitten viittaamaan pallon kiinniottovaiheeseen. Heittoon hän 
viittaa odota-sanalla. Vuorossaan rivillä 40 hän kuitenkin kääntää sanat 
toisin päin: hän heittää pallon ilmaan vähän ennen rivillä 40 alkavaa 
verbaalista vuoroaan (ks. r. 39) ja sanoo heti ”koppi” ja palloa kiinni 
ottaessaan ”odota”. Tämä saa muut osallistujat nauramaan hyväntahtoi- 
sesti. Ensin nauraa Alin vieressä oleva Riku-ohjaaja (r. 43) ja nauru le- 
viää myös muihin osallistujiin (r. 44). Nauru käsittelee Alin toimintaa 
humoristisena. Naurun alkulähde on hyvin tilanteinen ja liittyy Alin 
leikittelyyn niillä kielen muodoilla, jotka hän on tässä tilanteessa omak- 
sunut käyttöönsä viittaamaan pallon heittelyn eri vaiheisiin. Sosiaalisen 
sirkuksen vuorovaikutuksen analyysin näkökulmasta tämä havainto on 
mielestämme tärkeä. Jo aikaisemmin sekvenssissä ohjaajat ovat kan- 
nustaneet opiskelijoita hyvä-sanoilla (r. 37, 39). Myös nauru on tässä 
positiivinen reaktio, joka ei sanktioi vaan hyväksyy. Olennaista on tässä 
se, että nauru hyväksyy nimenomaan kielellä leikittelyn ja sanojen tilan- 
teisten merkitysten kääntämisen päälaelleen. Tämänkaltainen havainto 
on muussakin tarkastelussamme noussut yhdeksi sirkusvuorovaikutuk- 
selle ominaiseksi piirteeksi: sirkuksessa, leikin kehyksessä, osallistujille 
tarjoutuu mahdollisuus leikkiä myös kielen muodoilla. Näihin leikitte- 

lyihin suhtaudutaan hyväksyen, ja yleensä ne saavat aikaan nimen- 
omaan yhteistä naurua. Tämä on tärkeä havainto siksi, että toisen kielen 
käyttäjille — erityisesti kielen oppimisen alkuvaiheessa oleville — kielellä 
leikittely ei useinkaan ole mahdollista, sillä heidän tuottamansa kielen 
normeja rikkovat muodot tulkitaan virheiksi. Sirkuksessa kuitenkin 
vallitsee leikin ilmapiiri, jossa monenlainen toiminta on mahdollista. 
Osallistujat myös jakavat käsityksen siitä, että nyt ei toimita arkielämän 
vakavassa kehyksessä, vaan leikin kehyksessä, jossa melkein mikä vain 
on mahdollista (kehyksistä ks. Goffman 2012; Keränen 2018). 

Kielellisen leikittelyn on aikaisemmassa tutkimuksessa havaittu ole- 
van usein kieltä itseään kommentoivaa eli tavalla tai toisella metakielel- 
listä (ks. Nissi 2014). Leikittely siis edellyttää jonkinlaista tietoisuutta 
kielestä, mutta sen on havaittu myös lisäävän tietoisuutta kielen raken- 
teista ja muodoista. Erityisesti sellaisten muotojen tuottaminen, jotka 
ovat jotenkin vaihtoehtoisia kielen normaaleille muodoille, voi lisätä kie- 
lenkäyttäjän tietoisuutta kielestä. (Ks. Tarone 2000; Cekaite & Aronsson 
2005). Sosiaalisen sirkuksen salliva ilmapiiri näkyy siinä, että tällainen 
kielellä leikittely mahdollistuu. Tältä osin vuorovaikutus voi tukea kielen 
käyttöä, kielellisistä muodoista (kuten vaikka suomen sanahahmoista) 
tiedostumista ja kielen oppimista. 

Seuraavaksi ohjaaja kehottaa osallistujia vaihtamaan kättä ja kokeile- 
maan heittelyä myös toisella kädellä. Tilan säästämiseksi emme tässä 
kuitenkaan näytä esimerkin rivejä 45-51, joilla opettaja tämän ohjeistuk- 
sen muotoilee. Sen sijaan huomio on edelleen Alissa, joka jatkaa odota 
koppi -fraasin toistelua (r. 52, 54, 57, 59) ja rytmittää sillä toimintaansa. 
Riveillä 62-63 hän tekee kuitenkin rytminvaihdoksen ja pitää palloa 
kädessään pidempään kuin muiden heittelyiden aikana toistaen koppi- 
sanaa viisi kertaa. Myös tässä Alin toiminta kiinnittää muiden osallistu- 
jien huomion ja saa aikaan naurua (r. 64, 69). 


Aineisto-ote 4. Toiminnan rytmillä leikittely 


53 LAU [heiVttää [Anyt 
-->Vkop. 
lau Aheit.---> 
54 ALI [A*koppi?V 

55 (.) 
56 LAU Whyvda: heiatt[o 
-->Vkop. 
ali Aheit.--- 
lau Aheit.--> 
57 ALI [(£0doVta) ko[ppi® 
-->Vkop. 

58 LAU [Vkoppia 
lau -->Vkop. 
ali Aheit.---> 

59 ALI =*aodota®¥ 


60 (.) 
61 LAU Vjolo 


62 ALI [koppi AA(.) odota (.) WW**koppia (.) 


ALI käsi jää pallo nyrki 
paikoilleen katselee 
rik Vkop. 


<:n käsi jää pallo 


paikoille 


lau Aheit.--> 
63 ALI koppi Vkop[pi Akoppi #sVkopapi* 

lau -->Vkop. 

lau Aheit. VkopAheit.--> 


64 VAL [ha [hahahaha 
65 RIK [koppi 
66 (.) 


67 ALI oAdota 
Aheit.((heittää pallon korkealle, melkein selän taakse)) 

68 () 
69 TUT Vheh[hehaheVhe .hh[h*v .hh 

lau -->Vkop. Aheit.------- Vkop. 

ali -->Vkop. 
Pysäyttämällä heittelyn rytmin ja toistamalla koppi-sanaa pallo kädes- 
sään monta kertaa Ali tuottaa toiminnan rytmiseen etenemiseen tauon, 
joka saa muiden osallistujien huomion. Tämä meneillään olevaan toi- 
mintaan särön tuottava vuoro saa jälleen aikaan naurua muissa osallis- 
tujissa (r. 64, 69). Vaikka leikittely ei tässä yhtä selvästi kohdistu kielen 
muotoihin kuin Alin edellinen leikittelevä vuoro, se kohdistuu kuiten- 
kin yhteiseen toimintaan ja meneillään olevan toiminnan etenemiseen, 
jonka Ali onnistuu vuorollaan hetkeksi pysäyttämään. Hän kuitenkin 
jatkaa heittelyä heti tämän vuoron jälkeen rivillä 67. 

Alin toiminta on kiinnittänyt myös hänen vieressään olevan ohjaa- 
jan, Rikun, huomion, sillä Riku on kääntänyt katseensa Aliin. Rivillä 67 

palloa heittäessään Ali käyttää jälleen sanaa odota viittaamassa heittämi- 
seen. Kukaan osallistujista ei ole aikaisemmin pysähtynyt korjaamaan 
Alin sanavalintaa. Rivillä 73 Riku kuitenkin heittää palloaan ja viittaa 
heittoon sanalla heitto. Riku ei katsoi Aliin heittäessään, mutta tämä 
poimii sanan välittömästi omaan puheeseensa ja toistaa sen heti Ri- 
kun jäljessä (r. 75). Tämän jälkeen ensin Riku ja Ali ja lopulta muutkin 
osallistujat alkavat toimia synkroniassa ja heitellä palloja yhdellä kädellä 
samaan tahtiin toimintaansa kielen avulla rytmittäen. 


Aineisto-ote 5. Alin ja Rikun toiminnan synkronia 


67 ALI oAdota 
Aheit.((heittää pallon korkealle, melkein selän taakse)) 
68 (.) 
69 TUT Vheh[{hehaheVhe .hh[hv .hh 
lau -->Vkop. 


70 ALI [2ko-2 
lau Aheit.------ Vkop 
ali -->Vkop 
71 LAU [hyvä: 
rik = 
72 (.) 
73 RIK heiatto 
Aheit.---> 
ali it.---> 
74 (.) 
75 ALI Vheitt[o 
ali -->Vkop. 
76 RIK [*Vkoppi*? 
-->Vkop. 
77 ALI =koppia 
Aheit.---> 
78 LAU =si[tten 
79 RIK [Ahe[itto 
rik Aheit. 
80 ALI [heitto 
81 Ca) 
82 RIK [Ykoppi 
83 ALI [koppi+ 
ali -->Vkop. 
rik -->Wkop. 
84 (.) 
85 LAU +joo[jo+ 
+osoittaa etusormella Rikua ja Alia 
86 RIK [Aheitfto (.) [koppi 
87 ALI [Aheitto [+koV [ppi 
Aheit.----------- Vkop. 
rik Aheit.----------- Vkop 
lau +osoittaa etusormella---> 
88 LAU [koppi+ 


-->+ 

Ali tehostaa heittelyään joustamalla polviaan aina heittovaiheessa ja kei- 
nuttamalla vähän vartaloaan. Tämä yhdessä Rikun ja Alin yhtäaikaisen, 
melko voimakkaalla äänellä tuotetun toistelun kanssa kiinnittää muiden 
osallistujien huomion, ja he lähtevät vähitellen mukaan yhtäaikaiseen 
toimintaan. Näin tilanteesta kehittyy hetki, jossa kaikki osallistujat tois- 
tavat heitto koppi -fraasia synkroniassa ja heittelevät samanaikaisesti pal- 
lojaan yhdellä kädellä. Tämä tapahtuu litteraatin riveillä 91-142, joita 
emme tässä tilanpuutteen vuoksi enää esitä. Yhteisen toistelun ja teke- 
misen samanaikaisuus havainnollistuu kuitenkin kuvassa 14. 

Tilanteessa on merkityksellistä se, että kaikki osallistuvat siihen ja 
ovat samassa rytmissä erityisesti verbaalisesti. Tilanne muistuttaa siis 
jonkinlaista kuorolausuntaa. Kiinnostavaa tässä on se, että Ali toimii ti- 
lanteessa ikään kuin ohjaajan roolissa. Vaikka tilanne lähteekin liikkeelle 
Rikun tekemästä korjauksesta rivillä 73, se saa tulta alleen nimenomaan 
Alin toiminnan ansiosta: Ali toistelee sanoja yhdessä Rikun kanssa, ja 
kun he ovat saavuttaneet yhtäaikaisuuden, hän kutsuu muita osallistujia 
mukaan katseellaan ja heiluttamalla vartaloaan heittojen tahtiin. Näin 
tilanteen ohjaajan rooli siirtyy väliaikaisesti hänelle. Aineistossamme on 
lukuisia muitakin tilanteita, joissa käy juuri niin, että ohjaajat muuttavat 
spontaanisti suunnitelmaansa ja lähtevät mukaan osallistujien aloittei- 
siin. On tietenkin mahdollista, että tämä on juuri aineistomme kokenei- 
den ohjaajien ominaispiirre, mutta tällainen osallistujien valtauttami- 
nen ja ohjausoikeuden hetkellinen luovuttaminen on myös yhteydessä 
sosiaalisen sirkuksen tavoitteisiin voimaannuttaa osallistujia ja löytää 
uusia — mahdollisesti yllättäviäkin — tapoja olla vuorovaikutuksessa (ks. 
Bessone 2017). Se on mahdollisesti myös yksi taidepohjaiselle toimin- 
nalle ominaisista piirteistä. Ohjaustoiminnan joustavuus sallii yllättävät 
suunnanmuutokset ja yllätykset, joista voi puolestaan syntyä vuorovai- 
kutukseen jotakin uutta. 


Yhteenvetoa ja pohdintaa 


Olemme tässä artikkelissa analysoineet vuorovaikutusta sosiaalisessa 
sirkuksessa. Keskityimme analysoimaan erityisesti ohjaamisen yksityis- 

kohtia sekä osallistujille rakentuvia osallistumisen paikkoja. Analyysissa 
näytimme, miten jongleerauksen perustaitojen opettaminen toteutuu 
multimodaalisesti. Ohjaaja rakentaa ohjeistuksensa kielen, eleiden ja 
pallon käsittelyn avulla siten, että ohjeistus on nähtäväksi tarkoitettu. 
Tilankäyttö, eli toiminta ympyrämuodostelmassa, mahdollistaa sen, että 
kaikki osallistujat näkevät ohjeistuksen. Osallistujat seuraavat ohjeistus- 
ta tarkkaavaisesti ja toimivat kehollisesti hyvin täsmällisesti sen mukaan. 

Kehollisen toiminnan ohjeistuksen osalta analyysissa tekemämme 
havainnot ovat samansuuntaisia kuin aikaisemmassa keskustelunana- 
lyyttisessa tutkimuksessa tehdyt havainnot (ks. Keevallik 2010; Lindwall 
& Ekström 2012; Evans & Reynolds 2016), joissa korostuu esimerkiksi 
huomio siitä, että kehollisen toiminnan ohjaaminen rakennetaan usein 
nimenomaan nähtäväksi. Näiden aikaisempien tutkimusten aineisto ei 
ole ollut peräisin kakkoskielisistä konteksteista, ja vertailu aikaisemmis- 
sa tutkimuksissa tehtyihin huomioihin tuo näin ollen näkyväksi sen, 
että kehollisen modaliteetin korostuminen ohjeistuksissa ei välttämättä 
ole niinkään yhteydessä osallistujien ja ohjaajien välillä olevaan kielelli- 
seen epäsymmetriaan vaan motivoituu kehollisen toiminnan luonteesta. 
Esimerkkitilanteemme analyysi kuitenkin näyttää sen, että nimenomaan 
kehollinen modaliteetti, erityisesti eleet ja näyttäminen, tukee yhteisen 
ymmärtämisen rakentumista ohjaustilanteessa. Eleet tukevat ymmärtä- 
mistä, ja ohjaajan kehollisen toiminnan ”matkiminen” on ensimmäinen 
askel osallistumisessa ja oppimisessa. 

Kehollisen toiminnan matkimisen lisäksi sirkusvuorovaikutuksessa 
tarjoutuu paikkoja myös toistaa ohjaajien käyttämää kieltä — esimerkki- 
katkelmamme huipentui tilanteeseen, jossa kaikki toistivat heitto koppi 
-fraasia kuorossa. Sirkusharjoittelu onkin toistoa monella tasolla: samat 
harjoitukset toistuvat eri tapaamiskerroilla, liikkeitä harjoitellaan toista- 
malla, jotta keho oppisi ne, ja opettajat ja opiskelijat toistavat ja matki- 
vat toistensa liikkeitä, eleitä, ilmeitä ja sanoja. Tällainen toistaminen on 
kaiken oppimisen perusta ja yksi kielen oppimista tukeva ulottuvuus 
sosiaalisen sirkuksen vuorovaikutuksessa. 

Osallistujien toiminnan osalta analyysimme nostaa näkyväksi niitä il- 
miöitä, joihin myös aikaisemmassa sosiaalisen sirkuksen tutkimuksessa 
on viitattu. Yksi näistä on osallistujien välinen tasa-arvo, jota rakennet- 

tiin esimerkiksi tilankäytön avulla. Tasa-arvoinen ja kannustava ilmapiiri 
rohkaisee osallistumaan, sallii virheet ja uudelleenyritykset ja luo positii- 
visen oppimisympäristön. Tasa-arvon idea näkyy myös toiminnan ohjaa- 
misen joustavuudessa, erityisesti siinä, että ohjaajan rooli on mahdollista 
luovuttaa hetkeksi myös sellaisille osallistujille, jotka ovat tähän haluk- 
kaita, kuten Ali analysoimassamme tilanteessa. Kaikessa taidepohjaisen 
toiminnan ohjaamisessa ei välttämättä ole mahdollista antaa niin yksi- 
tyiskohtaisia ohjeistuksia kuin jongleerauksen perustaitoja opetettaessa. 
Ohjausvastuun hetkellinen siirtäminen ja osallistujien valtauttaminen 
saattavat kuitenkin olla piirteitä, jotka näkyvät myös muussa taidepohjai- 
sessa toiminnassa, jossa kukin osallistuja on itse oman tekemisensä ja 
kokemuksensa paras asiantuntija (ks. esim. Anttila 2013, 2018). 
Analyysissa näytimme, miten toiminta sirkusvälineiden kanssa (eli 
tässä tapauksessa pallojen heittely) synnyttää tarpeen käyttää kieltä ja 
mahdollistaa yhteisten merkitysten luomisen — myös leikittelyn ja huu- 
morin. Sosiaalisen sirkuksen tutkimuksessa puhutaan usein sirkuksen 
voimauttavasta vaikutuksesta, ja jotakin tästä näkyy myös analysoimas- 
samme esimerkkikatkelmassa. Se näyttää, miten sirkusvuorovaikutus 
mahdollistaa uudenlaisia tapoja olla vuorovaikutuksessa ja miten hyvin 
vähäisten kielellisten resurssien avulla on mahdollista leikitellä ja ohjata 
ryhmän toimintaa. Tämä on tärkeää siksi, että kielellinen epäsymmetria 
johtaa monissa arkielämän vuorovaikutustilanteissa osallistumisen epä- 
symmetriaan ja tilanteeseen, jossa maahanmuuttaja-aikuinen ei pysty 
toimimaan samalla tavalla kuin hän esimerkiksi omalla äidinkielellään 
toimisi. Leikillisen toiminnan kehys kuitenkin mahdollistaa epäsymmet- 
rioiden unohtamisen ja roolien kääntämisen päälaelleen, koska leikin 
kehyksessä melkein mikä tahansa on mahdollista. Tällainen kokemus 
voi olla myös aikuiselle vapauttava, jos hän suostuu lähtemään leikkiin 
mukaan. Sirkusvälineiden avulla luodaan myös sirkustoiminnan esteet- 
tinen kehys, joka muuntuu toiminnan mukana. Tässä esteettisessä ke- 
hyksessä mahdollistuu leikki ja yhteinen toiminta, joka tuottaa lumoutu- 
misen hetkiä, kun ihmisen mieli, kehollinen toiminta ja vuorovaikutus 
ympäristön kanssa yhdistyvät (ks. Varela, Thompson & Rosch 1991). 
Sosiaalista sirkusta tehdään tällä hetkellä paljon erilaisten maahan- 
muuttajaryhmien parissa. Sirkusharjoitteet todennäköisesti tukevat kie- 

len oppimista monella tasolla: analyysissa naytimme esimerkiksi sen, 
miten osallistujat seurasivat ohjaajan kehollista toimintaa. Tässä — sa- 
moin kuin monissa sirkusharjoituksissa — on havainnoitava vuorovaiku- 
tuskumppania tarkasti ja opittava tulkitsemaan hänen toimintaansa. Vuo- 
rovaikutuskumppanin kehollisen ja kielellisen toiminnan tarkka havain- 
nointi ja siihen keskittyminen on yksi intersubjektiivisuuden perus- 
edellytyksistä: jos emme kiinnitä huomiota siihen, mitä vuorovaikutus- 
kumppanimme tekee, emme voi myöskään täysin ymmärtää häntä. 
Tämän lisäksi harjoitusten aikana rakentuu mahdollisuuksia toistaa 
kieltä ja käyttää sitä uutta luovalla tavalla. Näin ollen sirkustoiminnassa 
on monia kielen oppimista tukevia ulottuvuuksia. 

Multimodaalinen keskustelunanalyysi toimii menetelmänä tehdä nä- 
kyväksi sitä, mikä sirkusvuorovaikutuksessa toimii ja millaisia kielen 
oppimisen hetkiä vuorovaikutuksessa syntyy spontaanisti — ilman että 
opettaja on niitä sinne suunnitellut. Soveltava keskustelunanalyysi tar- 
koittaa meille sitä, mitä tämän jälkeen tapahtuu: kielen oppimista mah- 
dollistavien ja tukevien käytänteiden — kuten multimodaalisesti raken- 
nettujen ohjeistuksien — tunnistamisen jälkeen on mahdollista lähteä 
pohtimaan, miten vuorovaikutusta voisi jatkossa suunnitella ja kehittää 
esimerkiksi niin, että nämä käytänteet toteutuisivat ja tukisivat kielen 
oppimista parhaalla mahdollisella tavalla. Tällainen pohdinta ja suun- 
nittelu on hedelmällisintä tehdä yhteistyössä sirkusohjaajien, vuorovai- 
kutuksen tutkijoiden ja kielen opettajien kesken. 


Tutkimustarina 


Artikkelimme on syntynyt moniammatillisena yhteistyönä: kirjoittajista 
Riku ja Laura ovat yhteisötaiteilijoita ja sirkusohjaajia, Terhi suomi toise- 
na kielenä -opettaja ja kielen oppimisen tutkija ja Niina vuorovaikutuk- 
sen tutkija. Tässä artikkelissa kuvattu tutkimus lähti liikkeelle tutkimuk- 
sellisen kiinnostuksen ja sattuman kautta: Niinan tutkimusprojektilla oli 
käynnissä hanke, jossa analysoitiin erilaisia kieliluokkien ulkopuolisia 
vuorovaikutustilanteita suomen kielen käyttämisen ja oppimisen näkö- 
kulmasta. Terhi oli tässä projektissa mukana suomi toisena kielenä 

-opettajana vahvistamassa tutkimusprojektiin kaivattua pedagogista 
osaamista ja näkökulmaa. Kun kuulimme maahanmuuttaja-aikuisille 
järjestettävistä sirkusryhmistä, kiinnostuimme niistä, koska oletimme 
sirkusvuorovaikutuksen tarjoavan uusia näkökulmia kehollisuuden ja 
kielen käytön ja oppimisen yhteenkietoutumisen ymmärtämiseen. Aja- 
tuksemme oli, että sirkustuntien kehollisuus ja erilaisten materiaalien 
käyttö mahdollistaisi tämän yhteenkietoutumisen analysointia ja tarjoai- 
si sen ymmärtämiseen uusia näkökulmia. Tässä kehyskertomuksessa 
puhuu ensin Terhi ja sitten Riku. Lopuksi reflektioistaan kirjoittaa vielä 
Niina. 


TERHI / S2-OPETTAJA JA KIELEN OPPIMISEN TUTKIJA 

Mahdollisuus yhdistää sosiaalinen sirkus, suomi toisena kielenä -opetus 
ja tutkimus tuntui heti kiinnostavalta. Kiehtovaa oli jo sirkus sinällään. 
Erityisen houkuttelevaa oli päästä seuraamaan monen tunnin ajak- 
si opetusta ja toimintaa, jossa osallistujina on kielenoppimisen alku- 
vaiheessa olevia maahanmuuttajia, mutta huomion kohteena ei olisi 
kieli vaan muiden taitojen opettelu. Sirkustunneilla suomen kieli olisi 
vain yhteisen vuorovaikutuksen väline, ja tunnit tarjoaisivat opiskelijoil- 
le luokkahuoneesta poikkeavan mahdollisuuden kielen käyttöön. Odotin 
mielenkiinnolla sirkusohjaajien ja S2-opiskelijoiden kohtaamista sekä 
yhteyden ja yhteisymmärryksen löytymistä ja keinoja. 

Pääsimme mukaan toimintaan — ja se oli myös tutkimuksen tekemi- 
sen ehto: kaikki paikallaolijat osallistuvat. Niinpä seisoimme aloituspiiris- 
sä tasavertaisina, sirkustaidoiltamme vähintäänkin yhtä tietämättöminä 
ja osaamattomina kuin tunneille osallistuvat opiskelijat, ja olimme osa 
ryhmää. Yritimme, erehdyimme, harjoittelimme, opimme jotain, jotain 
emme oppineet edes harjoittelemalla, innostuimme ja nauroimme. Viik- 
kojen ajan pystytimme kameramme sirkusopetuksen tilaan ja kävelim- 
me mukaan toimintaan. Unohdimme osin tarkkailla vuorovaikutusta ak- 
tiivisesti, mutta koimme omakohtaisesti, millaista sosiaalinen sirkus oli. 

Huomiomme kiinnittyi alusta asti leikin, hyväksynnän ja yhteisöllisyy- 
den ilmapiiriin. Liikkeelle lähtemisessä ja toiminnassa oli jotain, joka 
vapautti opiskelijat nauramaan ja hassuttelemaan, ja meidät siinä mu- 
kana. Kieli oli käytössä elävää, videoitua aineistoa kertyi ja tallennustila 

loppui toistuvasti. Opiskelijat oppivat jongleeraamaan, olivat taitavia ja 
saivat kehuja. He leikkivät ja vitsailivat kielellä, jonka oppimisen alussa 
he vasta olivat. Osallisuus ja toimijuus vahvistuivat. 

Stereotyyppisissä mielikuvissa tutkimustyö ja kielenoppiminen ovat 
tylsää puurtamista ja sirkus silkkaa pelleilyä. Tässä kokeilussa opiskeli- 
jat, opettajat ja tutkijat nauroivat välillä vedet silmissä ja sosiaalinen 
sirkus osoittautui opiskelijat tavoittavaksi keinoksi luoda yhteyttä, osal- 
lisuutta ja osaamista. 


RIKU / SIRKUSOHJAAJA JA YHTEISÖTAITEILIJA 

Sosiaalisen sirkuksen lyhyt suomalainen historia nivoutuu läheisesti hy- 
vinvointiin. Monet sosiaalisen sirkuksen hankkeet ovat tutkineet sirkuk- 
sen hyvinvointivaikutuksia. Siksi Niinan ja Terhin halu liittää kielen op- 
pimisen tutkimusta mukaan sirkustoimintaan tuntui hyvältä heti alusta 
alkaen. Minulle sirkusohjaajana avautui uusi fokus itselleni tuttuun toi- 
mintaan. Tiesin aiemman kokemukseni perusteella, että sirkusaktivitee- 
tit ovat hyvä väline ihmisten osallistamiseen ja ryhmäyttämiseen. Tiesin 
kuinka suunnitella ja toteuttaa toimiva sirkuskerta yhdessä työparini 
Lauran kanssa. Nyt sain oppia itsestäni uutta ohjaajana: kuinka ohjeis- 
tan sirkusharjoitteita, ja kuinka käytän kieltä silloin, kun osallistujien 
suomen kielen taidot ovat vajavaisia? 

Sosiaaliseen sirkukseen läheisesti kuuluva leikin kehys auttoi meitä 
kaikkia, koska me kaikki suostuimme yhteisiin sirkusleikkeihin. Sirkus- 
taitoja ei opi ellei ole valmis toistamaan samoja harjoitteita lukuisia ker- 
toja ja suostumaan siihen, ettei mikään taito kehity ilman harjoittelua. 
Leikillisyys auttaa jaksamaan harjoittelua. Sirkusryhmässämme tämä 
leikillisyys laajeni koskemaan kaikkea vuorovaikutusta ja auttoi osallistu- 
jia pelleilemään myös suomen kielellä. Itselleni tärkeä kokemus oli altis- 
tua myös osallistujien eri äidinkielille ja olla opetettavana ja oppijana. 
Tämä opettavainen kielenoppimissirkusmatka onneksi vielä jatkuu ja 
saan nauttia yhdessä tekemisen luovasta ilmapiiristä. 


NIINA / VUOROVAIKUTUKSEN TUTKIJA 
Tämän tutkimuksen tekeminen on ollut tuntemattomaan hyppäämistä. 


Sirkus sinällään oli minulle melko tuntematon alue ennen tutkimuksen 

aloittamista. Vielä tuntemattomampi oli kuitenkin tässä käyttämämme 
tapa kerätä aineisto. Monessa aikaisemmassa tutkimuksessani olen nau- 
hoittanut vuorovaikutustilanteita, joissa en ole itse ollut mukana. Nyt 
aineiston nauhoittamisen ehtona oli se, että osallistuin tilanteisiin myös 
itse. Tämä ehto on ollut tutkimuksen kannalta merkittävä, sillä sirkus- 
vuorovaikutukseen osallistuminen on avannut vuorovaikutustilanteiden 
ymmärtämiseen uuden — kokemuksellisen — näkökulman: tiedän nyt, 
miltä sirkustoiminta tuntuu, ja olen kokenut ”nahoissani” sen, miltä 
tuntuu harjoitella jongleerausta tai klovneriaa. 

Koska olen persoonana aika innostuvaa lajia, jouduin monesti sirkus- 
tuntien jälkeen ja niiden aikana muistuttamaan itselleni, että en lähtisi 
touhuihin liian innokkaasti mukaan vaan muistaisin myös havainnoida 
vuorovaikutusta. Usein sen kuitenkin unohdin, mikä oli sekä positiivi- 
nen asia että mahdollisesti myös haaste. Positiivinen sikäli, että keskit- 
tyessäni sirkustoimintaan opin jongleeraamaan! Haasteellisena asiaa 
voisi pitää metodisesta näkökulmasta: jos tutkija uppoaa toimintaan, 
hänen havaintokykynsä ei riitä vuorovaikutuksen reflektiiviseen tarkas- 
teluun. En kuitenkaan halua pitää tätä vakavana metodisena ongelmana, 
koska vuorovaikutusta on mahdollista havainnoida myös videonauhoilta 
melko ongelmattomasti. Ja sirkustuntien jälkeen muistin kyllä aina py- 
sähtyä kirjoittamaan tutkimuspäiväkirjaa havainnoista ja kokemuksista. 
Metodisesti haasteellisempi ehkä onkin kysymys siitä, miten saisin 
myös oman kokemuksellisen tietoni käyttöön analyysissa ja miten se 
mahdollisesti olisi yhdistettävissä vuorovaikutuksen keskustelunanalyyt- 
tiseen erittelyyn. Tätä asiaa ei ole vielä tässä artikkelissa ratkaistu, vaan 
sen pohdinta jatkuu edelleen. 

Analyysiprosessimme on edennyt siten, että Terhin kanssa olemme 
käyneet videoaineistoa läpi merkaten sieltä kielen käytön, kehollisuuden 
ja vuorovaikutuksen näkökulmasta kiinnostavia kohtia. Sen jälkeen 
olemme pitäneet kiinnostavista aineistonäytteistä datasessioita yhdes- 
sä kirjoittajajoukon kesken. Vaikka keskustelunanalyyttinen aineiston 
katsomisen tapa ei luonnollisestikaan ollut Rikulle ja Lauralle yhtä 
tuttu asia kuin meille tutkijoille, jaoimme kuitenkin yllättävän paljon 
ammatillisia kiinnostuksen kohteita, ja yhteinen analyysin tekeminen 
oli antoisaa. Analyysin tekeminen ja kirjoittaminen on ollut tapa luoda 

yhteistä ymmärrystä siitä, mitä sirkusvuorovaikutuksessa tapahtuu ja 
miksi, sekä soveltaa tätä ymmärrystä niin sirkusryhmien ohjaamisen, 
suomi toisena kielenä -opetukseen kuin opetusvuorovaikutuksen lain- 
alaisuuksien ymmärtämiseen laajemminkin. 

Olemme pitäneet tutkimuksemme pohjalta myös yhteisiä esityksiä 
niin tieteellisissä konferensseissa kuin erilaisissa sirkusohjaajille tai 
yhteisötaiteilijoille tarkoitetuissa koulutuspäivissä ja tapahtumissa. 
Tutkijan näkökulmasta muille kuin toisille tutkijoille puhuminen ja 
esitelmöiminen on aina haastavaa. Erityisesti sirkusammattilaisille pu- 
humisen olen tutkijana kokenut haastavaksi siksi, että käsityksemme 
esimerkiksi siitä, mitä kieli on, voi olla hyvin erilainen eikä filosofinen 
pohdintani siitä, miten kieli nykykielentutkimuksessa ymmärretään, 
useinkaan ole herättänyt kuulijoissa suurta innostusta. Haastavaa on 
siis pukea tutkimuksen havainnot sellaiseen asuun, että ne puhuttelisi- 
vat ja tuntuisivat tarkoituksenmukaisilta myös niiden ammattilaisten 
mielestä, jotka ovat tutkimuksen kohteena’ eli tässä tapauksessa siis 
sirkusohjaajien. Tätä työtä on helpottanut paljon se, että Riku ja Laura 
ovat kommentoineet meidän tutkijoiden havaintoja prosessin aikana ja 
auttaneet meitä saamaan näkökulmaa siihen, mikä on heidän työnsä 
näkökulmasta merkityksellistä ja tärkeää. 

Tutkimukselta toivotaan usein suoria vastauksia tai selviä ohjeita esi- 
merkiksi siihen, mitä sirkustunneilla pitäisi tehdä, jotta suomea opittai- 
siin samalla tehokkaasti. Tutkijana en olisi kovin halukas tällaisia suoria 
ohjeita antamaan, koska ajattelen, että tutkimuksemme on tietyllä taval- 
la perusanalyysia siitä, mikä tällaisessa sirkuksen kaltaisessa vuorovaiku- 
tuksessa mahdollistaa oppimisen ja tukee sitä. En myöskään halua antaa 
yksityiskohtaisia neuvoja esimerkiksi siitä, miten tiettyä suomen kielen 
rakennetta tai fraasia pitäisi sirkuksen keinoin lähteä opettamaan. Toi- 
saalta vaatimus tällaisten selvien ohjeiden esittämisestä on tutkimuksen 
tekemisen näkökulmasta myös positiivinen asia, sillä se todella pakottaa 
miettimään omien havaintojen sovellusarvoa. Ajattelen, että havainto- 
jemme pohjalta voimme hyvin myös kehittää (sirkus)kielipedagogiikkaa 
ja näin olemme yhteistyössämme myös tehneet. Tämän projektin aikana 
pedagoginen kehitystyö on tapahtunut kuin huomaamatta: sirkustun- 
tien jälkeen ja tutkimuksen teon lomassa olemme puhuneet havain- 


VUOROVAIKUTUS SOSIAALISESSA SIRKUKSESSA 187 


noistamme ja jotkut niistä ovat saaneet Rikun ja Lauran muuttamaan 
joitakin ohjaamisen liittyviä käytänteitään. Seuraava vaihe tutkimuksen 
soveltamisessa olisi näiden havaintojen systemaattisempi reflektointi ja 
hyväksi havaittujen käytänteiden kirjoittaminen yleisemmän ohjeistuk- 
sen muotoon. Tällainen yhteinen projekti onkin jo suunnitteilla. 

Johdanto 


Ryhmään liittyminen ja siitä eroaminen ovat jokapäiväistä toimintaa, 
jonka yksityiskohtia emme usein tule pohtineeksi. Molemmat ovat kui- 
tenkin monimutkaisia prosesseja, jotka edellyttävät toiminnan koordi- 
noimista sekä uuteen ryhmään liittyvien että uusia jäseniä vastaanotta- 
vien osapuolten välillä. Monesti koordinaatio on kehollista; esimerkiksi 
kääntymällä toista kohti voi ilmaista valmiuttaan ottaa toinen ihminen 
mukaan ryhmään, ja päinvastoin, kääntämällä selkänsä voi näyttää, ettei 
ole vastaanottavainen juuri sillä hetkellä. Äärimmäinen esimerkki on 
kiusaaminen, joka voi toteutua pieninkin elein; ryhmä voi ”sulkea ra- 
jansa” kehollisesti siten, että yksi osallistuja jää ryhmän ulkopuolelle. 
Tällaista toimintaa voi olla vaikea todentaa jälkikäteen. Ryhmäytymisen 
yksityiskohtainen analyysi tuo näkyväksi niitä keinoja, joita osallistujat 
käyttävät erotessaan yhdestä ryhmästä ja liittyessään toiseen, tai vastaan- 
ottaessaan uusia jäseniä jo olemassa olevaan kokoonpanoon. 

Tämän tutkimuksen kohteena on ryhmäytyminen teatteriharjoituksis- 
sa, jonka osallistujat ovat nuoria kesätyöntekijöitä. Nuorilta ei edellytetä 
aiempaa kokemusta teatterin parissa. He eivät myöskään yleensä tunne 
toisiaan harjoitusten alkaessa, joten kesän kuluessa joukosta toisilleen 

vieraita nuoria tulee yhteen hioutunut ryhmä. Teatteriharjoitukset ovat 
otollinen konteksti ryhmäytymisen analysoimiseen, sillä harjoituksia 
tehdään usein erilaisissa kokoonpanoissa ja ryhmäytyminen ilmiönä 
tulee näin ollen näkyväksi. 

Ryhmäytyminen näyttäisi olevan ihmiselle luontaista. Satunnaisessa- 
kin väenpaljoudessa ilmenee herkästi taipumusta muodostaa psykolo- 
gisia joukkoja, joiden sisällä oleviin suhtaudutaan yleensä positiivisesti 
(Freud 2010 [1921]: 59, 61-62). Aiemmista tutkimuksista ilmenee niin 
ikään, että taide itsessään herättää ryhmään kuulumisen tunnetta (Mc- 
Carthy, Ondaatje, Zarakas & Brooks 2004: 14). Tässä analysoitu toiminta 
on myös perustavasti ryhmälähtöistä: harjoitukset eivät perustu ennalta 
laadittuun käsikirjoitukseen vaan käsikirjoitus luodaan kesän aikana. 
Ryhmä siis tuottaa teoksen yhdessä. (Ks. Oddey 1994.) Tutkimushank- 
keeseemme osallistuville nuorille työskentelyn merkittävä anti on ollut 
kokemus siitä, millaista on sitoutua ryhmään ja saada yhteinen ääni 
kuuluviin teoksen ja näyttämöroolien kautta (Visakko 2017). 

Näyttämöharjoitusten aikana tapahtuu paljon erilaisia lyhytaikaisia 
ryhmäytymisiä; harjoitteita tehdään usein pareittain tai pienissä ryhmis- 
sä, ja kokoonpanojen muodostaminen edellyttää konkreettista siirty- 
mistä erikokoisiin ryhmiin. Näissä tilanteissa ryhmät syntyvät pitkälti 
samanaikaisesti, jolloin koko asetelma on liikkeessä. Artikkelin analyyt- 
tinen osuus keskittyy juuri tällaiseen ryhmäytymiseen: analyysin koh- 
teena on tilanne, jossa osallistujat siirtyvät pareista kolmen hengen 
ryhmiin. Ryhmän jäsenten lukumäärä vaikuttaa ryhmädynamiikkaan 
ja sen mahdollisuuksiin, sillä ryhmän jäsenten välille syntyy erilaisia 
riippuvuussuhteita (Freud 2010 [1921]). Sosiologi Georg Simmel (1902) 
on nostanut esiin ryhmän jäsenten lukumäärän merkittävänä tekijänä 
ryhmän toiminnan ja sen jäsenten välisten suhteiden kannalta. Tämän 
tutkimuksen kannalta keskeistä on erityisesti kahden hengen (dyadin tai 
parin) ja kolmen hengen ryhmän erityiset ja erottavat piirteet. Simme- 
lin mukaan dyadi on ryhmien joukossa erityistapaus, sillä sen jäsenet 
ovat toisistaan erityisellä tavalla riippuvaisia. Jos yksi lähtee, toinen jää 
yksin ja ryhmän olemassaolo lakkaa. Kolmen hengen ryhmä on toisaalta 
jatkuvasti alttiina sille, että kaksi jäsentä tiimiytyy keskenään ja yksi jää 
ulkopuoliseksi. 

Artikkeli on jäsennetty seuraavasti: kerron aluksi aineistosta ja tutki- 
mushankkeesta, jonka osana aineisto on nauhoitettu (luku 2). Sen jäl- 
keen käsittelen ilmiöitä, joita keskustelunanalyyttinen teatterintutkimus 
nostaa esiin (luku 3). Analyyttisessa osassa (luku 4) näytän ensin yleis- 
kuvan siitä, millaisten vaiheiden kautta ryhmäytyminen etenee ja mitkä 
seikat vaikuttavat ryhmien muodostamiseen (4.1.). Sitten analysoin koko 
tilannetta sekventiaalisesti siten, että keskiössä on sanallinen toiminta 
(4.2.). Näytän vielä eri parien siirtymistä analysoimalla, miten edeltävän 
tehtävän luomat spatiaaliset ja ryhmädynaamiset seikat vaikuttavat 
orientaation muutoksiin ja miten parit koordinoivat kehollista toimin- 
taansa keskenään (4.3.). Kahden tapauksen avulla havainnollistan myös, 
miten ryhmät muodostavat uuden vuorovaikutustilan (4.4.). Luvussa 5 
kokoan tulokset. Tutkimustarinassa kerron, miten hanke sai alkunsa ja 
valotan sitä, mitä hankkeen osallistujien yhteisissä tapaamisissa tapah- 
tui: millaisia asioita käsiteltiin kulissien takana. Valotan myös sitä, mi- 
ten tutkijat ja taiteilijat tutustuivat toistensa metodeihin osallistumalla 
tieteelliseen ja taiteelliseen toimintaan. 


Aineisto ja menetelmät 


Tutkimusaineisto koostuu videoiduista teatteriharjoituksista. Ne on nau- 
hoitettu osana Koneen Säätiön rahoittamaa vuorovaikutustutkijoiden ja 
taiteentekijöiden yhteistä kolmivuotista hanketta ”Taide työnä ja työväli- 
neenä” (2015-2017). Tutkimuskohteena on URB-kesätyöprojekti, jossa 
ryhmä nuoria aikuisia työskenteli ammattilaisen johdolla tähtäimenään 
esitys Kiasma-teatterin järjestämillä Urbaanin taiteen festivaaleilla. Pro- 
jektissa harjoiteltiin kesäisin viidestä kuuteen viikkoa, kuusi tuntia joka 
arkipäivä. Taide työnä ja työvälineenä -hankkeen tutkijat ja avustajat ke- 
räsivät aineiston videoimalla näyttämöharjoituksia ja haastattelemalla 
kesätyöprojektiin osallistuneita nuoria ennen projektia ja sen jälkeen 
sekä tallentamalla osallistujien tuottamaa muuta materiaalia kuten teks- 
tejä ja kuvia ja osallistujien kuvaamia videoita. Myös esitykset Urbaanin 
taiteen festivaalilla on tallennettu tutkimuskäyttöön. Kesätyöprojektiin 
valittiin joka kesäksi uusi nuorten aikuisten ryhmä. Osallistujilta ei edel- 


RYHMÄYTYMINEN TEATTERIHARJOITUKSISSA 193 


lytetty kokemusta tai harrastuneisuutta taiteen alalta, mutta heiltä edel- 
lytettiin halua osallistua yhteiseen projektiin ja työskennellä yhteisen 
päämäärän hyväksi. Ohjaaja ja hänen työparinsa olivat taiteen ammatti- 
laisia ja myös mukana Taide työnä ja työvälineenä -hankkeessa. 

Aineistoa kerättiin kaikkiaan kolmelta kesältä videoimalla yhdestä 
kahteen kokonaista harjoituspäivää viikossa koko harjoittelujakson ajal- 
ta. Yhteensä videoaineistoa on kertynyt noin 150 tuntia. Aineistot on 
tallennettu kolmella kameralla. Tässä tutkimuksessa aineistona on käy- 
tetty kahden näyttämöharjoituksen väliin sijoittuvaa katkelmaa, jossa 
12 osallistujaa siirtyy pareista kolmen hengen ryhmiin. Katkelman koko- 
naiskesto on 22 sekuntia. Kyseessä on siis ajallisesti varsin lyhyt tuokio, 
mutta lyhyessä ajassa tapahtuu paljon — erityisesti siksi, että suuri osa 
tapahtumisesta on samanaikaista. Yhden ryhmäytymistilanteen yksityis- 
kohtainen analyysi tuo näkyväksi sen, miten osallistujat koordinoivat 
toimintaansa yhdessä siirtyessään pareista kolmen hengen ryhmiin, il- 
man että ryhmien kokoonpanoa on ohjeistettu muuten kuin lukumää- 
rän osalta. Analysoitu tilanne on nauhoitettu kesätyöprojektin toisella 
viikolla. Osallistujat ovat harjoitelleet keskenään seitsemän arkipäivän 
ajan, ja kyseessä on projektin kahdeksas päivä. Koska harjoituksia on 
kuusi tuntia joka arkipäivä, yhteistä aikaa on ehtinyt kertyä reilut neljä- 
kymmentä tuntia. 

Tutkimuskohteeksi valikoitunut ilmiö, ryhmäytyminen, niin sanotusti 
”nousi aineistosta”, eli valikoitui motivoimattoman aineistonkatselun tu- 
loksena. Yhden osallistujan ele herätti kiinnostukseni ja ryhdyin tarkas- 
telemaan tilannetta tarkemmin. Tässä mielessä tutkimuskohteen va- 
linta oli klassisen keskustelunanalyyttinen. Analyysia ohjasi koko ajan 
keskustelunanalyysiin perustava analyyttinen kysymys ”Why that now?” 
(Schegloff & Sacks 1973). Sen sijaan se, että analyysin kohteena on 
vuorovaikutus teatteriharjoituksissa, tekee asetelmasta erilaisen kuin 
klassisissa keskustelunanalyyttisissa tutkimuksissa, jotka pohjautuivat 
etenkin alkuun pitkälti puhutun arkivuorovaikutuksen analyysiin (Sacks 
1992a, 19920). Tutkimuksessani soveltavuus ilmenee ensinnäkin siten, 
että aineisto on taltioitu teatteriharjoituksista, mikä on melko uusi avaus 
keskusteluntutkimuksen kohteena (ks. Norrthon 2020). Tutkimushanke 
oli myös perustavasti tieteen ja taiteen rajoja ylittävä; keskeistä oli alusta 

asti tutkijoiden ja kentän monenlaiset kohtaamiset. Hankehakemus kir- 
joitettiin yhdessä, ja tutkijat ja taiteilijat tapasivat toisiaan säännöllisesti 
koko hankkeen ajan. Tapasimme myös URB-kesätyöprojektiin osallis- 
tuneita nuoria esimerkiksi harjoituksissa, hankkeen järjestämässä työ- 
pajassa ja esityksessä Pyhä kaaos (http://www.sicspace.net/past/py- 
hae-kaaos/). 

Vuorovaikutus teatterissa ja teatteriharjoituksissa on uusi, kas- 
vavaa kiinnostusta herättänyt alue keskusteluntutkimuksen kentäl- 
lä (ks. Harjunpää, Deppermann & Sorjonen 2021; Hazel 2015, 2018; 
Ihalainen (tulossa); Norrthon 2020; Raevaara 2020; Savijärvi 2019; Savi- 
järvi & Ihalainen (tulossa); Schmidt 2014, 2018; Turunen 2018). Tutki- 
musta tehtiin tiiviissä yhteistyössä taiteilijoiden kanssa — ei pelkästään 
työpöydän ääressä vaan myös kokemuksellisesti, osallistumalla. Tutkijat 
ja taiteilijat tapasivat toisiaan säännöllisesti koko hankkeen ajan. Tutkijat 
osallistuivat toisinaan näyttämöharjoituksiin yhdessä nuorten kanssa, ja 
taiteilijat osallistuivat joihinkin yliopistolla järjestettyihin seminaareihin 
ja datasessioihin. Tarkoituksenamme oli, että oppisimme ymmärtämään 
tieteen ja taiteen metodien yhtymäkohtia ja eroja kokemuksen kautta. 


Keskustelunanalyysi näyttämötaiteen analyysivälineenä 


Keskustelunanalyysi tutkii, miten ihmiset toimivat ja tulkitsevat toisten- 
sa toimintaa tilanteissa, jotka muotoutuvat hetki hetkeltä. Sitä voidaan 
pitää intersubjektiivisuuden arkkitehtuurin empiirisenä tutkimusmene- 
telmänä. (Heritage 1996 [1984].) Metodi lähtee liikkeelle siitä oletta- 
muksesta, että toisen ihmisen tarkoitusperien tulkitseminen perustuu 
käytännössä aina päättelyyn (ks. Goffman 1959: 15; Garfinkel 1967). 
Päättelyprosessi, kuten sen analysoiminenkin, on mahdollista, koska 
keskustelutoiminnot ovat julkisia. Ne on tuotettu osallistujien havaitta- 
vaksi, ja tästä syystä ne ovat tunnistettavia sekä vuorovaikutustilanteisiin 
osallistuville että vuorovaikutusta analysoivalle tutkijalle (Schegloff & 
Sacks 1973; Schelgloff 1991; Wootton 1997). Vaikka meillä ei voikaan 
olla täysin samanlaisia kokemuksia maailmasta, toimimme ikään kuin 
kokemukset olisivat yhtenevät — ymmärtäminen perustuu siihen, että 

kokemuksemme ovat riittävässä määrin yhteneviä, kunnes toisin todis- 
tetaan (Heritage 1996 [1984]: 64-70; Schutz 1990 [1962]: 10—12). 

Esittävässä taiteessa tulkintojen pitää olla tunnistettavia myös yleisö!- 
le. Kuten Raevaara (painossa) osoittaa, URB-kesätyöhankkeen ohjaaja 
asettaa harjoituksissa ohjeittensa perustaksi myös yleisön näkökulman. 
Yleisön näkökulman eksplikoiminen on erityisen tärkeää ryhmässä, jos- 
sa osallistujat eivät ole ammattilaisia taiteentekijöitä. Näin ollen ohjaajan 
on tärkeä sanoittaa sellaistakin, mikä ammattilaiselle on jo osa hänen 
ammatillista kompetenssiaan — taitoa nähdä ammattilaisen silmin (ks. 
Goodwin 1994). Teatterihankkeeseen osallistuvat nuoret harjoittelevat 
paitsi esiintymistä myös sitä, millaista työtä esittävän taiteen tekeminen 
on. Harjoituksissa he oppivat esiintymisen lisäksi myös katsomaan ja 
analysoimaan roolihahmojensa toimintaa katsojan näkökulmasta. 

Esittävän taiteen ja erityisesti teatterivuorovaikutuksen analysoiminen 
nostaa keskiöön kehollisen toiminnan, jota myös viimeaikainen vuoro- 
vaikutustutkimus on tuonut yhä enemmän esiin (esim. Broth & Monda- 
da 2019; Broth & Keevallik 2020; Goodwin 2000; 2002; Haddington, 
Mondada & Nevile 2013; Haddington & Kääntä 2011; Keevallik 2013, 
2018; Mortensen & Hazel 2014; Nevile 2015; Stevanovic & Lindholm 
2016). Jo puoli vuosisataa sitten sosiologi Erwing Goffman (1964) totesi, 
että puheen luonnollinen koti on tilanne, jossa ei välttämättä puhuta. 
Keskustelunanalyyttiset tutkimukset ovat tuottaneet yhä tarkempaa tietoa 
siitä, miten osallistujat koordinoivat sanallista ja kehollista toimintaansa. 
Goodwin (1979) osoitti jo klassikoksi muodostuneessa tutkimuksessaan, 
miten vastaanottajan katseen suunta vaikuttaa puhujan tuottaman vuo- 
ron rakenteeseen: mikäli kukaan vastaanottajista ei katso puhujaa tai ole 
kääntämässä katsettaan tämän suuntaan vuoron edetessä, puhuja aloit- 
taa uudestaan. Tämä osoittaa, miten perustavasti olemme riippuvaisia 
toisistamme — jopa puheenvuorojemme kieliopillinen rakenne riippuu 
siitä, miten puhettamme kuunnellaan. Goodwin (2007) tarkasteli vuoro- 
vaikutusta myös kuulijan näkökulmasta; hän näytti, miten tietävä kuulija 
koordinoi kehollista toimintaansa kertomuksen etenemisen mukaan, 
vaikka ei osallistunutkaan kertomiseen sanallisesti. 

Viimeaikaiset tutkimukset sanallisen ja kehollisen toiminnan suh- 
teesta viittaavat siihen, että kehollinen toiminta on jopa sanallista merkit- 


196 MARJO SAVIJÄRVI 


tävämpää ainakin sellaisissa tilanteissa, joissa tehdään myös muuta kuin 
puhutaan. Stevanovic ja Monzoni (2016) ovat analysoineet kehollista 
toimintaa tilanteissa, joissa yhteisen toiminnan kohteena on jokin mate- 
riaalinen objekti. Tutkimus osoittaa, että osallistujat orientoituvat ensi- 
sijaisesti keholliseen toimintaan ja toissijaisesti puheeseen. Mikäli sanal- 
linen ja kehollinen toiminta ovat ristiriidassa keskenään, osallistujat 
tulkitsevat kehollista toimintaa. Niin ikään tilanteissa, joissa sanallinen 
toiminta (kuten kertominen) syystä tai toisesta keskeytyy, paluuta il- 
maistaan kierrättämällä keskeytystä edeltäneestä toiminnasta ensin ke- 
hollisia ja sitten sanallisia keinoja (Helisten 2018). Mondada (2009) on 
analysoinut toisilleen ennalta vieraiden ihmisten kohtaamista kadulla ja 
osoittanut, että ennen sanallisen vuorovaikutuksen aloittamista osallistu- 
jat kääntyvät toisiaan kohti ja luovat yhteisen vuorovaikutustilan. Vuoro- 
vaikutustila muodostetaan siis aluksi kehollisesti ja vasta sen jälkeen 
ryhdytään puhumaan. 

Keskustelunanalyyttinen metodi on erikoistunut vuorovaikutuksen 
ajallisen etenemisen analysoimiseen (Deppermann & Günther 2015). 
Etenkin alkuvaiheessa, kun valtaosa tutkimuksesta perustui puhelinkes- 
kustelujen nauhoituksiin, analyysissa korostui toimintojen sekventiaali- 
nen (perättäinen) jäsentyminen (Schegloff 2007). Kehollisen toiminnan 
analyysi on nostanut esiin simultaanisuuden (samanaikaisuuden) (esim. 
Goodwin 2007). Kehollisen toiminnan analyysissa onkin otettava huo- 
mioon useita temporaalisia jäsennyksiä, jotka ovat yhtä aikaa relevantte- 
ja (Mondada 2018). Leppäkoski (2001) nostaa myös esiin juuri teatterille 
tyypillisen ajallisen ulottuvuuden: vertikaalisuuden. Teatteriesitys tapah- 
tuu jossakin paikassa johonkin aikaan. Se on ikään kuin oma maailman- 
sa, johon katsoja astuu sisään ja josta hän esityksen jälkeen taas palaa 
normaaliin arkeensa aikaulottuvuuksineen. Esiintyjän näkökulmasta 
taas voidaan ajatella, että näyttämöharjoituksissa aika kulkee taaksepäin, 
ensi illasta harjoituskauden alkuun; harjoittelun ja harjoituksissa tapah- 
tuvan vuorovaikutuksen kannalta ei ole niinkään merkittävää se, kuinka 
kauan jotakin kohtausta on harjoiteltu vaan se, kuinka lähellä ensi-ilta 
on. Ensi-illan läheisyys vaikuttaa siihen, miten kohtauksia harjoitellaan, 
miten osallistujat puhuvat toisilleen, millaisia vuoroja ohjaaja käyttää ja 
miten vuorot tulkitaan. (Hazel 2018.) 

Keskustelunanalyysi on esittävän taiteen analyysivälineenä erityisen 
kiinnostava, koska molemmat tutkivat inhimillistä vuorovaikutusta siten 
kuin se toteutuu arkisissa tilanteissa - molemmat pureutuvat inhimil- 
lisen kokemuksen ydinkysymyksiin. Keskustelunanalyysin perustava 
ja vuorovaikutuksen yksityiskohtiin pureutuva kysymys, why that now, 
on esittävässä taiteessa keskeinen, kun taide luo kokemuksia ja pyrkii 
yhteyteen yleisön kanssa (Norrthon 2017). Arkivuorovaikutuksen sään- 
nönmukaisuuksia ja konventioita hyödynnetään myös kaunokirjallisuu- 
den dialogissa (ks. Nykänen & Koivisto 2016). Hazel (2018) nostaa esiin 
näyttelijäntyön ja keskustelunanalyysin paralleelin tavan tuottaa ja tulki- 
ta tekstejä. Keskusteluntutkijat litteroivat vuorovaikutusta, ja näitä litte- 
raatteja analysoidaan katsomalla samaa litteroitua videopätkää yhä uu- 
destaan. Teatterissa toiminnan suunta on päinvastainen; kirjoitettua 
puhetta, käsikirjoitusta, luetaan ja tulkitaan, ja tekstin pohjalta luodaan 
puhuttua vuorovaikutusta. 


Tulokset 


Tarkastelen tässä luvussa kahden näyttämöharjoituksen välistä jaksoa, 
jossa kaksitoista osallistujaa työskentelee ensin pareittain ja siirtyy sitten 
ohjaajan kehotuksesta kolmen hengen ryhmiin. Ensikatsomalta katkel- 
ma näyttää kaaokselta. Tarkemman analyysin tuloksena toiminnasta 
löytyy kuitenkin monenlaista systematiikkaa — se on jäsentynyttä pie- 
nintä piirtoa myöten (ks. Sacks, Schegloff & Jefferson 1974). Osallistu- 
jia on tässä tilanteessa ohjaajan lisäksi kaksitoista, sillä myös tutkijat 
ovat mukana tekemässä harjoitteita. Sami, Leena, Milja, Lotta ja Petra 
ovat tutkijoita, Jani, Carlos, Amina, Razan, Henry, Elisa ja Nimo taas 
URB-kesätyöhankkeeseen palkattuja nuoria. 


TOIMINNAN VAIHEET JA EDELTÄVÄN TOIMINNAN MERKITYS 

Taustoitan analyysia kertomalla aluksi, millaisia vaiheita ryhmien muo- 
dostamisesta hahmottuu ja miten edeltävä harjoitus ja siinä omaksutut 
roolit vaikuttavat ryhmien muodostamiseen. Näytän myös, miten osal- 
listujat ovat sijoittuneet tilaan tilanteen alkaessa ja siinä vaiheessa, kun 

he ovat siirtyneet kolmen hengen ryhmiin (asetelmat 1 ja 2). Jäljempänä 
analysoin kutakin vaiheitta yksityiskohtaisesti eri parien näkökulmasta 
eli havainnollistan sitä, millaisia toteumia eri vaiheilla on kyseisessä ti- 
lanteessa. Vaiheiden kesto ja toteutumistapa kuitenkin vaihtelee eri osal- 
listujilla. Jokaisen osallistujan toiminta vaikuttaa koko ryhmään, sillä 
koko konstellaatio on liikkeessä. Yhden osallistujan siirtyminen vaikut- 
taa siihen, millaisia mahdollisuuksia muilla on löytää itselleen ryhmä. 
Jos parin yksi jäsen liittyy uuteen ryhmään, toinen jää yksin (Simmel 
1902). Yksinäisen on löydettävä itselleen sellainen ryhmä, jossa ei vielä 
ole kolmea jäsentä. Jäljempänä näkyy, että juuri näissä tilanteissa osal- 
listujat käyttävät puhetta. Yksin jääminen on siis jonkinasteinen ongel- 
matilanne, jonka ratkaisemisessa puhe on paikallaan. 
Ryhmäytymisprosessin voi kiteyttää alla olevan kaavion mukaisesti: 


Prosessi alkaa, kun ohjaaja lopettaa edellisen harjoituksen (1a). Sen jälkeen osallistujat päättävät 
harjoituksen keskenään (rb) ja suuntaavat huomionsa ensin ohjaajaan (2a) ja sitten koko ryhmään 
potentiaalisina uusina vuorovaikutuskumppaneina (2b). Uusien ryhmien muotoutumiseen kuuluu 
vuorovaikutustilan luominen (3a) sekä orientoituminen uudestaan koko ryhmään uutena kolmen 
hengen ryhmänä (3b). 


Kuvio 1. Ryhmäytymisprosessi 


Kaavion vaiheet a ja b tapahtuvat kronologisessa järjestyksessä, joskin 
tapahtuminen on osin samanaikaista ja toteutuu eri tavoin eri parien 
kohdalla. Edellä kuvatuista vaiheista ainoastaan ohjaajan toimesta tapah- 
tuva edellisen tehtävän lopettaminen ja ohjeistaminen siirtyä seuraa- 
vaksi kolmen hengen ryhmiin (1a) ovat ensisijaisesti sanallisia. Ohjaaja 
toki käyttää myös kehoaan — hän lähtee kävelemään salin poikki ja alkaa 
puhua vasta sitten. Lisäksi hän käyttää monenlaisia eleitä antaessaan 
ohjeen siirtyä uusiin ryhmiin: esimerkiksi pyöräyttää kättään ilmassa. 
Hänen toimintaansa olisi kuitenkin vaikea (jos ei mahdoton) toteuttaa 
kokonaan kehollisesti. Ryhmäytymisen muut vaiheet (1b—3b) taas toteu- 
tuvat pääasiassa kehollisesti; uusi ryhmäjako edellyttää, että osallistujat 
siirtyvät kolmen hengen ryhmiin, ja sitä taas olisi mahdotonta tehdä 
pelkästään puhumalla. 

Ryhmien muodostamiseen ja tilanteen kulkuun vaikuttaa ensinnäkin 
se, mitä osallistujat ovat tekemässä ennen uusien ryhmien muodosta- 

mista. Tässä tapauksessa he ovat edellä työskennelleet pareittain. Ensim- 
mäinen vaikuttava seikka liittyy siihen, missä parit ovat seisoneet; ryhmät 
muodostetaan ensisijaisesti lähellä olevien osallistujien kanssa. Huo- 
mion suuntaamisen ajoitukseen ja tapaan taas vaikuttaa se, millaiset 
roolit osallistujilla on edellisessä pariharjoituksessa ja missä vaiheessa 
he ovat silloin, kun ohjaaja päättää harjoituksen ja antaa uuden ohjeen. 
Edellisessä harjoituksessa kunkin parin molemmilla jäsenillä on roolit, 
joiden mukaan toiminta on jäsentynyt. ”Ykkösen” roolissa oleva aloittaa 
jonkin fyysisen tekemisen. ”Kakkosen” roolissa oleva katsoo, mitä pari 
tekee ja esittää kysymyksen ”hei mitä sä teet”, johon pari vastaa. 

Seuraavasta asetelmasta (1) käy ilmi, miten osallistujat ovat asettuneet 
lähtötilanteessa. Numerot osallistujien pseudonyymien perässä kerto- 
vat, onko parilla ykkösen vai kakkosen rooli siinä vaiheessa, kun ohjaaja 
päättää harjoituksen ja antaa uuden ohjeen. Tätä ei ole erikseen kerrottu, 
mutta se näkyy toiminnassa: ”ykkönen” tekee jotakin fyysisesti ja ”kak- 
konen” katsoo tata.t Asetelmista näkyy myös kolmen kameran (T, K ja 
E) sijainti. Jäljempänä litteraattien ohessa olevien kuvien yhteydessä on 
merkitty kirjaimella, mistä kuvakulmasta on kysymys. Asetelman 1 nuo- 
let osoittavat, kuka osallistujista siirtyy ja mihin ryhmään. 

Asetelma 1 kuvaa alkutilanteen ja sen, kuka siirtyy mihinkin ryh- 
mään. Asetelma 2 kuvaa tilannetta siinä vaiheessa, kun osallistujat ovat 
kolmen hengen ryhmissä. Kaiken kaikkiaan neljä paria pysyy yhdessä ja 
saa yhden uuden jäsenen. Kaksi paria hajoaa, ja näiden parien osallistu- 
jat, Amina, Milja, Elisa ja Nimo, liittyvät kolmansiksi jäseniksi yhdessä 
pysyttelevien parien ryhmiin. Näin kuudesta parista syntyy neljä kolmen 
hengen ryhmää. Vaikka asetelma (2) näyttää osallistujat ikään kuin ri- 
veissä, todellisuudessa he seisovat siinä vaiheessa pikemminkin ym- 
pyrässä. Siirryn seuraavaksi ryhmäytymisen tarkempaan tarkasteluun. 


1 Harjoitukseen kuuluu myös, että parit toimivat vuorotellen ”ykkösen” ja ”kakkosen” rooleissa. Ase- 
telman 1 numero kuvaa tilannetta sillä hetkellä, kun ohjaaja päättää harjoituksen. 

Asetelma 1: Parit 
KAMERA T 
JANI (2) & SAMI (1) LEENA (2) & CARLOS (1) 
OHJAAJA 
AMINA (1) (istuu lattialla) RAZAN (1) (makaa lattialla) 


& MILJA (2) J]. & HENRY (2) 


LOTTA (1) & PETRA (2) 


ELISA (1) & 
NIMO (2) 


KAMERA K KAMERA E 


Asetelma 2: Kolmen hengen ryhmät 


KAMERA T 
AMINA, JANI & SAMI CARLOS, LEENA, NIMO 
RAZAN, HENRY & ELISA OHJAAJA 
MILJA, LOTTA & PETRA 
KAMERA K KAMERA E 


SANALLISEN TOIMINNAN SEKVENTIAALINEN ANALYYSI 

Näytän seuraavaksi koko tilanteen siten, että fokuksessa on sanallinen 
toiminta. Jäljempänä analysoin yksityiskohtia ja osallistujien kehollista 
toimintaa tarkemmin. Esimerkistä 1 näkyy, miten ohjaaja aloittaa eva- 
luoivalla vuorolla, joka implikoi harjoituksen päättymistä (r. 2), ja jatkaa 
sen jälkeen uuteen ohjeeseen (r. 3). Jo ennen evaluoivaa vuoroaan hän 
lähtee kävelemään kohti salin etuosaa (r. 1) seisottuaan ensin jonkin 
aikaa paikallaan parityöskentelyä katsellen. Näin ollen osallistujat voivat 
ennakoida jonkinlaista muutosta jo ennen kuin harjoitusta päättäviä 
sanoja lausutaan. 

Aineisto-ote 1. Kolmen hengen ryhmia 


01 OHJ: ((lähtee kävelemään salin etuosaa kohti) 
02 OHJ: #A hyvä, (.) A loistavaa. 
ohj A askel eteen A askel eteen 
#Kuval 
03 OHJ: A sitte mä haluisin Aseur [aavaks Atkolmen hengen, 
ohj A kääntyvä askel A askel taakse A askel taakse 
04 RAZ: [+mthaha 
raz + kts Hen 


05 HEN: +m(h)itä sä t(h)eet 
hen + kts Raz 


06 OHJ: A ryh[miä. 
ohj A askel taakse 
07 RAZ: & [$(---)$ 
jan & kts ympärilleen ja "laskee” sormillaan 


08 HEN: +ta:ha[haha, 
hen + nyökkää Razanille 


[ 


09 RAZ: [*(kol=) 

raz *nousee ylös 
0 (.) ((Henry kääntyy ohjaajaa kohti) 
1 HEN: +>mitä<? 
2 OHJ: kolmen hengen ryhmiä mä haluaisin, 
3 +(.) 


hen + os. Elisaa molemmat käsivarret ylhäällä 
4 OHJ: onks se mahollista mä en oo laskenu teitä, 
5 NIM: mä tuun sinne 
6 MIL: mä tuun 
7 MIL: taa teil on jo 
8 HEN: hehehehe. 
9 MIL: mä tuun teiän kans. 
0 OHJ: okei just hyvä, (.) hyvä. jee. 


Evaluoivan vuoronsa jälkeen ohjaaja antaa uuden ohjeen. Hän esittää 
sen omana toivomuksenaan ja käyttää konditionaalia: sitte mä haluaisin 
seuraavaks kolmen hengen ryhmiä (r. 3 ja 6). Osittain samanaikaisesti 

ohjaajan puheen kanssa Henry esittää Razanille kysymyksen. Tämä 
kysymys on osa edellistä harjoitusta, jota osallistujat ovat tehneet pareit- 
tain (ks. 4.1). Razan näyttäisi vastaavan Henrylle, joskaan vastauksen 
sisältö ei kuulu niin selvästi, että sitä olisi saatu litteroitua. Näyttää siltä, 
että kyse on kuitenkin vastauksesta Henryn kysymykseen ja näin ollen 
edelliseen, parin kanssa tehtävään harjoitukseen, kuuluva vuoro. Henry 
kuittaa naurahtaen lausutulla partikkelilla ja nyökkää Razanille (r. 8). 
Henryn vuoro sulkee sekvenssin ja toimii myös edeltävää harjoitusta lo- 
pettavana vuorona. Se ”vapauttaa” näin Henryn harjoitukseen liittynees- 
tä roolista, jossa hänen tehtävänsä oli kiinnittää huomiotaan Razaniin. 

Välittömästi partikkelivuoron jälkeen Henry kääntyykin ohjaaja kohti 
ja esittää avoimen korjausaloitteen (rivit 10-11). Avoimet korjausaloitteet 
osoittavat usein kuulemisongelmaa, ja niihin tyypillinen vastaus on on- 
gelmavuoron toisto (Haakana 2011; Haakana, Kurhila, Lilja & Savijärvi 
2016). Ohjaajan vuoro on jäänyt Henryltä ilmeisesti kuulematta, toden- 
näköisesti siksi, että edeltävä toiminta parin kanssa oli vielä kesken. Kor- 
jausaloitteen jälkeen ohjaaja toistaa edellisen vuoronsa, joskin erilaisella 
sanajärjestyksellä ja jättää toiminnan sekventiaalisuutta ilmentävät par- 
tikkelit toistamatta (vrt. r. 3: sitte, seuraavaks). Siirtymä on jo tullut ilmais- 
tuksi, ja tässä kohtaa toistettavaksi tulee vain uuden ohjeen faktuaalinen 
sisältö. Ohjaaja aloittaa nominaalilausekkeella kolmen hengen ryhmiä. 
Vuoron informaatiorakenne on siis kääntynyt toisin päin. 

Ohjaaja lisää vielä varauksen: onks se mahdollista mä en oo laskenu 
teitä. Kyseisessä katkelmassa osa tutkijoista on tekemässä harjoitusta 
nuorten kanssa, ja tästä syystä ohjaajalla ei välttämättä ole täsmällistä 
käsitystä siitä, kuinka monta osallistujia on. Koska edellistä tehtävää on 
edellä tehty pareittain, on selvää, että heitä on parillinen määrä, mutta 
eri asia on, onko lukumäärä myös kolmella jaollinen. Tässä tapauksessa 
on; osallistujien lukumäärä on kaksitoista, joka on sekä kahdella että 
kolmella jaollinen luku. Lukumäärän nostaminen esiin voi osaltaan lie- 
ventää kehotuksen deonttista velvoittavuutta — samaan suuntaan vaikut- 
taa myös konditionaali haluisin (r. 3, 12). Osallistujista ainakin Jani näyt- 
täisi orientoituvan lukumäärään: hän kääntää päätään puolelta toiselle 
ja nostelee sormiaan ikään kuin laskisi osallistujia (r. 7). 

Nostan tässä vaiheessa esiin vielä deklaratiivit, jotka sanallistavat 
ryhmään liittymistä (rivit 15-17). Merkittävää on ensinnäkin se, että 
vaikka kolmen hengen ryhmien muodostaminen koskee kahtatoista 
osallistujaa ja siirtyminen sisältää useita vaiheita (ks. alaluku 4.1), vain 
kaksi osallistujaa käyttää ryhmäjakoa koskevia sanallisia vuoroja. Ne on 
lausuttu tilanteessa, jossa puhujan pari on siirtynyt toiseen ryhmään 
(tästä tarkemmin alaluvussa 4.4). Sanallisia vuoroja käytetään tässä ti- 
lanteessa silloin, kun seuraava askel ei ole itsestään selvä. — Tällaisek- 
si voidaan lukea myös Henryn korjausaloite (r. 11); koska Henry ei ole 
kuullut edellistä ohjetta, hänen on nostettava ongelma esiin sanallisesti 
saadakseen ohjaajan sanomaan ohjeen uudestaan. 

Kun uudet ryhmät ovat valmiit, ohjaaja merkitsee toiminnan päät- 
tyneeksi partikkelilla okei ja sitä seuraavilla evaluoivilla ilmauksilla just 
hyvä, jee. Näistä hyvä on käytössä myös aluksi, kun ohjaaja päättää edel- 
tävää harjoitusta (r. 2). Partikkeli okei on monikäyttöinen. Sen yksi kes- 
keinen käyttöympäristö on sekvenssin lopussa, ilmaisemassa siirtymää. 
(Ks. Beach 1993; Koivisto & Sorjonen 2021; Lindström 2018.) 

Analysoin seuraavaksi yksityiskohtaisemmin sitä, miten parit koordi- 
noivat toimintaansa keskenään lopettaessaan edeltävän harjoituksen 
siirtäessään huomionsa parista ohjaajaan. Palataan siis takaisin alkuun 
— kohtaan, jossa ohjaaja päättää edeltävän harjoituksen ja antaa uuden 
ohjeen. 


TOIMINNAN KOORDINOINTI PARIN KANSSA 

Kuten todettiin, kolmen hengen ryhmät muodostetaan ensisijaisesti lä- 
hellä olevien kanssa. Tämän lisäksi osallistujat orientoituvat uusiin ryh- 
mäjakoihin yhdessä parinsa kanssa ja näyttävät myös säilyttävän edel- 
tävästä tehtävästä peräisin olevat ”ykkösen” ja ”kakkosen” roolinsa vielä 
siinä vaiheessa, kun siirtävät huomionsa ohjaajaan. Keskeinen havainto 
on se, että ”kakkonen” siirtää huomionsa parista ohjaajaan ja muihin 
osallistujiin vasta sen jälkeen, kun ”ykkönen” on lopettanut fyysisen te- 
kemisen tai kun tekeminen on saatettu päätökseen. Tämä ilmentää pa- 
rien keskinäistä yhteistoimintaa. Periaatteessahan olisi mahdollista, että 
ohjaajan päättäessä harjoituksen evaluoivalla vuorolla ja uudella direktii- 
villä osallistujat vain lopettaisivat meneillään olevan toimintansa ja orien- 

toituisivat uuteen ohjeeseen yhtä aikaa — ohjehan kerrotaan yhteisesti 
kaikille, ei jokaiselle osallistujalle tai parille erikseen. Näin ei kuitenkaan 
tapahdu, ja esimerkiksi Henryn ja Razanin tapauksessa edellisen har- 
joituksen jatkaminen johtaa jopa siihen, että Henry joutuu aloittamaan 
korjauksen. Hän siis jatkaa parinsa kanssa harjoituksen mahdolliseen 
lopetuskohtaan asti siitäkin huolimatta, että sen seurauksena uusi ohje 
jää kuulematta. 

Seuraavat esimerkit havainnollistavat parien keskinäistä yhteistoimin- 
taa. Tarkastelun kohteena ovat aluksi orientaation muutokset (esim. 2 ja 
3) ja sen jälkeen kehollinen koordinaatio (esim. 4). Esimerkistä 2 näh- 
dään, että Razanin ja Henryn tapauksessa orientaation muutokset ovat 
perättäisiä ja erottuvat selvästi. Katkelma alkaa siinä vaiheessa, kun oh- 
jaaja on kertaalleen antanut uuden ohjeen. Henry ja Razan ovat edelleen 
kiinni edellisessä harjoituksessa. 


Aineisto-ote 2. 


08 HEN: 1+a:ha[haha, 


hen +nyökkää Razanille fkuva 2 
[ 
09 RAZ: [%(kol-) 
raz Snousee ylös 
10 +(.) 


hen +kääntyy ohjaajaa kohti 
11 HEN: >mitä<? #kuva 3 


Te 0; kolmen hengen ryhmiä mä haluaisin, 
13 +(.) 

+ Henry osoittaa Elisaa #kuva 4. 
14 O: onks se mahollista mä en oo 


laskenu teitä, 


Kuva 4 K 


Henry nyökkää Razanille ja sulkee näin edellisen tehtävän (r. 8). Hän 
seisoo tässä vaiheessa kääntyneenä Razaniin päin, joka puolestaan 
makaa lattialla hänen edessään (kuva 2). Heti sen jälkeen Henry kääntyy 
kehollisesti ohjaajan suuntaan ja tekee korjausaloitteen (r. 10-11, kuva 

3) — tämä osoittaa, että vaikka häneltä on jäänyt kuulematta, mitä ohjaaja 
on sanonut, hän on ollut kuulolla ja havainnut, että ohjaaja on sanonut 
jotakin. Uuden ohjeen jälkeen Henry nostaa molemmat käsivartensa 
vaakatasoon ja osoittaa Flisaa (kuva 4), joka on tässä vaiheessa valmiiksi 
kääntyneenä hänen suuntaansa. 

Henryn tapauksessa orientaation muutokset erottuvat selvästi; ne 
ovat perättäisiä ja koko kehon toimintaa. Otan seuraavaksi tarkasteluun 
kaksi paria, jotka saattavat yhteisen toimintansa (edeltävän harjoituksen) 
päätökseen jo siinä vaiheessa, kun ohjaaja alkaa kävellä salin poikki ja 
on pääteltävissä, että edeltävä harjoitus on päättymässä ja alkaa siirty- 
minen uuteen. Tarkastelun kohteena ovat Flisa ja Nimo sekä Sami ja 
Jani. Verrattuna edellä tarkasteltuun tapaukseen (esim. 2), näillä pareilla 
orientaation muutokset ovat huomattavasti vähäeleisempiä. 


Aineisto-ote 3. 


01 ohj lähtee salin etuosaa kohti #askel askel 
fkuva 5 fkuva 6 


02 OHJ: hyvät, (.) floistatvaa. 
#kuva7 #kuva8 #kuva9 


Kuva 9K 

Elisa ja Nimo päättävät yhteisen toimintansa vastavuoroisella katseella 
jo siinä vaiheessa, kun ohjaaja on lähtenyt salin takaosasta kävelemään 
salin etuosaa kohti. ”Ykkösen” roolissa oleva Elisa esittää piirtävänsä 
lattiaan (kuva 5). Sen jälkeen hän kohottaa katseensa Nimoa kohti, ja pa- 
rilla on hetken ajan katsekontakti (kuva 6). Siinä vaiheessa, kun ohjaaja 
lausuu adjektiivin hyvä, Elisa on jo kääntänyt katseensa sivuun ja alka- 
nut nousta ylös. Tehtävä parin (Nimon) kanssa on päättynyt, ja Elisa 
suuntautuu ohjaajaan. 

Salin takaosassa Jani ja Sami kääntävät katseensa ohjaajaan tämän 
evaluoivan vuoron aikana, lähes samaan aikaan, mutta silti peräkkäin; 
”kakkosen” roolissa oleva Sami kääntää katseensa ohjaajan suuntaan 
vasta sen jälkeen, kun Jani on lopettanut aloittamansa toiminnan. Kun 
ohjaaja aloittaa evaluoivan vuoron (r. 2), Jani on astumassa eteenpäin, 
katse lattiaan suunnattuna (kuva 7). Hän muuttaa kuitenkin liikkeensä 
suuntaa, astuu taaksepäin ja nostaa samalla katseensa ohjaajaan. Tässä 
vaiheessa Jani siis katsoo jo ohjaajan suuntaan, mutta Sami katsoo vielä 
Jania (kuva 8). Välittömästi tämän jälkeen eli kun ohjaaja on vielä lau- 
sumassa adjektiivia loistavaa, myös Sami suuntaa katseensa ohjaajaan 
(kuva 9). Vaikka orientaation muutokset eivät näiden parien kohdalla 
erotu yhtä selvästi kuin Henryn ja Razanin tapauksessa — ja vaikka toi- 
minta näyttää ensi katsomalta samanaikaiselta — tarkempi tarkastelu 
osoittaa, että orientaation muutokset tapahtuvat perättäin siinä järjestyk- 
sessä, että parin ”ykkönen” orientoituu ohjaajaan ensin. Nämäkin parit 
toimivat siis edeltävän harjoituksen rooleista käsin. 

Parien kehollinen koordinaatio havainnollistuu erityisen hyvin Lotan 
ja Petran kohdalla. Kuten Henry ja Razan, hekin jatkavat vielä jonkin 
aikaa edeltävää harjoitusta, kun ohjaaja esittää uuden ohjeen. Seuraava 
aineisto-ote alkaa ohjeen viimeisen sanan kohdalta (r. 6). Koska Lotta ja 
Petra eivät tässä vaiheessa puhu, heidän toimintansa on esitetty kuvissa, 
joiden sekventiaalinen sijoittuminen on paikannettu litteraatissa esite- 
tyn sanallisen toiminnan avulla. 

Aineisto-ote 4. 


Kuva 10 K. Kuva 11 K 


06 OHJ: ryh[miä. #kuva 10 


07 RAZ: [$i(===)$ 

08 HEN: ta:ha [#haha, 
[#kuva 11 
[ 

09 RAZ: [ (kol-) 

10 (.) 


11 HEN: >mitä<? 


12 OHJ: kolmen hengen ryhmiä mä halutaisin, 
#kuva 12 
14 OHJ: onks se #mahollista mä en oo laskenu fteitä, 
#kuva 13. fkuva 14 


#12 #13 #14 


Lotta ja Petra jatkavat ensimmäisen ohjeen aikana vielä edellistä harjoi- 
tusta ja orientoituvat ohjaajaan vasta kun ovat päättäneet sen vastavuo- 
roisella katseella (kuva 11). Sen jälkeen he kääntävät kumpikin katseensa 
ensin ohjaajaan (kuva 12), vasemmalle takaseinää kohti (kuva 13) ja jäl- 
leen kohti ohjaajaa (kuva 14). Heidän päänsä kääntyvät jopa hämmästyt- 
tävän synkronoidusti. Lotta ja Petra ovat yksi yhdessä pysyvistä pareista. 
Heidän ryhmäänsä kolmanneksi jäseneksi tulee Milja, jonka siirtymi- 
nen nähdään jäljempänä. 


UUDEN VUOROVAIKUTUSTILAN LUOMINEN 
Havainnollistan lopuksi, miten osallistujat osoittavat ensin toisilleen ja 


sitten koko ryhmälle, ketkä kuuluvat samaan ryhmään. Nojaan Monda- 

dan (2009) käsitteeseen vuorovaikutustilan luomisesta (stabilizing the 
interactional space). Mondada on osoittanut, miten kahden haastattelijan 
ja ohikulkijan sanallinen vuorovaikutus pääsee alkamaan vasta sitten, 
kun osallistujat ovat luoneet yhteisen vuorovaikutustilan. Keskustelun 
alkaminen edellyttää näissä tilanteissa yhteistä vuorovaikutustilaa, joka 
luodaan kehollisesti ennen kuin aletaan puhua. 

Tarkastelen tässä kahden ryhmän muodostumista. Kuten edellä näh- 
tiin (esim. 2), Henry kutsuu Elisan ryhmäänsä osoittamalla tätä molem- 
milla käsillään. Elisa on siinä vaiheessa jo lopettanut edellisen harjoi- 
tuksen parinsa kanssa (ks. esim. 3) ja kääntynyt ensin kohti ohjaajaa ja 
sitten Henryä. Kun Henry nostaa kätensä ja osoittaa häntä, hän lähtee 
etenemään kohti Henryä (ja tämän paria Razania). Elisan pari Nimo 
kulkee kuitenkin Elisan perässä vielä siihen asti, kunnes käy ilmeiseksi, 
että Elisa on liittymässä Henryn ja Razanin ryhmään. Tässä vaiheessa 
Nimo pysähtyy ja katsoo Leenan ja Carlosin suuntaan. Hän tuottaa en- 
simmäisen tässä tilanteessa käytetyn ryhmien muodostamiseen liitty- 
vän deklaratiivin: mä tuun sinne. Kuva 15 havainnollistaa tilannetta juuri 
kyseisessä kohdassa. Elisan ja Nimon siirtyminen johtaa kahden uuden 
ryhmän muotoutumiseen. Carlos, Leena ja Nimo (edessä) ovat käänty- 
neenä toisiaan kohti, ja (taempana) Elisa lähestyy Henryä ja Razania. 
Molempien syntymässä olevien ryhmien jäsenet ovat asettuneet kehol- 
lisesti toisiaan kohti. Kuvaan piirretyt kolmiot havainnollistavat muodos- 
tumassa olevaa yhteistä vuorovaikutustilaa kummankin ryhmän osalta. 


Kuva 15 T 

Elisa lähtee siirtymään Henrya ja Razania kohti sen jälkeen, kun Henry 
on osoittanut häntä. Hänet on siis tavallaan kutsuttu ryhmään kolman- 
neksi jäseneksi. Nimo sen sijaan siirtyy Carlosin ja Leenan ryhmään, 
koska hänen parinsa (Elisa) on siirtymässä muualle. Nimo sanallistaa 
siirtymisensä, mutta Elisa vain siirtyy. 

Toisella puolella salia Miljan pari Amina on liittynyt hänen vieressään 
seisovien Samin ja Janin ryhmään (he eivät näy kuvassa vaan jäävät sa- 
lin takaosaan, joka olisi kuvan oikealla puolella). Tämä siirtyminen on 
tapahtunut huomaamattomasti: Amina vaihtaa lyhyen katseen Samin 
kanssa ja astuu lähemmäs tätä. Milja, joka näkyy kuvan 15 oikeassa ylä- 
laidassa, jää siinä vaiheessa yksin. Hän astuu askelen eteenpäin ja ryhtyy 
katselemaan ympärilleen. Esimerkistä 5 nähdään, mitä sitten tapahtuu. 


Aineisto-ote 5. 


17 MIL: &mä tuun 
&askel eteen, kuva 16 
18 MIL: &taa teil on jo 
&askel sivulle 
19 HEN: hehehehe. 
20 MIL: &mä tuun |teiän kans. 
mil &kiertää Razanin, Henryn ja Elisan ja menee Lotan ja Petran luokse 
lot Jaskel taakse, viittilöi kädellä Miljalle 


Milja astuu askelen kohti Henryä ja Razania ja aloittaa deklaratiivin, joka 
jää kuitenkin kesken. Sen jälkeen hän jatkaa aa-partikkelillisella vuorolla 
ja muuttaa suuntaa. Suunnan muutos tapahtuu sekä kehollisesti että sa- 
nallisesti — Milja pysähtyy, astuu askelen sivulle ja jatkaa samalla uudella 
deklaratiivilla aa teil on jo. Koivisto (2015) on analysoinut aa-vuoroja arki- 
keskustelussa. Hänen tutkimuksestaan ilmenee, että aa-puhuja osoittaa 
saavuttaneensa ”tässä ja nyt” sellaista uutta ymmärrystä, joka poikkeaa 
hänen aiemmasta, virheellisestä käsityksestään. Partikkeli on kotonaan 

kolmannen position vuoroissa, jotka vastaavat toisen puhujan korjaa- 
vaan tai erilinjaiseen vuoroon. Näissä konteksteissa aa-vuoron lausuja 
osoittaa läpikäyneensä kognitiivisen muutoksen ja saavuttaneensa nyt 
uutta ymmärrystä, jonka syntymiseen on vaikuttanut edellisen puhujan 
korjaava tai erilinjainen vuoro. 

Käsillä olevassa tilanteessa Miljan kesken jäävä deklaratiivi mä tuun 
ja sitä seuraava aa-vuoro implikoivat, että hän on ollut siinä ymmärryk- 
sessä, että Henryn ja Razanin ryhmässä on vielä tilaa. Astuessaan eteen- 
päin, heitä kohti, hän kuitenkin näkee toisesta suunnasta samaan ai- 
kaan lähestyvän Elisan, joka on liittymässä samaan ryhmään. Tässä ti- 
lanteessa korjattua ymmärrystä ei siis synnytä toisen puhujan sanallinen 
vuoro vaan sekä Miljan oma kehollinen toiminta (askel eteenpäin) ja sen 
seurauksena syntyvä näköhavainto että Elisan samanaikainen lähestymi- 
nen. Eteenpäin astuessaan Milja näkee Elisan, joka on samanaikaisesti 
ehtinyt lähemmäs Henryä ja Razania. Milja ottaa askelen sivulle päin 
ja siirtyy näin myös kauemmas syntymässä olevasta ryhmästä (Henry, 
Razan ja Milja). Samalla hän sanallistaa havaintonsa (aa teil on jo). Lotta 
astuu askelen taaksepäin ja viittilöi Miljaa kohti ja osoittaa näin havain- 
neensa tapahtumien kulun ja että heidän ryhmässään on tilaa. Milja 
siirtyy seuraavaksi heidän luokseen. Hän ei kuitenkaan kävele lyhintä 
reittiä Razanin, Henryn ja lähestymässä olevan Elisan välistä vaan kier- 
tää koko muotoutumassa olevan ryhmän. 

Kun uusien kolmen hengen ryhmien jäsenet ovat muodostaneet yh- 
teisen vuorovaikutustilan keskenään, osallistujat asettuvat vierekkäin ja 
kääntyvät ohjaajaa kohti. Näin he osoittavat kehollisesti muulle ryhmälle 
ja ohjaajalle sekä kuuluvansa samaan ryhmään että suorittaneensa ryh- 
mäytymistehtävän loppuun. Siirtyminen on saatu päätökseen, ja kolmen 
hengen ryhmät ovat valmiina seuraavaan harjoitukseen. 

Yhteenvetoa ja pohdintaa 


Tässä kirjoituksessa tarkastelin ryhmäytymistä teatteriharjoituksissa. 
Analyysin kohteena oli tilanne, jossa kaksitoista osallistujaa siirtyy kol- 
men hengen ryhmiin työskenneltyään ensin pareittain. Ryhmäytymis- 
prosessista erottuivat seuraavat vaiheet: edellisen harjoituksen lopetta- 
minen, huomion suuntaaminen uudelleen (ensin ohjaajaan ja sitten 
koko ryhmään potentiaalisina uusina vuorovaikutuskumppaneina), 
vuorovaikutustilan luominen uuden ryhmän kanssa ja uuteen ryhmään 
siirtyminen. Lopuksi uudet ryhmät orientoituivat uudestaan ohjaajaan 
ja koko ryhmään valmiina kolmen hengen ryhmänä. 

Ryhmäytymisen vaiheet olivat osin perättäisiä, mutta paljon tapahtui 
samanaikaisesti. Esimerkiksi orientaation muutoksilla oli erilaisia toteu- 
tumia: yhden osallistujan (Henryn) kohdalla koko kehon asento muut- 
tui, toisilla (kuten Sami ja Jani) taas riitti pelkkä katse. Koska osallistujia 
oli paljon ja jokaisen toiminta vaikutti siihen, millaisia mahdollisia siir- 
toja toisille avautui, koko konstellaatio oli liikkeessä. Ryhmäytymistilan- 
teen yksityiskohtainen analyysi avaakin uusia näkökulmia siihen, miten 
useat osallistujat koordinoivat toimintaansa yhtä aikaa. 

Ryhmäytymisen yksityiskohtainen analyysi osoittaa, että osallistujat 
tekivät tarkkoja havaintoja toistensa toiminnasta ja lyhyeenkin katkel- 
maan sisältyi hyvin paljon erilaista yhteistyötä. Jokaisen osallistujan liik- 
kuminen ja kehon asento, esimerkiksi katseen suunta, vaikutti siihen, 
millaisia mahdollisuuksia muille avautui — tai mitkä mahdollisuudet 
sulkeutuivat pois. Tässä tarkastellussa tilanteessa ryhmäytyminen oli 
lähtökohtaisesti kehollista toimintaa; osallistujat siirtyivät uusiin ryh- 
miin eivätkä yleensä sanallistaneet siirtymistään. Sanallisia resursseja 
käytettiin silloin, kun seuraava askel ei ollut selvä. Yksi osallistuja teki 
korjausaloitteen, kun ohje jäi kuulematta. Kaksi taas sanallisti siirtymi- 
sensä deklaratiivilla. Deklaratiivit lausuttiin tilanteissa, joissa parin yksi 
jäsen oli jo liittynyt tai liittymässä toiseen ryhmään ja jälkimmäinen 
jäsen oli jäämässä yksin. Eroavia pareja oli kaksi, ja molempien jälkim- 
mäinen jäsen sanallisti siirtymisensä. Tämä vahvistaa yhtäältä aiemman 
tutkimuksen tuloksia kehollisen toiminnan ensisijaisuudesta silloin, 
kun toimintaan liittyy muutakin kuin puhetta (esim. Stevanovic & 

Monzoni 2016). Toisaalta se nostaa esiin kysymyksen siitä, miten tar- 
keää ryhmään kuuluminen on yksilölle. Vaikka tässä tutkimuksessa tar- 
kasteltiin prosessia, jossa ryhmien muodostaminen kuului kiinteästi 
näyttämöharjoituksiin ja oli siinä mielessä rutiinia, tässäkin tapauksessa 
yksin jääminen ilmeni jonkinasteisena uhkana, mikä näkyi sanallisten 
resurssien käytössä silloin — ja vain silloin — kun pari oli liittynyt tai 
liittymässä toiseen ryhmään ja jälkimmäinen jäsen oli jäämässä yksin. 

Parista eroamisen tekee erityiseksi parin (tai dyadin) erityinen ryhmä- 
dynaaminen asema erikokoisten ryhmien joukossa: jos yksi lähtee, toi- 
nen jää yksin ja ryhmän olemassaolo lakkaa (ks. Simmel 1992). Yksin 
jääminen taas on ihmiselle lähtökohtaisesti uhkaava tilanne, koska 
olemme toisistamme perustavasti riippuvaisia. Parien keskinäinen dyna- 
miikka nousi esiin myös siinä, miten parit koordinoivat toimintaansa 
kehollisesti ja päättivät edellisen harjoituksen myös keskenään ennen 
kuin siirsivät huomionsa ohjaajaan ja muuhun ryhmään. He eivät lopet- 
taneet edellistä harjoitusta heti kun uusi ohje annettiin vaan osoittivat 
ensin toisilleen, että edellinen harjoitus oli päättynyt — esimerkiksi kat- 
seella ja yhdessä tapauksessa partikkelivuorolla. Lisäksi he orientoituvat 
uuteen toimintaan edeltävän harjoituksen rooleista käsin: ”kakkonen” 
katsoi ”ykköstä” siihen asti, kunnes ykkönen joko lopetti edeltävään har- 
joitukseen liittyvän kehollisen toimintansa ja katsoi ohjaajaan tai kun 
edeltävä harjoitus oli saatettu päätökseen. 

Asetelman analysoiminen avaa uusia näkökulmia sanallisten ja kehol- 
listen resurssien yhteispeliin ja laajemmin ryhmädynamiikkaan: siihen, 
miten ihmiset muodostavat ryhmiä keskenään, ja miten hienovaraista 
tämä toiminta on. Laajempi ymmärrys ryhmien muodostamisen me- 
kanismeista voisi edistää esimerkiksi koulukiusaamiseen puuttumista. 
Toisaalta yhteiskunnassa työskenteleminen edellyttää usein ryhmissä 
toimimista, eikä ole aivan yhdentekevää, miten ryhmiä muodostetaan. 
Keskustelunanalyyttinen näkökulma avaa mahdollisuuksia havaita kun- 
kin yksittäisen ryhmän sisäisen dynamiikan rakentumista. Vaikka tässä 
artikkelissa havaitut säännönmukaisuudet eivät sinänsä ole siirrettävissä 
kaikkiin mahdollisiin ryhmiin, tutkimustapa voi toimia mallina erilais- 
ten ryhmien muodostumisen dynamiikan ymmärtämiseen. 

Tutkimustarina 


Taide työnä ja työvälineenä -hanke syntyi taiteentekijöiden aloitteesta. 
Elina Izarra Ollikainen ja Mikael Aaltonen olivat yhteydessä yliopistoon, 
koska halusivat kehittää vuonna 2011 aloittamaansa URB-kesätyöpro- 
jektia ja selvittää sen vaikutuksia nuorten aikuisten elämään pitkäjän- 
teisemmin kuin kesätyöprojektin puitteissa oli mahdollista. Yhteistyö 
alkoi kesällä 2014, jolloin Helsingin yliopiston Intersubjektiivisuus 
vuorovaikutuksessa -huippuyksikön tutkimusavustajat nauhoittivat Liisa 
Raevaaran johdolla kertaviikkoisesti URB-kesätyöprojektin näyttämö- 
harjoituksia. 

Pilottiaineiston keruun jälkeen tapasimme taiteentekijät ja suunnit- 
telimme yhteisen hankehakemuksen Koneen Säätiölle. Lähetimme sen 
hakuun Rohkea avaus, joka kannusti uudenlaisiin tieteellisiin ja taiteelli- 
siin kokeiluihin. Hanke poikkesi (siihen aikaan) perinteisistä sikäli, että 
hakijoina oli sekä tutkijoita että taiteilijoita, ja suunniteltu yhteistyö oli 
varsin tiivistä; emme halunneet vain tutkia näyttämötaidetta analyysin 
kohteena vaan halusimme perehtyä toistemme tekemisen tapaan myös 
kokemuksen kautta. 

Halusimme löytää yhtäläisyyksiä erityisesti vuorovaikutustutkimuk- 
sen ja teatterintekemisen metodeista - molemmat tutkivat vuorovaiku- 
tusta, joskin eri keinoin ja erilaisista lähtökohdista. Myös tavoitteet ovat 
jossain määrin erilaiset; tutkimus tuottaa tietoa vuorovaikutuksen meka- 
nismeista, taide taas käyttää niitä luodessaan kokemuksia. Mutta missä 
määrin ja miten metodit olivat samanlaisia ja miten ne erosivat toisis- 
taan? Millaisia yhtymäkohtia pystyisimme löytämään? Näitä kysymyk- 
siä, kuten monia muitakin, pohdimme kolmen vuoden ajan joka toinen 
viikko parituntisissa tapaamisissa Helsingin yliopiston Kaisa-kirjaston 
ryhmätyötilassa. Kysymysten työstämisestä syntyi sekä tieteellistä että 
taiteellista toimintaa — jälkimmäisestä esimerkkinä esitys Pyhä Kaaos, 
joka toteutettiin SIC-galleriassa syksyllä 2016.? 

Tulin hankkeeseen mukaan siinä vaiheessa, kun pilottiaineisto oli 
kerätty ja aloitimme hankkeen suunnittelun. Istuimme päärakennuksen 


2 http://www.sicspace.net/past/pyhae-kaaos/ 

vanhan puolen salissa suunnittelemassa — ryhmä toisilleen ennalta tun- 
temattomia ihmisiä. Vaikka tulimme erilaisista taustoista, jaoimme kui- 
tenkin yhteisiä kiinnostuksen kohteita. Yhteistyö vaikutti hyvältä aja- 
tukselta. Saimme hakemuksen valmiiksi melko nopeasti. Vähän ennen 
joulua saimme sitten tietää, että olimme saaneet rahoituksen kolmivuo- 
tiselle hankkeelle. Saimme hakemamme summan kokonaan. ”Nyt meni 
yöunet”, totesi Liisa, joka oli lupautunut johtamaan hanketta. Itse olin 
jo ehtinyt siinä vaiheessa ottaa vastaan yliopistonlehtorin sijaisuuden 
vuodeksi, ja hankkeessa aloitti sijastani Tomi Visakko. Tomi oli tiiviisti 
mukana nuorten kanssa ja keräsi kahden kesän aikana etnografisen ai- 
neiston, josta on sittemmin syntynyt useita artikkeleja (ks. Visakko 2017, 
202043, 2020b). 

Kesällä 2015 tutkijat osallistuivat näyttämöharjoituksiin yhdessä nuor- 
ten kanssa kahtena päivänä viikossa. Juuri näistä tilanteista on poimittu 
tässä artikkelissa analysoitu katkelma. Taiteentekijät taas osallistuivat 
datasessioihin ja tieteellisiin seminaareihin. Kohtaamisissa syntyi uusia 
näkökulmia, kun taiteentekijöiden kokemustieto yhdistyi keskustelun- 
tutkijoiden tapaan analysoida vuorovaikutuksen yksityiskohtia. Mieleeni 
on jäänyt muun muassa datasessio, jossa analysoimme Lorenza Monda- 
dan kanssa aineistoja, joissa koottiin ja purettiin taidenäyttelyä. Kävi 
ilmi, että hankkeemme taiteilijoista Sauli Sirviö oli työskennellyt vastaa- 
vissa hommissa. Saulilla oli jäsenen tietoa toiminnasta, jota me tutki- 
jat analysoimme ulkopuolisen silmin. Sauli havaitsi heti yksityiskohtia, 
joihin emme tutkijoina ensin kiinnittäneet huomiota, ja ymmärsi niiden 
merkityksen meneillään olevan toiminnan kannalta. 

Keväällä 2017 keskityimme tapaamisissamme kirjoittamaan. Kirjoitim- 
me aiheista, joita Are Nikkinen antoi meille. Are tuli Elinan työpariksi 
vuonna 2016. Tekstien tavoite oli alun perin tuottaa materiaalia esityk- 
seen Pyhä Kaaos, josta päävastuussa olivat taiteilijat, mutta esimerkiksi 
Liisa oli mukana lavalla. Teoksessa esiintyi myös URB-kesätyöprojektiin 
osallistuneita nuoria. 

Järjestimme myös työpajan, johon kutsuttiin URB-kesätyöprojektiin 
osallistuneet nuoret vuodesta 2011 alkaen. Mukaan tuli iso joukko. Nuo- 
ret saivat päivän aikana laatia ryhmissä esitykset, jotka käsittelivät tavalla 
tai toisella kesätyöprojektin merkityksiä heidän elämässään. Esityksistä 


RYHMÄYTYMINEN TEATTERIHARJOITUKSISSA 215 


myös keskusteltiin samassa tilaisuudessa. Tässä yhteydessä tuli esiin 
esimerkiksi se, että yksi nuorista kertoi päässeensä hankkeen aikana 
kokonaan esiintymisjännityksestä, josta oli kärsinyt aiemmin. Monet 
nuoret kertoivat myös, että vasta kesätyön aikana heille oli selvinnyt se, 
että kesän aikana laadittava esitys esitetään ihan oikeasti, oikealla lavalla 
ja oikealle yleisölle. Jotkut pohtivat, etteivät välttämättä olisi uskaltautu- 
neet mukaan, mikäli olisivat heti ymmärtäneet, että esitys toteutetaan 
oikealle yleisölle livenä. Kaikki olivat kuitenkin tyytyväisiä siihen, että 
olivat olleet mukana ja astuneet mukavuusalueensa ulkopuolelle. Kesä- 
työ näyttäytyi siis jälkikäteenkin kannattelevana kokemuksena. 

Itselleni työpajaan osallistuminen oli avartavaa ja vaikutti tavallaan 
myös tulevaisuuteeni. Tein työpajassa nuorten mukana Aren antaman 
kirjoitusharjoituksen: kirjoitin seuraavalla viikolla tulossa olevan opetus- 
näytteeni tarinaksi. Tekstistä tuli dystooppinen kuvaus kaikesta siitä, 
mikä kyseisessä tilaisuudessa voisi mennä pieleen. Uskon, että alitajuis- 
ten pelkojen kirjoittaminen tarinaksi, jolloin ne saivat hahmon, auttoi 
keskittymään itse tilanteessa. Sain hakemani työn, jossa aloitin vuoden 
2017 alussa. 

Taide työnä ja työvälineenä -hanke oli erityinen tutkimushanke siinä 
mielessä, että mukana oli koko ajan muukin kuin tieteellinen tekemi- 
nen. Saimme kokea, miltä esittävän taiteen tekeminen tuntuu — esimer- 
kiksi osallistumalla harjoitussalissa tehtäviin harjoituksiin osana ryh- 
mää. Mieleeni on jäänyt erityisesti palloharjoitus, jossa heitimme palloa 
tietyssä järjestyksessä osallistujalta toiselle, ikään kuin antaisimme ja 
vastaanottaisimme lahjan. Treenasimme toiseen ihmiseen suuntautu- 
mista, nopeutta ja muistia. Koko ajan piti olla kärryillä siitä, mihin suun- 
taan ja kenelle pallo kulki. Kun yksi pallo oli löytänyt reittinsä, mukaan 
otettiin toinen. Ja kolmas. Piti olla valppaana, ettei menettänyt palloa tai 
heittänyt sitä valmistautumattomalle vastaanottajalle. Näissä harjoituk- 
sissa opimme olemaan aktiivisesessa valmiustilassa ja avoimena toisil- 
lemme — kuitenkin niin, että tavoitteena ei ollut jatkuva edistyminen 
vaan keskittyminen hetkeen. 

Hanketapaamiset olivat kuin oma maailmansa. Toisin kuin arjessa 
yleensä, meillä ei ollut kiire. Olimme silti aktiivisia ja valmiina oppi- 
maan. Saimmeko sitten vastaukset kysymyksiimme tieteen ja taiteen 

metodien yhtäläisyyksistä ja eroista? En ole varma. Sen sijaan tiedän, 
että ilman kiireetöntä yhdessäoloa emme olisi päässeet edes kysymysten 
äärelle. 

Johdanto 


Tässä luvussa käsitellään englannin kielen käyttöä ja koodinvaihtoa mo- 
nikansallisessa kriisinhallintakoulutuksessa. Kansainväliset ja sotilaalli- 
set konfliktit eri puolilla maailmaa aiheuttavat poliittista ja alueellista 
epävakautta. Paikalliset konfliktit voivat myös laajentua koskemaan 
isompia alueita, jolloin niiden globaalit vaikutukset voivat olla suuria. 
Ennen kaikkea konfliktit ovat kuitenkin merkittävä humanitäärinen 
ongelma ja uhka siviilien turvallisuudelle. Monikansallisen kriisinhal- 
linnan tärkeimmät tehtävät ovatkin turvallisen toimintaympäristön saa- 
vuttaminen ja ylläpitäminen kriisialueella, mikä edelleen mahdollistaa 
rauhan uudelleen rakentamisen sekä siviiliväestön turvaamisen. 

Kriisinhallintakoulutuksella on keskeinen merkitys konfliktialueille 
lähetettävien toimijoiden' valmistamisessa ja kouluttamisessa haastaviin 
kriisinhallintatehtäviin ja konfliktien ratkaisemiseen. Kriisinhallintaope- 
raatioita johtavat kansainväliset organisaatiot, kuten YK, NATO, EU, 
ETYJ tai Afrikan unioni. Niihin osallistuu toimijoita useista eri sotilas- ja 
siviiliorganisaatioista (esim. poliisi ja humanitääriset järjestöt) ja useista 
eri maista. Tätä tapaa, jossa kriisejä ratkaistaan useiden organisaatioi- 
den yhteistyönä, kutsutaan kokonaisvaltaiseksi lähestymistavaksi (inte- 
grated approach) ja monikansalliseksi kriisinhallinnaksi (multinational 
crisis management). Kokonaisvaltainen lähestymistapa on tärkeää, koska 
kansainväliset kriisit ovat monimuotoisia ja kompleksisia, ja kriisinhal- 
lintaoperaatiot erittäin haasteellisia toimintaympäristöjä. Operaatioihin 
osallistuvilta vaaditaan osaamista ja kykyä toimia tilanteissa, joissa ihmi- 
set tulevat eri maista, kulttuureista ja kansallisuuksista, joiden toimijoil- 
la on toisistaan eroavat arvot ja tavat ja joissa ihmiset puhuvat eri kieliä. 

Tässä luvussa pureudutaan kokonaisvaltaisen kriisinhallinnan kan- 
nalta tärkeään kysymykseen: puheen, keskustelun ja vuorovaikutuksen 
rooliin monikansallisissa kriisinhallintaympäristöissä ja -koulutuk- 
sessa. Keskitymme erityisesti englannin kielen käyttöön, koska se on 
monikansallisen kriisinhallinnan työkieli ja lingua franca.? Puheella ja 
vuorovaikutuksella on keskeinen rooli esimerkiksi esikuntien operaatio- 
keskuksissa (ns. taktinen taso), jota tutkimme tässä luvussa. Niissä koor- 
dinoidaan toimintaa operaation eri tasojen välillä, pyritään jakamaan 
oikeaa ja tärkeää tietoa, pidetään yllä yhteistä ymmärrystä ja operaation 
tilannekuvaa sekä tehdään operaation etenemiseen liittyviä päätöksiä. 
Kriisitilanteiden kokonaiskuva pohjautuu tärkeältä osalta eri toimijoiden 
välisiin keskusteluihin. Puheen merkitys on tärkeä myös silloin, kun 
operaatioon osallistuvat toimijat (esim. YK:n sotilastarkkailijat) työsken- 
televät kentällä pienissä ryhmissä tai pareittain (ns. tekninen taso) tai 
kun he kohtaavat kriisialueen siviilejä ja muuta väestöä (esim. poliitik- 


1 — Tässä yhteydessä toimijoilla tarkoitetaan kriisinhallintaharjoituksiin osallistuvia henkilöitä, kuten soti- 
lasupseereja, poliiseja ja muita siviilitoimijoita. Joissakin harjoituspaikoissa on yleensä vain upseereja, 
jolloin puhumme toimijoiden sijaan myös pelkästään upseereista. 

2 Käsite ‘lingua franca’ viittaa kieleen, jota käytetään kommunikointiin, kun puhujilla tai kommunikoijilla 
ei ole muuta yhteistä kieltä. Englannin kieli on yleisin maailmassa käytetty lingua franca. 

koja tai pakolaisleirien työntekijöitä). Kriisinhallintakoulutuksessa pai- 
notetaan puheen ja vuorovaikutuksen tärkeyttä ja merkitystä: toimijoita 
kannustetaan jakamaan tietoa, pukemaan toimintaansa sanoiksi sekä 
keskustelemaan ja selvittämään epäselviä asioita. Kriisinhallintatilanteis- 
sa vuorovaikutukseen luo haastetta tilanteiden monitahoisuus ja kiireel- 
lisyys sekä osallistujien erilaiset taustat. Englannin kielen käyttö toimijoi- 
den yhteisenä kielenä on osa kriisinhallinnan kompleksisuutta. Vaikka 
se mahdollistaa yhteistoiminnan monikansallisessa ympäristössä, toimi- 
joiden laajastikin vaihteleva kielitaito voi myös aiheuttaa haasteita ja vää- 
rinymmärryksiä. 

Tutkimuksemme yhdistää keskustelunanalyysin menetelmää ja etno- 
grafista tutkimusotetta. Sotilastyöhön ja sotilaskonteksteihin liittyvä ai- 
kaisempi tutkimus keskittyy usein sotilasorganisaatioihin ja niiden ra- 
kenteisiin. Menetelmänä käytetään usein etnografiaa, joka mahdollistaa 
organisaation ja siihen liittyvän toiminnan tarkkailun organisaation si- 
sältä käsin. Videoaineistoja liittyen kriisinhallintakoulutukseen tai soti- 
lasorganisaatioiden tutkimukseen sen sijaan ei ole tietääksemme kerätty 
aikaisemmin, eikä niiden keräämistä voi pitää itsestäänselvyytenä. Ai- 
kaisemmat vuorovaikutus- ja keskustelunanalyyttisissä tutkimuksissa 
käytetyt reaaliaikaiset ja autenttiset videonauhoitukset sotilaskonteksteis- 
ta ovat olleet sotilasorganisaatioiden itsensä kuvaamia mutta vuodettuja 
nauhoituksia. Yksi tällainen esimerkki koskee Irakin sodassa maalis- 
kuussa 2003 väärän arvioinnin johdosta tapahtunutta hyökkäystä omia 
joukkoja kohti (ns. friendly fire incident), jossa kaksi yhdysvaltalaista hä- 
vittäjälentokonetta tulitti brittiläistä saattuetta. Hyökkäyksessä kuoli yksi 
brittiläinen sotilas ja viisi haavoittui (ks. Mair ym. 2013; Mair ym. 2012; 
Mair ym. 2018; Elsey ym. 2016; Nevile 2009, 2013). Toinen esimerkki 
vuodetun aineiston perusteella tehdystä tutkimuksesta on Elseyn, Mairin 
ja Kolanoskin (2018) tutkimus, joka käsittelee vuonna 2007 Bagdadissa 
tapahtunutta yhdysvaltalaisten tekemää helikopterihyökkäystä, jossa kuo- 
li 11 siviiliä, mukana kaksi Reutersin journalistia sekä kaksi lasta. 


3 Sintler (2011) on keskustelunanalyyttisessä pro gradu -tutkielmassaan tutkinut englannin käyttöä 
lingua francana sotilaiden monikansallisten kriisinhallintaoperaatioiden tapaamisissa. Työssä on käy- 
tetty audioaineistoa. 

Keskustelunanalyysi tutkii puhetta ja sosiaalista toimintaa vuorovai- 
kutuksessa. Sen mukaan yksittäiset toiminnot (esim. käsky, pyyntö tai 
ohje) saavat paikallisen merkityksensä niissä kohdissa, joissa ne on tuo- 
tettu. Se pyrkii selvittämään, miten osallistujien yhteisymmärrys vuoro- 
vaikutuksessa rakentuu vuoro vuorolta ja toiminto toiminnolta: puheen 
tai kehon avulla tuotettu toiminto rakentaa näkemyksen juuri edellä 
tapahtuneesta toiminnosta ja vuorostaan luo odotuksia seuraavalle toi- 
minnolle (esim. Schegloff 2007; Sidnell & Stivers 2013). Tutkimuksen 
kohteena on siten osallistujien reaaliaikainen, hetki hetkeltä etenevä yh- 
teinen toiminta ja se, miten he toiminnallaan osoittavat ymmärryksen- 
sä siitä, mitä jossain tilanteessa ”juuri nyt” tapahtuu (ks. Tainio 1997; 
Haddington & Kääntä 2011; Stevanovic & Lindholm 2016). Etnografinen 
tutkimusote tukee keskustelunanalyysia (esim. Maynard 2006), koska 
kriisinhallintakoulutuksen vuorovaikutusilmiöiden analysoinnissa tarvi- 
taan myös taustatietoa osallistujien omasta näkökulmasta sekä kriisin- 
hallintakoulutuksen laajemmasta kontekstista ja sen ominaispiirteistä 
(esim. monikansallinen esikunta vuorovaikutusympäristönä). Yhdessä 
keskustelunanalyysi ja etnografinen tutkimusote mahdollistavat kriisin- 
hallintavuorovaikutuksen näkökulmasta hyvien ja hyödyllisten puhe- ja 
vuorovaikutuskäytänteiden tunnistamisen ja kuvaamisen. Niiden avulla 
voidaan myös kuvata vuorovaikutuksen ongelmia ja selvittää niiden 
etenemistä ja rakennetta. Sekä ongelmat että hyvät käytänteet voidaan 
kuvata niin, että niitä voidaan käyttää kriisinhallintakoulutuksessa esi- 
merkkeinä. 

Tässä luvussa keskitymme vuorovaikutustilanteisiin, joissa käytettävä 
kieli vaihtuu jostain toisesta kielestä englantiin. Kielitieteessä kielen 
vaihtamista on kutsuttu koodinvaihdoksi (esim. Gumperz 1992; Auer 
1998; Lappalainen 2009). Tutkittavan kontekstin näkökulmasta ilmiö 
on tärkeä, koska kriisinhallintaharjoituksissa kouluttajat ja kieliasian- 
tuntijatt rohkaisevat ja myös edellyttävät, että harjoitukseen osallistuvat 


4 Monikansallisissa kriisinhallintaharjoituksissa kieliasiantuntijoiden tehtävä on tukea koulutettavia 
ja antaa heille ohjeita englannin kielen käyttöön, tekstien kirjoittamiseen, esitysten valmisteluun ja 
itse esiintymiseen liittyvissä kysymyksissä. Kieliasiantuntijat voivat tulla eri taustoista. He voivat olla 
koulutukseltaan kääntäjiä, tulkkeja tai opettajia. He voivat myös olla entisiä sotilaita, joilla on kriisin- 
hallintakokemusta. 

toimijat käyttävät harjoitusten aikana englantia. Tämä koskee myös ti- 
lanteita, joissa keskustelijoilla on jokin toinen yhteinen äidinkieli. Krii- 
sinhallintatilanteissa englannin jatkuvaa käyttöä puoltaa se, että toimija, 
joka ei osaa jotain käytettyä kieltä, voi olla kuulematta operaation kan- 
nalta tärkeän asian, jos siitä ei puhuta englanniksi. Tämän takia muun 
kuin englannin käyttöä pidetään tiedonkulkua ja tilannekuvan rakentu- 
mista mahdollisesti haittaavana asiana. Kriisinhallinnassa mikä tahansa 
asia voi osoittautua tärkeäksi kenelle tahansa toimijalle. 

Koska käytettyä kieltä kuitenkin vaihdetaan ja toimijat käyttävät mui- 
takin kieliä kuin englantia, on hyödyllistä kuvata, miten toimijat palaavat 
takaisin englannin kielen käyttöön sen jälkeen, kun käytetty kieli on 
ollut jokin muu, ja näin edesauttavat tilannekuvan säilymistä. Tutkimus- 
kysymyksiämme ovat: Miten ja missä tilanteissa koodinvaihto jostain 
kielestä englantiin tapahtuu? Mikä mahdollistaa koodinvaihdon ja mitä 
sen avulla tehdään? Mikä rooli koodinvaihdolla on monikansallisissa 
kriisinhallintakoulutuksessa? Seuraavassa luvussa taustoitamme koo- 
dinvaihtoa ilmiönä. 


Englanti monikansallisen kriisinhallinnan lingua francana 
Kielenvalinta ja koodinvaihto toimintana 


Monikansallisen kriisinhallinnan ja kriisinhallintakoulutuksen työkieli 
ja lingua franca on englanti, ja kuten edellä mainittiin, harjoituksissa 
edellytetään englannin kielen käyttöä. Englannin tärkeys näkyi myös 
osallistujille ennen harjoitusta lähetettävissä materiaaleissa, joissa luki 
”Start practicing your English”. Yleensä harjoituksiin osallistuvat pys- 
tyvät toimimaan englannin kielellä hyvin. Koulutustilanteissa on kui- 
tenkin yleistä — ja myös monikielisille yhteisöille luonnollista — että työ- 
kielenä käytetään omaa äidinkieltä, kuten suomea, ruotsia tai ranskaa. 
Yleensä näin tapahtuu tilanteissa, joissa keskustelijoiden äidinkieli 
oli yhteinen, eikä keskusteluun osallistu muun kielisiä puhujia. Täten 
muun kuin englannin käyttöä voi selittää vuorovaikutukseen luontaisesti 
liittyvä ominaisuus, jossa osallistujat orientoituvat yhteisesti jaettuun 
tietoon (engl. common ground) ja siten muotoilevat puheensa ja toimin- 

tansa juuri tietyille vastaanottajille (engl. recipient design) (ks. Lindholm 
& Stevanovic 2016: 80). Äidinkielen käyttöä voidaan joissakin tilanteissa 
pitää perusteltuna, koska viestintä äidinkielellä on tehokkaampaa ja voi 
vähentää väärinymmärrysten mahdollisuutta. Se voi myös estää sen, että 
jokin tilanne vain ohitetaan kielivaikeuksien takia (ns. let-it-pass-ilmiö, 
Firth 1996: 243-245). Toisaalta muun kuin englannin käyttöä voi myös 
selittää se, että joillekin englannin käyttö on haasteellista. 

Tässä luvussa keskitymme koodinvaihtoon ja erityisesti tilanteisiin, 
joissa kieli vaihtuu jostain kielestä englantiin. Koodinvaihdolla tarkoi- 
tetaan kahden tai useamman kielen (tai kielimuodon) kohtaamista ja 
rinnakkaista käyttöä samassa keskustelussa tai kielenkäyttötilanteessa 
(esim. Kalliokoski 2009: 13). Koodinvaihtoa on tutkittu kielellisenä tai 
kieliopillisena ilmiönä kuvaamalla esimerkiksi lauseensisäistä tai lausei- 
den välistä koodinvaihtoa sekä lainaamista (Muysken 2000; Kalliokoski 
2009: 12; Frick 2013b). On myös osoitettu, että puhujat eivät vaihda 
kieltä ”ilman syytä”, vaan että koodinvaihdolla on funktioita, kuten tun- 
teiden osoittaminen, uuden asian aloittaminen, keskustelukumppanin 
huomion hakeminen, puheen osoittaminen tietylle henkilölle, seuraa- 
van puhujan valinta tai asiantuntijuuden osoittaminen. John Gumperz 
(1982) onkin jakanut koodinvaihdon metaforiseen ja tilanteiseen koo- 
dinvaihtoon. Metaforinen koodinvaihto viittaa ilmiöön, jossa koodin 
vaihtaminen esimerkiksi puhekielestä yleiskieleen heijastaa aiheen 
vaihtumista ”virallisemmaksi”. Gumperz ehdottaa, että tällainen koo- 
dinvaihto on kontekstualisoinnin keino, jolla puhuja antaa vihjeen siitä, 
missä kontekstissa lausuma tai toiminto on tulkittava. Gumperz (1982) 
jatkaa, että koodinvaihto on usein myös tilanteista eli puhuja valitsee 
kielen tilanteen ja sen mukaan, kenen kanssa hän puhuu. 

Gumperzin huomiot liittyvät läheisesti Erving Goffman osallistumis- 
kehikon (participation framework) ja asennonvaihdon (footing) käsittei- 
siin. Goffman näki koodinvaihdon asennonvaihdoksena eli puhujan nä- 
kökulman muutoksena (ks. Goffman 1981: 134; Auer 1998; Kalliokoski 
2009: 13). Goffman (1981) kritisoi perinteistä näkemystä, jossa keskuste- 
lu nähtiin pelkästään puhujan ja kuulijan välisenä tilanteena. Hän näki 
keskustelun monimutkaisempana ja dynaamisempana toimintana, jossa 
keskustelijoilla on erilaisia ja vaihtuvia rooleja, jotka edelleen vaikuttavat 

eri tavoin vuorovaikutustilanteen etenemiseen. Suomenkielinen keskus- 
telunanalyyttinen tutkimus koodinvaihdosta on käsitellyt esimerkiksi 
koodinvaihdon funktioita erilaisissa siirtymätilanteissa (Lappalainen 
2009), monikielisten parien vuorovaikutusta (Pietikäinen 2014, 2017), 
kielenvälitystä arkitilanteissa (Harjunpää 2017), koodinvaihtoa videope- 
lien pelaamisen yhteydessä (Piirainen-Marsh 2008) ja monikielisen työ- 
yhteisön osallistujakehikoita (Kotilainen & Lehtimaja 2019).5 

Tässä luvussa koodinvaihdon ja asennonvaihdoksen näkökulmasta 
tärkeä on myös Goffmanin jako ratifioituihin osallistujiin (ratified parti- 
cipants) eli keskusteluun aktiivisesti osallistuviin henkilöihin ja niihin 
osallistujiin, jotka eivät osallistu keskusteluun mutta saattavat kuulla sen 
(bystanders tai overhearers) (ks. Seppänen 1997: 158). Osallistumiskehi- 
kon käsitettä on edelleen kehitetty keskustelunanalyysissa, jossa sitä on 
käytetty kuvaamaan keskustelun läsnäolijoiden erilaisia asemia suhtees- 
sa meneillään olevaan puheeseen tai keskusteluun. Esimerkiksi Good- 
win ja Goodwin (2004) ovat kuvanneet, miten osallistujien roolit voivat 
vaihdella nopeastikin sen mukaan, minkälainen pääsy (access) heillä 
on keskustelussa käsiteltävään asiaan (ks. myös Seppänen 1997: 161). 
Tutkimuskohteessamme, monikansallisen kriisinhallintaharjoituksen 
sotilasesikunnan operaatiokeskuksessa, upseerit sanoittavat toimintaan- 
sa eri tilanteissa ja eri tavoin. On yleistä, että he kertovat ääneen, mitä 
tekevät, mihin ovat menossa, mitä ovat lukeneet sähköposteista ja mitä 
he kuulleet puhelinkeskusteluissa tai muualta. Keskustelut ja asioiden 
ääneen kertominen ovat sotilasesikunnan operaatiokeskuksen institutio- 
nalisoitunutta toimintaa, johon osallistujia kannustetaan ja jota myös 
edellytetään. Samalla tärkeä osa upseerien ammatillista toimintaa on 
suodattaa ympäröivästä puheesta ja vuorovaikutuksesta itselle tärkeitä 
ja relevantteja asioita. Heath ja Luff (1992, 1996) ovat käsitelleet saman 
tyyppistä vuorovaikutusympäristöä. Artikkelissaan, jossa he tutkivat yh- 
teistyötä ja vuorovaikutusta yhdessä Lontoon metron useasta koordinaa- 
tiokeskuksista, he kuvaavat, miten työntekijät kuulemalla (overhear) mui- 
den työntekijöiden puhetta ja keskusteluja voivat nopeasti kuulutuksella 


5 Keskeisiä koodinvaihtoon keskustelunanalyyttisia julkaisuja ovat myös esimerkiksi Firth (1996) ja Auer 
(1998). 

varoittaa metroaseman matkustajia junan viivästymisestä. Ääneen puhu- 
minen ja toiminnan sanoittaminen on samalla tavalla tärkeää myös mo- 
nikansallisten kriisinhallintaharjoitusten operaatiokeskuksissa, joissa on 
koko ajan epäselviä ja ratkaisemattomia tilanteita. Kun asioista puhutaan 
ääneen, kuka tahansa samassa tilassa oleva henkilö, myös sellainen, joka 
ei aktiivisesti osallistu keskusteluun, voi kuulla jotain, mikä on tärkeää 
harjoituksen tai operaation toiminnan kannalta. Kriisinhallintatilanteissa 
mikä tahansa puhe voi osoittautua operaation kannalta tärkeäksi. 
Ääneen puhumista ja koodinvaihtoa jostain kielestä englantiin voi- 
daan siis pitää kriisinhallintatoiminnan näkökulmasta odotuksenmu- 
kaisena toimintana: niiden avulla ylläpidetään yhteistä tilannekuvaa ja 
pyritään palauttamaan symmetrinen tila keskustelijoiden välille, jolloin 
kaikilla on periaatteessa sama pääsy tilanteeseen. Molempien ilmiöiden 
kuvaaminen on siis tärkeää, koska sekä ääneen puhuminen että koo- 
dinvaihto vahvistavat kommunikaatiota. Seuraavassa luvussa kerromme 
harjoituksesta ja aineiston keräämiseen liittyvistä yksityiskohdista. 


Aineisto ja menetelmät 


Tässä luvussa käytetty aineisto kerättiin VIKING18-kriisinhallintahar- 
joituksessa, joka järjestettiin huhtikuussa 2018. VIKING18 on Ruotsin 
puolustusvoimien, Ruotsin maanpuolustusyliopiston ja Folke Berna- 
dotte Academyn yhteisesti järjestämä monikansallinen ja tietokone- 
avusteinen esikuntaharjoitus.* Harjoituksen tavoite on kouluttaa siviili-, 
sotilas- ja poliisiorganisaatioiden toimijoita rauhanturvaamisoperaation 
suunnitteluun ja toteutukseen kokonaisvaltaisen kriisinhallinnan pe- 
riaatteiden mukaisesti. Harjoituksessa simuloidaan kuvitteellista YK:n 
mandaatilla toteutettavaa ja NATOn johtamaa Combined Joint Task 
Force (CJTF) BFOR-kriisinhallintaoperaatiota (Bogaland Force) Boga- 
land-nimisessä valtiossa. Kuvitteelliselle kriisialueelle on lisäksi ryh- 
mitetty EU:n ja YK:n siviilikriisinhallintaoperaatiot sekä joukko muita 
kansainvälisiä järjestöjä. Harjoitukseen osallistuvien sotilaiden, poliisien 


6 Ks. esim. https://blogg.forsvarsmakten.se/viking18/ 

ja siviilitoimijoiden lisäksi harjoitukseen osallistuu näyttelijöitä, jotka 
esittävät esimerkiksi paikallishallinnon, heimojen ja klaanien edustajia 
Harjoitus toteutettiin samanaikaisesti yhdeksässä paikassa kuudessa eri 
maassa. Siihen osallistui yhteensä noin 2 500 henkilöä 61 eri maasta ja 
80 kansainvälisestä järjestöstä. Se järjestettiin kahdeksannen kerran, ja 
se on alansa suurin harjoitus maailmassa. 

Keräsimme videoaineistoa BFORin sisällä maavoimien yhden pri- 
kaatin’ sotilasesikunnan taktisessa operaatiokeskuksessa (First Multi- 
national Brigade Tactical Operations Centre eli 1. MNB TOC, ks. Kuva 1). 
Tutkimuksesta informoitiin osallistujia ennen harjoitusta, ja osallistujil- 
la oli mahdollisuus kieltäytyä tutkimuksesta. Prikaatin esikunta muodos- 
tuu useasta solusta, joista operaatiokeskus eli TOC on yksi. Operaatio- 
keskus toimii yhteistyössä muiden solujen kanssa. Sen tehtävä on vä- 
littää muista soluista tullutta tietoa, toimintaohjeita ja käskyjä alayksi- 
köille (esim. pataljooniin tai komppanioihin) sekä käsitellä ja välittää 


Maavoimien prikaatin esikunnan operaatiokeskus (1. MNB TOC) 

- tärkeä osa prikaatin esikuntaa 

- toimii yhdessä muiden prikaatin solujen kanssa, joita ovat suunnittelu, 
ilmapuolustus, tiedustelu, logistiikka, pioneerit, taktinen vaikuttaminen 

- työskentelypaikka kymmenelle upseerille eri sotilashaaroista, joilla eri vastuualueita 
- käsittelee ja välittää tietoja ja käskyjä muista prikaatin soluista alayksiköille 

- käsittelee ja välittää tietoja muihin prikaatin soluihin alayksiköiltä 

- ylläpitää ja päivittää tilannekuvaa 

- kompleksinen ja kiireinen vuorovaikutusympäristö (tietokoneet, puhelimet ja ihmiset) 


MAAVOIMAT 
(useita prikaateja) Muut komponentit: 5. NP 
Ilmavoimat 3 
Merivoimat 
Huolto ja kuljetus 
1. MNB TOC 


Kolme tai useampi A GJ 
pataljoonaa (yht monikansallinen TITTA TIE joka Taordinot 1. prikaatin 
i joukkoja 


1500-3000 sotilasta) Cal TAN S 


Kuva 1: Prikaatin esikunnan operaatiokeskus osana monikansallista kriisinhallinta- 
harjoitusta. 


7 Prikaati on sotilasyksikkö, joka koostuu 1500-3000 sotilaasta. Muita sotilasyksikköjä ovat esimerkiksi 
pataljoona, joka koostuu 300-1 000 sotilaasta ja komppania 100-300 sotilaasta. 

alayksiköiltä tullutta tietoa prikaatin muille soluille sekä prikaatin ko- 
mentajalle. Lisäksi se ylläpitää kokonaiskuvaa operaatiosta, ennustaa 
tulevia tapahtumia ja tekee operaatioon liittyviä päätöksiä, jotka pohjau- 
tuvat eri lähteistä tuleviin tietoihin ja keskusteluihin prikaatin solujen 
toimijoiden kanssa. 

Operaatiokeskuksessa toimi kymmenen sotilasupseeria eri puolus- 
tushaaroista ja neljästä eri maasta. Jokaisella upseerilla oli oma vastuu- 
alueensa (ks. Kuva 2). Heidän lisäkseen operaatiokeskuksessa käy koko 
ajan muiden solujen upseereja, jotka välittävät sinne ja hakevat sieltä 
tietoa. 


TOCin henkilöstö: Aki 
TOC DIR (Tactical Operations Centre DIRector) = 
operaatiokeskuksen johtaja (puhuu suomea) 

LOG (LOGistics) = logistiikkaupseeri 

INFO OPS (information operations) = informaatio- 
operaatiot (puhuu suomea) 

CIMIC (Civil-Mllitary Co-operation) = siviilien ja sotilaiden 
välinen yhteistyö 

DEP DIR (DEPuty DIRector) = operaatiokeskuksen 


varajohtaja 

BC (Battle Captain) = taistelujohtaja =a 
DO (Duty Officer) = päivystävä upseeri (puhuu suomea) 
INTEL (INTELligence) = tiedustelu-upseeri (puhuu suomea) 

TO (targeting officer) = maalitusupseeri (puhuu suomea) 

ENG (engineer officer) = pioneeriupseeri (puhuu suomea) ee 


Muita keskeisiä toimijoita: 
COS (chief of staff) = esikuntapäällikkö 
ACOS (assistant chief of staff) = apulaisesikuntapäällikkö 


z 
ö 


TOC DIR 


TIETOKONEEN NÄYTTÖ 


Kuva 2: Operaatiokeskuksen toimijat 


Komentokeskus on siis tiedon etenemisen ja tilannekuvan ylläpitämisen 
kannalta kriisinhallintaoperaation keskeinen solmukohta sekä toimin- 
nan hermokeskus. Komentokeskuksessa jokaisella upseerilla on oma 
tietokone, jonka avulla he saavat ja välittävät tietoa operaatiosta. Komen- 
tokeskuksessa on myös useita puhelimia, joita kaikki käyttävät. Sen li- 

säksi, että upseerit työskentelevät yksin tietokoneen ääressä, komen- 
tokeskuksessa on palavereja ja ryhmätilanteita, joissa he keskustelevat 
operaation tapahtumista ja suunnittelevat tulevaa. Vuorovaikutus ko- 
mentokeskuksessa on myös institutionaalista niin, että operaatiokes- 
kuksen johtaja ja varajohtaja voivat käskyttää muita komentokeskuksen 
upseereja. Hierarkkisuudesta ja ajoittaisesta virallisuudesta huolimatta 
vuorovaikutus on suurimmaksi osaksi epämuodollista, ja sitä voisikin 
verrata esimerkiksi vuorovaikutukseen lennonjohdoissa (Koskela, Armi- 
nen & Palukka 2013), maanalaisten koordinaatiokeskuksissa (Heath & 
Luff 1992, 1996) tai hälytyskeskuksissa (Fele 2008; Kevoe-Feldman & 
Pomerantz 2018; Kevoe-Feldman & Sutherland 2018). 

Luvun esimerkeistä osa liittyy suoraan harjoituksen simulaatioon ja 
osa on simulaation ulkopuolista keskustelua. Tällä ei ole kuitenkaan 
merkitystä kuvattavan ilmiön — koodinvaihdon — kannalta, koska vaikka 
osallistujat voivat liikkua sisään ja ulos harjoituksen kehyksestä, myös 
simulaation ulkopuolella käytävä puhe liittyy yleensä harjoitukseen. 


Tulokset 


Tunnistimme jo harjoituksen aikana vuorovaikutustilanteita, joissa ope- 
raatiokeskuksen upseerit valitsevat jonkin muun kielen kuin englannin 
työkieleksi sekä tilanteita, joissa he vaihtavat kielen jostain muusta kie- 
lestä englantiin. Tässä luvussa kuvaamme ensin (aineisto-otteet 1—3), 
miten jonkin muun kielen kuin englannin käyttö voi vaikuttaa tiedon- 
kulkuun. Sen jälkeen kuvaamme keinoja (aineisto-otteet 4-8), joilla up- 
seerit vaihtavat työkielen jostain kielestä englantiin ja siten palauttavat 
symmetrisen vuorovaikutustilanteen ja mahdollistavat, että puhuttavana 
oleva asia on kaikkien saavutettavissa. 


KIELEN VALINNAN MERKITYS 

Kielenvalinnalla on toiminnan sanoittamisessa ja asioiden sanomisessa 
ääneen tärkeä merkitys. Kaikille yhteisen kielen käyttö voi ratkaista 
ongelmia. Sen sijaan sellaisen kielen valinta, jota kaikki eivät osaa, voi 
viivästyttää tai estää asioiden etenemistä tai päätöksentekoa. Aineisto- 

otteet 1-3 ovat esimerkkejä siitä, miten kielenvalinta englannin ja jonkin 
muun kielen välillä voi vaikuttaa tiedonkulkuun. Otteet on nauhoitettu 
harjoituksen ensimmäisen päivän iltana. Harjoitusten rutiineihin kuu- 
luvat jokailtaiset palautekeskustelut (ns. hot wash-up). Aineisto-otteessa 
1 keskeiset puhujat ovat TOC DIR, DEP DIR, INFO OPS, ENG, BC sekä 
CIMIC3 Katkelman alussa TOC DIR (eli operaatiokeskuksen johtaja) on 
valmistelemassa esitystä seuraavan aamun komentajan käskynjakoa (ns. 
CUB eli Commander's Update Brief) varten. Rivillä 3 INFO OPS kysyy 
TOC DIRilta englanniksi, mihin aikaan illan palautekeskustelu alkaa. 


Aineisto-ote 1. Kielen valinnan merkitys (1. päivä, klo 19.32:57)? 


01 DEP DIR: Ud hi, 

02 (1.2) 

03 INFO OPS: #Will we start the hot wash-up at (.) eight? 
Aloitammeko palautekeskustelun kahdeksalta? 


kuva #Kuva 


04 DEP DIR: We can, [°we can—°] ((Puhuu CIMICille.) 
05 Voimme, voimme- 
06 TOC DIR: [Eight] the:re, and we should have the uh (.) our own - 


Kahdeksalta siellä, ja meillä pitäisi olla meidän oma - 

07 (0.3) 
08 INFO OPS: Before that. 

Ennen sitä. 
09 TOC DIR: befo::re that, 

Ennen sitä, 
10 (0.8) 
11 DEP DIR: Before eight o'clock? 

Ennen kahdeksaa? 


12 (0.3) 
13 TOC DIR: Yeah, 
Kyllä, 
14 (1.0) 
15 TOC DIR: ‘cause (0.2) eight o'clock we will start at the:: (0.2) gee three. 
koska aloitamme kahdeksalta gee kolmosessa. 
16 (2.1) 
17 TOC DIR: But, (0.5) I kno[w, we have so]me (1.3) jobs to do:, (.) so- 
Mutta, tiedän, että meillä on joitain tehtäviä asioita, joten - 
18 ENG: [Are you sure?] 
Oletko varma? 
19 (0.4) 
20 ENG: Are you su [re.] 
Oletko varma. 
21 TOC DIR: [it,] 
se, 
22 (0.4) 


8 —Viittaamme operaatiokeskuksen ja prikaatin esikunnan upseereihin käyttämällä heidän tehtäviään 
kuvaavia englanninkielisiä lyhenteitä. Lyhenteet on selitetty kuvassa 2. 

9 Litteraatteissa keskitytään puheeseen. Kehollinen toiminta on litteroitu, kun se on kuvattavan ilmiön 
kannalta tärkeää. Kehollinen toiminta on litteroitu käyttäen Lorenza Mondadan järjestelmää (Mondada 
2018). 

23 BC: But, wasn't it (0.3) twenty [thir]ty at the [gee three]. 
Mutta, eikö se ollut kaksikymmentä kolmekymmentä gee kolmosessa. 


24 ENG: [Eight-] [Twenty] [thirty,] 
Kahdeksan- Kaksikymmentä kolmekymmentä, 
25 DEP DIR: [Yes.] 
Kyllä. 
26 (0.5) 
27 ENG: yes[terday.] 
eilen. 
28 DEP DIR: [€ ]) it's going. ( (Puhuu CIMIC-upseerille.) 
( ) se menee. 
29 CIMIC: Yea:h. ((Vastaa DEP DIRille.)) 
Kyllä. 
30 (0.8) 
31 BC: >I think it’s --< 
Luulen, että se on -- 
32 TOC DIR: The meeting< — (.) before- Okay, I check that (0.7) 
Tapaaminen - ennen- Selvä, tarkistan sen 
33 while I (.) pick up the (0.5) prints. (.) I just (0.3) take. (0.5 
kun noudan tulosteet. Otan vain. 
34 But Miikka (0.2) was here and sa:id that eighteen hun- (0.2) Twenty 


Mutta Miikka oli täällä ja sanoi kahdeksantoista noll- Kaksikymmentä 
35 hu- hundred hours. 
nolla nolla 


36 (0.7) 

37 .h But I check, (0.8) [if it's] (.) at eight o'clock, (0.5) then we 
Mutta tarkistan, jos se on kahdeksalta, sitten 

38 BC: [Okay.] 


Selvä. 
39 TOC DIR: shall have own hot wash-up and >it will be guite short.< 
pidämme oman keskustelumme melko lyhyenä. 


40 (0.7) 
41 BC: Yeah. 
Joo. 
42 (1.1) 
43 DEP DIR: Otherwise, (.) four, uhm, (0.4) fiftee:n (.) to:, u::h, quarter to 
Muussa tapauksessa, neljä, aa, viisitoista vaille, aa, varttia vaille 
44 eight? 
Kahdeksan? 
45 (0.5) 


46 TOC DIR: Yeah o::r ten to, yeah. 

Joo tai kymmentä vaille, joo. 
47 (0.6) 
48 TOC DIR: Some ten minutes. 

Noin kymmenen minuuttia. 


49 (0.4) 
50 TOC DIR: Bitr, 
Herra. 
51 (1.3) 
DEP DIR 
A 
EAG 
Kuva 3: INFO 


OPS kysyy TOC 
DIRiltä illan palau- 
tekeskustelun 
ajankohdasta. 

Heti operaatiokeskuksen päällikölle osoitetun kysymyksen (r. 3, Kuva 3) 
jälkeen varajohtaja (DEP DIR) keskeyttää CIMIC-upseerin kanssa käy- 
mänsä keskustelun ja alkaa kuunnella prikaatin palautekeskustelun 
ajankohdasta syntynyttä keskustelua (r. 4). Keskustelu on tärkeä, koska 
aikataulu — ja erityisesti sen aikaistaminen — vaikuttaa jokaisen kiirei- 
seen aikatauluun. TOC DIR vastaa kysymykseen tarjoamalla ajankoh- 
daksi kello kahdeksaa (r. 5), jota ennen operaatiokeskus kävisi oman 
palautekeskustelunsa (r. 8). DEP DIRin tarkistuskysymyksen (r. 11), TOC 
DIRin vahvistuksen (r. 13) ja perustelujen jälkeen (r. 15) ENG kuitenkin 
kysyy, onko johtaja varma ajankohdasta (r. 18). Hän toistaa kysymyksen 
päällekkäispuhunnan takia rivillä 20. Tämän jälkeen BC ja ENG vielä 
kyseenalaistavat ehdotetun palautekeskustelun ajankohdan (r. 23—27), 
minkä jälkeen TOC DIR päättää tarkistaa oikean ajankohdan (r. 31-32) 
samalla kuitenkin vedoten toiselta upseerilta kuulemaansa tietoon 
(r. 34). Palautekeskustelun oikea ajankohta jää siten epäselväksi. 

Muutama minuutti myöhemmin, aineisto-otteessa 2, prikaatin esi- 
kuntapäällikkö (COS eli Chief of Staff) ja apulaisesikuntapäällikkö 
(ACOS eli Assistant Chief of Staff) astuvat operaatiokeskukseen.'* He 
keskustelevat TOC DIRin kanssa, joka edelleen tekee seuraavan aamun 
esitystä käskynjakoa varten. Juuri ennen esimerkin alkua ACOS lähtee 
kävelemään huoneen takaosaan kohti operaatiokeskuksen varajohtajaa 
(DEP DIR), joka kysyy ACOSilta palautekeskustelun ajankohtaa koske- 
van kysymyksen (r. 3-4). 


Aineisto-ote 2. Kielen valinnan merkitys (1. päivä, klo 19.35:07) 


01 DEP DIR: (tsh, shs#.) (.) ( ,) my concern. 
( ,) huoleni. 
02 ACOS: Yes. 
Niin. 
03 (.) 
04 DEP DIR: Questions. [Do we have] to do our (.) wash-up at eight, or its u:h-- 


Kysymyksiä. Onko palautekeskustelumme kahdeksalta, vai onko se aa 
05 ACOS: [Uh huh?] 


06 DEP DIR: (.) jei three wash-up at eight. 
Gee kolme palautekeskustelu kello kahdeksalta. 
07 (0.5) 
08 ACOS: No, it's u::h, jei three (.) wash-up at (.) eight thirty. 


Ei, se on gee kolmosen palautekeskustelu on kahdeksan kolmekymmentä. 


10 COS ja ACOS eivät työskentele operaatiokeskuksessa, mutta he vierailevat siellä säännöllisesti. 

09 (.) 
10 DEP DIR: Eight thirty. 
Kahdeksan kolmenkymmentä. 
11 ACOS: Yeah. 
Kyllä. 
12 DEP DIR: Okay, so we skip, 
Selvä, eli jätämme väliin, 
13 (.) 
14 ACOS: Yeah. 
Kyllä. 
15 DEP DIR: We stick to ou[r: u::h 1 ( [ Ysi] 
Pysymme alkuperäisessä aa ( MN 


16 ACOS: [Yeah, we stick.] 
Kyllä pysymme. 
17 ACOS: [What happened?] What 
Mitä on tapahtunut? Mitä 
18 happened in my boboll team? 


on tapahtunut pesäpallojoukkueelleni? 


Juuri ennen riviä 1 DEP DIR pyytää ACOSin huomion kääntämällä kat- 
seensa hänen suuntaansa, kallistamalla kehoaan vasemmalle ja nosta- 
malla vasemman käden etusormensa pystyyn ja alkamalla puhua hänel- 
le. Saatuaan ACOSin huomion hän kysyy prikaatin palautekeskustelun 
ajankohdasta: Do we have to do our (.) wash-up at eight, or its u:h jei three 
wash-up at eight. (1. 4, 6 Kuva 4). ACOS vahvistaa kellonajaksi puoli yh- 
deksän (r. 8), mikä eroaa operaatiokeskuksen johtajan (TOC DIR) ai- 
kaisemmasta käsityksestä. Tämän jälkeen ACOS siirtää puheenaiheen 
ilmoitustaululla olevaan yksityiskohtaan (r. 17-18). Palautekeskustelun 
ajankohta on nyt DEP DIRin eli operaatiokeskuksen varajohtajan tiedos- 
sa, mutta hän ei välitä tietoa koko operaatiokeskukselle. Kukaan, mu- 
kaan lukien TOC DIR, joka edelleen tekee seuraavan päivän esitystä, ei 
näkyvästi kiinnitä huomiota DEP DIRin ja ACOSin keskusteluun. 


Kuva 4: Operaa- 
tiokeskuksen 
varajohtaja 

(DEP DIR) 
pyytää apulais- 
esikuntapäällikön 
huomion ja kysyy 
kysymyksen. 

Kaksitoista minuuttia myöhemmin, aineisto-otteessa 3, operaatiokes- 
kuksen johtaja työstää edelleen seuraavan aamun esitystä. Maalitusup- 
seeri (TO), joka ei aikaisemmin osallistunut palautekeskustelun ajan- 
kohtaa koskevaan keskusteluun, mutta osoittaa kuullensa keskustelun, 
kysyy ajankohdasta operaatiokeskuksen päälliköltä suomeksi: Oliks hei 
meillä kahdeksalta joku palaveri. (r. 1, Kuva 5). INFO OPS, joka alun pe- 
rin kysyi saman kysymyksen (ks. aineisto-ote 1), kuulee kysymyksen ja 
kääntää katseensa kohti TOC DIRiä ja osoittaa siten myös odottavansa 
vastausta. 


Aineisto-ote 3. Kielen valinnan merkitys (1. päivä, klo 19.48:25) 


01 TO: +.h mt Oliks hei meillä kaheksalta joku palaveri.t 


02 (0.3) * (1.0) *€ (0.7) N 


a k 


03 TOC DIR: No en oo *vielä kattonu. 

toc dir kääntää katseen rannekellosta tietokoneeseen 
04 (0.3) 
05 €Yritan saaha tämän (.) perkeleen *lyhenteen täh(h)än hhh. 


tietokoneesta kohti TO:ta 


ee ylös ja astuu ilmoitustau 


) Mä [voin 


+ (0.6 
tkääntää katseen tiet >en 


[Hei,] *hei €kaytk6 kattoon,= 


[dä siel. ] 


09 TOC DIR: i [Käy kat ]toon gee kolmosessa, *niin kysäse. 
tosoittaa taak 


TOC DIR vastaa, ettei ole vielä ehtinyt selvittää asiaa (r. 3), koska esityk- 
sen tekeminen on vielä kesken (r. 5). TO aloittaa sen jälkeen vuoron, 
jossa alkaa kertoa, että voi käydä tarkistamassa ajan. Hän kuitenkin 
keskeyttää vuoronsa, koska TOC DIR aloittaa melkein samanaikaisesti 
oman vuoronsa, jossa hän pyytää TO:ta selvittämään asian. TO vastaa 
pyyntöön myöntävästi (r. 8), minkä jälkeen TOC DIR vielä antaa ohjeita 
TO:lle. INFO OPS seuraa keskustelua, mutta ei osallistu siihen. DEP 
DIR, joka aineisto-otteessa 2 sai tiedon palautekeskustelun ajankohdasta 
apulaisesikuntapäälliköltä ja joka ei puhu suomea, työskentelee tietoko- 
neensa ääressä, nousee ylös, ottaa ilmoitustaululta paperin ja poistuu 
huoneesta (r. 5, 7). 

Kuva 5: Maalitus- 
upseeri (TO) kysyy 
suomeksi operaatio- 
keskuksen johtajalta 
(TOC DIR) palau- 
tekeskustelun ajan- 
kohdasta. INFO OPS 
kääntää katseensa 
kohti TOC DIRiä. 


Aineistokatkelmat 1—3 osoittavat, miksi ääneen puhuminen on yhteisen 
toiminnan kannalta merkityksellistä ja miksi englannin käyttö työkie- 
lenä on tärkeää monikansallisessa operaatiokeskuksessa. Aineisto-ot- 
teessa 2 operaatiokeskuksen varajohtaja (DEP DIR) saa tiedon palau- 
tekeskustelun ajankohdasta, mutta ei välitä saamaansa tietoa muulle 
ryhmälle tai varmista, että tieto on kaikilla. Aineisto-otteessa 3 jatketaan 
saman asian selvittämistä, mutta DEP DIR, jolla olisi tarvittava tieto, 
ei pysty osallistumaan keskusteluun, koska se käydään suomeksi. Suo- 
meksi käyty keskustelu johtaa siihen, että yksi upseereista (TO) lähtee 
erikseen selvittämään palautekeskustelun ajankohtaa. Hän palaa hetken 
kuluttua, jolloin tieto kerrotaan koko operaatiokeskukselle (ks. aineis- 
to-ote 5). Aineisto-otteet 1-3 kuvasivat, miten kielen valinta saattaa vii- 
västyttää tiedon etenemistä. Aineistokatkelmissa 4-8 kuvataan keinoja, 
joilla ei-englanninkielisestä keskustelusta voidaan palata käyttämään 
englantia ja siten mahdollistaa, että käsiteltävä asia on kaikkien saavu- 
tettavissa. 


Kielen vaihtaminen itse 


Aineisto-otteessa 4 suomea käyttävä upseeri orientoituu itse siihen, että 
käyttää suomea ja vaihtaa kielen englanniksi. Suomen käyttöön orien- 
toidutaan myös selontekoa vaativana asiana. Ennen aineisto-otetta huol- 
topataljoonalta on tullut operaatiokeskukseen viesti, jonka merkitys on 
epäselvä. Upseerit pohtivat, mitä viesti tekee (onko se ilmoitus vai avun- 

pyyntö), miten siihen pitäisi vastata ja mitä sen pohjalta pitäisi tehdä." 
Käydyn keskustelun kieli on juuri vaihtunut englanniksi (r. 27), mutta 
operaatiokeskuksen johtaja (TOC DIR) jatkaa kuitenkin suomen kielellä 
osoittaen turhautumistaan viestin sisältöön (r. 43—44). 


Aineisto-ote 4. Kielen vaihtaminen itse (3. päivä, klo 17.48:23) 


24 (3:7) 
25 TOs No, (0.4) lähetä sinne viesti että, 
26 (3.8) 
27 TOs do (h) (h)you need help? 
tarvitsetteko apua? 
28 (0.9) 
29 TOC DIR heh hah hah [ha.] 
30 TO: [We] haven't received federy- (.) any (0.4) request from 
Emme ole saaneet federy- mitään pyyntöä 
31 you:. 
teiltä 
32 (0.3) 
33 LOG: Hm. 
34 (053) 
35 LOG: Heh, no::w, uh are you talking about the CSS? 
Keskusteletteko CSS:stä? 
36 (O55) 
37 TO: Y[eah.] 
Kyllä. 
38 DO: [Yes.] 
Kyllä. 
39 Yeah. 
Kyllä. 
40 (2.2) 
41 TOC DIR: mt. 
42 (1.8) 


43 TOC DIR: +No vittu >niillä on< 


) oma teht+tävä turvata se saatanan satama ja, 


oc tk tietokoneen 


t 
to 


aa ka 


44 (.) >Itse asiassa tulin juutri sanomaan että pitää< +- 


tottaa 2 kä 


45 S(h)orry(h) hh., 
Anteeksi. 
46 (1.0) 
47 INFO: Wrong language. 
Väärä kieli 
48 (.) 
49 TOC DIR: Ha yea[h.] 
Hah joo. 
50 LOG: [Heh] heh he he heh. 
51 (0:55) 
52 TOC DIR: I just told that, it’s ea- so easy to say -- (0.5) to speak English 
Kerro äsken, että on helppo sanoa -- puhua englanniksi 
53 also to Finnish, but now I started to heh hh. - 
myös suomalaisille, but nyt aloin - 
54 LOG: Hah hah hah. 
55 (2) 


11 Samaa tilannetta käsitellään myös aineisto-otteessa 7. 

56 LOG: (Just 2) 


(Juuri -) 

57 (0:39) 

58 LOG: Heh. 

59 (1.2) 

60 TOC DIR: U:h, (.) I was just about to (.) say that we need tje: the: (0.8) to 

Olin juuri sanomassa, että meidän täytyy 

61 give the warning order to: (0.5) cee es es battalion, (0.4) reco- 
antaa varoituskäsky see äs äs pataljoonalle, reco- 

62 (0.4) refe- (.) o:r referring to:, (.) who are, (0.6) ef (0.8) 
viitaten, jotka ovat, äf 

63 order, (0.7) be prepared to secure Isby, (.) Esby and Apo:. 
käsky, valmistautukaa turvaamaan Isby, Esby ja Apo. 

64 (L.T) 

65 And I guess they have been, (0.5) rehea:rsing (.) that (.) al- 
Ja luulen, että he ovat harjoitelleet sitä 

66 already because the: (.) frago was issue:d, was it yesterday o::r, 
Jo, koska lisäkäsky annettiin, oliko se eilen vai, 

67 (6.2) 

68 TOC DIR: Can you do it, and u:h (7.5) and (.) clarify the situation of that 
Voitko tehdä sen ja selventää sen komppanian 

69 (1.5) company. 
Tilannetta. 

70 (2.6) 


Rivillä 45 TOC DIR keskeyttää suomenkielisen vuoronsa, kääntää 
katseensa kädessään olevasta lapusta kohti huoneen ainoaa suomea 
taitamatonta henkilöä kohti ja pyytää saman tien englanniksi anteeksi 
kielivalintaansa: Sorry. Täten hän osoittaa orientaationsa siihen, että 
on käyttänyt englannin sijasta suomea. Anteeksipyyntö myös osoittaa 
selontekovelvollisuutta kielenvalinnasta. INFO OPS vahvistaa tulkin- 
taa seuraavassa vuorossa sanomalla Wrong language, johon reagoidaan 
naurulla. Riveillä 52-53 TOC DIR vielä kommentoi kielenvalintaansa 
ja kuinka hän on juuri aikaisemmin sanonut, kuinka helppoa on pu- 
hua englantia myös suomenkielisille. Tämän jälkeen hän jatkaa puhetta 
huoltopataljoonan viestistä (r. 60-66), jonka jälkeen hän pyytää DO:ta 
olemaan yhteydessä komppaniaan. Aineisto-otteessa 4, puhuja itse — 
tässä tapauksessa operaatiokeskuksen johtaja — orientoituu itse väärään 
työkieleen ja vaihtaa kielen englanniksi. Samalla aineisto-ote kuiten- 
kin osoittaa, että koodinvaihdon yhteydessä informaatio muuttuu. TOC 
DIRin vuoro (r. 43-44) on affektiivinen, mutta koodinvaihdon jälkeen 
vuoro, jossa hän kertoo saman asian englanniksi affektiivisuus — tässä 
tapauksessa turhautuneisuus — ei välity samalla tavalla. Koodinvaihto 
siis mahdollistaa kaikkien osallistumisen keskusteluun, mutta samalla 
osa informaatiosta jää välittämättä. 

KIELENVALITYS 

Toinen tapa vaihtaa käytettyä kieltä on välittää yhdellä kielellä kerrottu 
asia henkilöille, jotka eivät puhu kyseistä kieltä, kääntämällä ja välittä- 
mällä se heille kielellä, jota he osaavat. Harjunpää (2017) on kuvannut 
väitöskirjassaan puhujien suullista kääntämistä ja puheen ja toiminnan 
välittämisen keinoja eri kielellä suomen- ja brasilianportugalinkielisessä 
vuorovaikutuksessa. Hän kutsuu näitä keinoja translatorisiksi käytän- 
teiksi. Aineisto-otteessa 4 operaatiokeskuksen johtaja tukeutuu transla- 
toriseen käytänteeseen välittääkseen koko keskukselle tiedon, jonka hän 
on juuri saanut suomeksi. Katkelma on jatkoa aineisto-otteelle 3, jonka 
lopuksi TO lähti selvittämään palautekeskustelun ajankohtaa. Muuta- 
maa minuuttia myöhemmin TO palaa operaatiokeskukseen, jossa on sa- 
manaikaisesti käynnissä useita keskusteluja. Hän pysähtyy TOC DIRin 
pöydän viereen ja välittää hänelle saamansa tiedon suomeksi (r. 4-6 ja 
9), jonka jälkeen TOC DIR välittää tiedon englanniksi operaatiokeskuk- 
sen henkilöstölle. TO ja TOC DIR puhuvat molemmat suomea. 


Aineisto-ote 5. Kielenvälitys (1. päivä, klo 19.50:43)” 


01 INFO OPS: So::, (.) But, we >haven't received any frago from< the::: el cee 
Joten, mutta, emme ole saaneet täydennyskäskyä äl see 
02 cee::* (0.6) to support them, 


seestä tukeaksemme heitä, 


TOC DIRiä kohti 


03 (1.7) 
04 TO: +Kaksikymmentä*, (1.3) osasto*jen (0.4) vastaavien oma? 


dir tkatsoo tietc 


05 - (0.3) 


06 TO: Kaksikymmentäkolmekymmentä -- 


07 (1.1) * (1.4) * (0.4) 


08 TOC DIR: Okay, 


09 TO: koottu. 

10 (0.4) 

11 TOC DIR: fifteen past, our own (1.1) hot wash-up, (0.3) a::nd, (.) half past 
Viisitoista yli, meidän oma palautekeskustelu, ja puoli 

12 eight, (1.2) u::h, (.) combined (.) hot wash-up. 
Kahdeksalta, aa, yhdistetty palautekeskustelu. 

13 INTEL: Yes 
Selvä. 


12 Tämän aineisto-otteen litteraattia on yksinkertaistettu jättämällä siitä pois puhe kahdesta muusta 
keskustelusta. 

Rivillä 4 TO välittää saamansa tiedon operaatiokeskuksen oman palaute- 
keskustelun ajankohdasta operaatiokeskuksen johtajalle: Kaksikymmen- 
tä, (1.3) osastojen (0.4) vastaavien oma? Vuoron lopun nouseva intonaatio 
projisoi jatkoa, ja rivillä 6 TO alkaa kertoa prikaatin yhteisen palaute- 
keskustelun ajankohtaa. TO ei kuitenkaan tuota vuoroa loppuun. TO:n 
vuorojen aikana TOC DIR jatkaa seuraavan aamun esityksensä kirjoit- 
tamista eikä kehollisesti osoita kuuntelevansa TO:ta. TO:n keskeytynyt 
vuoro ja sen jälkeen alkava pitkä tauko selittynevät sillä, että TO ei ole 
varma, kuunteleeko TOC DIR häntä. Tässä vaiheessa TOC DIR kuiten- 
kin nostaa peukalonsa ylös merkiksi viestin vastaanottamisesta, vaikka 
TO ei ole vielä tuottanut vuoroaan loppuun. TOC DIR pitää edelleen 
katseensa tietokoneen näytössä. Tämän jälkeen hän laskee peukalonsa 
alas, nostaa päänsä ylös ja sanoo rivillä 8 Okay, jolla hän alkaa välit- 
tää suomeksi saamaansa tietoa englanniksi koko operaatiokeskukselle. 
TOC DIRin vuoro osoittaa, että hän on kuunnellut TO:n viestin, minkä 
jälkeen TO tuottaa vuoronsa loppuun (r. 9). TOC DIRin Okay (r. 8) kes- 
keyttää muun keskustelun operaatiokeskuksessa, ja upseerit siirtävät 
katseensa (osa heistä vain hetkeksi) hänen suuntaansa osoittaen, että 
he kuuntelevat häntä. TOC DIR ei kehystä rivien 11-12 kielenvälitysvuo- 
roaan millään tavoin (ks. Harjunpää 2017). Tämä näyttäisi osoittavan, 
että vuorossa tehtävän käännöksen oletetaan olevan ymmärrettävissä 
suhteessa meneillä olevaan toimintaan (Harjunpää 2017). Kuten Har- 
junpää (2017) osoittaa, kehystämättömät käännösvuorot voivat myös 
osoittaa, että puhuja näyttäytyy tilanteessa vahvemmin itsenäisenä toi- 
mijana. TOC DIRin vuoron voikin nähdä heijastavan hänen asemaansa 
operaatiokeskuksen johtajana. Tämä näkyy myös siinä, että TOC DIR 
muuttaa käännöksessään — asiaa sen enempää selittämättä — operaatio- 
keskuksen oman palautekeskustelun ajankohtaa 15 minuuttia myöhem- 
mäksi (vrt. TO:n vuoroa Kaksikymmentä, (1.3) osastojen (0.4) vastaavien 
oma? TOC DIRin vuoroon fifteen past, our own (1.1) hot wash-up,). TOC 
DIRin tekemä muutos käännöksessä selittyy hänen kiireellään tehdä esi- 
tys loppuun. Samalla se, että hän vaihtaa koodia mutta muuttaa viestin 
sisältöä eikä merkitse sitä, jättää tilaa epäselvyydelle. TOC DIRin vuoron 
jälkeen tiedustelu-upseeri (INTEL) sanoo Yes:: (r. 13), mutta ei ole sel- 
vää, onko vuoro vastaus TOC DIRin ilmoitukseen. Muutama minuutti 

myöhemmin, taistelujohtaja (BC), joka ei osaa suomea, mutta on ollut 
paikalla, kun TOC DIR välitti TO:n viestin, varmistaa vielä kerran pa- 
lautekeskustelun alkamisajan. TOC DIR vastaa, osin omiin kiireisiinsä 
viitaten, että jos tehtävät on tehty, he voivat aloittaa silloin, mutta alka- 
misaikaa voidaan myöhentää. 


Aineisto-ote 6. Kielenvälitys (1. päivä, klo 19.54:38) 


01 BC: Is it eight o’clock we start our:: hot wash-up? 
Aloitamme oman palautekeskustelun kello kahdeksalta? 

02 (1.0) 

03 TOC DIR: If nothing's -- (0.4) If: (.) we:: (1.2) are done (.) by that 
Jos mitään ei ole - Jos olemme siihen mennessä valmiita, 

04 (2.2) 

05 but if we:: (0.4) .hh have some business to don- (0.3) done (0.5) 
mutta jos meillä on vielä tehtävää, 

06 still we can (0.2) start a little bit later: 


voimme aloittaa hieman myöhemmin. 


Aineisto-otteet 5 ja 6 toimivat hyvinä esimerkkeinä kiireellisistä tilan- 
teista, joissa upseerit usein toimivat. TOC DIR on yhtäältä vastuussa 
seuraavan aamun käskynjaon esityksestä, jonka täytyy olla kohta valmis. 
Samalla hän on kuitenkin vastuussa siitä, että tieto — esim. palautekes- 
kustelun ajankohdasta — välittyy operaatiokeskukselle. Vaikka keskus- 
telun yksityiskohdista heijastuu TOC DIRin kiire (orientaatio esityksen 
kirjoittamiseen keskustelun aikana, vuoron aloittaminen operaatiokes- 
kukselle ennen kuin TO on kertonut asian loppuun), hän pyrkii vie- 
mään kumpaakin toimintalinjaa samanaikaisesti eteenpäin. Osana tätä 
kompleksia tilannetta TOC DIRin kielenvälitys riveillä 8 ja 11-12 onkin 
esimerkki toiminnosta, jolla välitetään suomeksi saatu tieto englanniksi 
operaatiokeskukselle. Näin TOC DIR pyrkii varmistamaan, että tieto on 
kaikkien saatavilla. 


KOODINVAIHTO JA YMMÄRRYSEHDOKAS 

Operaatiokeskusten upseerit seuraavat ympäröiviä tapahtumia ja 
keskusteluja sekä pyrkivät luomaan niistä yhteyksiä omiin tehtäviinsä 
ja vastuisiinsa. Kuten edellä on mainittu, yhteinen työkieli edesauttaa 
tätä, kun taas muun kielinen keskustelu voi estää tai viivästyttää tie- 
donkulkua. Seuraavassa esimerkissä kuvataan tilannetta, jossa työkiele- 
nä käytetään suomea, mutta ei-suomenkielinen osoittaa tunnistavansa 

keskustelusta yksityiskohdan tai asian, jonka avulla han samalla vaihtaa 
työkielen englantiin ja osallistuu keskusteluun. Härmävaara (2014) on 
kuvannut samantyyppisiä tilanteita suomi-viro-keskusteluissa, joissa 
kieltä ”taitamaton” voi tunnistaa (tai muka tunnistaa) jonkin kielen ele- 
mentin ja sitä kautta osallistua keskusteluun. 

Aineisto-ote 7 edeltää aineisto-otetta 4. Operaatiokeskuksessa on viisi 
upseeria. Otteen alussa operaatiokeskuksen johtaja (TOC DIR) astuu 
operaatiokeskukseen, minkä jälkeen päivystävä upseeri (DO) kertoo, 
että huoltopataljoonasta on tullut viesti (r. 1, 4). Hän etsii viestin tieto- 
koneeltaan (r. 7-8), välittää sen TOC DIRille (r. 10-16) ja pohtii viestin 
merkitystä suhteessa operaatiokeskuksen omaan toimintaan (r. 18—23). 
DO käyttää kuitenkin koko ajan suomea. Operaatiokeskuksessa paikalla 
oleva logistiikkaupseeri (LOG) ei puhu suomea, vaikka tieto voisi olla hä- 
nelle tärkeä. Katkelmassa upseerit pitävät katseensa suurimmaksi osaksi 
tietokoneissa. Katseen siirtymiset pois ja takaisin koneelle on litteroitu. 


Kuva 6: DO alkaa kertoa viestiä TOC DIRille. 

Aineisto-ote 7. Koodinvaihto ja ymmärrysehdokas (3. päivä, klo 17.47:22) 


01 DO: No nii, (.) nyt o (.) suurelle johtajalle+ --, 


do 


02 (0.4) * (1.4) 

toc dir k a 
03 TOC DIR: #Mistä sä semmo 
04 DO: viestiä. 
05 (0.8)€(1.2) 

€ovi sulke 

06 DO: hhhh. 
07 (6.2) ((katsoo tietokonetta ja etsii viestiä) 
08 DO: tsk. Tota tota ((pyörittää hiiren rullaa) 
09 (7.0) 


10 DO: <Huo&ltopataljoona (.) kertoo:: että> he *ovat edelleen (0.8) 


tää k 


(.) jumissa? 


meidän (0.3) uh- (0.3) tämä (1.5) convoy on jumissa. (0.6) 


taka 


1tää kats 


14 Ole- oletteko te saaneet tästä viestiä. (0.3) Kysymysmerkkii *iha 
toc dir a4 tää k n takaisin tietokoneeseen* 
15 hirveesti. 
16 (1.2) 
17 DO: shh Ni == (.) krh, tota (1.3) >Ei he mun mielestä ole< pyytäny 
18 mitää apu-, Ne vaa ilmotti joskus päivällä että (1.1) tää on 
19 niinkun, (1.7) *heh* hh. (0.7) .hh (2.5) >et ne niinku nyt ne< nyt 
20 ne vissin niinku odottaa että me tehdään jotai::n, (1.6) vaikka ne 
22 ei niinku (1.1) pyydä tässäkään viestissä niinku oikeesti mitää 
23 apua. 
24 (2..0)% (1.7) 
to oka 


lähetä sinne viesti että, 


25 TO? No, (0.4) 
26 (3.8) 
27 TO: do (h) (h)you need help?& 
tarvitsetteko apua? 
to skääntää katseen tietokoneeseen 
log &nostaa 
28 (0.9) 
29 TOC DIR heh hah hah [ha.] 
30 TO: [We] haven't received federy- (.) any (0.4) reguest from 
Emme ole saaneet federy- mitään pyyntöä 
31 you:. 
teiltä. 
32 (0.3) 
33 LOG: Hm. 
34 (0.3) 
35 LOG: Heh, no::w, uh are you talking about the CSS? 
Keskusteletteko CSS:stä? 
36 (0.5) 
37 TO Y[eah.] 
Kyllä. 
38 DO: [Yes.] 
Kyllä. 
39 Yeah. 
Kyllä. 


DO:n saama viesti on englanninkielinen eli hän kääntää viestin suomek- 
si samalla, kun kertoo sen sisällön operaatiokeskuksen johtajalle. DO:n 
tulkinta tilanteesta on, että apua ei ole erikseen pyydetty, minkä takia sitä 

ei myöskään ole lähetetty. DO:n vuoron jälkeen maalitusupseeri (TO) 
ehdottaa, että huoltopataljoonalle lähetettäisiin viesti, jossa kysytään tar- 
vitsevatko he apua: do(h) (h)you need help? (r. 25-27). TO:n vuoro rivillä 
27 on tuotettu naurahtaen, johon TOC DIR myös reagoi nauramalla (r. 
29). Merkillepantavaa TO:n naurahtaen tuotetussa vuorossa on, että hän 
vaihtaa itse kesken vuoronsa kielen englantiin (ks. myös aineisto-ote 4). 
Hän myös jatkaa ehdotuksen tekemistä edelleen käyttäen englantia: We 
haven't received federy- (.) any (0.4) reguest from you:. (r. 30—31). TO pa- 
laa englantiin referoimalla (hypoteettistä) kielenkäyttöä eli mahdollista 
huoltopataljoonaan lähetettävää viestiä. Referointi (engl. reported speech) 
ja suorat lainaukset ovat hyvin tyypillisiä koodinvaihdon esiintymisym- 
päristöjä (Gumperz 1982: 75; ks. myös Alvarez-Cäccamo 1996; Frick & 
Riionheimo 2013; Lantto & Kolehmainen 2017). 

TO:n koodinvaihto ja kaksi englanninkielistä vuoroa muuten suo- 
menkielisessä keskustelussa toimivat resurssina LOG-upseerille, joka 
ei puhu suomea. TO:n vuorojen jälkeen hän tuottaa korjausaloitteen, 
joka on muotoiltu ns. ymmärrysehdokkaaksi käydystä keskustelusta: 
Now, uh are you talking about CSS. Ymmärrysehdokkaalla hän muotoilee 
tulkintansa siitä, mistä edellisissä vuoroissa on puhuttu ja tarjoaa tuota 
käsitystä muiden vahvistettavaksi tai korjattavaksi (ks. Lilja 2010: 138- 
162). TO:n englanninkielisissä vuoroissa mainitut avuntarve (Do you 
need help?) sekä avunpyynnön puuttuminen (We haven't received any 
reguest from you.) tarjoavat LOGille tietoa, jonka avulla hän pystyy te- 
kemään ymmärrysehdokkaan suomeksi käydyn keskustelun aiheesta ja 
kytkemään sen operaation tapahtumiin. LOGin ymmärrysehdokas vah- 
vistetaan oikeaksi seuraavassa kahdessa vuorossa (r. 37—39). Aineisto-ote 
7 osoittaa, kuinka muun kuin englannin kielen käyttö on ongelmallista. 
LOG on viidestä upseerista ainoa, joka ei ymmärrä suomea, ja moni 
asia keskustelussa jää hänelle epäselväksi. Korjauksen ja ymmärryseh- 
dokkaan käyttö osoittaa, että kielenvalinta aikaisemmassa keskustelussa 
on ollut ongelma. Samalla TO:n kesken vuoron tapahtuva koodinvaihto 
sekä LOGin ymmärrysehdokas ovat käytänteitä, jotka pyrkivät korjaa- 
maan ongelmaa ja palauttamaan symmetrisen tilan keskustelijoiden 
välille. TO:n vuorot tarjoavat ei-suomenkieliselle upseerille kontekstin 
ymmärtää meneillään olevan keskustelun aihe. Tämän jälkeen tuotta- 

malla ymmärrysehdokkaan LOG tarkistaa, mistä käydyssä keskustelussa 
on kyse. Samalla hän vaihtaa käytetyn kielen viralliseen työkieleen ja 
merkitsee näin itsensä keskustelun aktiiviseksi osallistujaksi, mikä tekee 
odotuksenmukaiseksi, että keskustelua jatketaan englanniksi. 


KIELENYLITYS JA PÄÄSY YHTEISEEN TIETOON 
TOIMINTAYMPÄRISTÖSTÄ 

Tässä luvussa kuvaamme tilanteen, jossa suomea taitamaton upseeri 
osoittaa seuraavansa meneillään olevaa keskustelua tekemällä siitä tul- 
kinnan ja vaihtamalla kielen englantiin. Kuvattavaa ilmiötä voidaan kut- 
sua kielenylitykseksi, jossa puhuja hyödyntää vuorovaikutuksen resurs- 
sina kieltä, joka ei ole hänen omansa tai jota hän ei osaa (Rampton 1995; 
Kalliokoski 2009: 13). Aineisto-otteessa 8 kielenylityksen tekee mahdolli- 
seksi yhteinen tieto toimintaympäristöstä ja erityisesti lyhenteistä. Lyhen- 
teiden ja kirjainsanojen käyttö on keskeinen osa monikansallista kriisin- 
hallintadiskurssia sekä laajemmin kaikkia sotilasdiskursseja. Lyhenteitä 
käytetään puheessa, keskusteluissa, viesteissä ja muissa teksteissä. Mo- 
nikansallisessa kriisinhallintakontekstissa lyhenteet aiheuttavat haastei- 
ta. Syy tähän on, että yhdellä sotilasorganisaatioilla on usein käytössään 
samalle asialle eri lyhenne kuin toisella tai samaa lyhennettä käyte- 
tään tarkoittamaan eri asioita. Sotilasorganisaatioilla (esim. NATOlla) 
onkin käytössään tuhansia, ellei kymmeniä tuhansia eri lyhenteitä. Mo- 
nikansallisessa kriisinhallintaharjoituksessa toimijoita kannustetaankin 
avaamaan käyttämänsä lyhenteen merkitys, kun käyttää sitä ensimmäi- 
sen kerran tai puheessa käyttämään koko käsitettä, jos on olemassa vää- 
rinymmärryksen vaara. Käytännössä ohjetta on vaikea seurata. Koska 
kaikkia lyhenteitä on mahdoton muistaa, upseerit usein kysyvät toisil- 
taan lyhenteiden merkityksiä. 

Aineisto-otteessa 8 on kyse lyhenteen merkityksen selvittämisestä. 
INFO OPS eli informaatio-operaatioista vastaava upseeri kysyy suomek- 
si pioneeriupseerilta (ENG) tietääkö hän, mitä lyhenne dirlaut tarkoittaa 
(r. 1-3): osaatsä- ymmärrätsä (0.4) kirkkaasti (.) mitä dirlaut tarkoittaa,=. 

Aineisto-ote 8. Lyhenteen tulkinta ja koodinvaihto (5. päivä, klo 18.51:01) 


01 INFO OPS: #*+€Ja:kke. 


#Kuva 7 
info ops *katsoo ENG 
eng +kasoo INFO OPS 
be €katsoo tietokoneen näyttöä 
02 (2.3) 
03 INFO OPS: Osaatsä- ymmärrätsä (0.4) kirkkaasti (.) mitä dirlaut tarkottaa,= 
04 ENG: =Mikä. 
05 INFO OPS: Dirlaut. 
06 (1:33) 
07 ENG: €*+Mika? 
be €kääntää katseen INFO OPSiin 
info ops *kääntää katseen tietokoneen näyttöön 
08 (0.8) 
09 BC: [Direct]- 
10 INFO OPS: [Direct] +liaison au*t+horized. 
en +kääntää katseen INFO OPSista BC:hen 
t+kääntää katseen takaisin INFO OPSiin 
info ops *kääntää katseen tietokoneesta BC:hen 
11 BC: °Y*eh° yeah. 
info ops *kääntää katseen ENGiin 
12 (1.0)€(1.0)€ (0.3)*(0.5) 
bc €kääntää katseen ENGiin 
bc Ekääntää katseen INFO OPSiin 
info ops *kääntää katseen BC:hen 


13 INFO OPS: >You fully understand what they mean.< 
Ymmärrätkö täysin, mitä ne tarkoittavat? 


14 (.) 
15 BC: Yes, they’re [authorized to- decide*] between [them*selves +what to +do] 
Kyllä, heillä on valtuus päättää keskenään mitä tekevät. 
16 ENG: [Sano uudestaan se san*a]. 
info ops *kääntää katseen ENGiin 
17 INFO OPS: [Dire*ot, 
18 liai]son, authorized. 
info ops kääntää katseen tietokoneeseen* 
eng kääntää katseen BC:hen+ 
eng kääntää katseen INFO OPSiin+ 
19 BC: Yes.= 
Kyllä. 
20 INFO OPS: =Dirlaut.* 
info ops *kääntää katseen ENGiin 
21 (0.8) 
22 ENG: **Dirlau[t]*. 
info ops *kääntää katseen BC:hen 
23 BC: [It] means that (he:re) +somebody has ordered those two units to:, 
Se tarkoittaa, että (täällä) joku määrännyt nuo kaksi yksikköä 
eng t+kääntää katseen BC:hen 
24 ENG: [Daa dirlan di*rl+an d€aa)] 
25 BC: [Ge:- get ea €to] gether=and, *€= 
eng +kääntää katseen TOC DIRiin 
info ops *kääntää katseen ENGiin 
info ops *kääntää katseen BC:hen 
be Ekääntää katseen EN n 
bc €kääntää katseen INFO OPSiin 
kokoontumaan ja, 
26 TOC DIR: =Yeah that's [something I + ( yl- 
Joo, minullakin tuli se ( yes. 
27 BC: [decide+ how to J:do: it*. 
Eng + — =-=ssssossasssassaa otsa san +kääntää katseen tietokoneeseen 
info ops kääntää katseen tietokoneeseen* 
päättämään, mitä tehdä. 
28 (0.6) 

29 INFO OPS: >Can you< +(.) please come and check that I::, 
Voisitko tulla ja tarkistaa, että olen, 
eng +kääntää katseen INFO OPSiin 

30 DO: Eli so€pikaa keskenännet. 


31 (0.4) 
32 INFO OPS: NIIjjoo, 


INFO 


KN 


Kuva 7: INFO 
OPS kysyy ENG:ltä 
lyhenteestä. 


INFO OPSin kysymyksen (r. 3) jälkeen ENG tuottaa korjausaloitteen 
=Mikä., joka poimii edellisestä vuorosta substantiivilausekkeen dirlaut 
ongelman lähteeksi (Haakana, Kurhila, Lilja & Savijärvi 2016). Korjaus- 
aloitteen jälkeen INFO OPS toistaa lyhenteen (r. 5). ENG tuottaa toisen 
korjausaloitteen, mikä näyttäisi heijastavan kuulemisen ongelmaa, kos- 
ka hän samalla kääntää toista korvaansa kohti INFO OPSia. Korjaus- 
aloitteen painotus on myös kohosteinen, mikä mahdollisesti kiinnittää 
myös suomea taitamattoman BC:n huomion.” Vajaan sekunnin tauon 
jälkeen INFO OPS ja BC aloittavatkin molemmat vuoron, joissa avataan, 
mistä sanoista lyhenne koostuu. Kielenvalinnan kannalta BC:n vuoro ri- 
villa 9 on mielenkiintoinen. Aloittamalla vuoron, jossa alkaa avata lyhen- 
teen merkitystä, hän osoittaa seuranneensa suomenkielistä keskustelua 
ja ymmärtäneensä, että INFO OPS kysyy rivillä 3 lyhenteen merkitystä. 


13 ENGin toiminta tämän jälkeen on mielenkiintoista. Vaikka hän on se, jolta alun perin kysyttiin lyhen- 
teestä, hän ei kahden korjausaloitteensa jälkeen enää osallistu keskusteluun lyhenteen merkityksestä. 
Pikemminkin hän orientoituu lyhenteen muotoon ja laulamalla (r. 26) vaihtaa vakavan moodin huu- 
morimoodiin. On mahdollista, että ENGin toinen korjausaloite on keino saada INFO OPS toistamaan 
huvittava ilmaus ja sen jälkeen tuottaa siitä vitsi (esim. Frick 2013a). BC:n vuoro kuitenkin ohjaa kes- 
kustelun vakavaan suuntaan, ja ENG päätyy tuottamaan lauluvuoron vieressään istuvalle TOC DIRille. 

On todennäköistä, että BC käyttää hyväkseen tietoaan yhteisestä tilan- 
nekontekstista ja tunnistaa suomenkielisestä vuorosta lyhenteen dirlaut, 
mikä mahdollistaa kielenylityksen. Samalla hän osoittaa tunnistavansa 
INFO OPSin vuoron kysymykseksi, joka edellyttää vastausta, jota ei kui- 
tenkaan ole vielä tullut. BC ei päällekkäispuhunnan takia vie vuoroaan 
loppuun, mutta hyväksyy INFO OPSin selityksen tämän vuoron päätyt- 
tyä: °yeh® yeah. (r. 11) Tämän jälkeen INFO OPS kysyy taistelujohtajalta, 
ymmärtääkö hän lisäksi, mitä käsite direct liaison authorized itsessään 
tarkoittaa. Taistelujohtaja selittää lyhenteen merkityksen, ensin rivillä 15 
ja uudestaan riveillä 23 ja 27. Uudelleen selitys johtunee päällekkäisestä 
puheesta BC:n ensimmäisen selityksen aikana. Vaihtamalla kielen eng- 
lantiin ja osallistumalla keskusteluun hän osoittaa tulkinneensa ei-eng- 
lanninkielistä keskustelua (Goodwin & Goodwin 2004). Samalla hän 
omalta osaltaan auttaa lyhenteen merkityksen selvittämisessä ja siten 
edistää tiedonkulkua ja auttaa upseerikollegaa selvittämään tietoon liit- 
tyvää ongelmaa. Lopuksi DO, joka ei ole sanonut mitään, tiivistää lyhen- 
teen merkityksen suomeksi (r. 30). 


Yhteenvetoa ja pohdintaa 


Monikansallisen kriisinhallintakoulutuksen tavoitteena on kouluttaa 
toimijoita erilaisiin haastaviin kriisinhallintatehtäviin. Puhe ja vuoro- 
vaikutus ovat yksi tärkeä osa sitä kyvykkyyttä, joka tukee toimijoita näis- 
sä haastavissa tilanteissa. Kriisinhallinnan työkieli on englanti. Tästä 
huolimatta, ja vaikka toimijoiden edellytetään käyttävän englantia koko 
ajan, on myös tavallista ja luonnollista, että he käyttävät harjoituksissa 
muitakin kieliä. Tässä luvussa olemme kuvanneet vuorovaikutuskeinoja, 
joilla työkieli vaihdetaan muusta kielestä englannin kieleen. Olemme 
kuvanneet miten puhuja voi itse vaihtaa työkielen jostain kielestä ta- 
kaisin englantiin ja miten puhuja voi välittää hänelle muulla kuin eng- 
lannin kielellä kerrotun viestin englanniksi. Kuvasimme myös, miten 
osallistujat voivat seurata muun kuin englanninkielistä keskustelua ja 
käyttää sitä resurssina selvittämään, mistä keskustelussa on kyse. He 
voivat tehdä esimerkiksi korjaustyyppisiä ymmärrysehdotuksia tai tarjo- 

ta vastauksia sekventiaalisesti sopivissa paikoissa ja samalla vaihtaa työ- 
kieleksi englannin. Samalla eräät esimerkit kuitenkin osoittavat, että 
koodinvaihdon yhteydessä viestin sisältö voi muuttua. Esimerkit osoit- 
tavat myös, että tilanteissa, joissa kaikki osallistujat eivät jaa yhteistä 
kieltä, ymmärrys ja tieto vuorovaikutuskontekstista — tässä tapauksessa 
kriisinhallintakoulutustilanteesta ja siihen kytkeytyvistä diskursseista 
— sekä toiminnan sivusta seuraaminen (overhearing) vuoro vuorolta voi 
kuitenkin edesauttaa yhteisymmärryksen rakentumisessa. Osallistujat 
voivat aktiivisesti vuorovaikutusta seuraamalla ja toimintoja tunnista- 
malla pyrkiä eri keinoin vaihtamaan oikeassa kohdassa työkielen eng- 
lantiin, millä voi olla yhteisymmärryksen ja tilannekuvan rakentumisen 
kannalta tärkeä merkitys. 


Tutkimustarina 


Tässä luvussa kuvattu tutkimus pohjaa alkavaan yhteistyöhön Puolustus- 
voimien, Maanpuolustuskorkeakoulun ja Puolustusvoimien kansainväli- 
sen keskuksen (FINCENT) kanssa. Yhteys niihin ja sitä kautta kansain- 
väliseen kriisinhallintayhteisöön syntyi sattumalta. Tutkijakollegamme 
oli keskustellut tutkimushankkeestamme™ Puolustusvoimissa työsken- 
televän sukulaisensa kanssa, joka kiinnostui hankkeen tutkimuskysy- 
myksista ja keskustelunanalyysin tarjoamista mahdollisuuksista. Hän 
oli pyytänyt kollegaltamme lupaa kertoa niistä eteenpäin organisaationsa 
sisällä. Jonkin ajan kuluttua hankkeen johtajaan (tämän luvun ensim- 
mäinen kirjoittaja) otettiin yhteyttä Maanpuolustuskorkeakoulusta ja eh- 
dotettiin tapaamista. Ensimmäinen tapaaminen oli marraskuussa 2016. 
Tapaamisessa keskusteltiin yhtäältä, millä tavoin Puolustusvoimat voi 
toimia tutkimuskohteena ja toisaalta, mitä keskustelunanalyysilla voi 
tehdä ja miten se voisi hyödyttää Puolustusvoimia tai organisaatioita, 
joiden kanssa se tekee yhteistyötä. Tämän jälkeen kartoitimme alueita, 


14 iTask: Linguistic and embodied features of interactional multitasking; http://www.oulu.fi/englishphilo- 
logy/node/13399 

joissa yhteistyö olisi mahdollista. Puolustusvoimat on yleisesti kiinnos- 
tunut yksilöiden ja ryhmien suorituskyvystä, jonka osana vuorovaiku- 
tustaidot nähdään. Tässä vaiheessa vuorovaikutuksen tutkimus osana 
monikansallista kriisinhallintaa nousi yhdeksi vaihtoehdoksi, koska krii- 
sinhallintaharjoituksiin ja -koulutuksiin oli realistista saada tutkimus- 
lupa. Tässä vaiheessa jäi kuitenkin vielä epäselväksi, onko videonauhoi- 
tusten tekemiselle mahdollista saada lupaa. 


Tutkimus käynnistyy 


Seuraava tapaaminen oli tammikuussa 2017 Puolustusvoimien kansain- 
välisessä keskuksessa (FINCENT). FINCENT järjestää kriisinhallinnan 
kursseja ja harjoituksia, jotka valmistavat sotilas- ja siviilitoimijoita toi- 
mimaan YK:n, EU:n, Afrikan unionin ja NATOn johtamissa kriisinhal- 
lintaoperaatioissa. Tapaamisen tarkoituksena oli tutustua toisiimme, 
toistemme organisaatioihin ja osaamiseemme. Keskustelimme, miten 
keskustelunanalyysi voisi hyödyttää monikansallista kriisinhallinta- 
koulutusta ja minkälaisia mahdollisuuksia se tarjoaisi kriisinhallinta- 
koulutukselle. Tapaamisen pohjalta saimme mahdollisuuden osallistua 
huhtikuussa 2017 monikansalliseen kriisinhallinnan esikuntaharjoituk- 
seen (Combined Joint Staff Exercise, CJSE17) Enköpingissä Ruotsissa. 
Ennen vierailua anoimme harjoituksen johdolta lupaa osallistua harjoi- 
tukseen. Osana lupahakemusta kirjoitimme kuvauksen tutkimuksestam- 
me ja käyttämästämme menetelmästä. Kuvasimme myös, mitä video- 
nauhoitusten ja keskustelunanalyysin avulla voisi tutkia ja mitä hyötyä 
siitä olisi kriisinhallintayhteisölle. 

Osallistuimme CJSE17-harjoitukseen vierailijoina, mikä tarkoittaa, 
että meillä ei ollut lupaa kerätä aineistoa eikä tehdä vierailun pohjalta 
tutkimusta. Vierailun tavoitteena oli tutustua monikansalliseen kriisin- 
hallintaharjoitukseen toimintaympäristönä, luoda yhteyksiä sekä jatkaa 
luottamuksen rakentamista kriisinhallintayhteisöön. Tutustuimme 
harjoituksen henkilökuntaan, koulutettaviin ja muihin toimijoihin 
sekä kirjoitimme kymmeniä sivuja muistiinpanoja. Selvitimme myös 

mahdollisuutta tehdä videokuvauksia seuraavissa harjoituksissa. 
CJSE17-harjoituksen jälkeen vierailimme FINCENTissä kahteen kertaan 
jatkaen keskusteluja yhteistyöstä. Seuraava harjoitus eli monikansalli- 
nen VIKING18-krisiinhallintaharjoitus järjestettäisiin vuoden päästä ja 
aloimme valmistautua siihen. Tässä vaiheessa mahdollisuus kerätä har- 
joituksessa videoaineistoa alkoi konkretisoitua. 

Syksyllä 2017 kirjoitimme tutkimuslupahakemukset VIKING18-har- 
joitusta varten. Lupaa haettiin sekä harjoituksen johdolta Ruotsista että 
Puolustusvoimien pääesikunnasta Suomesta. Suunnitelmamme oli ke- 
rätä videoaineisto Suomessa. Lupahakemuksemme oli osa laajempaa 
monikansallista kriisinhallintakoulutusta käsittelevää tutkimushanketta. 
Tässä vaiheessa Maanpuolustuskorkeakoulun ja Puolustusvoimien kan- 
sainvälisen keskuksen apu, tuki ja neuvot osoittautuivat tärkeiksi. Hake- 
muksessa kerroimme yksityiskohtaisesti tutkimuksen tavoitteista, kes- 
kustelunanalyysista ja sen hyödyistä kriisinhallintakoulutusyhteisölle. 
Avasimme myös, missä ja miten nauhoitukset tehtäisiin, mitä videoai- 
neistolla tehdään ja miten eri tutkimuseettiset kysymykset otettaisiin 
huomioon ja osallistujien anonymiteetti turvattaisiin. Painotimme tär- 
keänä asiana sitä, että tutkimuksessa ei arvioida ja analysoida yksilöitä 
vaan tutkitaan puhetta, vuorovaikutusta ja toimintaa. Tutkimuslupa, 
mukaan lukien lupa videointiin, myönnettiin joulukuussa 2017, muuta- 
ma kuukausi ennen harjoitusta, minkä jälkeen suunnittelu tutkimusta 
ja aineiston keräämistä varten alkoi. 


Teknisiä haasteita 


Meillä oli mahdollisuus vierailla ja tutustua tilaan, johon operaatiokeskus 
rakennettiin ja jossa tutkimuksen kohderyhmä tulisi työskentelemään 
ennen harjoituksen alkua. Keskustelimme myös harjoituksen käytännön 
järjestelyistä vastaavan upseerin kanssa. Vierailu osoittautui tärkeäksi 
videokameroiden, mikrofonien ja muun teknisen laitteiston sijoittelun 
suunnittelussa. Vierailun jälkeen kokoonnuimme suunnittelemaan 
nauhoitusta. Suunnitelmien pohjalta ryhmän tekniikasta vastaava hen- 
kilö (tämän artikkelin kolmas kirjoittaja) rakensi pilottiasetelman Oulun 

yliopiston vuorovaikutustutkimuksen laboratorioon (LeaF*). Pilottia 
varten järjestettiin lyhyt testitilanne, jossa nauhoituslaitteiston toiminta 
testattiin ja varmistettiin. Komentokeskuksen luonne kompleksisena 
ja kiireisenä vuorovaikutusympäristönä asetti haasteita nauhoitukselle: 
miten varmistaa korkealaatuisen videokuvan ja erityisesti puheen nau- 
hoittaminen isossa ja hälyisessä tilassa, mikä mahdollistaisi tarkkojen 
litteraattien tekemisen sekä yksityiskohtaisen analyysin osallistujien 
puheesta, kielenkäytöstä sekä kehollisesta toiminnasta? Tavoitteemme 
ja ohjenuoramme aineiston keräämisessä oli saada nauhoitettua ope- 
raatiokeskuksen toiminnasta ja puheesta niin paljon kuin mahdollista 
ja nauhoitusten laadusta tinkimättä. Päätimme kuitenkin samalla, että 
emme ala liioitella teknologian kanssa. Toinen tärkeä kysymys oli, miten 
keräisimme taustatietoa operaatiokeskuksen toiminnasta, rutiineista ja 
hiljaisesta tiedosta, joka ei välttämättä tulisi esille toimijoiden puheesta. 
Taustatieto olisi tärkeää analyysin kannalta, mutta lähtökohtaisesti meil- 
lä ei ollut pääsyä siihen. 

Taktinen operaatiokeskus, jossa videointi tehtiin, koostui kahdesta 
huoneesta (ks. Kuva 8). Ensimmäinen huone oli varsinainen operaatio- 
keskus, johon operaatiokeskuksen toiminta keskittyi. Tämän huoneen 
vieressä oli prikaatin neuvotteluhuone, jossa käydyt keskustelut myös vi- 
deoitiin. Kahden tilan välissä oli käytävä, jonka päähän päätimme sijoit- 
taa nauhoitustekniikasta vastaavan henkilön tilan. Varsinaisessa operaa- 
tiokeskuksessa (huone 1) työskenteli 10 upseeria pöydän ympärillä (ks. 
Kuva 8). Operaatiokeskuksen keskelle kattoon kiinnitimme 360-asteen 
videokameran ja huoneen yhteen nurkkaan PTZ-kameran. PTZ-kamerat 
ovat ns. pan-tilt-zoom-kameroita, joita voi ohjata (eli panoroida, kallistaa 
ja tarkentaa) teknikon tilasta käsin. Huoneiden katoissa oli ritilä, joihin 
kamerat oli helppo kiinnittää nippusiteellä. Neuvotteluhuoneen yhteen 
kattonurkkaan kiinnitettiin toinen PTZ-kamera. Jokaisesta kamerasta 
tullut videokuva tallennettiin samanaikaisesti tietokoneelle ja varmuus- 
kopiointia varten ulkoiselle kovalevylle. 360-asteen kamerassa oli oma 
mikrofoni, joka nauhoitti tilassa käytyjä keskusteluja. Sen lisäksi ope- 
raatiokeskuksen pöydälle aseteltiin kymmenen studiotason mikrofonia, 


15 https://www.oulu.fi/leaf/ 

joissa oli erilaisia suuntakuvioita (esim. pallo- ja herttakuvioisia). Suun- 
takuviolla viitataan siihen alueeseen, josta mikrofoni nauhoittaa äänen. 
Mikrofoneilla saatiin korkealaatuiset puheen nauhoitukset. Neuvottelu- 
huoneeseen aseteltiin kaksi mikrofonia. Mikrofonit reititettiin teknikon 
tilassa olleeseen äänipöytään. Kaiken kaikkiaan varasimme yhteensä 28 
terabittiä muistia nauhoituksia varten. Nauhoituksia on yhteensä noin 
300-400 tuntia, joiden lisäksi harjoituksen aikana kirjoitimme kymme- 
nia sivuja muistiinpanoja. Yhteensä muistia käytettiin 16 terabittiä, josta 
puolet oli alkuperäistä nauhoitusta ja puolet varmuuskopioita.'* 


Luottamuksen rakentamista 


Ennen harjoituksen alkua harjoitukseen osallistujille järjestettiin kah- 
den päivän orientaatio. Orientaatiotilaisuudessa esittelimme harjoituk- 
seen osallistuville upseereille lyhyesti hankkeemme, sen tavoitteet ja tut- 
kijat sekä tutkimusasetelman ja keskustelunanalyysin menetelmän. Kun 
kerroimme videoinnista, painotimme, ettemme tutki tai arvioi yksilöitä 
eikä tarkoituksemme ole tunnistaa yksilöiden tekemiä virheitä. Kerroim- 
me, että keskitymme puheen ja vuorovaikutuksen rooliin esimerkiksi 
osana ryhmäytymistä, ryhmätyöskentelyä ja tilannetietoisuuden raken- 
tumista. Kerroimme myös, että tavoitteemme on tunnistaa ja kuvata 
hyviä vuorovaikutuskäytänteitä, joita voitaisiin käyttää koulutuksessa. 
Orientaatiotilaisuuden jälkeen esittelimme hanketta myös varsinai- 
sessa tutkimuskohteessa. Painotimme edelleen, ettemme keskity yksilöi- 
hin ja että tutkimus on eettisesti kestävää, anonymisoitua ja luottamuk- 
sellista. Upseereilla oli mahdollisuus esittää kysymyksiä tutkimuksesta 
ja videoinnista. Eniten kysymyksiä saimme videointiin liittyen, mikä on 
ymmärrettävää, koska videointi sotilasympäristössä oli uusi asia. Meiltä 
kysyttiin esimerkiksi, miten häivytämme videoiden pohjalta tehtävistä 


16 Tekninen asetelma on mahdollista tehdä vielä paremmin. Jos rakentaisimme nauhoitustilanteen uu- 
destaan, käyttäisimme operaatiokeskuksessa kahta 360-asteen kameraa. Kumpaankin kameraan al- 
lokoitaisiin mikrofonit niin, että ne nauhoittaisivat puheen sieltä, missä kamerat ovat. Tämä säästäisi 
aikaa aineiston jälkikäsittelyssä. PTZ-kamerat on myös mahdollista ohjelmoida niin, että jos niitä 
zoomataan tiettyyn kohtaan, ääni nauhoitettaisiin automaattisesti zoomatun kohdan läheltä. 

Teknikon tila 
Teknikon 


1. MNB TOC a Prikaatin 
Huone 1 neuvotteluhuone 

* Yksi 360 asteen * Yksi yleiskuvakamera 

videokamera (PTZ-kamera) SA mee 

uone 1 

* Yksi yleiskuvakamera «Kaksi mikrofonia 

(PTZ-kamera) 
* 10 mikrofonia 
+ Tutkijat 


Prikaatin 
neuvotteluhuone 


* Kolme videokameraa (yksi 360 asteen kamera 
ja kaksi PTZ-kameraa) 

* 12 ääniraitaa (studiotason mikrofonit) 

* 300-400tuntia videoituja keskusteluja 

* kymmeniä sivuja etnografisia muistiinpanoja 


teknikon tila 


= 
EJ 


= 
= 


TOC DIR 


L J L] 


TIETOKONEEN NÄYTTÖ 


Kuva 8: Pohjapiirros 1. monikansallisen prikaatin taktisesta operaatiokeskuksesta 
(1. MNB TOC). Alempi kuva on tarkempi kaaviokuva huoneesta 1. M1-M1o viittaa- 
vat mikrofonien paikkoihin. 


julkaisuista ja raporteista osallistujien kasvot, maastopukujen kuvioin- 
nin, sotilasarvot ja liput. Lisäksi meiltä kysyttiin mitä tutkimme, miten 
tutkimme ja mitkä ovat tutkimuskysymyksiämme. 

Olimme läsnä operaatiokeskuksessa koko harjoituksen ajan. Istuim- 
me operaatiokeskuksen takaosassa ja kirjoitimme muistiinpanoja har- 
joituksen tapahtumista ja tilanteista (ks. Kuva 8). Tämä osoittautui tär- 
keäksi osaksi tutkimusta, koska harjoituksen tarkkailu tarjosi meille ensi 
käden tietoa itse harjoituksesta, sen rutiineista, käytänteistä ja toiminta- 
tavoista. Tarkkailu auttoi meitä myös ymmärtämään harjoituksessa käy- 
tettyä kieltä. Harjoituksessa kävi useita vierailijoita (esimerkiksi ken- 
raaleja, Maanpuolustuskorkeakoulun tutkijoita, siviilikriisinhallinnan 
asiantuntijoita ja toimittajia), joille meitä pyydettiin esittelemään lyhyes- 
ti tutkimustamme ja käyttämäämme menetelmää. Yksi useimmiten ky- 
sytyistä kysymyksistä oli, miten tutkimuksemme hyödyttää kriisinhallin- 
tayhteisöä ja -koulutusta. Harjoituksen päätyttyä pidimme harjoitukseen 
osallistuneille upseereille esityksen, jossa näytimme katkelman kerä- 
tystä videoaineistoista ja kerroimme, miten videoaineisto ja käytettävät 
kuvat anonymisoidaan. Kerroimme myös, mitä olimme oppineet viikon 
aikana ja mitä alustavia havaintoja olimme tehneet. Saimme kannusta- 
vaa ja positiivista palautetta työskentelystämme, mikä näytti osoittavan, 
että olimme onnistuneet luottamuksen rakentamisessa. 

Aikajänne ensimmäisen tapaamisen ja videoaineiston keräämisen 
välillä oli puolitoista vuotta. Puoleentoista vuoteen mahtui paljon työtä, 
tapaamisia ja yhteisen intressin rakentamista. Prosessi osoitti, miten 
tärkeää on keskustella tutkittavan yhteisön jäsenten kanssa ja ottaa 
huomioon, minkälaisia kommunikaation ja vuorovaikutukseen liittyviä 
kysymyksiä ja tavoitteita sillä on. Keskustelut videoinnista, sen keskei- 
sestä roolista keskustelunanalyysissa sekä siihen liittyvistä tutkimuseet- 
tisistä kysymyksistä ovat olleet tärkeä osa luottamuksen rakentamista ja 
yhteisten intressien löytämistä tutkimuskohteen kanssa. Ensi alkuun 
vaikutti siltä, että harjoitusten videointi olisi vaikeaa. Keskusteluissa ja 
tutkimusluvissa nostimme esille, että videoaineistoja käytetään luotta- 
muksella ja kenelläkään muulla kuin tutkijoilla ei ole niihin pääsyä. 
Painotimme, että aineistoja ei näytetä julkisesti eikä laiteta verkkoon, ja 
että litteraateista ja käytetyistä kuvista poistetaan ja häivytetään tunnista- 
misen mahdollistavat asiat. Kerroimme myös keskustelunanalyysin sekä 
videoinnin eduista ja hyödyistä useille kriisinhallintakoulutuksen kes- 
keisille toimijoille, kuten harjoitusten johtajille ja kouluttajille. Samalla 

on kuitenkin ollut tärkeää tuoda esille, mitä me tutkijoina voimme teh- 
dä, mitkä asiat hallitsemme ja minkälaisiin kysymyksiin emme pysty 
keskustelunanalyysin menetelmällä vastaamaan. Näin on mahdollista 
rakentaa luottamusta ja luoda yhteistä intressiä tutkijoiden ja tutkittavan 
yhteisön välille. Tutkittavan organisaation ja siinä olevien toimijoiden 
tuki on tutkimuksen onnistumisen edellytys. 


Jatkosuunnitelmia 


Tässä luvussa kuvattu tutkimus on alkuvaiheessa, ja paljon työtä on vie- 
lä edessä. Työ jatkuu Suomen Akatemian rahoittamassa hankkeessa." 
Tavoitteemme on tunnistaa kriisinhallinnan näkökulmasta hyviä vuo- 
rovaikutuskäytänteitä, joita voisi kehittää koulutettaviksi sisällöiksi. Ta- 
voitteemme on alkaa käyttää ns. keskustelunanalyyttistä roolipelimene- 
telmää (Conversation Analytic Role-play Method, Stokoe 2014), jonka 
avulla tutkimustulokset palautuisivat yhteisölle avaten mahdollisuuden 
kyvykkään vuorovaikutuksen vahvistamiselle kriisinhallinnassa ja kriisin- 
hallintakoulututuksessa. Tutkimustietoon perustuvalla kriisinhallinta- 
koulutuksella on tärkeä merkitys, koska sen avulla voidaan parantaa 
osallistujien taitoja ja ymmärrystä toiminnasta monitahoisissa kriisin- 
hallintaympäristöissä. Puhe ja vuorovaikutus ovat tärkeä tapa selvittää 
ongelmia ja kriisejä. Vuorovaikutuksen rakenteiden ja hyvien käytäntei- 
den tunnistaminen ja yksityiskohtainen kuvaaminen voi tarjota mah- 
dollisuuden muuttaa maailmaa — tai lainataksemme erästä yhteyshen- 
kilöämme — pelastaa henkiä. Suomen turvallisuusympäristö on myös 
enenevässä määrin yhteydessä kansainväliseen toimintaympäristöön, 
jolloin Puolustusvoimien kyky hyödyntää kriisinhallintaoperaatioissa ja 
-harjoituksissa saatua osaamista ja tutkimustietoa on tärkeää. 


17 PeaceTalk: Talk and Interaction in Multinational Crisis Management Training, https://www.oulu.fi/ 
englishphilology/node/60783 


KESKUSTELUNANALYYSI JA MONIKANSALLINEN KRIISINHALLINTAKOULUTUS 259 


Kiitokset 


Kiitämme kaikkia VIKING18-harjoitukseen osallistuneita kriisinhallinta- 
yhteisön jäseniä. Erityisesti kiitämme taktisessa operaatiokeskuksessa 
toimineita upseereita siitä, että saimme mahdollisuuden tutustua ja 
seurata heidän työtään. Kiitämme myös Puolustusvoimien kansainvä- 
listä keskusta (FINCENT), Suomen ja Ruotsin puolustusvoimia sekä 
Maanpuolustuskorkeakoulua avusta, tuesta ja työtämme kohtaan osoit- 
tamastanne kiinnostuksesta, jota ilman tutkimus ei olisi mahdollista. 
Tässä luvussa raportoitu tutkimus on tehty osana Suomen Akatemian 
rahoittamia hankkeita: iTask (287219) ja PeaceTalk (322199). 

Johdanto 


Työyhteisön käyttöön tarkoitettu taukotila edustaa paikkaa, jossa työelä- 
mä ja henkilökohtainen elämä kohtaavat. Taukotila sijaitsee institutio- 
naalisessa ympäristössä, mutta siellä irtaudutaan hetkellisesti työnteosta 
ja erilaisista työn rutiineista. Työyhteisön jäsenet saattavat käyttää tauko- 
tilaa työpaikasta riippuen esimerkiksi yhteisiin kahvihetkiin, ruokailuun, 
epävirallisiin kokouksiin, yksityiseen lehtien lukemiseen tai vaikkapa 
pelien pelaamiseen. Taukotilassa tavataan muita työyhteisön jäseniä ja 
vaihdetaan sekä työhön että henkilökohtaiseen elämään liittyviä kuulu- 
misia. Taukotila ja siellä vietettävät tauot tarjoavat siis mahdollisuuden 
epämuodolliseen vuorovaikutukseen aina jossain määrin muodollisessa 
kontekstissa — ja tutkijoille erityisen kiinnostavan mahdollisuuden tar- 
kastella työpaikan arkista vuorovaikutusta. 

Sosiaalinen vuorovaikutus toimii lähtökohtana työtovereiden välisen 
yhteisymmärryksen ja yhteisyyden rakentumiselle (esim. Burleson & 
MacGeorge 2002; MacGeorge, Feng & Burleson 2011; Mäkitalo 2005), 
ja se vaikuttaa niin työyhteisön jäsenten hyvinvointiin ja viihtyvyyteen 
kuin työpaikan yleiseen ilmapiiriin ja organisaatiokulttuuriinkin (esim. 
Baruch-Feldman ym. 2002; ks. myös Pessi, Martela & Paakkanen 2017). 
Siihen sisältyvän työtovereiden ystävällisen kohtelun, samoin kuin työn 
imun, on myös todettu leviävän työyhteisössä (Perhoniemi & Hakanen 
2013). Vuorovaikutus tauoilla voi olla hyödyksi työnteolle yleisesti: työ- 
hön liittyvän tiedon ja kokemusten jakaminen yhteisillä tauoilla voi 
vaikuttaa myönteisesti yhteisön jäsenten kykyyn tehdä työtään (esim. 
Orr 1996). Myös muu kuin työhön liittyvä vuorovaikutus voi olla mer- 
kityksellistä organisaation toiminnan ja tavoitteiden saavuttamisen kan- 
nalta, kuten on todettu esimerkiksi epävirallisista keskusteluista ennen 
kokousta (premeeting talk, Mirivel & Tracy 2005) tai rupattelusta työn 
lomassa (small talk, Maynard & Hudak 2008). Tällaisia epämuodollisia 
vuorovaikutustilanteita muodollisessa kontekstissa on tähän mennessä 
tutkittu kuitenkin vähän ja lähinnä haastattelemalla (esim. Morley ym. 
2018) ja havainnoimalla (esim. Ukkola 2016) työyhteisöjen jäseniä (vrt. 
Maynard & Hudak 2008; Mirivel & Tracy 2005). 

Keskustelunanalyysin lähtökohta eri tavoin institutionaalisia vuoro- 
vaikutustilanteita tarkasteltaessa on, että vuorovaikutuksen osallistujat 
suuntautuvat tilanteeseen vaihtelevasti muodollisena tai epämuodolli- 
sena ja osoittavat omalla toiminnallaan sille sopivan tulkintakehyksen. 
Osallistujat voivat käsitellä tilannetta haasteellisena (Drew 2002) tai 
hyödyntää tasapainoilua muodollisen ja epämuodollisen välillä sosiaa- 
lisen toiminnan resurssina (ks. Bjérk-Willén & Cromdal 2009; Hall & 
Smotrova 2013; ks. myös Haakana & Sorjonen 2009). Sairaalan henkilö- 
kunnan jäsenten on esimerkiksi havaittu hyödyntävän sinänsä epämuo- 
dollisia, lyhyitä kohtaamisia sairaalan käytävillä työasioiden hoitamiseen 
(Gonzälez-Martinez ym. 2015) ja au pairien puolestaan korostavan omaa 
ammattimaisuuttaan lastenhoitajina kertomalla isäntäperheen yhteisil- 
lä aterioilla erilaisista arkisista tapahtumista (Berger, Pekarek Doehler 
& König 2015). Osallistujien vaihtuvat vuorovaikutukselliset roolit (ks. 
esim. Goodwin & Goodwin 2004) heijastavat ja rakentavat heidän vaih- 

tuvia institutionaalisia roolejaan: monikielisessä kokouksessa hiljainen 
tarkkailija voi esimerkiksi muuttua kielen ja kehon asennon vaihtamisen 
kautta muiden arvostamaksi asiantuntijaksi (Mondada 2012; ks. myös 
Deppermann, Schmitt & Mondada 2010; Svennevig 2012). Työelämän 
ja henkilökohtaisen elämän rajapintaa, kuten taukoja, on siksi tärkeää 
tarkastella paitsi työyhteisön jäsenten raportoimina kokemuksina myös 
vuoro vuorolta ja toiminto toiminnolta rakentuvina aitoina tilanteina. 
Tässä artikkelissa esiteltävä tutkimus tunnistaa mahdollisesti merkityk- 
sellisiä taukotilanteita ja mahdollisia haasteita taukotilassa ja tauolla ta- 
pahtuvalle vuorovaikutukselle. Huomio on siis osallistujien suuntautu- 
misessa heille merkityksellisiin seikkoihin, joiden tunnistaminen ja 
esille tuominen voi jossain vaiheessa saada aikaan muutoksia yhteisön 
jäsenten toiminnassa, vaikka tutkimus ei lähtökohtaisesti siihen pyri- 
kään (vrt. Antaki 2011). 

Tässä artikkelissa tutkitaan sosiaalista vuorovaikutusta tavoilla ja kes- 
kitytään työpaikan taukotilassa vietettäviin taukoihin. Tutkimusaineistot 
on kerätty ennen vuoden 2020 koronapandemian aiheuttamia poik- 
keusoloja ja niiden perusteella annettuja etätyösuosituksia. Aluksi artik- 
kelissa esitellään tutkimuksessa käytetyt aineistot ja menetelmät. Sitten 
artikkelissa tarkastellaan ensiksi tutkimuksen etnografista haastattelu- 
aineistoa ja toiseksi tutkimuksen keskustelunanalyyttistä videoaineistoa. 
Näkökulmia on siis kaksi: artikkelissa tarkastellaan yhtäältä sitä, miten 
osallistujat itse kuvaavat taukojen sosiaalista, yhteisyyttä luovaa ulottu- 
vuutta, ja toisaalta sitä, miten työyhteisön jäsenten yhteisyys rakentuu 
yhteistoiminnallisesti taukojen tarjoamissa puitteissa. Esiteltävä tut- 
kimus osoittaa, että yhteisiä taukoja ja taukotilaa hyödynnetään yhtei- 
syyden rakentamiseen, henkilökohtaisten kokemusten ja näkemysten 
jakamiseen sekä ammatillisen tiedon jakamiseen ja synnyttämiseen 
neuvottelemalla. Tällä tavoin mahdollisuudet yhteisiin taukoihin työpai- 
kalla hyödyttävät työyhteisöä ja siten myös työnantajaa enemmän kuin 
on ehkä osattu ajatella. 

Aineisto ja menetelmat 


Tutkimuksen aineisto koostuu suomalaisissa ja isobritannialaisissa tie- 
totyöyhteisöissä tehdyistä haastatteluista sekä taukotiloissa tallennetusta 
videoaineistosta. Lisäksi tutkimuksen tekijät havainnoivat oman työyh- 
teisönsä taukoja osin järjestelmällisesti muistiinpanoja tehden ja osin 
aiemmin koettuja taukoja yhdessä keskustelemalla purkaen. Tässä ar- 
tikkelissa raportoitu tutkimus perustuu haastattelu- ja videoaineistojen 
analysoimiseen etnografian ja keskustelunanalyysin avulla. 


HAASTATTELUT JA DRAAMALLINEN OTE ETNOGRAFIAAN 
Haastatteluja tehtiin kymmenen: kahdeksan Suomessa (suomeksi) ja 
kaksi Isossa-Britanniassa (englanniksi). Haastateltavista yhdeksän oli 
naisia ja yksi mies, ja kaikilla haastateltavilla oli korkeakoulututkinto. 
Haastattelut videoitiin, ja haastateltavat olivat kahta lukuun ottamatta 
sellaisten työyhteisöjen jäseniä, joista kerättiin myös videoaineistoa. 
Haastatteluista litteroitiin tutkimuksellisesti kiinnostavia kohtia kes- 
kustelunanalyyttistä litterointitapaa väljästi noudattaen (ks. Seppänen 
1997). Haastatteluaineistojen käyttöä ja erityisesti niiden esittämistapaa 
on kritisoitu muun muassa haastattelijan vuorojen jättämisestä pois ai- 
neisto-otteista, vuorovaikutuksen esittämisen käytänteistä ja ylipäänsä 
haastattelutilanteiden vuorovaikutuksellisuuden häivyttämisestä aineis- 
toa esiteltäessä (esim. Potter & Hepburn 2005). Tähän artikkeliin poi- 
mituissa aineisto-otteissa on huolehdittu siitä, että haastattelu näyttäytyy 
vuorovaikutustilanteena (ks. Ruusuvuori & Tiittula 2017): sekä haas- 
tateltavan että haastattelijan vuorot on litteroitu, ja analyysissa otetaan 
sisällön lisäksi huomioon aineistokatkelman vuorovaikutukselliset ele- 
mentit, kuten haastattelukeskustelun tauot ja päällekkäispuhunta. 
Haastattelujen sisältöä analysoitiin käyttämällä draamallista otetta 
DeLandin (2018) esimerkin mukaisesti. DeLand on tehnyt etnografista 
tutkimusta puiston kentällä kokoontuvasta koripalloyhteisöstä ja Bur- 
ken (1945) dramatismia mukaillen analysoinut koripallopelejä erään- 
laisina kohtauksina (scene), joita luodaan ja uusinnetaan kolmen eri 
sosiaalisen prosessin yhtymäkohdassa. DeLandin (2018) mukaan nämä 
prosessit ovat 1) puiston sosioekologinen maisema näyttämönä (stage), 

2) koripallonpelaajien osallistumisellaan rakentamat monimuotoiset 
henkilökohtaiset merkitykset henkilékaartina (cast) ja 3) kohtauksen 
uusintaminen käytännössä vuorovaikutuksen kautta eräänlaisena esi- 
tyksenä (performance). Työpaikan tauot voi samalla tavoin nähdä koh- 
tauksina, joissa taukotila toimii näyttämönä, osallistujat muodostavat 
henkilökaartin ja tauon vuorovaikutukselliset tapahtumat muodos- 
tavat esityksiä, jotka ovat hieman erilaisia joka tauolla. Haastattelu- 
aineiston tarkasteleminen tällaista draamallista näkökulmaa ja kes- 
kustelunanalyyttistä lähestymistapaa yhdistäen tarjoaa uusia mahdolli- 
suuksia kartoittaa osallistujien näkemyksiä ja sitä, kuinka paljon arvoa 
he antavat tauonpidon eri elementeille. 


VIDEOAINEISTO JA KESKUSTELUNANALYYTTINEN TARKASTELU 
Haastattelujen lisäksi tutkimuksessa tarkasteltiin videoaineistoa, jota 
kerättiin noin 30 tuntia neljästä eri työyhteisöstä. Työyhteisöjen tauko- 
tiloihin aseteltiin 360 asteen kamera tai tavallisia videokameroita, joilla 
kuvattiin tilassa vietettyjä taukoja useamman päivän ajan. Työyhteisöjen 
jäseniltä tiedusteltiin etukäteen, miten he yleensä käyttävät taukotilaa, 
niin että kamerat voitiin asetella mahdollisimman huomaamattomasti, 
sekä milloin he yleensä oleskelevat taukotilassa, niin että kamerat pystyt- 
tiin sammuttamaan siksi ajaksi, kun tilassa ei ollut ketään. Kaikissa työ- 
yhteisöissä lähtökohdat taukotilassa olemiselle ja taukojen pitämiselle 
olivat periaatteessa joustavat, mutta yhteisöillä oli erilaisia vakiintuneita 
käytänteitä esimerkiksi siitä, mihin aikaan pidettiin millaisia taukoja 
(esim. pitkähkö aamukahvitauko klo 8 ja lyhyehkö välipalatauko klo 14). 
Taukotiloissa kerättyä videoaineistoa analysoitiin keskustelunana- 
lyysin keinoin mutta niin, että etnografisten huomioiden perusteella 
saatiin herkkyyttä tunnistaa videoaineistosta haastateltavien merkityk- 
sellisinä pitämiä ilmiöitä. Tässä artikkelissa esiteltävässä tutkimuksessa 
huomio kiinnittyi toimintajaksoihin, joissa osallistujat rakentavat yh- 
teistä ymmärrystä ja samanmielistä kantaa puheena olevista tapahtu- 
mista, asioista ja ilmiöistä. Keskustelunanalyysissa tällaista toimintaa on 
kuvattu muiden muassa käsitteillä affiliaatio (affiliation, Jefferson 1988; 
Pomerantz 1984), yhteinen asennoitumistoiminta (shared stance, Siromaa 
2012) ja empatia (empathy, ks. Herlin & Visapää 2016). Yhteisymmär- 

rykseen perustuvassa hyvien suhteiden rakentamisessa (rapport building, 
Houtkoop-Steenstra 2000; Tannen 1990) korostuu myös osallistu- 
jien samanmielisyys, joka voi ikään kuin tarttua osallistujalta toiselle 
(Nguyen 2007; Park 2016). 

Etnografisten aineistojen hyödyntäminen keskustelunanalyyttisen ai- 
neiston rinnalla auttaa tutkijaa ymmärtämään, mitkä vuorovaikutuksen 
yksityiskohdat ovat tutkimuksen kannalta keskeisiä (ks. Maynard 2006). 
Etnografiset aineistot mahdollistavat osallistujien omien käsitysten ha- 
vainnoinnin ja päästävät tutkijan lähelle osallistujan kokemusmaailmaa 
ja elinpiiriä. Työyhteisön pitkäaikainen seuraaminen auttaa keräämään 
tietoa esimerkiksi siitä, minkälaiset suhteet ihmisten välillä ovat vakiin- 
tuneet, mikä on kenenkin rooli ja asema työyhteisössä, minkälaisia rutii- 
neja tauoilla ja taukojen ulkopuolella noudatetaan, minkälaisissa tiloissa 
tauot vietetään ja mitä kaikkea kyseisessä tilassa ja sen ulkopuolella on. 
Etnografisten aineistojen avulla saavutetaan siis laajempi ymmärrys 
vuorovaikutuksen sosiaalisesta kontekstista, ja ne tukevat merkittävällä 
tavalla kielellisten toimintojen indeksikaalisuuden tarkastelua ja ku- 
vausta, mutta niiden perusteella on kuitenkin mahdotonta tunnistaa ja 
tarkastella esimerkiksi tietynlaisen toimintajakson etenemistä ja siinä 
esiintyviä erilaisia rakenteita ja käytänteitä. Kuten Lehtinen (2003: 89) 
toteaa, ”[t]utkijan tehtävä on siis tehdä kontekstisidonnaista tulkintaa, 
jossa hän käyttää hyväkseen sellaista kulttuurista tietoa ja taitoa, joka 
on osallistujienkin ulottuvilla. Mutta samalla hänen tehtävänään on 
myös tehdä tuo tieto ja taito ja sen kontekstisidonnaisuus näkyväksi ja 
eksplisiittiseksi.” Tässä artikkelissa esiteltävän tutkimuksen haaste — ja 
samalla myös rikkaus — on tuoda esille työyhteisöjen taukokulttuurin 
moninaisia toimintatapoja ja rutiineja sekä niiden merkityksellisyyttä 
osallistujille jäsentyneessä tilanteisessa vuorovaikutuksessa. 

Tulokset 


OSALLISTUJIEN KASITYKSIA VUOROVAIKUTUKSESTA TAUOILLA 
Tässä luvussa esitellään kaksi haastattelukatkelmaa, joissa käsitellään 
yleisesti taukojen keskustelunaiheita, ja tarkastellaan taukoja ‘kohtauksi- 
na’ siten kuin ne tulevat ilmi osallistujien käsityksissä. Aineisto-otteesta 
1 käy ilmi, miten haastateltavat kuvaavat tauon osallistujien rajaavan pu- 
heenaiheita, ja aineisto-otteessa 2 korostuu puolestaan taukotilan merki- 
tys taukojen tapahtumapaikkana, joka rajaa tai avaa mahdollisuuksia 
keskustella eri aiheista. Aineisto-otteiden analyyseja vedetään lopuksi 
yhteen tarkastelemalla haastateltavien kuvaamia taukotilanteita ”koh- 
tauksina’. 


Tauon osallistujat rajaavat puheenaiheita 

Haastattelukysymykset käsittelivät erilaisia taukoihin liittyviä asioita, ja 
haastateltavilta kysyttiin muun muassa taukojen keskustelunaiheista. 
Muutamissa haastatteluissa nousi esille ajatus siitä, että taukotilassa 
”puhutaan kaikesta”. Tämän mainittuaan haastateltavat alkoivat tarken- 
taa ’kaiken’ määritelmää ja kertoa, mitä se oikeastaan pitää sisällään. 
Aineisto-otteessa 1 haastateltava (Inka) kertoo ajatuksiaan haastattelijalle 
(Mari) taukotilassa käytävien keskustelujen aiheista. 


Aineisto-ote 1. 


01 MAR: no minkälaisista asioista sä vähä tuossa sitä 

02 sivusitkin mutta että minkälaisista asioista te siellä niinku 
03 jutteletta 

04 INK: no ihan kaikesta 

05 MAR: joo 


06 (.) 

07 INK: mm ruuasta, mä tykkään tai se on ehkä niin et sä tiettyjen 

08 ihmisten kanssa juttelet vähä riippuu ketä siinä nyt sillä 

09 hetkellä sattuu niinku sun vieressä tai siinä lähellä olemaan 
10 että 


11 MAR: joo 
((13 riviä poistettu, jonka aikana Inka kertoo tarkemmista 
puheenaiheista tiettyjen ihmisten kanssa) 

25 INK: me oltiin itse asiassa minä ja kaks muuta niin keväällä 

26 semmosella niinku vähä niinku dieetillä 

27 MAR: okei 

28 INK: he he he sit me hirveesti puhuttiin tietenki siitä et kuinka mitä 

29 sä oot nyt syöny mitä sulla on eväänä 

30 MAR: $joo joo$ 

31 INK: ha ha ha $tällasii$, niinku vähä tee- teemoittain ja sitte ihan 


32 niitä sellasii yleisiä elokuva telkkari LA:PSET (.) joo siis kyllä 
33 meillä aika avoimesti tai ite ainakin niin myös ihan kaikkee 
34 parisuhteeseen liittyvää ja 


35 MAR: joo 
36 INK: ja tämmösii ja ja ja tota (2.0) ha ha ha ihan semmosii niinku ei 


37 nyt ehkä niinku ihan koko koko et emmä tossa nyt todellakaan 
38 tietenkään tuossa ((tarkennus poistettu)) kahvihuoneessa nyt 
39 rupeis mistään niinku 


40 MAR: [mmm 
41 INK: [jostaki (2.0) riidasta puhu [maan 

42 MAR: [nii 

43 INK: mut sitte niinku jonku koen niin läheiseksi täällä et saatan ihan 
44 sitte niinku 

45 MAR: joo 

46 INK: halutaki semmosta jotaki pahaa mieltä jos on ollu joku semmonen 
47 kuormittava asia tai 

48 MAR: joo 

49 INK: joku niin sit semmosestaki puhuu että kyl mä koen niinku hirveen 
50 moni- monipuolisesti ja mm joo 

51 MAR: joo 


Aineisto-ote 1 valottaa Inkan käsityksiä siitä, minkälaisista aiheista tau- 
kotilassa keskustellaan. Mari kysyy aluksi Inkalta keskustelunaiheista 
(rivit 1-3). Kysymyksen muotoilusta käy ilmi, että aihetta on jo aiemmin 
haastattelun aikana sivuttu ja että myös muita tauoilla kävijöitä on jo 
mainittu (te). Kysymys itsessään nostaa siis esiin kaksi tärkeää seikkaa: 
osallistujat henkilökaartina (cast, DeLand 2018) ja heidän vuorovaiku- 
tuksen kautta rakentamansa ja uusintamansa taukotoiminnan (perfor- 
mance, DeLand 2018). Inka vastaa kysymykseen no ihan kaikesta (rivi 4). 
Huomionarvoista Inkan vuorossa on ääri-ilmaus kaikesta (extreme case 
formulation, Pomerantz 1986), jota intensiteettisana ihan vielä korostaa. 
Marin tuottaman kuittauksen, joo (rivi 5), jälkeen Inka kuitenkin jatkaa 
rajaamalla puheenaiheita ja siten ’kaiken’ määritelmää (rivit 7-10). In- 
kan tuottama aiheiden rajaus toimii pehmennyksenä (softener, Edwards 
2000) edeltävään ääri-ilmaukseen, jota ei mahdollisesti ollut tarkoitettu 
ymmärrettävän kirjaimellisesti. Ääri-ilmauksilla on hauras faktuaalinen 
pohja: niitä saatetaan yrittää kumota, ja ne ymmärretään mahdollisesti 
indeksinä puhujan subjektiivisesta asenteesta asiaa kohtaan (Edwards 
2000). 

Rajatessaan aiheita Inka aloittaa ikään kuin mahdollisten keskuste- 
lunaiheiden luettelon (ruuasta) mutta siirtyykin kuvailemaan keskus- 
telutilanteita: tiettyjen ihmisten kanssa juttelet (rivit 7-8). Inka alkaa siis 
luokitella osallistujia sen perusteella, mistä asioista kenenkin kanssa 

puhutaan. Toisin sanoen han vihjaa kulloisenkin osallistujajoukon 
määrittävän, mistä tauoilla keskustellaan. Riveilla 25-29 Inka kertoo 
vielä tarkemmin toiminnasta, johon hän ja kaksi muuta tauoilla kävijää 
ovat osallistuneet, ja kuinka he ovat hirveesti puhuneet dieetin aikaisista 
syömisistään. Inkan kokemuksista ja luokittelusta (rivit 7-9, 25-26) 
voi huomata, että taukoja yhdessä viettävillä työyhteisön jäsenillä voi 
myös olla erilaisia suhteita riippuen esimerkiksi heidän kiinnostuksen 
kohteistaan (ks. DeLand 2018). Taukotila paikkana luo mahdollisuuksia 
yhteiselle ajalle ja toiminnalle, kuten Inkan raportoimalle yhteiselle 
dieetille, ja siten myös (erilaisten) sosiaalisten suhteiden rakentamisel- 
le työpaikalla. 

Marin rooli haastattelijana on ensimmäisen kysymyksen jälkeen 
aktiivinen mutta minimaalinen: Inka vaikuttaa kertovan suhteellisen 
oma-aloitteisesti taukojen keskustelunaiheista. Riveillä 31-32 Inka vielä 
mainitsee aiheiden temaattisuuden ja kertoo työyhteisönsä jäsenten kes- 
kustelevan yleisistä aiheista, kuten lapsista ja televisio-ohjelmista. Seu- 
raavaksi, hyvin lyhyen tauon jälkeen, Inka jatkaa vuoroaan kertomalla 
heidän keskustelevan myös aika avoimesti tai ite ainakin niin myös ihan 
kaikkee parisuhteeseen liittyvää (rivit 33-34). Tässä vuorossaan Inka tuot- 
taa toisen ääri-ilmauksen (ihan kaikkee), tällä kertaa tarkemmin parisuh- 
deasioihin liittyen. Parisuhdeasioiden voisi ajatella olevan yksityisempiä 
kuin yleiset puheenaiheet (esim. televisio-ohjelmat), ja Inkan kuvaus 
aika avoimesti osoittaa hänen asennoituvan aiheeseen näin. Huomion- 
arvoista on myös se, että Inka tuottaa taas pehmennyksen, tai ite ainakin 
(rivi 33; ks. Edwards 2000): viittaamalla omaan kontribuutioonsa Inka 
antaa mahdollisesti realistisemman kuvan parisuhdetta koskevista kes- 
kusteluista ja oman osallistumisensa tasosta. 

Seuraavissa vuoroissaan (riveillä 36—41) Inka kuitenkin rajaa edellistä 
ajatusta kaiken puhumisesta niin, että hän ei taukotilassa alkaisi puhu- 
maan riidoista: riitojen voi ajatella olevan jollain tavoin arkaluontoisia 
puheenaiheita, joista voi mahdollisesti keskustella jonku kanssa, kuten 
Inka hetken kuluttua kertoo (rivit 43-49). Paikka, osallistujat ja tilanteen 
yksityisyys tai julkisuus ovat siis tärkeitä tekijöitä arkaluontoisempien 
aiheiden kohdalla. Inkan vuoroista (rivit 36—49) käy ilmi, että vaikka hän 
tunnistaa taukotilan ja taukojen mahdollistavan sosiaalisen vuorovaiku- 

tuksen sekä erilaisten ihmissuhteiden rakentumisen, taukojen puheen- 
aiheet ovat lopulta suhteellisia ja riippuvaisia osallistujista ja paikasta. 
Julkisessa tilassa osallistujien määrä voi olla suurempi tai vaihteleva, 
ja pahaa mieltä aiheuttavia asioita voi käsitellä valikoitujen ihmisten 
kanssa. Tämä kertoo myös erilaisista suhteista työpaikan sisällä: joiden- 
kin kanssa puhutaan yleisistä asioista, ja toisten kanssa on mahdollista 
puhua myös henkilökohtaisista ja mahdollisesti arkaluontoisista asiois- 
ta. Aineisto-otteen viimeisessä vuorossaan (rivit 49-50) Inka vielä mai- 
nitsee kokevansa taukoilun ja vuorovaikutuksen monipuolisena, mikä 
myös vahvistaa ajatusta taukotilasta paikkana, joka erityisesti kannustaa 
sosiaaliseen vuorovaikutukseen työpaikalla. 


Tauon tapahtumapaikka rajaa puheenaiheita 

Tauot voidaan nähdä eräänlaisena rajapintana työelämän ja henkilökoh- 
taisen elämän välillä, ja haastateltavat kertoivatkin puheenaiheiden kos- 
kevan molempia elämän osa-alueita, kuten Inka aineisto-otteessa 1, 
jossa keskusteltiin ihmisistä ja paikasta suhteessa puheenaiheisiin. Ai- 
neisto-otteessa 2 haastateltava (Eva) kertoo ajatuksiaan taukotilassa käy- 
tävistä keskusteluista. 


Aineisto-ote 2. 


01 MAR: niin no sä tuossa mainitsit että jos menee johonkin 


02 kahvilaan niin pitää ehkä vähä enemmän sensuroida sitä mitä te 
03 puhutte niin minkälaisista asioista te yleensä keskustelette 
04 siellä 


05 EVA: no siis kaikest(h)a ha ha .hhh 
06 MAR: okei 


07 (2.0) 

08 EVA: no todellakin kaikesta että ja kaikesta ei voi keskustella 
09 siellä(h) he he yleisillä hehehe 

0 MAR: joo 


1 EVA: yleisillä paikoilla aa mut siis (3.0) no koska mehän niinkun 

2 vietetään muutenkin aikaa keskenämme et ihmiset on sillä tavalla 
3 MAR: okei 

4 EVA: niinkun toistensa niinku k- kavereita ja tuota .hhh 

5 MAR: joo 

6 EVA: niin sitte että puhutaan niinku tottakai niinku omista 

7 
8 


elämistämme 
MAR: [mm 
9 EVA: [ja sitten .hh mutta kyllä me puhutaan myös niinku tottakai tässä 
20 käsitellään niinku työasioita kun meillä ei kuitenkaan oo enää 
21 semmosia niinku (.) tai meillä on kyllä ((tarkennus poistettu)) 
22 palavereita mut sitte semmosia mitkä ei tarvi semmosta niinku 
23 virallista käsittelyä mutta on hyvä ratkaista jotenkin niin me 

24 näissäkin yhteyksissä niitä 
25 MAR: okei 


26 EVA: puhutaan .hhh (.) silleen spontaanisti mut sitte me puhutaan 
27 ihan tieteestä vaikka kuinka paljon 

28 MAR: [joo 

29 EVA: [et tuota sekin on osa sitä .hhh (.) aa (2.0) semmosia 

30 terapeuttisia(h) haha purkauks(h)ia 


31 MAR: $j0o0$ 
32 EVA: .hhh aam (2.0) niin kaikesta aa politiikkaa muita ajankohtaisia 
33 ilmiöitä tänään oli intensiivinen kirjallisuuskeskustelu siellä 


Haastattelutilanne alkaa samantapaisesti kuin aineisto-otteessa 1: Mari 
kysyy Evalta taukojen keskustelunaiheista antaen ymmärtää, että asiaa 
on jo aiemmin haastattelussa sivuttu. Kysymyksessään (rivit 1-4) Mari 
viittaa Evan mainitsemaan seikkaan, että jos taukoja yhdessä viettävä 
ryhmä käy tauoilla muualla kuin työyhteisön omassa taukotilassa, hei- 
dän täytyy miettiä tarkemmin, mistä he puhuvat. Tässä tulee esille oman 
työyhteisön taukotilan erityisyys suhteessa muihin paikkoihin, joissa 
taukoja voidaan viettää: omassa taukotilassa voi Evan mukaan puhua 
kaikesta, kun taas yleisillä paikoilla ei. Eva vastaa kysymykseen no siis 
kaikesta ja naurahtaa (rivi 5) ja jatkaa hetken kuluttua painokkaammin, 
että no todellakin kaikesta (rivi 8) ja kaikesta ei voi keskustella siellä yleisillä 
paikoilla (rivit 8-9, 11). Tästä käy ilmi jo mainittu taukopaikan merkitys, 
mutta myös eräänlainen ryhmähengestä viestivä ja ryhmän sisäistä yh- 
tenäisyyttä korostava ”me-henki”. Kuten Inka aineisto-otteessa 1, Eva 
aineisto-otteessa 2 käyttää ääri-ilmaisua kaikesta kuvaillessaan taukojen 
puheenaiheita. 

Seuraavassa vuorossaan Eva tuo osallistujia vielä enemmän esille (ri- 
vit 11-14) ja kertoo heidän viettävän aikaa yhdessä ja olevan kavereita 
keskenään. Eva ei tarkemmin määrittele, ovatko kaikki taukojen osal- 
listujat mukana myös vapaa-ajalla tapahtuvassa toiminnassa mutta ei 
myöskään rajaa puheenaiheita koskemaan esimerkiksi pienempiä ryh- 
miä työyhteisön sisällä vaan ainoastaan paikkaa. Myöhemmin (rivit 
19—27) Eva siirtyy kuvailemaan, kuinka taukotilassa käsitellään myös 
epävirallisempia työasioita. 

Eva käyttää aineisto-otteessa useita eri kategorioita taukotilan puheen- 
aiheista: kaikki, omat elämät, työasiat, terapeuttiset purkaukset, tiede, 
politiikka, ajankohtaiset ilmiöt, kirjallisuus ja niin edelleen. Eva tuo 
nämä esille kategorioina, joiden kautta osallistujat hänen kokemuksensa 
mukaan rakentavat ja uusintavat taukotoimintaa (ks. DeLand 2018). Eva 

ei tarkenna, mihin kategoriaan terapeuttiset purkaukset liittyvät, mutta 
antaa kuitenkin suhteellisen laajan kuvauksen eri aihealueista. Huo- 
mionarvoista on myös se, että purkaukset voivat tarkoittaa kuvainnollises- 
ti voimakkaita tunteiden ilmauksia. Viimeisessä vuorossaan Eva vielä 
kolmannen kerran mainitsee taukoja yhdessä viettävien työyhteisön 
jäsenten puhuvan tauoilla kaikesta (rivi 32). 


Tauot ’kohtauksina’ 

Edellä tarkasteltiin kahta haastatteluista poimittua aineisto-otetta vuo- 
rovaikutuksellisten ja draamallisten elementtien kautta (ks. DeLand 
2018). Haastateltavien vastauksista voi päätellä, että kaikki kolme ele- 
menttiä — henkilökaarti, esitys ja näyttämö — ovat taukojen osallistujille 
tärkeitä ja että myös elementtien väliset kytkökset ovat merkityksellisiä. 
Näiden pohdintojen valossa taukoja voi siis pitää tietynlaisina toistuvina 
kohtauksina, jotka ovat sidoksissa paikkaan mutta jotka muotoutuvat ja 
uusiutuvat aina osallistujien ja vuorovaikutustilanteen mukaan. 

Taukojen puheenaiheista, eli esityksestä, kysyttäessä molemmat haas- 
tateltavat vastasivat ensin käyttämällä ääri-ilmaisua (kaikesta), mutta jat- 
koivat sitten rajaamalla ja pehmentämällä ilmausta erilaisin keinoin. 
Ääri-ilmausten käytön voi ajatella tarkoittavan myös sitä, että haastatel- 
tavien mielestä taukotilassa voi puhua kaikesta kyseisessä kontekstissa (ks. 
Sacks 1992). Haastateltavien vastauksista käy ilmi esityksen ja henkilö- 
kaartin yhteys, sillä he korostivat taukojen osallistujien vaikutusta tauoil- 
la valikoituviin puheenaiheisiin. Lisäksi haastateltavat kiinnittivät huo- 
miota osallistujien erilaisiin keskinäisiin suhteisiin. 

Taukotila paikkana, eräänlaisena näyttämönä, nousi sekin yhdeksi tär- 
keäksi elementiksi haastateltavien kokemuksissa, ja haastateltavat ker- 
toivat esimerkiksi suhteuttavansa puheenaiheita riippuen siitä, millai- 
sessa tilassa taukoja pidetään. Aineisto-otteiden pohjalta vaikuttaa siltä, 
että taukotilaan voi suhtautua kontekstina, jossa osallistujat neuvottele- 
vat toiminnan ja vuorovaikutuksen kulusta tilanteisesti, siihen liittyvien 
erilaisten rajoitusten ja mahdollisuuksien puitteissa (ks. Mondada 2011: 
291). Yhtenä esimerkkinä tilanteisesta neuvottelusta on joidenkin tut- 
kittujen työyhteisöjen muutto uusiin tiloihin, jonka seurauksena sekä 

taukotilat ja että taukoilukäytänteet ovat muuttuneet, ja osallistujat ovat 
siksi sopeuttaneet omaa toimintaansa. Taukojen osallistujien voi siis 
nähdä luovan ja muotoilevan myös vuorovaikutuksellisen tilan (inter- 
actional space, Mondada 2009, 2011) aina uudelleen taukotilassa koh- 
datessaan. 


TAUOILLA TILANTEISESTI JA VUOROVAIKUTTEISESTI RAKENTUVA 
YHTEISYYS 

Edellisessä alaluvussa käsiteltyjä haastatteluaineistoja tarkasteltiin sa- 
maan aikaan kuin aidoista taukotilanteista kerättyä videoaineistoa. Tä- 
hän osioon on poimittu videoaineistosta kaksi katkelmaa, jotka valottavat 
yleisesti ottaen sitä, miten tauot muotoutuvat kohtauksiksi henkilökaar- 
tin, näyttämön ja kunkin esityskerran mukaan, ja tarkemmin sanottuna 
sitä, miten yksittäiset toimintajaksot rakentuvat osallistujien välisessä 
yhteistyössä. Molemmissa aineisto-otteissa eräs osallistujista aloittaa 
jonkinlaisen huoltenkerronnan tai valituksen ja saa siihen muilta osal- 
listujilta asianmukaisen, myötätuntoisen tai samanmielisen vastaanoton 
(ks. esim. Jefferson 1988; Pillet-Shore 2015). Aineisto-otteessa 3 toimin- 
tajakson aloittaja hakee työtoveriltaan vahvistusta työhön liittyvän pää- 
töksen tekemiseen, ja aineisto-otteessa 4 toimintajakson aloittaja kertoo 
harmistuneena aiemmasta henkilökohtaisesta sattumuksesta, joka he- 
rättää keskustelua naisiin kohdistuvista odotuksista. 


Yhteisyys rakentuu työn jakamisen kautta 

Aineisto-otteessa 3 kaksi opettajana toimivaa työtoveria keskustelee tau- 
kotilassa työhön liittyvästä aiheesta. Tuula on saanut viestin opiskelijalta, 
joka ei pääse osallistumaan kontaktiopetukseen ja kyselee siksi vaihtoeh- 
toista suoritustapaa kurssille. Hetki ennen aineisto-otteen alkua Tuula 
on pyytänyt kurssin toista opettajaa, Tarua, poikkeamaan läheiseltä työ- 
pisteeltään taukotilaan (siis työntekijän itsenäiseen työskentelyyn vara- 
tusta tilasta työyhteisön jäsenten yhteiseen toimintaan varattuun tilaan). 

Aineisto-ote 3. 


01 TUU: 
02 

o 


nii se ahdistelee minua sähköpostilla .h että ko hänellä alkaa 

( (tarkennus poistettu)) (.) että siis täytyykö hänen nyt 
todellakin sitte tulla siihen ((tarkennus poistettu)) seminaariin, 
@v[oi hyvänen aika@ (.) tsk 


[siihen ((tarkennus poistettu)), niin nyt siltä tuli taas uus 
viesti (.) että oletteko keskustelleet. 
mm. 
mun mielestä täytyy. 
(1.5) 
s[ii]tähän o eril- siitähän on opintopis [teet siitä. 
[no-] [se on opintopisteet 
(.) niihan se o[n=pakkohan sen on (.) käydä, joo. (.) mm. 
[nih. 


niin miten sä- ei sitä voi- °ei sitä voi korvat[a millään 
kirjallisella työllä’. 
[e:i, ei, se on 
vähän hankala alkaa s[emmosta kor- korvaamaan. 
[nii. 
ja (.) siin on vähän se et jos antaa pirulle pikku[sormen- 
[ni (.) kaikki 
haluaa °sitt[e tehdä sillee’. 
[mm 
nii kyllä minusta sillon että se on vielä- se on vielä 
(.) kuitenkin niinku lukuka[uden, 


[mm 

(0.4) 
a[ikana, (.) .hjoo 

[aikana. 

((2 minuuttia 35 sekuntia poistettu)) 
mutta että jos sieltä tulee vielä niinku (.) viestiä nii- niin 
tota sitte sano että joo että keskusteltiin mahdollisuu: (.)desta 
shh [( ) 

[nii, mä en edes laita sitä nytte[n=jos se vielä jat[kaa 
[elä laita, [joo, 

(.) sitä, 


kyllä, nii, .hjoo 
keskustelua voihan mää niinkö panna että [me ollaan nyt näin 
[joo, joo, kyllä. 


päätetty (.) että tietää että ko, ko eihän- 
ei siitä tuu sitten mit[ään=se niinkö vesittyy se koko idea. 
[joo. 


niin tekkee, joo. 
ko se ideaha[n on nimenommaan että se- 
[joo, joo, kyllä. 


se ko[ko (.) leikkau[s läpi koko, 
[nii. [nii. 
et jos me kaikesta ruvetaan niinku (.) tinkimään jossa vaaditaan 
läsnäo[loa, mehän voidaan lopettaa itse itsemme [°kokonaan°®. 
[mm [mm 
siis (.) e- eihän siinä oo mitään järkeä. 


ei, ei oo. 


Neuvottelujakson alkua sävyttää jonkinasteinen ärsyyntyminen (rivit 


1-3), kun Tuula kuvailee, että opiskelija ”ahdistelee” häntä sähköpostilla 

ja referoi opiskelijaa käyttämällä sanamuotoa täytyykö hänen nyt todella- 
kin osallistua seminaariin muista velvollisuuksistaan huolimatta. Näin 
Tuula esittää opiskelijan asennoituvan tilanteeseen niin, että vaatimus 
seminaariin osallistumisesta olisi kohtuuton, ja kyseenalaistaa opiskeli- 
jan pyynnön, että opettajat vielä keskustelisivat asiasta (Tuula on esittä- 
nyt opiskelijan pyynnön hetkeä aiemmin). Taru tuottaa huokaavalla ja 
pöyristystä ilmentävällä äänenlaadulla samanmielisen arvion opiskelijan 
toiminnasta, voi hyvänen aika (rivi 4). 

Seuraavaksi Tuula tuo painokkaalla kannanotolla mun mielestä täytyy 
(rivi 8) oman näkemyksensä selväksi ja kutsuu Tarua ottamaan kantaa: 
Tuulan mielestä läsnäolovaatimuksesta ei voi tinkiä, mutta asennoitu- 
misen ilmaus mun mielestä osoittaa Tuulan ymmärtävän, että myös 
eriävät mielipiteet ovat mahdollisia (ks. Rauniomaa 2007). Neuvotte- 
lussa seuraakin 1,5 sekunnin tauko, jonka jälkeen Tuula jatkaa omaa 
näkemystään perustelevalla vuorolla siitähän on erilliset opintopisteet (rivit 
9-10). Lähes samanaikaisesti Taru aloittaa vuoron no-partikkelilla, joka 
orientoituu käsillä olevaan ongelmaan ja sen ratkaisemiseen (rivi 11; ks. 
Vepsäläinen 2019), mutta tuottaakin Tuulan edellisen vuoron loppuun 
ymmärrystä osoittavan, resonoivan toiston, se on opintopisteet. Neuvotte- 
lussa ei siis ihan heti olla yhteneväisellä kannalla, mutta osallistujat saa- 
vuttavat samanmielisyyden, kun Taru vahvistaa Tuulan kannan totea- 
malla pakkohan sen on käydä (rivi 12). 

Poistetun katkelman aikana Tuula ja Taru ensin kiistävät korvaavan 
suorituksen mahdollisuuden. Pian Taru tuo kuitenkin esille mahdolli- 
suuden, että tehtävän voisi periaatteessa suorittaa kirjallisina töinä, ja 
ehdottaa konkreettista toimea vaihtoehdon toteuttamiseksi eli opintopis- 
teiden laskemista tälle suoritustavalle. Osallistujat kuitenkin hylkäävät 
ehdotuksen neuvottelun tuloksena (ks. Tiitinen & Lempiälä 2018), kun 
Tuula tuo uudelleen esille periaatteellisen ongelman, että jos vaihtoeh- 
toinen suoritustapa sallitaan yhdelle opiskelijalle, kaikki muutkin ha- 
luavat hyödyntää sitä, ja ehdottaa, että näin ei toimittaisi. Osallistujat 
pääsevät asiasta yksimielisyyteen, mikä näkyy muun muassa yhteisenä 
vuoron rakentamisena (rivit 27-28; ks. esim. Lerner 1991), ja jatkavat 
neuvottelua siitä, miten opiskelijan sähköpostiviestiin vastataan. Taru 

ehdottaa, että Tuula kirjoittaa opiskelijalle, että he ovat tämän pyynnön 
mukaisesti keskustelleet vaihtoehtoisista suoritustavoista mutta päättä- 
neet olla tarjoamatta sellaista. 

Kun aineisto-ote jatkuu, Tuula ehdottaa vielä lyhytsanaisempaa muo- 
toilua: mä en edes laita sitä nytten (rivi 32). Tarun imperatiivimuotoinen 
vastaus, elä laita (rivi 33) tukee Tuulan edeltävää vuoroa ja ohjaa toimi- 
maan tämän ehdottamalla tavalla (ks. Sorjonen 2017). Seuraavaksi Tuula 
ehdottaa, että mikäli opiskelija vielä jatkaa keskustelua, tälle vastataan, 
että me ollaan nyt näin päätetty (rivit 36 ja 38). Tuula jatkaa vielä eh- 
dotetun toimintalinjan perustelua, ei siitä tuu sitten mitään ja se niinkö 
vesittyy se koko idea (rivi 39), ja toteaa, että jos he tinkivät läsnäolovaati- 
muksesta, voidaan lopettaa itse itsemme kokonaan (rivit 46—47). Tuula 
tuottaa vielä kannanoton eihän siinä oo mitään järkeä (rivi 49), johon 
Taru tuottaa samanmielisen, edellistä vahvistavan vastauksen ei, ei oo 
(rivi 50; ks. Hakulinen & Sorjonen 2009). 

Aineisto-otteen 3 neuvottelujakso käsittelee opettajille keskeisiä am- 
matillisia merkityksiä. Sen aikana osallistujat määrittelevät (uudelleen) 
koko ammatillisen yhteisön toimintatavan, heidän omat ammatilliset 
identiteettinsä sekä näkemyksensä oppimisesta ja opettamisesta neu- 
vottelemalla, milloin ja millaisessa opetustoiminnassa opiskelijoilla 
on läsnäolovelvollisuus. Tuula luotsaa neuvottelua, sillä hän on alun 
perin saanut opiskelijan viestin ja kutsunut nyt Tarun keskustelemaan 
aiheesta. Tuula asemoi neuvottelujakson alussa opiskelijan toiminnan 
kohtuuttomaksi ja itsensä ”ahdistelluksi” osapuoleksi. Neuvottelujakso 
sisältää runsaasti erityisesti Tarun tuottamia affilioivia, ymmärtämistä 
ja samanmielisyyttä osoittavia vuoroja. Vaikka Taru tuokin esille myös 
vaihtoehtoisen toimintalinjan, joka vaatisi heiltä opettajina enemmän 
joustavuutta, hän asettuu pian tukemaan Tuulaa, ja Tuulan jo alussa 
esille tuoma toimintalinja jää voimaan neuvottelujakson päättyessä. 


Yhteisyys rakentuu henkilökohtaisen jakamisen kautta 

Aineisto-otteessa 4 tauolla ovat Pirkko, Johanna ja Sanna. Pirkko ja 
Johanna ovat työyhteisön pitkäaikaisia jäseniä, ja Johanna lähestyy 
jo eläkeikää, kun taas Pirkolla on vielä runsaasti työvuosia edessään. 
Sanna puolestaan on vastikään liittynyt työyhteisöön ja on myös iältään 

osallistujista nuorin. Aineisto-otteen alussa osallistujat keskustelevat 
omistamistaan Kalevala-koruista, ja Johanna ja Pirkko ovat molemmat 
todenneet omistavansa paljon kyseisiä koruja. Pirkko omistaa omien 
sanojensa mukaan erityisesti roikkuvia korvakoruja ”ihan älyttömästi”. 


Aineisto-ote 4. 


01 PIR: mutta korvakoruja ei ennää voi vaan pittää, 
02 ko jossaki vaiheessa joku sano että, 
03 joo että sitte tietyssä iässä naisella, 
04 Gku naama alakaa roikkumaan, 
05 nii ei voi ennää käyttää roikkuvia korvakoruja@. 
06 JOH: aijjala: 
07 PIR: [niin [2mää en oo voinu sen jälkeen- 
08 JOH: [2pitäs- 
09 SAN: [2 (oikeesti). 
0 JOH: pitäskö näistä sitte luopua(h) [heh heh heh 
PIR: [ei, 
mullon niinkö niitä isoja, 
JOH: nii [sulla on niitä isoja= 
PIR: [mullon niitä isoja isoja. 
JOH: =no: mullahan on kans kalevalakorut nilitä isoja. 
PIR: [12i, 
niitä isoja, 
niin tuota (.) minun piti sitte- 
9 SAN: mm mut kyl [(nyt kai voi pitää). 
20 PIR: [en voinu enää sitt[e (.) s]Jen jäläkeen laittaa (h) 
21 eh heh heh 
22 JOH: [eh heh 
23 PIR: [( ) alako näyttää että no nyt. 
24 (0.3) 
25 JOH: ei sulla- ei sulla naama roiku mistään vielä. 
26 PIR: ky:llä se (.) roikkuu naamaki. 


Aineisto-otteen alussa Pirkko tuottaa kerrontajakson etiäisen, mutta kor- 
vakoruja ei ennää voi vaan pittää (rivi 1). Tätä seuraa kerrontajakso siitä, 
miten tietyssä iässä naisen ei ole soveliasta enää käyttää korvakoruja. 
Pirkko ei viittaa tiettyyn henkilöön, joka olisi esittänyt tällaisen väittä- 
män, vaan referoi puhujaa, jonka hän määrittelee pronominilla ”joku”: 
ko jossaki vaiheessa joku sano että (rivi 2). Pronominin käytön voi tulkita 
yhtäältä suojaavan referoidun puhujan henkilöllisyyttä ja toisaalta heijas- 
televan yhteiskunnassa vallitsevaa iän perusteella syrjivää normatiivista 
ajattelua, johon Pirkko on mukautunut lopettamalla roikkuvien korva- 
korujen käyttämisen. 

Pirkko alkaa referoida kyseisen henkilön väittämää, joo että sitte tietys- 
sä iässä naisella (rivi 3), ja tuottaa jatkoksi elävöitetyn suoran lainauksen 

kahdessa painokkaassa säkeessä: ku naama alakaa roikkumaan, nii ei 
voi ennää käyttää roikkuvia korvakoruja (rivit 4-5). Pirkon lausuma on 
tyynen toteava ja siten jokseenkin autoritäärinen; se ilmaisee erilinjais- 
ta asennoitumista referoitua puhujaa ja tämän väittämää kohtaan (ks. 
Niemelä 2005). Vaikka Pirkon tapa tuottaa suora lainaus ilmentää, että 
väittämä on sopimaton tai vähintäänkin tahditon, väittämän herättä- 
mät yhteiskunnan ”tietyn ikäisiä naisia” koskevat normatiiviset säännöt 
ovat saaneet hänet luopumaan roikkuvien korvakorujen käyttämisestä. 
Väittämä on saanut Pirkon arvioimaan itsensä kuuluvaksi tähän ”tietyn 
ikäisten naisten” joukkoon, ja nyt hän tulee laskeneeksi siihen myös Jo- 
hannan, joka on häntä vanhempi. Pirkon vuoron voi tulkita valitukseksi 
ja huolenkerronnaksi, joka yhtäältä tuo esille normatiivisiin ikä- ja ulko- 
näköoletuksiin liittyvän harmittavan epäkohdan ja toisaalta ilmentää it- 
sensä vähättelemistä ja alistumista kyseisen kaltaiseen ajatteluun. 
Johanna nostaa kätensä nopeasti korvilleen ja tuottaa suuremmalla ää- 
nenvoimakkuudella vastaanottopartikkelin aijjaa (rivi 6), mikä ilmentää, 
että suoran lainauksen sisältämä väittämä on uutta, yllättävää tai häm- 
mentävää tietoa (ks. Koivisto 2016). Pirkko puolestaan jatkaa selontekoa 
päällekkäispuhunnassa, niin mää en oo voinu sen jälkeen- (rivi 7), mutta 
vuoro keskeytyy, sillä myös Sanna vastaanottaa väittämän päällekkäispu- 
hunnassa kauhistellen ja kyseenalaistaen (oikeesti, rivi 9). Samalla Sanna 
nostaa mukin kasvojensa eteen, mikä muistuttaa käden viemistä suun 
eteen yllätyksen vastaanotossa, johon tyypillisesti liittyy jonkin tunteen, 
kuten ilon, inhon, vihan tai surun, ilmaisu (ks. Heath ym. 2012). Johan- 
na ja Sanna ottavat siis Pirkon kertoman ja erityisesti siinä referoidun 
”jonkun” väittämän vastaan osoittaen hämmästystä ja tyrmistystä. 
Vastaanottojakso jatkuu Johannan yrittäessä useampaan otteeseen 
päällekkäispuhunnassa aloittaa kysymyksen pitäskö näistä sitte luopua, 
jonka päätteeksi hän tuottaa äänekästä naurua (rivi 10). Vastaanottona 
toimiva kysymys sekä nauru, johon muut eivät yhdy, osoittavat osallistu- 
jien suuntautumista aiheen arkaluontoisuuteen. Viittaamalla parhaillaan 
korvissaan riippuviin koruihin ja esittämällä tulkinnan, että niistä pitäisi 
mahdollisesti luopua, Johanna arvioi myös lukeutuvansa ”tietyn ikäisiin 
naisiin”. Pirkko kiiruhtaa kumoamaan tulkinnan vastaamalla ei, mullon 
niinkö niitä isoja (rivit 11-12). Johanna tuottaa resonoivan samanmielisen 

tarkentavan arvion, nii sulla on niitä isoja (rivi 13), minkä jälkeen Pirkko 
tuottaa vielä resonoivan tarkentavan vuoron mullon niitä isoja isoja (rivi 
14), jossa kokoa ilmaiseva adjektiivi kahdentuu korostaen entisestään 
Pirkon ja Johannan korvakorujen eroa. Korvakorujen isokokoisuuden 
korostaminen liennyttää asetelmaa, jossa Pirkko on oman ”naamansa 
roikkuvuutta” arvioidessaan tullut samalla arvioineeksi Johannaa ja tä- 
män koruvalintoja. Johanna kuitenkin jatkaa toimintajaksoa tuottamalla 
uuden resonoivan vuoron, no mullahan on kans kalevalakorut niitä isoja 
(rivi 15), ja asemoimalla siten itsensä samaan kategoriaan Pirkon kanssa. 
Vuoro on muodoltaan hyvin samankaltainen aiempien vuorojen kanssa, 
mutta sen keskelle on lisätty kalevalakorut, joka edelleen ilmentää eroa 
Johannan ja Pirkon korujen välillä. Aiemmin keskustelussa on nimittäin 
käynyt ilmi, että Johanna ei ole pitänyt Kalevala-korvakorujaan muuta- 
maan vuoteen, joten Johannan nyt tuottama vuoro etäännyttää häntä 
isoja roikkuvia korvakoruja käyttävästä ”tietyn ikäisten naisten” joukosta. 

Pirkko jatkaa kerrontaa muotoilemalla uudelleen aiemmin aloitta- 
maansa toteamusta, niin tuota minun piti sitte- (rivi 18). Vuoro keskeytyy 
taas, kun Sanna tuottaa päällekkäispuhunnassa arvion, mm mut kyl nyt 
kai voi pitää (rivi 19). Vuoron muotoilun voi tulkita varovaiseksi arvioksi, 
joka ei viittaa mitenkään naaman roikkuvuuteen eikä myöskään kehen- 
kään henkilöön mutta joka yhtäältä osoittaa solidaarisuutta kertojaa 
kohtaan ja toisaalta asettuu vastustamaan kerrontajakson paljastamia 
naisen ikään ja ulkonäköön liittyviä normatiivisia oletuksia. Pirkko taas 
päättää kerrontajakson, en voinu enää sitte sen jäläkeen laittaa (rivi 20), 
ja nauraa osoittaen näin, että hän lukee itsensä joukkoon naisia, jotka 
eivät voi käyttää roikkuvia korvakoruja, ja että hän on alistunut kyseisiin 
normatiivisiin oletuksiin. Johanna yhtyy nauruun lyhyesti, minkä aikana 
Pirkko jatkaa vielä itsensä vähättelyä, alako näyttää että no nyt (rivi 23, 
ks. Pomerantz 1984), viitaten hetkeen, jolloin hän on itse huomannut 
muutoksen ulkonäössään. 

Käyttäessään itsensä vähättelyä huumorin keinona Pirkko yhtäältä 
uhkaa omia kasvojaan ja toisaalta osoittaa hallitsevansa tilanteen, koska 
pystyy laskemaan leikkiä omista heikkouksistaan (ks. Hay 2001). Johan- 
nan ja Sannan kannalta tilanne on kuitenkin haastava, koska heidän 
on tuotettava sovelias vastaanotto, joka säästää kertojan kasvot. Pirkon 

itsensä vähättelyä seuraa 0,3 sekunnin tauko, jonka aikana Pirkko laskee 
katseensa työtovereista käsiinsä (rivi 24). Sanna on juuri ottanut sie- 
mauksen kupistaan, jonka hän nyt laskee pöydälle seuraten sitä katseel- 
laan, ja Johanna taas seuraa Pirkkoa katseellaan. Heti, kun Pirkko on 
luonut katseensa alas, Johanna kiirehtii tuottamaan vaihtoehtoisen tul- 
kinnan tilanteesta kiistämällä Pirkon arvion tämän ulkonäöstä, ei sulla- 
ei sulla naama roiku mistään vielä (rivi 25), mikä on yksi odotuksenmu- 
kainen tapa vastata toisen osallistujan itseään vähättelevään puheeseen 
(ks. Schnurr & Chan 2011; ks. myös Pomerantz 1984). Pirkko vastaa 
Johannan myötätuntoiseen arvioon tuottamalla jatkoa itseään vähätte- 
levään puheeseen, kyllä se roikkuu naamaki (rivi 26). Tässä vaiheessa 
itsensä vähättelyyn ei tule enää vastausta (ks. Schnurr & Chan 2011), 
vaan osallistujat siirtyvät vähitellen muihin puheenaiheisiin. 


Kaiken kattava yhteisyys 

Tutkimuksen haastateltavat toivat esille, että tauoilla puhutaan ”kaikes- 
ta”, mutta rajasivat ”kaiken” sisältöä kuhunkin tilanteeseen sopivaksi. 
Haastatteluista kävi ilmi, että tauoilla keskustellaan muun muassa sel- 
laisista työasioista, jotka eivät välttämättä vaadi virallista käsittelyä mutta 
jotka on kuitenkin ratkaistava jotenkin. Tällöin on tärkeää, että vaikka 
keskustelu saisikin alkunsa spontaanisti, siihen osallistuvat kaikki ne, 
joita asia koskee. Aineisto-ote 3 videoaineistosta esittelee juuri tämän- 
kaltaisen tilanteen, jossa kaksi opettajaa neuvottelee, minkälaisen peri- 
aatteellisen toimintalinjan he valitsevat tietylle opettamalleen kurssille. 
Neuvottelujakson aloittaja kutsuu tietyn työtoverinsa keskusteluun ja 
päätöksentekoon työyhteisölle varattuun taukotilaan. Vaikka osallistu- 
jien näkemykset vaikuttavat aluksi eriävän toisistaan, neuvottelujakso 
sisältää paljon samanmielisyyden osoituksia ja saavuttaa lopulta päätök- 
sen, jota voidaan pitää osallistujien yhteisenä. 

Tutkimuksen haastateltavat totesivat, että yksityiselämästä keskus- 
tellaan tauoilla vaihtelevasti aiheista, osallistujista ja paikasta riippuen. 
Aineisto-ote 4 videoaineistosta valottaa haastateltavien havaintoa, sil- 
lä tässä rajatussa taukotilassa käydyssä, kolmen naisen keskustelussa 
kertoja asettaa itsensä haavoittuvaan asemaan kertoessaan omaa ul- 
konäköään koskevasta epävarmuudestaan ja tuo laajemmin esille 

yhteiskunnallisia ikään ja ulkonäköön liittyviä syrjiviä käsityksiä, joiden 
mukaisesti hän on muokannut käyttäytymistään. Kerronnan vastaanot- 
tajat tuottavat odotuksenmukaisia vastauksia valitukseen ja huoltenker- 
rontaan ja osoittavat siten solidaarisuutta kertojaa kohtaan. Kerronta- ja 
vastaanottojaksoissa rakennetaan siis vuoro vuorolta luottamuksellista 
ilmapiiriä ja yhteistä kantaa puheena olevaan. 


Yhteenvetoa ja pohdintaa 


Tutkittujen työyhteisöjen jäsenet arvostivat tauoilla tapahtuvaa sosiaa- 
lista vuorovaikutusta ja nostivat sen yhdeksi taukojen merkityksekkäim- 
mistä mahdollisuuksista. Työhön liittyvistä asioista keskusteleminen, 
neuvotteleminen ja päättäminen näyttävät olevan yksi tärkeä osa tauko- 
tilassa ja tauoilla tapahtuvaa vuorovaikutusta. Sekä haastattelu- että vi- 
deoaineistot osoittavat, että tauoilla neuvotellaan paikallisesti työpaikan 
yleisistä linjauksista ja ammatti-identiteettiin liittyvistä merkityksistä. 
Työnantajan ja työyhteisön kannalta olisi siksi hyödyllistä tarjota työn- 
tekijöille mahdollisuuksia tällaiseen spontaanisti syntyvään ja orgaani- 
sesti etenevään keskusteluun ja neuvotteluun. Jatkossa olisi myös tär- 
keää tarkastella, miten tauoilla käytyjen neuvottelujen tulokset ja tehdyt 
päätökset välittyvät koko työyhteisölle niiltä osin kuin se on tarpeellista. 

Henkilökohtaisten kokemusten ja näkemysten jakaminen kuuluu 
myös taukoihin. Tällöin osallistujat saattavat kommentoida ja käsitellä 
laajempia sosiaalisia rakenteita, yhteiskunnan normeja ja esimerkiksi 
sukupuolittuneita odotuksia. Tällaiset keskustelut voivat osaltaan vaikut- 
taa työpaikan eri toimijoiden rooleista neuvottelemiseen ja työyhteisön 
jäsenten väliseen dynamiikkaan. Työyhteisön kokoonpano voi olla varsin 
sattumanvarainen, eikä sen jäsenillä välttämättä ainakaan aluksi ole työ- 
paikan lisäksi muuta yhteistä, mutta silti he saattavat viettää suurimman 
osan päivittäisestä valveillaoloajastaan yhdessä. Jaetulla taukotilalla ja 
yhdessä vietetyillä tauoilla voi olla kauaskantoisia vaikutuksia, kun osal- 
listujat solmivat pitkiä, jopa elinikäisiä, ihmissuhteita. 

Taukotilanteet näyttäytyvät mielenkiintoisena rajapintana yhtäältä 
suoraan työhön liittyvän, institutionaalisemman vuorovaikutuksen ja 

toisaalta työn ulkopuolisia asioita koskevan, arkisemman vuorovaikutuk- 
sen välillä. Tuon rajapinnan kautta päästään tarkastelemaan yhteisyyden 
rakentumista hyvin käytännöllisellä tasolla mutta myös suhteessa työ- 
yhteisöjen rakentumiseen laajempana yhteiskunnallisena ilmiönä. Se, 
mitä tavoilla tapahtuu, kertoo nimittäin paljon työelämän vallitsevista 
ja muuttuvista kulttuureista: vaikka läsnäolon ja sosiaalisen vuorovai- 
kutuksen merkitys tunnustetaan, voidaan työntekijöille suositella etä- 
työskentelyä tai vaatia heiltä yhä enemmän tuottavuutta ja tehokkuutta. 
Tämä artikkeli esimerkiksi viimeisteltiin tilanteessa, jossa Suomen hal- 
litus suositteli laajasti etätyön tekemistä koronaepidemian vuoksi. Val- 
litsevassa tilanteessa monet sellaisetkin työyhteisöt, joissa oli aiemmin 
tavattu ensisijaisesti työpaikan taukotilassa, siirtyivät viettämään taukoja 
teknologiavälitteisesti. Nähtäväksi jää, millaisiksi työyhteisöjen käytän- 
teet tällaisilla etätauoilla muotoutuvat, miten vaikkapa yhteisöjen uudet 
jäsenet ottavat käytänteet haltuun ja millaisia vaikutuksia käytänteiden 
muuttumisella on taukoihin ylipäänsä. 

Vaikuttaisi joka tapauksessa siltä, että taukojen muodostamat lyhyet, 
vapaamuotoisemman sosiaalisen vuorovaikutuksen hetket ovat merki- 
tyksellisiä muodollisemmassa institutionaalisessa viitekehyksessä toi- 
mimiselle. Se, että mahdollisuuksia tällaiselle vapaamuotoiselle vuoro- 
vaikutukselle ja sosiaalisten suhteiden luomiselle annetaan työpaikalla 
ja työaikana, voi vaikuttaa merkittävästi työnteon sujuvuuteen, työhyvin- 
vointiin ja työssä viihtyvyyteen. Erilaisten taukokäytänteiden tunnistami- 
nen ja tarkasteleminen voivatkin auttaa työyhteisöjä ja työnantajia syste- 
maattisesti suunnittelemaan ja kehittämään sellaisia taukoihin liittyviä 
materiaalisia ja ajallisia resursseja, jotka parhaalla mahdollisella tavalla 
tukevat hyvää (työ)elämää. 


Tutkimustarina 

Olemme edellä raportoineet ensimmäistä kertaa kirjallisesti Tauko- 
hankkeesta, joka on tätä kirjoittaessamme vasta meneillään. Hankkeen 
idea syntyi tietysti tauolla: Maarit ja Mirka istuivat muutaman muun 


silloisen työyhteisönsä jäsenen kanssa henkilökunnan taukotilassa ilta- 

päivän tauolla, Maarit kahvikuppi ja Mirka teemuki kädessään. Taukoti- 
la sijaitsi lähellä kahden pitkän käytävän risteyskohtaa, toisen käytävän 
päässä, ja taukotilan sai suljettua liukuovella, joka kuitenkin oli yleensä 
suurimman osan päivästä auki. Iltapäivän tauko oli alkanut kello 14 ja 
kestänyt jo reilun varttitunnin, ja keskustelu oli polveillut tavalliseen 
tapaan työhön liittyvien haasteiden ratkaisemisesta henkilökohtaisten 
sattumusten kertomiseen. Naurunremakka oli varmasti taas kuulunut 
pitkälle käytävään! Fräässä keskustelun suvantokohdassa joku vilkaisi 
merkitsevästi oviaukolle päin, minkä jälkeen Maarit, joka istui oviaukon 
kohdalla, katsoi käytävälle ja varmisti, että siellä ei ollut ketään työyhtei- 
sön ulkopuolista, ja Mirka, joka istui oviaukon vieressä, kuulosteli vielä, 
ettei poikittaisellakaan käytävällä liikkunut ketään, ennen kuin veti liuku- 
oven kiinni. Kaikki tiesivät, että seuraavaksi keskusteltaisiin jostain arka- 
luontoisesta aiheesta. 

Hieman myöhemmin, muiden jo palatessa töidensä pariin, Maarit ja 
Mirka jäivät pohtimaan juuri käytyä keskustelua, tauon kulkua ja niitä 
erilaisia vuorovaikutuksen käytänteitä ja resursseja, joita he olivat juuri 
käyttäneet tunnistaakseen ja tehdäkseen tunnistettavaksi, mitä tauolla 
tapahtui. Molemmille oli ajankohtaista miettiä, mitä tehdä sitten, kun 
silloiset tutkimushankkeet tulisivat päätökseen, ja molemmat kaipasivat 
jonkinlaista omakohtaista tarttumapintaa mahdollisiin uusiin tutkimus- 
aiheisiin. Ajatus tauoilla tapahtuvan vuorovaikutuksen tutkimiseen lähti 
siis omasta toiminnastamme ja työyhteisöstämme, kun huomasimme, 
kuinka hedelmällinen tutkimusympäristö taukotila vapaamuotoisen 
vuorovaikutuksen mahdollistajana työpaikalla onkaan. Mirka ja Maarit 
ideoivat hanketta pidemmälle ja saivat — vajaa kymmenen vuotta myö- 
hemmin - tarvittavan rahoituksen sen toteuttamiseksi. Kun hankkeella 
oli rahoitus, Mari palkattiin mukaan väitöskirjatutkijaksi. 


Tauoilla kehittyvä tutkimus 
Oman työyhteisömme tauot ovat johdatelleet meitä myös tutkimusme- 
netelmien valinnassa. Maaritilla ja Mirkalla on vahva tausta keskustelun- 


analyysissa ja pitkä kokemus samasta työyhteisöstä, joten etnografisten 

menetelmien käyttäminen on tullut usein puheeksi pohtiessamme 
omaa osallistujuuttamme ja sen mukanaan tuomaa tietoa työyhteisöm- 
me tavoista ja toimijoista. Olemme siksi kannustaneet Maria nuorena 
tutkijana ja työyhteisöömme viimeksi liittyneenä lähestymään tutkimus- 
aihetta ensisijaisesti etnografisesta näkökulmasta. Tässä luvussa rapor- 
toitua tutkimusta varten päätimme lähteä liikkeelle tarkastelemalla, 
minkälaisia teemoja etnografisesta haastatteluaineistosta nousee esille, 
ja peilaamalla niitä keskustelunanalyyttiseen videoaineistoon. Uskom- 
me, että tulevissa tutkimuksissa analyysimme kehittyy ja syvenee vuo- 
rottelemalla etnografisen ja keskustelunanalyyttisen tarkastelukulman 
välillä, mikä antaa meille mahdollisuuden korjata ja tarkentaa ymmär- 
rystä havaitsemistamme ilmiöistä. 

Olemme keränneet sekä etnografista että keskustelunanalyyttistä ai- 
neistoa muiden työyhteisöjen lisäksi myös omastamme. Meillä on näin 
suora pääsy moniin tarkastelemiimme ilmiöihin, ja voimme hyödyntää 
kokemuspohjaista tietoamme niistä enemmän kuin mihin olemme ai- 
emmassa tutkimuksessamme tottuneet. Oman työyhteisömme tavoista 
— niistäkin, joista emme ole keränneet varsinaista tutkimusaineistoa — 
nousevat havainnot saattavat myös vahvistaa kiinnostustamme tietyn- 
laisiin ilmiöihin aineistoissa ja auttaa meitä muotoilemaan mielekkäitä 
tutkimuskysymyksiä. Kun haluamme viedä hankkeemme tuloksia ta- 
kaisin tutkimiimme työyhteisöihin ja auttaa niitä pohtimaan mahdolli- 
sia muutoksia, toteutuu tämä omassa yhteisössämme jo nyt lähes vai- 
vihkaa: voimme kertoa tuloksista tauoilla jutustelemalla ja voimme 
tavoitella yleisempää muutosta omia arkisia tapojamme muuttamalla. 
Niinpä esimerkiksi moni yhteisömme jäsen tunnistaa nykyään erilaisia 
siirtymäkäytänteitä, joita tauolta poistuvat tuottavat (Siitonen & Siromaa 
2021), ja osa meistä kiinnittää aiempaa enemmän huomiota tauolla käy- 
tettävien kielten valintaan, niin että ne, jotka eivät puhu suomea, voivat 
osallistua keskusteluun mutta saavat myös halutessaan tilaisuuksia har- 
joitella suomen kieltä. 

Hankkeen myötä olemmekin tulleet tietoisemmiksi oman työyhtei- 
sömme taukokulttuurista ja omista rooleistamme taukojen osallistujina. 
Koemme oman työyhteisömme suhteellisen tiiviiksi ehkä osittain siksi, 
että työmme luonne mahdollistaa yhteisten taukojen pitämisen, mutta 

tiedämme, että vastaavia mahdollisuuksia ei ole kaikilla työpaikoilla 
ja että taukojen pitämiseen voi ylipäänsä liittyä vahvoja aikarajoitteita. 
Samoin tiedämme, että vaikka taukojen pitäminen yhtä aikaa muiden 
kanssa olisi ajan ja tilan puolesta mahdollista, työyhteisöissä voi olla 
jäseniä, jotka pitävät taukoja ennemmin itsekseen esimerkiksi omalla 
työpisteellään tai muussa seurassa esimerkiksi työpaikan ulkopuolella. 
Hankkeen tutkimuskohdetta rajataksemme olemme keskittyneet tarkas- 
telemaan työpaikan taukotilassa — tässä artikkelissa käytetyn aineiston 
osalta nimenomaan fyysisissä ja sittemmin myös virtuaalisissa tilois- 
sa — vietettäviä taukoja, ja näin ollen emme välttämättä tavoita sellaisia 
työyhteisöjen jäseniä, jotka eivät taukotiloja käytä. Toivomme kuitenkin, 
että hankkeemme herättelee työyhteisöjä kiinnittämään huomiota tau- 
kotiloihin ja taukotilanteisiin sekä tarvittaessa tavoittelemaan osallistu- 
jista, ja myös mahdollisista osallistujista, itsestään lähtevää muutosta. 

Johdanto 


Imitaatiopeli on tietokoneiden välityksellä pelattava tutkimusmenetel- 
mä, jolla on tutkittu alun perin tekoälyä ja myöhemmin myös ihmisten 
sosiaalisia ryhmiä. Pelissä osallistujat esittävät toisilleen kysymyksiä, 
tuottavat vastauksia ja tekevät arvioita vastauksista. Sosiaalisia ryhmiä 
koskeva tutkimus on kiinnostunut sosiaalisten ryhmien välisistä suh- 
teista, jolloin on tarkasteltu sitä, osaako tietystä sosiaalisesta ryhmästä 
oleva henkilö vastata siten, ettei toisesta sosiaalisesta ryhmästä oleva 
henkilö tunnista eroa kyseisen henkilön vastauksen ja oman sosiaali- 
sen ryhmän jäsenen vastauksen välillä (Arminen & Simonen 2015; Ar- 
minen, Segersven & Simonen 2019; Segersven, Arminen & Simonen 
2020). Tässä artikkelissa tutkimme Cardiffin yliopistosta peräisin olevaa 
imitaatiopelin laajennusta, jossa pelaajina ovat kolmen hengen ihmis- 
ryhmät. Tarkastelemme yhden ryhmän pelaamista ja osoitamme pelaa- 

jien toimintojen sekventiaalisuuden toimivan resurssina eriävien ehdo- 
tusten käsittelyssä ja vastauksen tuottamisessa. 

Aiempi keskustelunanalyyttinen tutkimus ehdotuksista on keskittynyt 
dyadien tai ryhmien osapuolten väliseen päätöksentekoon (Stevanovic 
2013; Pälli & Lehtinen 2014; Nissi 2016; Stevanovic ym. 2018), tässä tut- 
kimuksessa huomio kohdistetaan ryhmän jäsenten keskinäiseen päätök- 
sentekoprosessiin kahden kilpailevan ehdotuksen valinnasta. Esitettävän 
analyysin mukaan valinta ehdotusten välillä tehdään vuorovaikutuksessa 
”kurkkaamiskäytännön” avulla. Tällä tarkoitetaan selaimessa yhden ak- 
tiivisen välilehden avaamista ja lukemista (”kurkkaaminen”) sekä sen 
jälkeistä siirtymistä toiseen aktiiviseen välilehteen. Esimerkkien avulla 
havainnollistamme kyseisen käytännön toteutuvan sekventiaalisesti. 
Tavoitteemme on osoittaa vuorovaikutuksen sekventiaalisuuden olevan 
osallistujien resurssi, jota imitaatiopelin suunnittelijat eivät alkujaan 
huomioineet. Näin ollen sekventiaalisuuden osoittaminen on soveltavan 
tutkimuksemme keskeinen kontribuutio. Tutkimusmenetelmän ohjel- 
mistonkehittäjille tieto havaitusta käytännöstä on tärkeä, sillä kurkkaa- 
misen myötä pelaajat saavat tietoa toisten ryhmien esittämistä kysymyk- 
sistä ilman, että näihin kysymyksiin tuotettaisiin odotuksenmukaisesti 
ja välittömästi vastaukset. 

Aineistomme on kerätty pienryhmissä pelatusta imitaatiopelistä. 
Pienryhmille järjestetyt imitaatiopelit edustavat tutkimusmenetelmää 
koskevaa kehitystyötä, ja aihetta on vastikään puitu kahdessa julkaisussa 
(Heino 2020; Airaksinen & Koponen 2020). Ryhmäimitaatiopeleissä 
tehtävät kysymykset, vastaukset ja arvioinnit laaditaan pienryhmissä ero- 
tuksena yksittäin pelattavista imitaatiopeleistä. Tutkimuksemme havain- 
nollistaa vuorovaikutuksen tarkastelun mahdollisuuksia kehittää tutki- 
musmenetelmää ja täydentää suomenkielisiin ryhmäimitaatiopeleihin 
keskittynyttä tutkimusalaa. Aloitamme käsittelyn perehtymällä imitaati- 
opelin taustakirjallisuuteen. Sen jälkeen siirrymme tutkimusaineiston 
ja analyysin pariin. Yhteenvedon jälkeen artikkelin päättävät kirjoittajien 
kehystarinat. 

Imitaatiopelitutkimuksen tausta sosiaalisten ryhmien 
tutkimiseen 


Ajatuksen imitaatiopelistä esitti Alan Turing (1950) aikomuksenaan selvit- 
tää tekoälyn olemassaoloa. Turingin imitaatiopelissä on kolme osallistu- 
jaa, esimerkiksi mies, tietokone ja tuomari, joka voi olla mies tai nainen. 
Tuomari siirtyy toiseen huoneeseen ja esittää sieltä käsin kysymyksiä 
kahdelle muulle. Tuomarin tavoite on selvittää saamiensa vastausten pe- 
rusteella, kumpi vastaajista on aito mies, kun tietokone on ohjelmoitu 
vastaamaan kuin mies, eli teeskentelemään olevansa mies. Turing haas- 
toi lukijoitaan pohtimaan, pystyisikö tietokone pelaamaan miehen tai 
naisen roolia ja miten tämä vaikuttaisi tuomarin toimintaan. Tekoälyn 
olemassaolo olisi todistettu, mikäli tuomari ei erottaisi viiden minuutin 
keskustelussa esitetyistä vastauksista tietokonetta aidosta ihmisestä. 
Puoli vuosisataa myöhemmin on Harry Collinsin johdolla kehitelty 
imitaatiopelistä sosiologista tutkimusmenetelmää sosiaalisten ryhmien 
välisten suhteiden tutkimiseen (Collins & Evans 2007). Collinsin ja 
kumppaneiden tulokulma sosiaalisen ryhmän jäsenyyteen on erityinen 
suhteessa siihen, mitä ryhmän jäsenyyksistä yleensä ajatellaan. Heidän 
mukaansa ryhmän jäsenyys edellyttää tiettyä asiantuntemusta, jota he 
kutsuvat vuorovaikutteiseksi asiantuntemukseksi. Sillä he tarkoittavat kykyä 
toimia vuorovaikutuksessa ryhmän jäsenten kanssa, ja heidän mukaan- 
sa ryhmän ulkopuolinen voi oppia sen vain olemalla vuorovaikutuksessa 
kyseisen ryhmän kanssa. Ulkopuolinen voi saavuttaa kielellisesti suju- 
van tavan kommunikoida sosiaalisen ryhmän jäsenen kanssa, jolloin 
eroa varsinaisiin ryhmänjäseniin voi olla vaikea havaita. Collinsin alku- 
peräinen esimerkki koski painovoima-aaltoja tutkineiden fyysikkojen yh- 
teisöä, jota Collins itse tutki yli vuosikymmenen ajan saavuttaen lopulta 
sellaisen vuorovaikutuksellisen osaamisen, jota ulkopuolinen ei erot- 
tanut aidoista fyysikoista, vaikkei Collinsilla ollut substanssiosaamista 
alueesta (Collins & Evans 2007, 104-109). Imitaatiopelin avulla voidaan 
tutkia juuri ulkopuolisen kykyä esiintyä sosiaalisen ryhmän jäsenenä 
sekä sitä, kuinka ryhmän jäsenyys tunnistetaan (Sacks 1995, 169-174; 
396—403). Pelin analyysi on keskittynyt vuorovaikutteisen asiantunte- 
muksen luonteen selvittämiseen (Collins ym. 2006; Collins 2018). 

Aiemmassa tutkimuksessamme osoitimme vuorovaikutteisen asian- 
tuntemuksen muodostuvan imitaatiopelissä osallistujien välisessä so- 
siaalisessa vuorovaikutuksessa (Arminen & Simonen 2015). Vuorovaikut- 
teinen asiantuntemus ei siten yksinomaan ole vain teeskentelijän 
ominaisuus (esimerkin Collins fyysikkojen parissa), vaan se on luonteel- 
taan relaationaalista ja sitä tuotetaan ihmisten välisessä kanssakäymises- 
sä. Kirkastimme kuvaa tästä asiantuntemuksen lajista paikantamalla sii- 
hen ryhmänjäsenyyden tunnistamisen strategioiden kolme ulottuvuutta 
(Arminen ym. 2019). Sittemmin ryhmäjäsenyyden ulottuvuuksien 
määrä tarkentui neljäksi, kun ryhmäjäsenyyksien nähtiin rakentuvan 
tiedollisten, kokemuksellisten, aksiologisten (eli arvoihin liittyvien) ja 
kielellisten ulottuvuuksien avulla (Segersven ym. 2020). 

Tieto, kokemukset, arvot ja kieli ovat ulottuvuudet, joihin tukeutuen 
tuomari tunnistaa ryhmien jäseniä. Tällöin tuomarin ja pelaajan välinen 
tiedollinen vastaavuus voi toimia ratkaisevana tekijänä tuomarin pää- 
töksenteossa. Yhtäältä tuomari voi katsoa tunnistavansa teeskentelijän, 
jos tämä ei tiedä sitä, mitä jokaisen ryhmän jäsenen kuuluisi tietää (tuo- 
marin arvion mukaan); esittää sellaisia arvokannanottoja, joita kukaan 
ei hyväksyisi (tuomarin arvion mukaan). Vastaavasti tuomari voi tunnis- 
taa ei-teeskentelijän kokemuksista, joihin hän samastuu; kielellisistä il- 
mauksista, jotka ovat ryhmän omia; tietämyksestä, jota ulkopuolisilla ei 
ole. Tuomarin arvioiden osuvuus on empiirinen kysymys, mikä kertoo 
sosiaalisten ryhmien rakenteesta ja niiden välisistä suhteista. Imitaatio- 
pelin vuorovaikutusta painottava tulkintamme tarkentaa käsitteellisesti 
vuorovaikutteista asiantuntemusta (esim. Collins & Evans 2007). 

Collinsin ja kumppaneiden tutkimusohjelman mukaista yksin pelat- 
tavaa imitaatiopeliä pelataan reaaliaikaisesti tietokoneiden selainten vä- 
lityksellä, ja siihen osallistuvat kahden sosiaalisen ryhmän jäsenet, jotka 
esittävät toisilleen kysymyksiä ja vastauksia. Yleensä tutkijana toimivalle 
pelinjohtajalle osallistujat tuottavat tuomarin roolissa arviointeja ja pe- 
rusteluja. Yhdessä pelissä on aina läsnä kolme pelaajaa: yksi pelaajista 
on tuomari, toinen teeskentelijä ja kolmas ei-teeskentelijä. Tuomari ja 
ei-teeskentelijä kuuluvat samaan sosiaaliseen ryhmään. Teeskentelijä 
kuuluu toiseen sosiaaliseen ryhmään, mutta teeskentelee kuuluvansa 
samaan ryhmään kahden muun kanssa. Näiden kolmen hengen ryh- 
mien lukumäärää ei ole rajoitettu. 

Imitaatiopeli etenee (1) tuomarin esittämän kysymysvuoron, (2) tees- 
kentelijan ja ei-teeskentelijän antamien vastausvuorojen sekä (3) tuoma- 
rin tekemän arvioinnin muodostaman kokonaisuuden avulla. Tuomarin 
peli koostuu kysymys-vastaus-arvio-sekvensseistä, ja jokaisen sekvenssin 
jälkeen tuomari tekee päätöksen uuden kysymyksen esittämisestä tai 
tuomaripelin päättävän loppuarvion tekemisestä. Suomessa järjestetyis- 
sä imitaatiopeleissä on määritelty sekvenssin tunnistussuhde (SIR), jossa 
huomioidaan oikein ja väärin arvioitujen sekvenssien määrät kaikista 
sekvensseistä (Segersven ym. 2020). Oikein menneistä arvioinneista 
vähennetään väärin menneet ja jaetaan tämä kaikilla sekvensseillä (ml. 
epävarmat, eli ne sekvenssit, joissa tuomari ei ole kyennyt tekemään 
eroa pelaajien välillä). Laskutapa perustuu Collinsin ym. esittämään tun- 
nistussuhteeseen (IR), jossa huomioidaan ainoastaan tuomareiden teke- 
mät loppuarviot (esim. Collins & Evans 2013). 

Helsinkiläisessä tutkimusperinteessä tarkastelu on viety tuomareiden 
loppuarvioista yksittäisten sekvenssien tasolle. Näin on voitu arvioida 
eroavuuksia sosiaalisten ryhmien tekemien tuomarointien kesken, erityi- 
sesti kun sekvenssissä käytetty tunnistusstrategia otetaan huomioon. Voi- 
daan siis tarkastella sekvenssien tiedollisten, kokemuksellisten, aksio- 
logisten ja kielellisten tunnistusten onnistumista laadullisesti ja määräl- 
lisesti. Huomio sekvenssin tunnistamisen strategioihin jatkaa ja kehit- 
tää Alan Turingin esittämää ajatusta (ks. Turing 1950). Myös Collins 
ym. (2017) katsovat imitaatiopelin olevan niin kutsuttu sekamenetelmä, 
joka sisäsyntyisesti tuottaa sekä kvantitatiivista että kvalitatiivista mate- 
riaalia, mutta heillä kvantitatiivinen analyysi rajautuu loppuarvioinneista 
laskettuihin suureisiin. 

Cardiffin yliopistosta alkunsa saanut sosiaalisia ryhmiä tutkiva imitaa- 
tiopeli on sittemmin saanut laajennuksen, jossa peliin kutsutusta kah- 
desta sosiaalisesta ryhmästä muodostetaan kummastakin kahden tai 
kolmen hengen ryhmiä pelaamaan imitaatiopeliä. Nämä pienryhmät pe- 
laavat imitaatiopeliä käyttäen kukin yhtä tietokonetta. Tätä imitaatiopelin 
laajennusta kutsutaan ryhmäimitaatiopeliksi. Collinsin tutkimusryhmä 
on järjestänyt ryhmäimitaatiopelejä aiheinaan sukupuoli ja seksuaali- 
suus, mutta näitä tuloksia ei ole vielä julkaistu. Kiinnostuksen kohteena 
on pienryhmän jäsenten yhteinen kyvykkyys laatia tuomarin kysymyk- 

siä, vastata muiden tuomareiden kysymyksiin sekä tuottaa arviointeja ja 
perusteluita. Kunkin pelin kuluessa pienryhmälle avautuvat tuomarin, 
ei-teeskentelijän ja teeskentelijän tehtävät saavat vuoronsa muiden pe- 
laajaryhmien vastaavien toimintojen seurauksista. Cardiffin yliopistos- 
sa ja myös Helsingin yliopistossa ryhmäpelejä on videoitu tutkimus- 
käyttöön. Tuloksina on havaittu haasteita yhdessä toimimisessa (Heino 
2020). Imitaatiopeli oli alkujaan tarkoitettu yksittäisille pelaajille, jolloin 
pelissä tehtävistä päätöksestä ei tarvinnut neuvotella. Ryhmäpeleissä 
päätöksenteko paikantuu pelaajien väliseen vuorovaikutukseen. 

Esittelemme seuraavaksi imitaatiopelin pelaamista pienryhmissä 
sekä havainnollistamme pelin vaihtuvia tehtäviä pelistä otettujen kuva- 
kaappausten avulla. Analyysissa käytetyn ryhmäpelistä tallennetun vi- 
deoaineiston ja siitä tekemämme litteraatiot tulkintoineen esitämme 
tämän jälkeen. Artikkelin päättävän yhteenvedon ohella kerromme omat 
kehystarinamme siitä, miten tämä tutkimussuuntaus sai Helsingin yli- 
opistossa alkunsa ja millaista muuta tutkimusta olemme sillä tehneet 
ja aiomme tehdä. 


Imitaatiopelin pelaaminen ryhmissä 


Imitaatiopelin aluksi tuomarin roolia pelaava pienryhmä esittää kysy- 
mysvuoron kahdelle vastaajaryhmälle, joista toisen tehtävä on vastata 
totuudenmukaisesti ja toisen teeskennellen. Tuomarin näkökulmasta 
nämä ryhmät pysyvät samoina koko pelin ajan. Tuomariryhmän tehtä- 
vänä on laatia pelin aiheeseen liittyen tarkoituksenmukaisimmat kysy- 
mykset kuvassa 1 näkyvän tuomarin näkymän avulla. Numeroilla 1-3 on 
osoitettu välilehdet, ja niiden alla ovat avokentät kysymystä ja perustelua 
varten sekä painike näiden tietojen lähettämiseen. Välilehdistä nähdään 
tämän ryhmän tuomaritehtävän olevan aktiivinen ja ei-teeskentelijän ja 
teeskentelijän tehtävien odottavan. Vaikka käyttöliittymä on tarkoitettu 
ryhmälle, ovat sen direktiivit yksikön toisessa persoonassa. (Kuva 1.) 

Tuomariaktiivinen @ 2 EI-teeskentelljäodottaa O ~} Teeskentelljäodottaa 


Perustele miksi kysyt tuon kysymyksen. (Tätä vastausta ei näytetä toisille pelaajille) 


Kuva 1. Tuomarin näkymä kysymyksen esittämiseen. 


Tuomarin lähetettyä kysymyksensä välittää tietokone sen kahdelle ryh- 
mälle. Tämän lisäksi imitaatiopeli tallentaa kysymyksen ja perustelun 
tutkijoiden käyttöön. Kuvassa 2 nähdään teeskentelijän näkymä, jossa 
yllä on paikka tuomarin laatimalle kysymykselle ja sen alla paikka ryh- 
män vastaukselle ja painike lähetykseen. Fi-teeskentelijän näkymä on 
muuten identtinen, mutta oikealla sijaitsevat ohjetekstit kohdentuvat 
tarkemmin käsillä olevaan tehtävään. Lisäksi teeskentelijän/ei-teesken- 
telijän aiemmat kysymys-vastaus-vierusparit ovat nähtävissä. (Kuva 2.) 


4 Tuomarlodottaa & 2 EI-teeskentelljäodotiaa o <% Teeskentelljäaktivinen 0 


Kysymys tällä hetkellä: 


Ole hyvä ja kirjoita vastauksesi. Klikkaa sitten 'Lähetä vastaus’ 


Ohje 

Teeskentelijänä mieti, miksi 
tuomari kysyy tämän 
kysymyksen. Miten ryhmän 
Jäsen vastaisi kysymykseen? 


Aiemmat kysymykset/vastaukset 


Kuva 2. Teeskentelijän näkymä vastauksen esittämiseen. 

Ryhmän pelaajat voivat liikkua kolmen välilehden välillä yksinkertaisesti 
valitsemalla välilehden, joka voi viestittää olevansa aktiivinen, odottava, 
arvioinnissa tai valmis. Myöhemmin analysoitava kurkkauskäytäntö on 
mahdollinen silloin, kun useampi välilehti on samanaikaisesti aktiivi- 
nen. Välilehtien aktivoituminen riippuu pelaajien ja muiden ryhmien 
toiminnasta. Esimerkiksi laatiessaan kysymystä (ks. Kuva 1) pelaajat 
voisivat avata parhaillaan aktiivisen teeskentelijän välilehden (ks. Kuva 
2) nähdäkseen toisen ryhmän tuomarin esittämän kysymyksen. Sitten 
he voisivat jatkaa oman kysymyksensä laatimista tietoisina toisen so- 
siaalisen ryhmän tuomarin esittämästä kysymyksestä, kuten esittämällä 
täsmälleen saman kysymyksen. 

Jatketaan tuomariryhmän pelin tarkastelua. Tuomaripeli jatkuu 
kahden ryhmän vastausten saapumisen myötä, ja silloin avautuu ku- 
vassa 3 nähtävä tuomarin arviointi. Tuomarit saavat nähtävilleen ei-tees- 
kentelijä- ja teeskentelijäryhmien vastaukset sijainniltaan satunnaiste- 
tussa järjestyksessä. Tuomareiden tehtävä on verrata vastauksia ja valita 
ei-teeskentelijöiden vastaus. Edellisten lisäksi eri kehitysversioissa näh- 
dään hieman erilaisia tehtäviä. Kuvassa 3 tuomareiden tulee kirjoittaa 
perustelu valinnalleen ja määritellä tehdyn arvion varmuus. Edelleen 
tuomarit merkitsevät vastausten sopivuuden oman ryhmän vastaukseksi 
ja arvioivat eniten päätöksentekoon vaikuttanutta vastausten piirrettä. 
(Kuva 3) 

Arvion tehtyään tuomariryhmä jatkaa peliä esittäen uuden kysymyk- 
sen tai päättäen pelin siirtymällä loppuarvioon (Kuva 3). Uuden kysymyk- 
sen kysymisen myötä peli aloittaa uuden sekvenssin ja palaa kuvassa 1 
esitettyyn näkymään. Käsillä olevan tuomaripelin päättävässä loppuar- 
viossa tuomariryhmä saa nähtävilleen kaikki kysymys-vastaus-sekvenssit 
ryhmiteltynä näyttöön vastaajan mukaan oikealle tai vasemmalle. Loppu- 
arvion jälkeen ryhmän pelaajien imitaatiopeli jatkuu vielä ei-teeskente- 
lijän ja teeskentelijän tehtävissä. Sitten kun näiden pelien tuomarit teke- 
vät loppuarvionsa, päättyy imitaatiopeli tämän ryhmän osalta. Usein ryh- 
mien pelit päättyvät lumipalloefektin omaisesti ja lopuksi pelinohjaaja 
voi todeta imitaatiopelin päättyneen. 

q Tuomarlanicint e = Eltoeskontolljäosotsa 0 3 Tooskonteljäosotaa 5 


Kysymys tällä hetkellä: 


Vastaus 1: Vastaus 2: 


Olotatko ryhmäsi jäsenen vastaavan tällä tavalla? Olotatko ryhmäsi Jäsenen vastaavan tällä tavalla? 


En lainkaan Jonkin verran Melko paljon Täysin En lainkaan — Jonkin verran — Melko paljon Täysin 


Tämä vastaaja on ol-tooskontolijä (oll ryhmäsi Jäsen) Tämä vastaaja on ol-teeskentolljä (ell ryhmäsi jäsen) 


Millä perusteella arvioit näin? 


Kuinka varma olet arviostasi? 


Olen epävarma arviostani Olen enemmän epävarma kuin Olen enemmän varma kuin Olen varma arviostani 
varma epävarma 


Mistä päätöksentekosi eniton hyötyi? 


Vastausten sisällöistä Vastausten muodoista Sekä sisällöistä että muodoista 


Kuva 3. Tuomarin näkymä arvion esittämiseen 


Aineisto ja tutkimusosion tavoite 


Aineistona on Helsingin yliopistossa vuonna 2014 pelatun sukupuolta 
käsittelevän ryhmäimitaatiopelin videointi. Imitaatiopeliin rekrytoiduista 
pelaajista muodostettiin yhteensä neljä miesryhmää ja neljä naisryhmää 
pelaamaan yliopiston tietokoneluokkaan. Tarvittavat järjestelyt imitaatio- 
pelin toteuttamiseksi laadittiin yhteistyössä Harry Collinsin tutkimus- 
ryhmän kanssa. Videoaineistoa kertyi yhteensä 14,5 tuntia. Aineistoa on 
litteroitu keskustelunanalyyttisin merkinnöin. 

Tutkimusosion tavoitteena on tarkastella yhden ryhmän sekventiaalista 
etenemistä ja verrata sitä tietokoneen avulla pelistä saatuihin tietoihin, 
joiden keruuta havainnollistettiin kuvien 1-3 avulla. Tarkasteltava ryh- 

mäimitaatiopeli etenee tietokoneen tallenteiden mukaan siten, että pe- 
laajat päättävät yhden kysymys-vastaus-arviointi-sekvenssin ja aloittavat 
uuden samanlaisen sekvenssin. Vuorovaikutuksen analyysi osoittaa pe- 
lissä tapahtuvan muutakin. Peräkylä ja Vehviläinen (2003) ovat esittäneet 
keskustelunanalyysin pystyvän tarkentamaan ammattilaisten malleja ja 
teoretisointeja tuottamalla uutta ymmärrystä vuorovaikutuksesta. Tämän 
tutkimusosion tarkoitus on toimia juuri Peräkylän ja Vehviläisen esittä- 
mällä tavalla suhteessa tutkimusmenetelmän ohjelmistonkehittäjien 
laatimaan malliin. Aiemmin Lucy Suchman (esim. 1985) on tutkinut ih- 
misen ja tietokonejärjestelmien välistä kanssakäymistä. Tässä tutkimuk- 
sessa jatketaan tätä traditiota tarkastelemalla pienryhmän mahdollisuuk- 
sia käyttää ohjelmistoa tavalla, jota sen suunnittelijat eivät huomioineet. 


Tulokset 


Tarkasteltavan ryhmäimitaatiopelin aiheena on sukupuoli. Kolmesta 
naisesta koostuva ryhmä (14210 Os1.com) on ehtinyt pelata noin 10 mi- 
nuuttia. Ryhmän pelaajat A, B ja C istuvat tietokoneen äärellä, ja keskel- 
lä oleva pelaaja B käyttää hiirtä ja näppäimistöä. He ovat juuri saaneet 
valmiiksi tuomarin arvion (ks. kuva 3 malliksi) ja katsovat sitä näytöltä 
(r. 1). Pelaaja B:stä katsoen vasemmalla istuva pelaaja C tekee rivillä 2 
aloitteen tuomaripeliä koskevan sekvenssin päättämiseksi. Sen jälkeen 
pelaajat tekevät sekvenssin päättävän ryhmäpäätöksen ja muotoilevat 
kaksi ehdotusta pelin jatkamiseksi eteenpäin. 


Aineisto-ote 1. 


01 (2.7) ((pelaajat katsovat näyttöä)) 
: joo nice? 
03 (0.9) 
ei[ks ni.] 
[mhm jm 
joo. 
( (klikkaa "kysy seuraava kysymys”-painiketta)) 
08 (0.4) ( (näkymä päivittyy tuomarin aktiiviseen välilehteen)) 
09 C: laitetaaks heti seuraavana 
10 si[tte ]= 
11 B3 [((sormet ylös hiiren päältä))] 
12 A: =otetaanks ei-teeskentelijä (.) ensin. 


© 
N 
Q 


e] 
a 
wap v 

Pelaaja C tekee myönteisen arvion näytössä näkyvästä ryhmän laatimasta 
tuomarin arviosta (r. 2). Vuoron lopun nouseva intonaatio viittaa vahvis- 
tuksen hakemiseen pelaajilta A ja B. Syntyneen tauon jälkeen pelaaja B 
uudistaa arvion tekemisen ja saa vahvistuksen molemmilta pelaajilta 
(r. 4-6). Kun pelaajat ovat vahvistaneet samanmielisyytensä, aktivoi pe- 
laaja B näytöltä ”kysy seuraava kysymys”-painikkeen, joka sulkee sek- 
venssin (r. 7). Näyttöön vaihtuu näkymä, jolla tuomarit voivat esittää 
uuden kysymyksen (r. 8, kuva 1 malliksi). Pelaaja C ottaa ensimmäisenä 
vuoron ja ehdottaa seuraavan kysymyksen kirjoittamista heti (r. 9-10). 
Tämän ehdotuksen toteuttaminen on mahdollista, sillä näkymä on vaih- 
tunut kysymyksen laittamiseen sopivaksi. Kuitenkin ehdotuksen kuul- 
tuaan pelaaja B nostaa sormensa ylös hiiren päältä ikään kuin pysäyttäen 
meneillään olevan toiminnan (r. 11). Hän ei tulisi viemään ehdotusta 
eteenpäin, ainakaan välittömästi. Pelaaja C:n puheenvuoron jälkeen pe- 
laaja A tekee toisen ehdotuksen (r. 12), joka siirtäisi pelaajat pois tuoma- 
rin tehtävistä ei-teeskentelijän tehtävään. Vuorollaan pelaaja A viestittää 
ei-teeskentelijän välilehden olevan aktiivinen näytössä, muuten kyseistä 
tehtävää ei voisi ottaa. Mikrotauon jälkeen tuotettu vuoronloppuinen en- 
sin kääntää pelaajien ehdotusten järjestyksen siten, että sekventiaalisesti 
ensin tuotettu ehdotus käsitellään myöhemmin tuotetun ehdotuksen jäl- 
keen. Kiinnostavasti molemmissa ehdotuksissa viitataan välittömyyteen 
tai ensisijaisuuteen ryhmän päätöksenteossa (C: heti, A: ensin). 
Aineisto-otteessa 1 pelaajat C ja A ovat esittäneet kaksi ehdotusta ryh- 
män etenemiseen. Ryhmän jatkaessa tuomarin tehtäviä imitaatiopeli 
aloittaisi uuden kysymys-vastaus-arvio-sekvenssin, jossa tuomarin nä- 
kymää havainnollistettiin kuvien 1 ja 3 avulla. Toisaalta ryhmän siirtyes- 
sä pelaamaan ei-teeskentelijän tehtävää, he saisivat nähtävilleen toisen 
tuomariryhmän laatiman kysymyksen kuvan 2 kaltaisesti. Pelaaja B:n 
sormien nopea etääntyminen hiiren painikkeista implikoisi vastustusta 
pelaaja C:n ehdotusta kohtaan. Seuraavaksi aineisto-otteessa 2 näemme 
vuorostaan pelaaja B:n ehdotuksen. Aineisto-ote jatkuu edellisestä. 

Aineisto-ote 2. 


13 nie 

14 B: vai nyt se oottanu. 

15 B: ((klikkaa ei-teeskentelijän aktiivista välilehteä) ) 

16 (0.2) ( (näkymä päivittyy ei-teeskentelijän välilehteen) ) 
17 A: okei. 

18 (1.9) ( (pelaajat lukevat kysymystä)) 


Pelaaja A:n ehdotus ei saa välitöntä vastausta keneltäkään (r. 12), vaan 
syntyy tauko, joka päättyy pelaaja B:n ehdotukseen (r. 14). Kolmas ehdo- 
tus on tuotettu vuoronalkuisella konjunktiolla vai, joka rinnastaa kol- 
mannen ehdotuksen osaksi aiempia ehdotuksia. Ehdotus paikantuu 
välittömyyteen (nyt), kuten aiemmatkin ehdotukset riveillä 9-10 ja 12. 
Pelaaja B:n vuoro päättyy moraaliseen oikeutukseen, jonka mukaan 
odottanut tehtävä on ensisijainen muihin tehtäviin nähden. Tämän sa- 
nottuaan pelaaja B valitsee näytöltä ei-teeskentelijän välilehden ja aktivoi 
sen hiirellä (r. 15). Pelaaja B ei siis odota kanssapelaajien vahvistusta 
(toisin kuin aineisto-otteessa 1), vaan tekee päätöksen kuulematta heitä. 
Mielenkiintoisesti pelaaja B tuottaa vuoronsa neutraalina kolmantena 
vaihtoehtona, vaikka hän viittaa samaan ei-teeskentelijän tehtävään, 
kuten pelaaja A oli juuri tehnyt. Neutraalius mahdollistaa jokaisen eh- 
dotuksen käsittelemisen itsenäisesti. Tällöin myös ehdotukset voidaan 
kvantifioida ja todeta ehdotuksen tuomaripelin uudesta kysymyksestä 
saaneen yhden äänen ja ehdotuksen ei-teeskentelijän tehtävästä saaneen 
kaksi ääntä. Näytön päivittyminen rivillä 16 todentaa pelaaja B:n teke- 
män ryhmäpäätöksen, jonka hetkeä myöhemmin pelaaja A rekisteröi 
sanoen okei, mutta pelaaja C ei ota vuoroa. Aineisto-otteen 2 myötä voi 
laajemminkin olla niin, että ryhmävuorovaikutuksessa kilpailevan eh- 
dotuksen päätyminen jatkoon tekee seuraavan vuoron relevantiksi eh- 
dotuksen esittäjälle. 

Rivin 18 aikana pelaajat lukevat ei-teeskentelijän näkymästä (kuva 2 
malliksi) heille esitettyä kysymystä: ”Paras ja pahin muistosi yläasteen 
liikuntatunnilta?”. Tämä olisi heidän toinen vastausvuoronsa ei-tees- 
kentelijänä ryhmän (14208 Os1.com) tuomaripelissä. Pelaajien tulisi 
pienryhmänä vastata rehellisesti tuottaen näkymän heidän todelliseen 
jaettuun kokemukseensa, jonka toinen samaan sosiaaliseen ryhmään 
kuuluva tunnistaisi aitona vastauksena. Imitaatiopelissä rehellisyys ja 

aitous tältä osin niputtuvat toisiinsa. Seuraavaksi aineisto-otteessa 3 pe- 
laajat käsittelevät näkemäänsä kysymystä. 


Aineisto-ote 3. 


19 B: ((sulkee ja avaa silmänsä)) khhh ollu mi[tään menkkoja. 
20 C: [ ( (hymyilee) ) 
21 C: eh he 

22 B: [ha ha ha ha ha 

23 A $mä kasvoins. 

24 A: onks ne (0.3) voiks ne laittaa pois päältä. 

25 (0.5) 

26 C: he he 

27 A: kertokaa mite[n. 

28-3 [eh heh. 

29 (0.1) 

30 B: tnii aivan ni ku et täh. 

31 C: käyt [täjä. ((katsoo näyttöä) 

32 B: [kuka. ((yhteinen katse A&B)) 


Pelaajien lukiessa kysymystä pelaaja B sulkee ja avaa silmänsä, hengittää 
ulos ja tuottaa ensin mieleen tulevan ja toisille jaettavaksi katsomansa 
ajatuksen yläasteen liikunnan pahimmasta muistosta. Rakenne ollut mi- 
tään riittää kutsuksi pelaajalle C, joka tuottaa hymyn kasvoilleen (r. 20) 
ja pian hän naurahtaa kuultuaan vuoron käsittelevän kuukautisia (r. 21). 
Pelaajat katsovat edelleen näytössä olevaa kysymystä, joten rivien 22 ja 
23 vuorot alkavat samanaikaisesti rivin 21 jälkeen. Pelaaja B:n naurua 
voi luonnehtia voimakkaaksi (ha ha ha ha ha) ja ikään kuin itsenäiseksi 
suhteessa edelliseen vuoroon. Pelaaja A:n vuoro rivillä 23 on naureskel- 
len lausuttu, ja siinä pelaaja tekee aloitteen tarinan kerronnalle. Kanssa- 
pelaajat huomioivat aloitteen ja antavat pelaaja A:lle tilaa kertoa hänen 
henkilökohtainen tarinansa. Pelaaja A ottaa vuoron, mutta kasvutarinan 
sijaan esittääkin epätietoisuuteen liittyviä kysymyksiä koskien mahdol- 
lisuutta kytkeä kuukautiset pois päältä (r. 24). Syntyy tauko, joka päättyy 
pelaaja C:n naureskeluun (r. 26). Pelaaja A jatkaa kerrontaansa rivin 
27 vuorolla tuoden esiin, että käytännöllistä tietoa tarvittaisiin. Tämän 
vuoron miten-kysymyssana voi olla liikunnanopettajia syyttävä ja saman- 
mielisyyttä hakeva (VISK (1706). Pelaaja C ottaa tämän vuoron vastaan 
naureskellen (r. 28). 

Riveillä 30 ja 31 on nähtävissä kanssapelaajien erilaiset kerronnan vas- 
taanottamiset. Pelaaja B:n vuoron alun äänenpaino on korkeammalla ja 

partikkeli nii aloittaa vuoron. Kyseisella partikkelilla puhuja osoittaa ym- 
märtävänsä aiemman puhujan kokemuksen yläasteen liikunnasta (Sor- 
jonen 2001). Sanavalinta aivan korostaa pelaajien A ja B kokemusten 
samankaltaisuutta. Sitten pelaaja B tekee rinnastuksen käyttämällä niin 
kuin että-rakennetta, jonka vuoronloppuinen täh viitannee, ettei käsillä 
ollutta asiaa kuultu, ymmärretty tai uskottu (VISK (1211) aikanaan. 
Kaikkinensa pelaaja B tuottaa samanmielisyyden ilmauksen riville 30. 
Tämän jälkeen pelaajat B ja A katsovat toisiaan, kun taas pelaaja C kat- 
soo näyttöä ja tekee oman tarinan vastaanottonsa lyhyemmin sanoen: 
käyttäjä (r. 31). Tämä teko ei erityisesti implikoi samanmielisyyttä, vaikka 
ehkä jatkaakin tarinan kehittelyä tuoden esiin kuukautisiin liittyvän toi- 
mijan. Niin tai näin, videosta ja myöhemmin esiteltävistä imitaatiopelin 
tallenteista on pääteltävissä, ettei näytössä ole kyseistä sanaa. Pelaaja 
B kuulee sanan alun ja jatkaa sitten päällepuhuntana aiheen käsittelyä 
kuka-kysymyssanalla (r. 32). Siinä missä pelaaja B:n tarinan vastaanotto 
on affektiivista ja pelaaja A:n kokemuksen tunnistavaa, on pelaaja C:n 
vastaanotto sangen maltillista, eikä hän näytä jakavan samaa kokemusta 
pelaaja B:n tavoin. Aiheen käsittely jatkuu aineisto-otteessa 4. 


Aineisto-ote 4. 


33 B: oliko tämä vapaaeh[toista. 

34 A [ai vaih [toehto. 

35 Ci [he he he he 
36 C: he he 

37 B: [kiitos liikunta. ((yhteinen katse A&B)) 
38 C: [he he he .nff 

39 B [Svittu$. ] 

40 C [he he ] he 

41 B [kuselle] piti [mennä. 

42 A [hmh ] 

43 C [he he [eh 


Tähänastinen ei-teeskentelijälle esittävän kysymyksen vastaanotto on 
keskittynyt pahimman muiston käsittelyyn. Pelaaja B siirtää rivin 33 
kysymyksellään huomion tämän, kuukautisten tai yläasteen liikunnan, 
vapaaehtoisuuteen (r. 33). Pelaaja A tuottaa päällepuhuntana kilpailevan 
ymmärrystarjouksen, joka jatkaa hänen agendaansa epätietoisuudesta 
kuukautisiin liittyen. Pelaaja A peräänkuuluttaa mahdollisuutta nähdä 
kuukautiset vaihtoehtona. Ajatukset liikunnan tai kuukautisten vapaa- 

tai vaihtoehtoisuudesta ilahduttavat pelaaja C:ta, joka responsiivisesti 
aloittaa jälleen nauramisen (r. 35). Aineisto-otteissa 4-5 nähdään, kuinka 
ryhmätilanteessa keskustelu voi edetä, vaikka yksi osallistujista keskittyy 
nauramiseen (Aineisto-ote 4: r. 35-36, 38, 40 ja 43; Aineisto-ote 5: r. 45). 

Rivillä 37 pelaaja B aloittaa pahimman muiston käsittelyn lopettami- 
sen kiittämällä yläasteen liikuntaa. Samalla pelaajat A ja B muodostavat 
hetkeksi yhteisen katseen. B tuottaa voimasanan (VISK (1728) naura- 
valla äänellä (r. 39) ja raportoi reagoineensa tarpeeseen mennä kuselle 
(x. 41). Nämä toimenpiteet suuntaavat keskustelua etäämmäs muistojen 
käsittelystä. Aineisto-otteessa 5 pelaaja B tekee uuden ehdotuksen, joka 
jälkikäteen todentaa edellä kuvatun vuorovaikutuksen olleen ”kurkkaus”. 


Aineisto-ote 5. 


44 B: [laitetaas ä]lkkiä tää, 

45 C: [he he heh ] 

46 (.) 

47 C: m[mhm 

48 B: kysymys ((klikkaa tuomarin aktiivista välilehteä) 

49 B: eka.= ( (näkymä päivittyy tuomarin aktiiviseen välilehteen) 
50 C: =[lai ]tetaan vaan sit se menee hyv[in se. 

51 A: =[joo.] [mmm. 

52 C: joo. 

53 (1.5) ((B kirjoittaa kysymystä) 


Pelaaja B aloittaa vuoronsa ehdottaen laittamista äkkiä (vrt. heti r. 9, nyt 
r. 14). Laittaminen on aiemmin ollut pelaaja C:n käyttämä verbi rivillä 
9. Tämän kuultuaan pelaaja C lopettaa nauramisen ja kannustaa pelaaja 
B:tä kertomaan lisää. Pelaaja B täydentää vuoronsa: kyseessä on uuden 
kysymys-vastaus-arviointi-sekvenssin käynnistäminen (r. 48). Samalla 
hän valitsee näytöltä tuomarin välilehden ja aktivoi sen. Vuoronloppui- 
sen ekan aikana näyttö päivittyy tuomarin tehtäviin (r. 49). Pelaajat C ja 
A kuittaavat uuden ehdotuksen, pelaaja A minimipalautteella, pelaaja 
C lausemuotoisesti käyttäen jälleen laittamiseen liittyvää verbiä (r. 50). 
Näin ”kurkkaus” on päättynyt ja ryhmä on siirtynyt tuomarin kysy- 
myksen esittämiseen. Pelaaja B ryhtyy valmistelemaan seuraavan ky- 
symyksen kirjoittamista tietokoneelle (r. 53). Kysymys on aiemmin 
kirjoitettu paperille, ja sieltä lukien pelaaja B kirjoittaa kysymyksen tieto- 
koneelle hiljaisuuden vallitessa. Tässä tapauksessa kurkkaus ei tuottanut 
sellaista tietoa, mikä olisi johtanut uuden kysymyksen muotoilemiseen. 

Se kuitenkin osoittaa, että pelaaminen on aktiivista vuorovaikutusta, jos- 
sa kysymiseen ja vastaamiseen haetaan apua kaikilta käsillä olevilta re- 
sursseilta. Täten näkyy, että tutkittavat ryhmänjäsenyydet eivät ole annet- 
tuja, vaan ryhmäidentiteettiä rakennetaan pelivuorovaikutuksen avulla. 

Aineisto-otteissa todennettiin (1) tuomarin arviointitehtävien päät- 
täminen (r. 1-7), (2) ei-teeskentelijän tehtäviin kuuluvan kysymyksen 
kurkkaaminen vastaamisen sijaan (r. 16—43) ja (3) tuomarin seuraavan 
kysymyksen kirjaaminen tietokoneelle (r. 53). Imitaatiopeli koostaa tieto- 
koneelle kirjoitetut tekstit lopulta laadulliseksi aineistoksi. Sieltä näem- 
me aineisto-otteiden pelaajien kirjoittaneen kurkattuun kysymykseen 
vastauksen: ”Pahin muisto on, kun jää viimeiseksi joukkueen valinnas- 
sa. Paras muisto on puolestaan se, kun liikuntatunti peruttiin.” Kurkkaa- 
misen aikaista keskustelua ei vastauksessa ole nähtävissä. Tallenteista 
näemme myös teeskentelijäryhmän vastauksen: ”Pahin muisto oli kun 
menkat oli alkanut ja oli uintia. Paras muisto varmaan suunnistus ka- 
vereiden kanssa.” Vastaukset saanut naisten tuomariryhmä arvioi näitä 
seuraavasti: ”Teeskentelijä olettaa, että kuukautisten alkaminen ja uimi- 
nen liittyvät jotenkin kiinteästi yhteen. Oikeasti on todella epätodennä- 
köinen skenaario. Lisäksi menkat tarkoittavat vapautusta uintitunnista. 
Vastaus 1 vastaa täysin omaa kokemusta.” Pelaajien kirjoittama vastaus 
(eli vastaus 1) voisi täten edustaa naisten sosiaalisen ryhmän prototyyp- 
pistä vastausta. Kurkkaaminen antoi lisäresurssin ja lisäaikaa pohtia, 
mikä on sosiaaliselle ryhmälle tyypillinen, ”oma” vastaus. Miesten tees- 
kentelijäryhmä sortui stereotypioihin ja jäi kiinni. 


Yhteenvetoa ja pohdintaa 


Tämän luvun tutkimusosiossa selvitettiin ryhmäimitaatiopelissä yhden 
ryhmän etenemistä. Aineisto-otteiden aluksi ryhmän pelaajat viimeis- 
telivät tuomarin tehtävää, jonka jälkeen kaksi heistä esitti eriävät vaih- 
toehdot etenemiseen. Kolmas pelaaja joutui tekemään valinnan näiden 
vaihtoehtojen väliltä. Hänen tekemäänsä päätökseen ryhmän jäsenet 
sitoutuivat ja ryhtyivät tarkastelemaan heille esitettyä kysymystä, johon 
heidän tuli vastata aidosti, pelin terminologian mukaisesti ei-teesken- 

nellen. Hetkeä myöhemmin samainen kolmas pelaaja teki uuden ehdo- 
tuksen, jolla ryhmä palasi aiemmin ehdotetun, mutta ryhmäpäätöksellä 
hylätyn valinnan pariin. Ryhmän jäsenet sitoutuivat tähän uuteen ehdo- 
tukseen ja alkoivat kirjoittaa tietokoneella seuraavaa kysymystä. Näin 
kolmas pelaaja ratkaisi sekventiaalisesti ja taidokkaasti kahden pelaajan 
tekemät eriävät ehdotukset. Ensin pelaajat ”kurkkasivat” yhtä vaihtoeh- 
toa ja vasta sitten etenivät toisen vaihtoehdon kanssa. Aineisto-otteissa 
pelaajat eivät esittäneet erityisiä topiikin vaihtoja tai tehneet ehdotusten 
eksplikointia (”tähän ehdotukseen palataan”), vaan he toimivat hienova- 
raisesti risteävien ehdotustensa asettamissa viitekehyksissä. 

Valitsemamme sekventiaalinen näkökulma tuottaa mahdollisuuksia 
tunnistaa pelaajien käyttämiä resursseja. Näin se (1) kehittää imitaa- 
tiopeliä siten, että pelaajien käyttämät resurssit ovat lähempänä pelin 
kehittäjän toivomia pelaajien resursseja ja (2) kehittää imitaatiopelis- 
tä tehtäviä tulkintoja, ymmärtää paremmin pelaajien toimintaa ja sen 
rakentumista. Siltä osin ryhmäpelaajien organisoituminen kysymys- 
vastaus-arviointi-sekvenssissä on tärkeä ja kiinnostava tutkimuskohde 
esimerkiksi juuri keskustelunanalyyttiselle menetelmälle, joka mahdol- 
listaa vuorovaikutuksen sekventiaalisen etenemisen tarkastelun. Tieto- 
koneen tallenteiden mukaan tarkasteltu ryhmä päätti tuomarin arvion 
ja eteni suoraan uuden sekvenssin pariin. Videoitu materiaali, joka litte- 
roitiin ja analysoitiin keskustelunanalyysin keinoin, osoitti tuomarin 
arvion ja uuden sekvenssin väliin sijoittuvan vierailun ei-teeskentelijän 
tehtävään, joka kuitenkin jätettiin kesken. Pelaajien käytäntöä voi kutsua 
”kurkkaamiseksi”, ja se mahdollistaa pelaajien pääsyn toisten tuomarei- 
den kysymyksiin ennen kuin he itse laativat heille esitettyjä kysymyksiä 
tai pyydettyjä vastauksia. Kahden ehdotuksen sekventiaalinen käsittely 
mahdollisti molempien ehdotusten toteuttamisen, mutta se edellytti 
ensin hyväksytyn ehdotuksen keskeyttämistä, jotta aiemmin hylätty eh- 
dotus voitiin myös toteuttaa. 

Imitaatiopelin ohjelmistonkehittäjille tieto kurkkaamiskäytännöstä 
on tärkeä, sillä osaava pelaaja voisi tuomarina väärinkäyttää tätä käytän- 
töä kierrättämällä teeskentelijän ja ei-teeskentelijän peleistä saamiaan 
kysymyksiä omissa kysymysvuoroissaan. Koska imitaatiopelien vuoro- 
vaikutusta ei ole aiemmin tutkittu sekventiaalisesti, ei ole lainkaan 

selvää, missä määrin ja miten systemaattisesti Helsingin ja Cardiffin 
yliopistojen toteuttamissa yksilö- tai ryhmäimitaatiopeleissä on tapah- 
tunut tässä raportoitua ilmiötä. Laadullisin keinoin havaittu tietovuoto 
on voinut aiheuttaa vääristymiä imitaatiopelillä aiemmin saatujen mää- 
rällisten tutkimusten tuloksiin. Imitaatiopelin vahvuus onkin sen moni- 
metodisuudessa: vuorovaikutustutkimus voi tukea esitetyin havainnoin 
imitaatiopelin kehittämistä. 


Tutkimustarina 


MIKAN TARINA 

Kosketukseni imitaatiopeliin tuli professori Ilkka Armisen aloitteesta. 
Hän soitti ja tiedusteli kiinnostustani tulla järjestelemään ensimmäis- 
tä Suomessa pelattavaa uskontopeliä syksyllä 2012. Silloin työskentelin 
muissa tehtävissä, joten en lupautunut paikalliseen vetovastuuseen. 
Heta Tarkkala rekrytoitiin paikallisorganisoijan tehtävään, ja työni ohel- 
la avustin Hetaa professori Harry Collinsin työryhmän vetämän kokeen 
järjestelyissä Helsingin yliopistossa. Collinsin ryhmä teki vastaavia ko- 
keita Etelä- ja Pohjois-Euroopassa ja halusi tehdä uusintakokeen Hel- 
singissä vuonna 2013. Toiseen uskontopeliin valittiin paikallisorganisoi- 
jaksi Maria-Elisa Salonsaari, mutta muuten järjestelyt pysyivät samoina. 
Avustajat ja peleihin osallistujat toki vaihtuivat. Kun uskontopelien tu- 
loksia myöhemmin esiteltiin, ainoastaan Helsingissä tehdyissä uskon- 
topeleissä saavutettiin lähes identtinen tulos. Esimerkiksi Alankomaissa 
tehtyjen uskontopelien osallistujien ajateltiin tulleen keskenään liian 
eriytyneistä ryhmistä. Laajemmin tarkasteltuna uskontopelien tulokset 
osoittivat Etelä- ja Pohjois-Euroopan maiden maallistumisasteen eroa- 
van systemaattisesti toisistaan. Tätä arkihavaintoa tukevaa löydöstä pi- 
detään liki tärkeimpänä näyttönä imitaatiopelin toimimisesta sosiologi- 
sena tutkimusmenetelmänä (Evans 2019). 

Perustimme ensimmäistä imitaatiopeliä valmistelevan työryhmän 
keväällä 2012 ja kartoitimme vaihtoehtoja kokeen toteuttamiseksi Hel- 
singin yliopistossa. Samalla ryhdyimme pohtimaan oman tutkimuksen 
toteuttamista uuden tutkimusvälineen mukanaan tuomien mahdolli- 

suuksien myötä. Tässä vaiheessa aineistoksi oli valittu imitaatiopelin 
reaaliaikaisen vaiheen laadullinen aineisto. Olin sosiologian alan väitös- 
kirjassani tarkastellut kysymys-vastaus-vierusparien toimintaa haastatte- 
luvuorovaikutuksessa (Simonen 2017), joten siirtymä institutionaalisesta 
vuorovaikutuksesta tietokoneilla tuotetun haastatteluaineiston tutkimi- 
seen ei tuntunut haasteelliselta. Määrittelimme työryhmän tehtäväksi 
selvittää ns. vuorovaikutteisen kompetenssin perustaa ja kulttuuristen 
kategorioiden käyttöä. Ensin mainittua käsitettä suhteutettaisiin vuoro- 
vaikutteisen asiantuntemuksen käsitteeseen, joten aloitimme tutkimus- 
työn määrittelemällä kyseisen asiantuntemuksen kanssakäymiseen pe- 
rustuvaksi (toisin kuin Collins & Evans 2007). Ryhdyimme tutkimaan 
uskontopelin laadullisia aineistoja etnometodologisen keskustelunana- 
lyysin avulla hakien näyttöä vuorovaikutteiselle asiantuntemukselle. 
Ensimmäinen havaintomme koski kysymyksen ja vastauksen välistä 
tiedollista vastaavuutta. Sen avulla sosiaalisen ryhmän jäsen pystyy 
tunnistamaan toisen samaan sosiaaliseen ryhmään kuuluvan jäsenen. 
Tämä ns. episteeminen korrespondenssi perustui keskustelunanalyy- 
sissa esitettyihin ajatuksiin tiedon epätasaisesta jakautumisesta ja tie- 
don etäisyydestä. Lisäksi tutkimustyömme tarkentuessa määrittelimme 
yhteisen kokemuksen toimivan tunnistamisen kriteerinä, ja toisaalta 
osoitimme kulttuuristen kategorioiden hajaannuksen hankaloittavan 
ryhmänjäsenen tunnistamista. (Arminen & Simonen 2015.) Työryhmän 
suunnitellut jatkotutkimukset valottavat vuorovaikutuksellisen kompe- 
tenssin tunnistamista ja kannattelua (ks. Simonen 2012) imitaatiopelin 
reaaliaikaisessa vuorovaikutuksessa. 

Vuodesta 2015 olemme järjestäneet ”omia” imitaatiopelejä Helsingin 
yliopistossa. Sain Collinsin työryhmältä perehdytyksen imitaatiopelin yllä- 
pitäjän tehtäviin, ja niin ensimmäinen pelimme pidettiin osana syventä- 
viin opintoihin kuulunutta kokeellisen tutkimuksen harjoituskurssia ke- 
väällä 2015. Opiskelijat osallistuivat pienryhmissä koeasetelman aiheen 
valintaan, osallistujien rekrytointiin ja loppuraportointiin. Pelin aiheeksi 
valittiin tunnilla ”vasemmisto ja oikeisto”, mutta rekrytoinnin myötä 
ilmeni, etteivät sosiaalitieteiden opiskelijat tavoittaneet riittävästi oikeis- 
toon liittyviä henkilöitä. Niinpä pelin aiheeksi valittiin poliittiset arvot. 
Näihin peleihin haettiin pelaajia, jotka identifioituivat vasemmiston tai 

ei-vasemmiston arvoihin. Kokeet järjestettiin yhteistyössä Collinsin työ- 
ryhmän kanssa, jolloin tietokoneluokan selaimet yhdistettiin ennen pe- 
liä Cardiffissa sijaitsevaan palvelimeen. Tämän ns. politiikkapelin aineis- 
tonkeruuta varten valmistelimme kullekin pienryhmälle yhden pelin, 
mutta alkujaan neljästä pelistä vain kaksi lopulta toteutui. Yksi suunni- 
teltu peli peruttiin pienryhmän sulauduttua toiseen ryhmään. Toinen 
peli jouduttiin perumaan palvelimeen liittyvien yhteysongelmien vuok- 
si. Oli varsin kurjaa pyytää luokallista opiskelijoita ja muita osallistu- 
jia odottamaan yhteysongelmien korjaamista ja lopulta ilmoittaa pelin 
peruuntuneen yhteysongelmien vuoksi. Tästä huolimatta aineistoa saa- 
tiin kahdesta pelistä riittävästi kurssin loppuraportteja varten. Sittem- 
min yhteysongelmat on saatu ratkaistua, mutta erilaisia järjestämiseen 
liittyviä ongelmia on ratkottu useassa pelissä. 

Imitaatiopelin käyttöä opetuksessa on kokeiltu niin yksilö- ja ryhmä- 
peleissä kuin sekapeleissä. Jälkimmäinen pelimuoto soveltuu tilantei- 
siin, jossa toisen sosiaalisen ryhmän jäseniä osallistuu selvästi vähem- 
män. Esimerkiksi keväällä 2018 peliin osallistui yhdestä sosiaalisesta 
ryhmästä kuusi yksinpelaajaa ja toisesta sosiaalisesta ryhmästä kuusi 
2-3 hengen ryhmää. Sekapeliasetelma mahdollistaa uudenlaisten kysy- 
mysten asettamisen. Missä määrin yksilöpelaajat ovat tehokkaampia stra- 
tegisia päätöksentekijöitä kuin ryhmädynamiikan prosessien kanssa pai- 
nivat ryhmäpelaajat? Onko ryhmillä yksilöä monipuolisempi tiedollinen, 
kokemuksellinen, aksiologinen tai lingvistinen ymmärrys yhteiskun- 
nan sosiaalista ryhmärajoista? Näihin kysymyksiin sekaimitaatiopeli voi 
antaa vastauksen. Tämän artikkelin tutkimusosion menetelmä, keskus- 
telunanalyysi, paikantaa videoiduista aineistoista ryhmädynamiikan pro- 
sesseja, esimerkiksi päätöksenteon mekanismien toimintaa. Jatkossa 
tarkoitus on selvittää ryhmäpelaajien vaihtelevia keinoja erilaisten kysy- 
mysten vastaanottoon. Opetukseen voi tuoda tietoa ja näkymiä sosiaalis- 
ten ryhmätilanteiden vuorovaikutuksesta, erityisesti havaintoja ryhmä- 
työn tekemisestä pienryhmässä. 

Vaikka Collins kumppaneineen on laatinut sosiologiseen tutkimuk- 
seen soveltuvan nelivaiheisen mallin (ks. Arminen & Simonen 2015), 
olemme olleet enemmän kiinnostuneita reaaliajassa pelattavasta vai- 
heesta. Nelivaiheisen mallin innoittamana kuitenkin laajensimme 

edellä kuvattua sekapeliä verkkopeliksi. Kokosimme reaaliaikaisessa 
pelissä syntyneet aineistot yhdelle verkkosivulle ns. e-lomakkeeksi. Sit- 
ten pyysimme kurssin opiskelijoita arvioimaan molempien sosiaalisten 
ryhmien esittämiä kysymyksiä, vastauksia ja arviointeja. Osa opiskelijois- 
ta koki jaottelun miehiin ja naisiin riittämättömäksi, jolloin imitaatio- 
pelimme toiseen vaiheeseen otettiin mukaan kolmas sukupuoli. Tämä 
vaikutti mielenkiintoiselta ja uudelta mahdollisuudelta tarkastella imi- 
taatiopelin perusdualismia. Alan Turingin imitaatiopeli on nimenomaan 
laadittu kahdelle ryhmälle (kuten ihmiset ja tietokone). Näin ollen esittä- 
mämme toisen vaiheen avulla voidaan osallistuvien sosiaalisten ryh- 
mien kirjoa laajentaa. Esimerkiksi voimme tarkastella sitä, millaisena 
kolmannen sosiaalisen ryhmän jäsenet näkevät ensimmäisen vaiheen 
sosiaalisten ryhmien eroavuuden (kuten miehet, naiset ja tietokone). 
Tätä metodologista innovaatiota tulee jatkossa tarkastella. Sen avulla voi- 
taneen määritellä kolmansien ryhmien esimerkiksi tiedollista etäisyyttä 
ensimmäisen vaiheen ryhmiin. 

Tutkimusosiossa raportoitu kurkkauskäytäntö uutisoitiin Collinsin 
työryhmälle SEESHOP2019-konferenssissa (Simonen 2019). Tutkimus- 
menetelmässä havaitun ongelman ”korjaaminen” on oletettavasti varsin 
yksinkertaista, mutta siihen voi sisältyä selainten toimintaan liittyviä tek- 
nisiä ehtoja. Sosiaalinen sääntö olisi: Kunkin pelaajan on täytettävä aloit- 
tamansa välilehti loppuun asti ennen kuin avaa seuraavan. Ei kurkita! 


ILKAN TARINA 

Toimin 2010—2012 lyhytikäiseksi jääneen Korkeakoulu- ja innovaatio- 
tutkimuksen verkoston johtajana Helsingin yliopistossa. Verkoston ra- 
hoitus mahdollisti kutsua sopivia vieraita Helsinkiin, ja koska Collinsin 
artikkeli ”Language and Practice” (Collins 2011) oli minusta erityisen 
kiinnostava, päätin kutsua Harry Collinsin Helsinkiin. Suoraan sanoen 
en muista, miten olin saanut artikkelin käsiini. Voi olla, että olen siitä 
kiitollisuudenvelassa verkoston tieteentutkijoille, mutta se jää historian 
tuomarin ratkottavaksi. Mielihyväkseni Collins suostui kutsuuni. Vierai- 
lu toteutui suopeiden suhdanteiden vallitessa ilman, että olin alkujaan 
lainkaan tietoinen asiasta. Collinsille oli juuri myönnetty suuri ja arvos- 
tettu ERC Advanced Grant -rahoitus. Itse olin kuitenkin kutsunut hänet 

Suomeen puhtaasti akateemisten kysymysten takia. Kuten Collins, olin 
jo pitkään ollut kiinnostunut ”kielenkäytön” ja ”sosiaalisten käytäntöjen” 
suhteesta. Collinsin ehdottama vuorovaikutuksellinen asiantuntemus 
käytäntöjen ja sosiaalisten ryhmien välittäjänä vaikutti kiinnostavalta ja 
minulle täysin uudelta näkökulmalta, joka ei ollut intuitiivisesti miten- 
kään selvä. Alkujaan yritin ymmärtää Collinsin argumenttia lähtien liik- 
keelle vuorovaikutuksellisen kompetenssin käsitteestä, mitä etnometo- 
dologia (EM) ja keskustelunanalyysi (KA) sivusivat ja pohjustivat. Vasta 
myöhemmin ymmärsin, kuinka erilaisesta teoriaperinteestä Collins oli 
peräisin, ja miksi tämän takia EM/KA-argumentaatio ei Collinsin kor- 
viin kuulostanut kovinkaan uskottavalta. 

Joka tapauksessa Collinsin luennon jälkeen Helsingissä lähdimme 
kohtuullisessa sovussa ravintola Belgeen huolimatta joistakin käsitys- 
eroista ja myöhemmin paljastuvista väärinymmärryksistä. Belgessä 
Harry kertoi, että heidän ERC-hankkeellaan, josta olin jo tähän mennes- 
sä kuullut, oli ollut vaikeuksia löytää paikallisia yhteistyötahoja Pohjois- 
maissa. ERC-hankkeessa oli ajatuksena valita sopivasti erilaisia euroop- 
palaisia maita, joissa tehtäisiin imitaatiopelikokeita eri aiheista. Hank- 
keen kannalta olisi tärkeää saada mukaan jokin protestanttistaustainen 
pohjoismainen hyvinvointiyhteiskunta, jonka voisi katsoa edustavan 
omaa erityistä yhteiskuntamuotoaan. Imitaatiopelikokeita oli tehty Nor- 
jassa, mutta hanke ei ollut herättänyt syvempää akateemista kiinnostus- 
ta siellä. Collins ja kumppanit olivat olleet yhteydessä myös ruotsalai- 
siin tutkijoihin, mutta siellä ankarasti sovelletut eettiset säännökset 
vaikuttivat tekevän kokeiden järjestämisen turhan vaikeaksi. Niinpä 
Harry sitten kysyi, olisiko Helsingissä kiinnostusta ryhtyä yhteistyö- 
tahoksi ERC-hankkeelle. Olin vilpittömästi yllättynyt asioiden saamasta 
käänteestä, mutta en osannut kieltäytyäkään, ja lupasin selvittää, olisiko 
Helsingin mahdollista osallistua hankkeen kokeiluiden järjestämiseen. 

Niinpä sitten Helsingissä järjestettiin täysimittaiset uskontopelit 2012 
ja 2013. Kumpaankin osallistui kaikkiaan noin 200 osallistujaa, lähinnä 
yliopisto-opiskelijoita. Mika Simonen tuli alkujaan mukaan hänelle omi- 
naisella tarmolla. Alkujaan olin itse vähän pettynyt uskontoteemaan, 
koska en pitänyt sitä omakohtaisesti kiinnostavana aiheena. Pettymys 
kuitenkin haihtui, kun kokeita tehtiin ja niiden aineistot saatiin käyt- 

töön. Aineistot paljastuivat hyvin jännittäväksi, melko lailla omanlajisek- 
si vuorovaikutukseksi, joka oli omassa kokeellisuudessaan luonnollista 
kokeellista aineistoa. Tieteellisen testauksen mukaisen ideologian tai 
käytännön mukaisesti kokeita järjestettiin kahdesti, jotta voitaisiin sul- 
kea tilastollinen sattuma pois. Cardiffilaisesta näkökulmasta kokeet Hel- 
singissä onnistuivat hyvin, tai erinomaisesti. Helsinki täytti sekulaarin 
pohjoismaisen hyvinvointiyhteiskunnan paikan, ja tulokset olivat Collin- 
sin ja kumppaneiden hypoteesien mukaisia. Collinsin ja kumppaneiden 
mukaan vähemmistö menestyisi imitaatiopelissä enemmistöä parem- 
min, siis vähemmistö kykenisi enemmistön ehdoilla luontevampaan 
vuorovaikutukseen enemmistön jäsenten kanssa kuin toisin päin, koska 
tämä oli heidän kohtalonsa ylipäänsä. Vähemmistö joutuu sopeutumaan 
enemmistöön ja olemaan heidän kanssaan vuorovaikutuksessa voimatta 
vaikuttaa vuorovaikutuksen ehtoihin. Helsingissä tämä vähemmistön 
immersio -hypoteesin mukainen tulos toteutui molemmilla kerroilla, 
vieläpä niin, että loppuarvioista laskettu suhdeluku oli täsmälleen sama 
molemmissa kokeissa. Itse kuvittelisin, että tulosten täsmällinen sa- 
muus oli ennen kaikkea sattuma, mutta tietysti siinä kokeiden järjeste- 
lyiden metodisella tarkkuudella oli osansa. Avustajanamme oli opiskeli- 
joiden kristillisessä yhteisössä toiminut opiskelija, jonka avulla kristityt 
kokeen osallistujat saatiin kätevästi rekrytoitua. Todennäköisesti yhtei- 
sö on uskonnollisilta käsityksiltään melko homogeeninen, mikä saattoi 
osaltaan selittää koetulosten täsmällisen toistuvuuden. Samaan aikaan 
tämä nosti esiin sen, että niin tiukan tieteellisesti kuin kvantitatiivisia 
tunnuslukuja laskettiinkin, suurin vaikutus tunnuslukujen muodosta- 
miseen oli siinä, miten osallistujat rekrytoitiin. Tämä muistutti minua 
päihdehoitotutkimuksista, joihin käsitykseni mukaan pätee tismalleen 
sama. 

Olin alusta saakka kiinnostunut vuorovaikutuskompetenssista ja 
alkujaan erheellisesti luulin, että Collinsin vuorovaikutusasiantunte- 
mus tarkoitti tätä samaa. Vasta vähitellen paljastui, kuinka erilaiset 
episteemis-metodologiset lähtökohdat olivat hankkeiden taustalla. Etno- 
metodologisesta näkökulmasta imitaatiopelikokeissa on kyse sosiaalisen 
ryhmän jäsenyyden kriteereiden paljastamisesta. Tämä näkökulma 
eroaa Collinsin ja kumppaneiden alkuperäisistä tavoitteista. Heidän 

tavoitteensa oli löytää kriteeri asiantuntemukselle, ja tältä osin heidän 
hankkeensa toteuttaa ja jatkaa heidän 2002 muotoilemaansa Tieteen 
ja teknologian tutkimuksen kolmatta aaltoa, jossa siirrytään tieteen ja 
tiedon tutkimuksesta asiantuntemuksen ja kokemuksen tutkimukseen 
(Collins & Evans 2002). KA-näkökulmasta Collinsin ja kumppanei- 
den kielikäsitys on kapea ja reifikoitunut. Heille kieli ei ole ensisijai- 
sesti performatiivista vaan käytäntöjä välittävää. EM/KA-näkökulmasta 
kielenkäyttö on keskeinen osa sosiaalisen todellisuuden rakentamista, 
käytäntö sinänsä. Käänteisesti kolmannen aallon tieteen ja teknologian 
tutkimuksen näkökulmasta EM/KA on vaarassa hukkua itsetarkoituk- 
selliseksi kielen yksityiskohtien erittelyksi, joka on kadottanut yhteyden 
”varsinaisiin käytäntöihin”, siis tieteen ja teknologian käytäntöihin. To- 
dennäköisesti edellä kuvattu jännite on pysyvästi ratkaisematon, mutta 
parhaimmillaan se voi virittää tutkimusta uusiin suuntiin, kun paradig- 
man annetut rajat haastetaan. 


Lopuksi 


Tunnetko naapurisi -hankkeessa (Koneen Säätiö 2017-2020) siirryimme 
tutkimaan imitaatiopelin avulla etnisten ryhmien välisiä suhteita. Hank- 
keessa on järjestetty kokeita suomalaisten ja Suomen somalien, suoma- 
laisten ja suomenruotsalaisten sekä virolaisten ja vironvenäläisten väli- 
sistä suhteista (tutkijoina Otto Segersven ja Daria Bahtina) sekä miesten 
ja naisten suhteista (Mika Simonen ja Anna Heino). Kun hankkeessa 
on siirrytty yhä etäämmälle imitaatiopelin tieteen ja teknologian tutki- 
muksen mukaisista lähtökohdista, joudutaan tai saadaan jälleen kerran 
miettiä uudestaan, mitä käytännöillä ja kielenkäytöllä tarkoitetaan näi- 
den sosiaalisten ryhmien muodostamisessa. Tällöin tullaan yhä lähem- 
mäksi sosiologian ydintä, kun käsitellään sitä, miten sosiaalinen suhde 
ja sosiaalinen rakenne muodostuvat. 

Johdanto 


Tämän kirjan tavoitteena on ollut esitellä soveltavaa tutkimusta erityi- 
sesti keskusteluntutkimuksen näkökulmasta ja tehdä samalla näkyväksi 
tutkijan ja tutkittavien moninaisia kohtaamisia tutkimuksen teon eri 
vaiheissa. Kaikissa kirjan artikkeleissa on paitsi raportoitu tutkimuksen 
tulokset myös kerrottu tutkimustarina, jossa tutkijat ovat avanneet ja 
merkityksellistäneet näihin kohtaamisiin liittyviä, konventionaalisissa 
tutkimusraporteissa piiloon jääviä yksityiskohtia. Artikkelien tarinat 
rakentavat kuvaa tieteellisen työn maailmasta, jossa tutkimus ei usein- 
kaan etene lineaarisesti tutkimussuunnitelmasta kohti siinä luvattuja 
tuloksia. Tutkijat eivät ainoastaan tutki vuorovaikutusta, he myös ovat 
kaiken aikaa vuorovaikutuksessa tutkittavien kanssa. Tämä vuorovai- 
kutus tarkoittaa yhtäältä tutkimustulosten ja -havaintojen soveltamista, 
mutta toisaalta tarinoissa ilmeni, miten se — kuten vuorovaikutus aina 

— on kaksisuuntaista: tutkijoiden ja tutkittavien välisillä kohtaamisilla on 
myös suuri vaikutus sekä tutkimusasetelmaan että tutkimustuloksiin. 

Tässä päätösartikkelissa otamme vielä yhden lisäaskeleen; vaihdamme 
vielä näkökulmaa. Artikkeleiden tutkimustarinat ovat kaikki olleet tutki- 
joiden kertomia. Nyt annamme äänen tutkittaville. Annamme heidän 
kertoa, miltä kohtaaminen kentällä näyttää ja tuntuu heidän näkökul- 
mastaan. Artikkeli perustuu kahteen haastatteluun, joissa haastateltiin 
yhteensä kolmea henkilöä, Elina Izarraa, Are Nikkistä ja Sauli Sirviötä. 

Izarra, Nikkinen ja Sirviö olivat mukana Koneen Säätiön rahoittamas- 
sa ”Taide työnä ja työvälineenä” -hankkeessa, jossa pyrittiin yhdistämään 
tiedettä ja taidetta uudella tavalla (ks. Savijärvi tässä teoksessa). Hanke 
kytkeytyy Helsingin kaupungin ja Kiasma-teatterin projektiin, jossa 
joukko nuoria on kesätyökseen tuottanut teatteriesityksen URB-festivaa- 
lille ja samalla perehtynyt ylipäätään taiteen tekemiseen. Nuoret tekevät 
kesän mittaan näyttämöharjoitteita ja kirjoitustehtäviä, ja kesä huipen- 
tuu esitykseen. Izarra on teatteriohjaaja, joka on vetänyt projektia usei- 
den vuosien ajan, ja hänellä on joka vuosi ollut työparinaan joku muu 
taiteentekijä. Nikkinen, joka on dramaturgi, ja Sirviö — kuvataiteilija 
— olivat tällaisina työpareina. Tutkijoina hankkeessa oli vuorovaikutuksen 
tutkijoita Helsingin yliopiston Intersubjektiivisuus vuorovaikutuksessa 
-huippuyksiköstä — muun muassa haastattelussa myöhemmin mainitta- 
vat Liisa Raevaara ja Marjo Savijärvi, sekä Tomi Visakko. Tutkijat teki- 
vät kenttämuistiinpanoja ja videonauhoituksia harjoituksista. Yhteis- 
hankkeen lopussa tuotettiin teatteriesitys, jossa tutkijat olivat mukana. 
Esiintyjinä ja käsikirjoittajina oli aikaisempina vuosina kesätyössä olleita 
nuoria, ja sitä olivat tuottamassa Izarran, Nikkisen ja Sirviön lisäksi valo- 
suunnittelija Jani-Matti Salo ja äänisuunnittelija Mark Niskanen. 

Haastattelujen sisältö on yhdistetty ja tiivistetty alle teemoittain. Nii- 
den kysymys-vastaus-formaatti — haastattelu omanlaisenaan vuorovaiku- 
tuksen ja tiedonmuodostuksen muotona — on kuitenkin haluttu jättää 
nakyviin. Osa artikkelin teemoista oli mukana jo paneelissa, josta tämä 
teos sai alkunsa ja johon Are Nikkinen ja Sauli Sirviö myös osallistuivat. 
Näin artikkelin muoto kaiuttaa myös tätä tilaisuutta ja teoksen alkupe- 
räistä ideaa. 


1 Vastauksia on muokattu kevyesti paremmin kirjoitettuun tekstiin sopiviksi. 

Tutkimus kaynnistyy 


H: Miten tutkijat tulivat mukaan? 

Elina: Olin tehnyt tätä [Kiasma-teatterin projektia] vuonna 2011 muusi- 
kon kanssa, vuonna 2012 tanssitaiteilijan kanssa ja vuonna 2013 ensim- 
mäisen kerran kuvataiteilijan kanssa. Silloin [Kiasma-teatterin vastaava 
tuottaja] Mikael Aaltonen totesi, että nyt kun tätä on tehty kolme vuotta 
ja sinulla on ollut työparina kolmen eri alan taiteilija ja aina on tullut 
hyvää palautetta, tähän olisi ehkä hyvä saada ulkopuolinen silmä. Joku 
ulkopuolinen, joka jotenkin evaluoi sitä, että mitä tästä jää ja jääkö tästä 
mitään. Me itse kun ollaan niin subjekteja, niin sisällä tässä. Mikael 
ehdotti, että otettaisiin yhteyttä tutkijoihin. 


H: Millaisia odotuksia teillä oli suhteessa tutkijoihin? 

Elina: Olin ehkä yllättynyt siitä, että tätä lähtivät tutkimaan nimenomaan 
vuorovaikutuksen tutkijat, ja myös siitä, että siihen eivät tarttuneet so- 
siologit tai muut yhteiskuntatieteilijät. Me ei lähestytty taiteen tutkijoita 
ollenkaan, vaan meitä Mikaelin kanssa kiinnosti nimenomaan se, mikä 
on tämän projektin positio yhteiskunnassa ja mitä siitä jää tekijälleen. 
Me jotenkin ehkä nähtiin, että se olisi enemmän sosiologista kuin vuo- 
rovaikutuksen tutkimusta. Me oltiin yllättyneitä myös tutkijoiden in- 
nostuksesta; se oli jotenkin niin käsin kosketeltavaa. Mutta muuten en 
oikeastaan odottanut mitään. Olen ajatellut sen siten, että jokainen tekee 
työtään, jokaisella on työrauha. Tutkijoilla on heidän tapansa toimia, 
he katsovat asioita jostain näkökulmasta, luovat oman teoreettisen vii- 
tekehyksensä ja omat tutkimusmetodinsa, ja niiden kautta lähdetään. 
Sen verran minulla on itselläkin akateemista taustaa, että tieteellinen 
tutkimus ei ollut minulle mikään outo asia sinänsä. Olen itse asiassa 
valmistunut täältä humanistisesta tiedekunnasta. 


Käytännön haasteita 


H: Tuliko yllätyksiä? 
Elina: Suoraan sanottuna en ottanut tutkimuksesta minkäänlaisia pai- 

neita ennen kuin tajusin, että meitä oikeasti kuvataan kaksi kertaa vii- 
kossa. Kyllähän se vaikutti tekemiseen. 

Me sovittiin, että he tulevat aina, kun meille sopii, ja aina maanantai- 
na ja keskiviikkona. He halusivat aikataulun, koska jokaisella tutkijalla 
on kuitenkin oma fokus tutkimuksessa, joten ei ole välttämättä järkevää 
tulla paikalle katsomaan sellaista päivää, jolloin tehdään jotain sellaista, 
mikä menee ohi hänen tutkimuksensa fokuksen. Niin sitten yhtäkkiä 
me ruvettiinkin tekemään julkista lukujärjestystä. Ja sitten kun taiteen 
tekeminen helposti on sellaista, että vaikka ohjaajalla on suunnitelma 
siitä, mitä tehdään ja missä järjestyksessä, voi käydä niin, että jotain 
asiaa ei saadakaan välttämättä valmiiksi tai siitä syntyy jotakin, jota voisi 
viedä eteenpäin. Silloin voi olla sellainen olo, että haluaisinkin huomen- 
na jatkaa tästä, haluaisin viedä syvemmälle tätä, tässähän ne on ihan 
pirun hyviä, minkä ihmeen takia olen varannut tälle näin vähän aikaa. 
Ja sitten kuitenkin olen luvannut tutkijoille, että huomenna tehdäänkin 
jotain muuta. Se toi totta kai oman haasteensa minulle tekijänä: onko 
minulle tärkeää Helsingin yliopiston huippuyksikön tutkijoiden tutki- 
mus vai onko minulle tärkeämpi tämä projekti? Ja eihän kumpikaan ole 
tärkeämpi. Molemmat on yhtä tärkeitä. Kenen ehdoilla sitten menen? 
Käytännössä tasapainoilin niin, että välillä menin tutkijoiden ehdoilla ja 
välillä ryhmän ehdoilla. 


Katseen kohteena 


H: Millä tavalla videon paikallaolo vaikutti tekemiseen? 

Elina: Kyllä videoinnilla oli vaikutusta meille kaikille, koska näyttämö- 
taiteessa ollaan tekemisissä niin hurjan sensitiivisen asian kanssa: us- 
kaltaako ihminen olla muiden edessä. Ja yhtäkkiä siellä on kolme vi- 
deokameraa; kyllähän minun piti myös vetäjänä miettiä, minkä tyyppisiä 
harjoitteita vedän. Esimerkiksi jos ihminen on tuonut projektin alussa 
esille, että hänellä on esiintymiskammo, niin ei olisi reilua, että laittaisin 
hänet tekemään monologiharjoitetta kolmen videokameran edessä. Eli 
totta kai se vaikutti siihen, millaisia harjoitteita vedän silloin, kun tiedän 
tutkijoiden olevan paikalla. 

Minulle ohjaajana se oli helpompaa kuin muille osallistujille. Jos yh- 
deksältä aloitettiin, niin olin vielä viisi yli yhdeksän erittäin tietoinen ka- 
meroista, mutta sitten ne unohtuivat heti. Jos vahingossa erehtyi mene- 
mään kameraa kohti, niin sen muisti, mutta muuten sen unohti. Mutta 
ne, jotka joutuivat harjoittelemaan tekstiä ja esitystä, saattoivat sanoa, 
että tuntuu vaikealta, kun kamera on tuossa. Tai että eilen oli ikävää, 
kun oli ne kamerat, rupesi jännittämään ja tuntui, että ei oikein pysty 
vetämään täysillä. Tehtiin sitten sellainen sopimus, että aina viimeisen 
kahden viikon aikana tutkijat eivät olleet paikalla, jotta me saadaan teos 
rauhallisin mielin ensi-iltaan. Eli olisi väärin väittää, että kukaan ei olisi 
koskaan ollut tietoinen kameroista. Mutta kyllä ne toisaalta unohtuivat; 
tiedän, että me ollaan suututtu esimerkiksi myöhästymisistä ja turhau- 
duttu poissaoloista ja kaikkea niiden kameroiden edessä. 

Are: Siinä on vähän sellainen karmanlakityyppinen juttu, että kun on 
itse kohdistanut kameransa moniin ihmisiin, niin ajattelee, et tämä on 
ihan reilua, mitäs tästä pillittämään. Mutta myönnän, että ajattelin, että 
jos harjaan hiuksia, niin mitä Marjo analysoi tästä. Mutta hyvin nopeasti 
tällaisista vainoharhoista pääsi eroon. 

Sauli: Olen itse joutunut pohtimaan näitä asioita, koska teen jonkun 
verran videota, ja olen aloittanut valokuvalla. Meille koulussa aina pu- 
huttiin, että pitää myös itse altistua kuvaamiselle, tajuta mitä se on. Eli 
olen myös joutunut itse menemään kameran eteen ja pohtimaan niitä 
tilanteita ja mihin ihmisen voi laittaa, joten unohdin aika nopeasti ne 
kamerat, en oikeastaan edes huomannut niitä. 


H: Oliko koskaan sellaista tunnetta, että olisitte arvioitavana? 

Elina: Liisa esimerkiksi sanoi heti alussa, että kuvaamisen tarkoitus ei 
ole olla arvioimassa meidän toimintaamme, vaan he ovat siellä tekemäs- 
sä tutkimustaan ja kunnioittavat meidän työtapaamme. Totta kai kun on 
itse nähnyt niitä videoita, niin kyllähän siinä voi olla itsereflektion paik- 
ka, että tuon ja tuon olisin voinut tehdä toisin. Mutta meillä on ollut tosi 
kunnioittava ilmapiiri tutkijoiden kanssa läpi hankkeen, ja on edelleen. 
Fi ole tullut ollenkaan sellainen olo, että meitä oltaisiin arvioimassa. 

Kohtaamisia tutkimusaineistojen kanssa 


H: Millaisia ajatuksia tutkijoiden työskentelytavat herättivät? 

Sauli: 2015 kesällä, kun Tomi oli melkein joka päivä läsnä, huomasin, 
että Tomin tapa tehdä tutkimusta oli aika lähellä omaa tapaani tehdä 
dokumentoivaa työtä nuorista. Meillä oli aika samanlaisia metodeja: is- 
tuttiin ja kirjoitettiin vihkoon. Minulle oli tosi virkistävää nähdä, miten 
tutkimusta tehdään. En ollut ihan varma omasta roolistani: välillä mi- 
näkin tutkin nuoria ja projektia. Siinä oli niin monta kerrostumaa, että 
se oli aika outoa välillä. 

Meitä alkoi kiinnostaa se Tomin vihko, johon hän kirjoitti. Minua 
kiinnostavat ihmiset, jotka piirtävät tai kirjottavat, ja miten sieltä sit- 
ten löytyykin jokin ydin. Tomi puristaa ne timanteiksi jossain vaiheessa 
tekstinä, mutta se raakile kiinnostaa myös tosi paljon. 

Nuoret itse asiassa vaativat, että he haluavat nähdä Tomin vihon sisäl- 
töä, ja Tomi suostui. Se oli aluksi vitsi: onko siellä päivän ruokaostokset 
kaupasta vai mitä sä mietit? Teetkö sä oikeasti töitä? Mutta sitten Tomi 
piti meille esitelmän siitä, mitä antropologi tekee. Lähdettiin ihan perin- 
teisesti tutkimusmenetelmistä, ja sitten hän oli loppuun skannannut 
pari aukeamaa vihkosta. Kukaan ei ymmärtänyt siitä mitään. Siellä saat- 
toi lukea minun nimeni ja jokin nuoli jonnekin ja jokin kaavio. Se oli 
tosi kryptistä, mutta tavallaan myös hienoa, koska se kertoo paljon myös 
minun työstäni. Ihmiset eivät aina hahmota, miten paljon siihen liittyy. 
Ja se kertoo ihmisistä ylipäätään, miten ihminen on jännä olento, jonka 
kaikkeen tekemiseen liittyy oma taustansa. 

Are: Vuorovaikutuksen tutkiminen oli vieraampaa. Olin siitä tietysti 
kuullut ja nähnytkin joitakin metodeja, mutta vasta täällä datasessioissa 
sain aika hyvän kuvan siitä, mitä se on. Ja olin kyllä hyvin yllättynyt siitä, 
kuinka paljon voidaan repiä jostain neljän sekunnin videoklipistä tai 
lyhyestä litteraatiosta, mutta sitten kun näki, miten ihmiset tutkivat sitä, 
niin sitä pääsi nopeasti kärryille. 


H: Millainen kokemus datasessiot olivat teille? 
Are: Datasessiot näyttäytyivät myös kiinnostavina performansseina. 


Se oli niiden yksi taso. Monesti tuntui, että ne voisi siirtää suoraan jon- 

nekin tilaan ja sanoa, että tänään on tällaista performanssitaidetta lu- 
vassa. 

Sauli: Tämä liittyy myös siihen, että aina välillä, kun on työhuoneella, 
sitä kokee ikään kuin kosmista kauhua, että tässä, mitä teen, ei ole mi- 
tään järkeä, yrityksessä hahmottaa jotain ja puristaa siitä esimerkiksi 
näyttely tai teksti. Kun datasessiossa katsotaan viiden sekunnin nyki- 
mistä, niin minä vain tuijotan sitä ja mulle tulee hyvä olotila. Fi mulla 
ole mitään hätää, asioita pitää vain yksinkertaisesti lähteä tekemään ja 
keskittyä johonkin pieneen yksityiskohtaan. Kaikki on olennaista, vaikka 
se välillä tuntuu typerältä. Se antoi mulle toivoa. 

Are: Sitä olen miettinyt kovasti, että monesti tallentamisessa on sellai- 
nen ajatus, että saadaan todellisuutta sellaisenaan. Tietysti kuka tahansa, 
joka on opiskellut näitä, ymmärtää, että se on vahvaa rajausta ja kerto- 
mista. Se on ikään kuin kertomisen tapa, jolla rajataan maailma joten- 
kin ymmärrettäväksi. 

Sauli: Se tila, jossa kamerat olivat, oli aika pitkälti harjoitustila. Välillä me 
kirjoitettiin ja käytiin paljon keskusteluita siellä, mutta työ tapahtuu myös 
jossain muualla. Esimerkiksi meidän kolmen kesken se tapahtui vaikka 
Elinan pihalla tai jossain kahvilassa, me tehtiin aika paljon pitkiä päiviä. 
Are: Ja pitää heti sanoa, että se ei ollut sellainen asia, jota olisin jotenkin 
kritisoinut, vaan huomio, jonka teki siitä työskentelytavasta. Suhteessa 
juuri tuohon, että taiteen tekeminen ei tapahdu siten, että nyt se tapahtuu 
tässä, vaan se tapahtuu esimerkiksi kotimatkoilla ja monessa paikassa. 
Sauli: Niin, esimerkiksi meillä Aren kanssa oli ahaa-elämys tulla Jyväs- 
kylään. Me mentiin ihan ihme reittejä jostain Mikkelin kautta, ja me 
tehtiin junassa enemmän töitä kuin varmaan ikinä siihen meidän yh- 
teiseen lopulliseen teokseen. 

Are: Siellä olisi Pieksämäen Hesburgerissa pitänyt olla neljä kameraa 
tallentamassa meidän työskentelyä. 

Elina: Huomasin kysyväni mielessäni, että hetkinen, nuo asiat, jotka 
tuossa tapahtuvat, ne tapahtuvat, mutta niiden alla tapahtuu myös to- 
della paljon asioita. Sellainen tutkija, joka ei ole viettänyt kesäänsä siellä 
niin kuin Tomi ja joka saa vain sen videomateriaalin, ei tiedä, mitä siellä 
alla tapahtuu. Se herätti minussa paljon uteliaisuutta sen suhteen, että 
miten tämän tyyppistä tutkimusta tehdään. 

H: Pystytkö videota katsoessasi tavoittamaan alkuperäisen kokemuksen? 
Sauli: Kyllä, voidaan puhua nostalgiasta. Se on väistämätöntä. Kun on 
ollut siinä tilanteessa, on tietenkin aivan eri asemassa kuin tutkija, joka 
ei ole ollut siinä tilanteessa ja katsoo sitä materiaalia videon kautta. Siinä 
on mukana vahvaa nostalgiaa. 

H: Pystyykö keskustelunanalyysi sinusta jäljittämään inhimillistä todel- 
lisuutta, vaikka se ei pääse kiinni siihen nostalgiseen tunnetilaan? 

Are: Totta kai pystyy, omasta näkökulmastaan. Tavallaan samaa voi kysyä 
taiteesta: pystyykö taide tallentamaan todellisuutta tai kuvaamaan sitä 
onnistuneesti? 

Sauli: Ja nostalgia voi olla välillä myös esteenä. Muisti on niin kerrostu- 
nutta, se tavallaan hämää. Itse pelkään itse asiassa nostalgiaa tosi paljon, 
pyrin välttämään sitä. Se sekoittaa todellisuutta. 


Kohti yhdessä tekemistä 


H: Millaista yhteistä tekemistä ja yhteisiä tiedon jakamisen tilanteita 
teillä oli tutkijoiden kanssa? 

Sauli: Jossain vaiheessa alkoi painaa vastuu siitä, että me oltiin Koneen 
Säätiölle tehty hakemus, jossa me puhuttiin rajoja rikkovasta hankkees- 
ta. Me huomattiin, että on ollut liiaksi niin, että tutkijat on omassa lei- 
rissään ja taiteilijat omassa leirissään. Meille tuli ajatus, että miksei me 
tehdä viimeisenä vuotena sellaista esitystä, jossa kaikki tekee yhdessä 
sen esityksen. 

Sauli: Sitten me alettiin järjestää kirjoitustyöpajoja, ja valmistauduttiin 
tavallaan siihen yhteiseen hybridiesitykseen, joka tuli joulukuussa 2017. 
Elina: Me Aren kanssa ideoitiin kirjoitustyöpajoja. Katsottiin kolmistaan 
materiaaleja, jotka Sauli ja nuoret olivat kuvanneet, ja etsittiin niistä tee- 
moja, joita haluttiin tuoda mukaan teokseen. Lisäksi kysyttiin myös sel- 
laisia asioita, joista oli aikaisemmin keskusteltu tutkijoiden kanssa. Eli 
oli sekä täsmätekstejä että sellaisia tekstejä, joista ikään kuin katsottiin, 
tulisiko niistä jotain. Ajateltiin, että ryhmä saattaa yllättää. 

Are: Me lähetettiin aihe aina muistaakseni päivää kahta ennen tai jopa 
viikkoakin ennen, jotta siihen sai vähän valmistautua. Mutta ei ollut mi- 


324 ESA LEHTINEN, MIKA SIMONEN & RIIKKA NISSI 


kään pakko. Tarkoitus oli, et ne eivät olisi missään nimessä akateemisia 
tekstejä, että rikotaan kirjoittamisen tapaa. Eli eräänlainen epämuka- 
vuusalueajattelu, roolien sekoittuminen. Sitten kirjoitettiin niitä, aika 
usein minä-muodossa jostain teemasta, vaikka siitä, onko työ poliittista 
tai jotain sellaista. Ajatus oli, että niistä tulee meidän esityksen käsikir- 
joitus, tai materiaalia sitä varten. Me rikotaan aika vahvasti perinteistä 
teatterin tekemisen tapaa, ei tehdä näytelmiä tai käsikirjotuksia, vaan 
meillä on materiaalia, joka sitten jäsentyy tavalla tai toisella. Joka tapauk- 
sessa, kirjoitustyöpajoissa kirjoitettiin tunnin verran, ja sitten kaikki lu- 
kivat tekstinsä, ja keskusteltiin. Ne olivat minulle ehkä antoisin osuus 
tätä hanketta. 

Are: Nuorten kanssa pidettiin sitten samanlainen sessio syksyllä. Silloin 
tutkijat eivät olleet mukana. Me peilattiin tutkijoiden tekstien kautta, 
haettiin sieltä samoja teemoja nuorille. Se oli aika hämmentävää, kuinka 
samoja kokemuksia ihmisillä oli huolimatta siitä, olivatko he tutkijoita, 
taiteilijoita vai nuoria kesätyöntekijöitä. 

Elina: Sen jälkeen oli taukoviikko, jolloin käytiin materiaalia läpi. Kä- 
vimme kolmestaan keskustelua, ja sen jälkeen alettiin muokkaamaan 
sitä. Ennen kaikkea Are ja minä teimme sitä, Sauli sen sijaan oli itse 
näyttämöllä. 


H: Voisitteko kertoa siitä yhteisestä produktiosta? 

Sauli: Ajatuksena oli juuri se, että rikotaan rajat. Omalta osaltani ajatte- 
lin, että en tee perinteistä dokumenttielokuvaa, lähden tekemään jotain 
aivan muuta, lähden itse lavalle. 

Elina oli myös sitä mieltä, että häntä kiinnostaisi enemmän kuvataide. 
Hän ehdotti, että voitaisiinko tehdä jotenkin performatiivisempaa esi- 
tystä. 

Are: Fikä missään nimessä teatteritilassa, vaan galleriatilassa. Eli katso- 
misen tapa olisi toinen. 

Elina: Galleriatila oli ainutlaatuinen, koska siinä oli tavallaan kaksi tilaa. 
Välillä näyttelijät menivät toiseen tilaan, josta esitys videoitiin tilaan, 
jossa katsojat olivat. Galleriatila laittoi myös pohtimaan yleisösuhdetta, 
sitä miten rakennetaan katsomo. Päädyttiin siihen, että hankittiin tuo- 
leja, joissa on renkaat, ja laitettiin ne gallerian keskelle. Teos tapahtui 

seinillä, ja yleisön piti pyöriä sen mukaan, mitä missäkin tapahtuu. Se 
oli mulle tekijänä palkitsevaa, pääsin mielekkäällä tavalla eroon näyttä- 
mötaiteen konventioista. 

Are: Me oltiin myös tosi vaikuttuneita datasessioissa nähdyistä videoista 
ja siitä käsittelytavasta, siitä, että katsotaan jotain pientä kohtaa. 

Sauli: Mulla oli ajatuksia gifimäisistä jutuista ja pienistä ihmisen liik- 
keistä. Mulle heräsi ideoita työskentelyyn juuri klippien edestakaisin 
katsomisesta: muutama sekunti jotain liikettä, miten esimerkiksi ihmi- 
sen käsi liikkuu. Ja vuorovaikutus ihmisten välillä alkoi kiinnostaa mua 
tosi paljon, aloin tutkia sitä myös omassa työskentelyssäni, ja sen takia 
lavatyöskentely kiinnosti yhä enemmän, koska sehän tarkoittaa rooliin 
menemistä ja siellä vuorovaikuttamista. 

Are: Tässä hankkeessa on jännää se, miten teatteri on häviävä laji, siinä 
on hetki, ja sitten se on kadonnut. Ja se on aina erilainen. Sitten taas tut- 
kimuksessa tehdään arkistoja ja kaikkea tallennetaan. Siinä esityksessä 
nämä teemat näkyivät. 

Elina: Ennen kaikkea siinä oli yhdessä tekemisen riemua. 


H: Miten tutkijat olivat mukana produktiossa? 

Are: Meillä kaikilla kolmella oli hyvin vahvana ajatus, että Liisan pitää 
olla lavalla. Ja samoin se, että Tomin pitäisi olla jotenkin mukana. 
Sauli: Tomista oli vahva visio, koska hän oli kuitenkin aina paikan päällä. 
Are: Ja lisäksi me oltiin tosi vaikuttuneita Tomin teksteistä. Meistä ne 
olivat hyvää kirjallisuutta ja materiaalia. 

Sauli: Tomi ei itse asiassa päässyt fyysisesti lavalle, koska hän otti silloin 
vastaan uuden opetusviran, eikä siksi ehtinyt mukaan, mutta hän oli 
läsnä tekoälynä, joka puhui esityksen väleissä. 

Are: Kaikki muut tekstit menivät varmaan aika iloisesti sekaisin, niitä 
yhdisteltiin, mutta muistaakseni Tomin tekstit olivat kaikki sitä konetta. 
Elina: Teos oli kollaasi. Siinä oli nuorten, Saulin ja tutkijoiden ajatuksia. 


H: Olisiko tällainen esitys voinut syntyä ilman tutkimushanketta? 

Are: Ainakin on vaikea kuvitella, että sen sisältö olisi syntynyt muuten. 
Sauli: Mä en olisi varmaan koskaan mennyt itse esiintymään, enkä olisi 
rikkonut kaavoja galleriatilan suhteen. 

Hankkeen jalkeen 


H: Millaisia vaikutuksia yhteishankkeella ja esityksellä on ollut työhönne? 
Sauli: Mun oma tekeminen on muuttunut jonkun verran, koska mua 
on alkanut kiinnostaa vuorovaikutus. Tutkin myös itse taiteessa vuoro- 
vaikuttamista ja arkirooleja, ja myös arkielämässäni pohdin ihmisten 
erilaisia arkirooleja. Esimerkiksi kauppaan mennessäni ja myyjän näh- 
dessäni ennen näin vain ihmisiä töissä; nyt ajattelen myös sitä, miten 
se myyjä on erilainen omassa arjessaan. 

Sauli: 2015 pidin näyttelyn, jossa yhtenä osana oli videoteos henkilöstä, 
joka on soluttautuja. Hän vaihtelee erilaisia rooleja. Välillä hän on 
metrokuskin vaatteissa, välillä hän saattaa olla sähkömiehenä. Hän ha- 
luaa käydä kielletyissä tiloissa, ja se vaatii rajojen ylittämistä. Idea tähän 
teokseen tuli vahvasti tämän tutkimusprosessin ja teatterihankkeen 
kautta. 


H: Jos teillä olisi uusi samanlainen projekti, mitä tekisitte toisin? 

Are: Mitä nopeammin pääsisi sekoittamisvaiheeseen, sen parempi. 
Sauli: Se on se, mitä tässä oppi, että olisi pitänyt aikaisemmin olla roh- 
keampi ja sekoittaa rooleja. 


H: Mitä tutkimusyhteistyöstä jäi käteen? 

Elina: Näyttämötaiteen ammattilaiselle on tosi kiinnostavaa se, miten 
mikroasioita tutkitaan, koska sitähän teen itse työkseni, sitähän näytteli- 
jä tekee näyttämöllä, ilmaisee jotakin tosi pienillä hienovaraisilla mikro- 
eleillä, ja se välittyy vastanäyttelijälle jonakin ja katsojalle jonakin. On 
myös virkistävää nähdä itsensä videolta vetämässä harjoitteita. Silloin 
näkee sen, että on välillä monitulkintainen tai nopea ja voi miettiä, että 
voisinko ehkä pyrkiä vähän rauhoittamaan tai olemaan vähäsanaisempi. 
Olen saanut tutkijayhteistyöstä mahdollisuuden reflektoida omaa teki- 
jyyttäni. Pidin tutkijoille aamupäivän erilaisista näyttelijäntekniikoista 
ja yritin avata heille sitä maailmaa. Kun on ollut koulussa viisi vuotta ja 
sen jälkeen kouluttautunut lisää, niin se on se näkökulma, mistä katsoo 
sitä tekijänä, mutta kun sitä avaa muille, niin herkästi myös kysyy itsel- 
tään, miksi teen näin. 


EPILOGI 327 


Litteraatiomerkit 


> us 


{ 

kyllä 
>kyllä< 
<kyllä> 
ky::llä 
kyllä? 
KYLLÄ 
#kyllä# 
.hhh 
hhh 
hh(h)h 
kyl(h)lä 
$kyllä$ 
heh he 


päällekkäispuhunnan alku 

päällekkäispuhunnan loppu 

kaksi puhunnosta liittyy toisiinsa tauotta 
mikrotauko: 0.2 sekuntia tai vähemmän 
mikrotaukoa pidempi tauko: pituus sekunnin kymmenesosina 
laskeva intonaatio 

tasainen intonaatio 

nouseva intonaatio 

seuraava jakso lausuttu ympäristöä korkeammalta 
seuraava jakso lausuttu ympäristöä matalammalta 
painotus 

nopeutettu jakso 

hidastettu jakso 

äänteen venytys 

hiljaista puhetta 

kovaäänistä puhetta 

nariseva ääni 

sisäänhengitys: yksi h-kirjain 0.1 sekuntia 
uloshengitys: yksi h-kirjain 0.1 sekuntia 
uloshengitys tuotettu nauraen 

voimakas hengitys sanan sisällä, yleensä nauraen puhuttaessa 
sana tai pidempi jakso tuotettu hymyillen 

naurua 


Okyllä& äänen laadun muutos 


ky- 

(kyllä) 
-) 
-) 


( 
( 
( 


sana jää kesken 

epävarmasti kuultu jakso 

sana josta ei saa selvää 

pidempi jakso josta ei saa selvää 


(istuu)) litteroijan kommentteja 

English abstract 


Encounters in the field 
Applied conversation analysis in professional contexts 


Societal impact is an integral part of academic research today and 
researchers are expected to share their findings with research 
participants. Efforts to develop scientific research and science 
communication from one-way communication towards different 
forms of co-creation where the researcher and research participants 
produce knowledge and negotiate about its meaning and applicability 
through joint actions are in great demand. For the researcher, such 
developments have brought a new kind of access into the world of 
research participants and also novel reflections on one’s professional 
knowledge and identity and their boundaries. This book focuses on the 
human and social sciences and draws particular attention to the diverse 
encounters that occur between researchers and research participants at 
all stages of the research process when studying human subjects and 
activities. 

The book presents case studies of applied conversation analysis in a 
variety of professional contexts. The aim of the book is to shed light on 
the practices, possibilities, and challenges of applied research within 
the conversation analytic framework where the research participants’ 
authentic social situations become the target of the researcher’s 
detailed analysis. The articles of the book investigate social interaction 
in occupational health care, mental health rehabilitation, elderly care, 
welfare education, theatre rehearsals, social circus, military organization, 
software development, and workplace community break taking. These 
articles represent applied conversation analysis in different ways. The 
results of the research have been used in some of the articles, for 
example, in developing the professional practices of the workplace 
community whereas in some other articles the whole study has been 
undertaken collaboratively between researchers and professionals. Each 
article is divided into two parts: a conventional research report that 

analyses the patterns of social interaction in a particular professional 
setting is followed by a story where the authors reflect on how their 
study originated, how it progressed, and what kinds of encounters and 
choices it involved. The stories highlighting reciprocal interactions of 
the researcher and the research participants across the research process 
bring forth various voices and perspectives that conventionally are not 
considered as part of the research report. The book brings important 
information not only on the interactional phenomena examined in 
the articles but also on the diverse issues of conducting and applying 
research in professional contexts. It also discusses the practices 
and definitions of applied conversation analysis within the broader 
framework of applied research, universities’ third mission, and forms 
of knowledge and expertise in contemporary society. 

